
হডসন অঙ্কিত প্রতিকৃতি অবলম্বনে 


পটভূমিকা 


অষ্টাদশ শতাব্দীর শেষভাগ ও উনবিংশ শতাব্দীর প্রথমভাগ ইতিহাস- 
কারদের কাছে নানা কারণে উল্লেখযোগ্য। যে ফরাসী বিপ্লব সমগ্র 
ইউরোপের মনোভুমিতে প্রচণ্ড আলোড়নের স্থষ্ি করেছিল, তার সূচনা 
১৭৮৯ ঝুঙটাবে। তার মাত্র কিছুদিন আগে পর্যন্ত (১৭৭৮ খুঃ) রুশো 
ও ভলতেয়ার দুজনেই বেঁচে ছিলেন। ১৭৭২ খুষ্টাব্দের ভারতবর্ষ এক 
নতুন স্পন্দন অনুভব করলো রামমোহনকে জন্ম দিয়ে। আর ইউরোপে 
জন্ম নিলেন অগাস্টাস কৌতে ১৭৯৮ খুষ্টাব্দে। অষ্টাদশ শতাব্দীর 
ইউরোপে পুনরুজ্জীবনের যে তুফান উঠেছিলো তারই একটি প্রবল 
ঢেউ ভিন্ন রূপ নিয়ে সেদিন ভারতবর্ষেও এসে আঘাত করেছিল-_মাত্র 
কিছুদিনের ব্যবধানে। প্রাচীন পৃথিবীর সংস্কারজীর্ণতাকে ছিন্ন করে 
অবমানিত ও নির্যাতিত মানবাত্মার অভ্যুর্থান ঘটতে শুরু করেছে। 
একমাত্র সত্য ঈশ্বর, এবং মানুষ ভাগ্যের হাতে অন্ধ ক্রীড়নক__এই 
প্রাচীন চিন্তার বাধনকে সরিয়ে মানুষকে সবার ওপরে এবং সবচেয়ে বড় 
করে দেখাবার যে আগ্রহ, সে আগ্রহের বনিয়াদ এইযুগেই স্থষ্টি হয়েছে । 
নবমানবতাবাদের এই ঢেউ ইউরোপ থেকে অন্যান্য দেশে ছড়িয়ে পড়েছে । 
১৮০৯ খুষ্টাব্দেই জন্ম আত্রাহাম লিঙ্কনের, যিনি আমেরিকা থেকে দাসত্ব- 
প্রথার বর্বরতাকে উচ্ছেদ করতে আত্মবিসর্জন দিলেন। ১৮১৮ থেকে 
১৮২১ যেন পৃথিবীর এক মাহেন্দ্রক্ষণ। এই চার বছরে মহৎ চিন্তানায়ক, 
ও মানবপ্রেমী কয়েকটি বিশিষ্ট ব্যক্তিত্বের জন্ম । ১৮১৮-তে কার্ল মার্কস, 
১৮১৯ খৃষ্টাব্দে ওয়াণ্ট, হুইটম্যান ও জন রাস্ষিন; এবং ১৮২০-তে 
ফ্লোরেন্স নাইটিঙ্গেল, হার্বাট স্পেন্সার ও ঈশ্বরচন্দ্র বিদ্যাসাগরের জন্ম । 
১৮২১ খৃষ্টাব্দ অমর কথাসাহিত্যিক মানবতাবাদী ডস্টয়েভ্ক্কির জন্ম দিল 


পটভূমিকা! 


১ 


অনেকগুলি বিশিষ্ট ঘটনার এই যুগ চিহ্নিত হয়ে আছে। 
'মজাপুকুরের মত ধর্ণের বিকৃত ব্যাখ্যা ও আচারপরায়ণতার পঙ্ছে 
ভারতবর্ষ আক নিমগ্ন হয়ে বসেছিল। উনবিংশ শতাব্দীতেই তার 
পুনরুজ্জীবন ( Renaissance ), ১৮১৭ খৃষ্টাব্দে হিন্দু কলেজের প্রতিষ্টা, 
১৮২৩ খৃন্টাব্দে লর্ড আমহাস্টের কাছে লেখা রামমোহনের চিঠি এবং 
১৮২৪-এ সংস্কৃত কলেজের স্থষ্টি এদেশের শিক্ষাজগতে যুগান্তকারী ঘটনা। 
হিন্দু কলেজের রিচার্ডদন ও ডিরোজিও ছাত্রজগতে দুর্বার আবেগের স্থষ্ট 
করেছিলেন তারই ফলশ্রুতি নব্যবঙ্গের দল। তারুণ্যের আলোড়নে স্ফীত 
হয়ে তারা সমাজদেহকে বিধ্বস্ত করতে চেয়েছিল। বিপরীতমুখী ও 
বৃহত্তর এক আন্দোলনের স্থষ্টি হলো! যেদিন রামমোহন ত্রাহ্মাসমাজের 
বৃভিভ্তিস্থাপন করলেন (১৮২৮ খুষ্টাব্দে)। ১৮২৯ খৃষ্টাব্দে দূর 
ইউরোপের একটি দেশ গ্রীসের বন্ধনযুক্তি ঘটলো। আর সেই বছরেই 
সম্পূর্ণ অপরিচিত এক বীরসিংহ গ্রাম থেকে ন'বছর বয়সের এক বালককে 
দেখা গেল হেঁটে চলতে ; পথের মাইলফ্টোন থেকে ইংরাজী সংখ্যাগণনা 
শিখতে শিখতে কলকাতার দিকে সে হেঁটে চলেছে। কে সেদিন 
জেনেছিল যে, সেই বালক ভারতবর্ষের সমাজকে একদিন তার মানবতার 
অনুভবে নতুন করে স্থষ্টি করবে? 

১৮৩৩ খৃষ্টাব্দে রামমোহন রায় ব্রিস্টলে দেহ রাখলেন। তখন 
ভারতবর্ষের বিচ্ছিন্ন ও কোলাহলপূর্ণ অঙ্গনে ছাত্র ঈশ্বরচন্দ্র তপস্তারত। 
তিনি দেখেছেন ডিরোজিওর নবজীবনের আতকে তার চারপাশ দিয়ে 
প্রবাহিত হয়ে যেতে। রামমোহনের দুর্জয় ব্যক্তিসন্তার প্রভাব তার 
শরীরেও শিহরণ তুলেছে। সংস্কৃত শিক্ষার মাধ্যমে ভারত-মানসের প্রজ্ঞা 
তার হৃদয়গত। ইংরাজী ভাষার পথ বেয়ে ইউরোপের ইতিহাস তার 
চিন্তার বিস্তৃত। আচার ও অনুষ্ঠানের অস্কুশাঘাতে বিদ্ধ নির্যাতিত 
মানবাত্মার ব্যাকুল আতি তার রক্তে রক্তে বিধুত। কালিদাসের 
শকুন্তলা ও ভবভূতির উত্তর রামচরিতের সঙ্গে তিনি সাগ্রহে পড়েছেন 
্রন্টি, ফ্লবার্ট ও ডস্টযেভ্ক্ষির উপন্যাস। একদিকে জেনেছেন গৌতম 
বুদ্ধের জীবন ও বৌদ্ধ বিপ্লবের কাহিনী অন্যদিকে পড়েছেন কার্লাইলের 
ফরাসী বিপ্লবের ইতিহাস। হিন্দুদর্শন ও শান্্র যেমন আক পান 
-করেছেন তেমনি ডুবেছেন গ্রীস দর্শনের মধ্যে। তার নিত্য সহচর হয়েছে 


রাক্ষিন ও কৌতের গ্রন্থগুলি। শিক্ষাকে উদার ও সর্বজনযোগ্য করবার 
জন্য, সমাজকে মানবগুখী ও কল্যাণকর করে তুলবার জন্য, ধর্মকে মানুষের 
ধর্ম করে দেখবার জন্য এক নতুন উদ্বেগ পান রি 
দানা বাঁধতে শুরু করেছে। 

সমগ্র ভারতবর্ষ সেদিন বাংলাদেশের মুখের দিকে তাকিয়ে অপেক্ষা 
করছিল। 

ইস্ট, ইণ্ডিয়া কোম্পানী এই বাংলাদেশেই প্রথম নিজেকে প্রতিষ্ঠিত 
করতে পেরেছিলে| | ১৭৭২ খৃষ্টাব্দে ওয়ারেন হেস্টিংস্‌ যখন গভর্নর 
জেনারেল হলেন এবং ১৭৭৩ খৃষ্টাব্দে এই কলকাতাতেই একটি সুপ্রিম 
কোর্টের প্রতিষ্ঠা হলো তখন থেকেই কলকাতা ভারতবর্ষের প্রধান 
শহররূপে গণিত হলো । ইংরাজ তার শাসনকার্ শৃঙ্খলার সঙ্গে চালানোর 
জন্য সেদিন দেশীয় লোকদের সঙ্গে যেমন যোগাযোগ স্থাপন করলো! 
তেমনি দেশীয় ভাষা, ধর্ম ও সংস্কৃতির প্রতিও আগ্রহান্িত হয়ে উঠলো । 
১৮০০ খৃষ্টাব্দে কোর্ট উইলিয়াম কলেজের প্রতিষ্ঠার কারণই ছিল নবাগত 
ইংরাজ কর্মচারীদের ভারতীয়তার সঙ্গে পরিচিত করা। ইংরাজের 
সঙ্গে সঙ্গে এলো ইংরাজী ভাষা, শিক্ষা ও বৈজ্ঞানিক চিন্তাভঙ্গি। 
সেদিন ইংরাজ-শাসক ও মিশনারিরা ভেবেছিল যে, অশিক্ষিত পৌত্তলিক 
হিন্দুজাতিকে তারা৷ ইউরোপীয় মনোভাবাপন্ন করে তুলবে। বস্তুতঃ 
প্রথমটা তাই ঘটতে চলেছিল। হিন্দু সমাজ ও ধর্মের নিগড় থেকে 
বেরিয়ে এসে কিছু লোক খৃষ্টান হতে আরম্ভ করেছিল, ঘ্ণা করতে শুরু 
করেছিল হিন্দুয়ানিকে। রাজা রামমোহনের মত দুরন্ত প্রাতিভা-যিনি 
নিজের মধ্যে প্রাচীন ভারতের প্রজ্ঞা ও আধুনিক ইউরোপের ব্যক্তিস্বাতন্থ্য 
ও স্বাধীনতার স্পৃহাকে সমন্বিত করেছিলেন__সেদিন এই জরা ্রস্ত হিন্দু 
সমাজকে উদ্ধার করবার মত আশায় নিজেকে উদ্দীপ্ত করতে পারেননি । 
কিন্তু তিনি জাতীয়তার বোধ এনে দিয়েছিলেন। সমুদ্র মন্থনে যেমন 
অমৃত ও গরল ছুই উঠেছিল, ভারতবর্ষে ইংরাজী শিক্ষা ও ইউরোপীয় 
ভাবধারার প্রবাহে তেমনি স্থদুর প্রসারি ফল ফলেছিল। রাজা রামমোহনের 
চেষ্টায় ১৮১৭ খৃষ্টাব্দে হিন্দু কলেজ প্রতিষ্ঠিত হলেও ইংরাজ শাসক 
ইংরাজী শিক্ষার ব্যাপক প্রচার হতে দিতে চাননি। ইংরাজী শিক্ষার 
প্রসারকে সম্ভব করেছিল লর্ড মেকলের উৎসাহ। যদিও মেকলে সেদিন 

ভাবতে পারেননি যে, ইংরাজীশিক্ষিত ভারতবাসী এক নতুন জাঁতীয়তা- 
বোধের প্রেরণার উদ্দীপ্ত হয়ে উঠবে। 

এই হুল এঁতিহাসিক পটভূমিকা। সামাজিক চালচিত্রও কম গুরুত্বপূর্ণ 
নয়। বর্ণশ্রেষ্ট ব্রাহ্মণের কৌলিন্য নিয়ে জাত, পাণ্ডিত্য তীর সহজাত 
সম্পদ দারিদ্র্য, বেদনা ও কৃচ্ছ তার সাধনা তার পারিবারিক জীবনকে 
মহনীয় করে রেখেছে । পিতামহী ছুর্গাদেবী স্বামী নিরুদ্দেশ হয়ে গেলে 
দুই পুত্র ও চার কন্যাকে নিয়ে বলরামপুরের শ্বশুরগৃহ ত্যাগ করতে বাধ্য 
হয়েছেন। পিতৃগুহে আশ্রয় পেয়েও সে আশ্রয় তাঁকে ছেড়ে আসতে 
হয়েছে। কারণ তার ভাই তার উপস্থিতিকে অবাঞ্ছনীয় মনে করেছেন। 
খড়ের ঘরে পুত্রকন্যাকে নিয়ে দীনতা ও কুচ্ছতার মধ্য দিয়েই তিনি দিন 
কাটিয়েছেন । 

পিতা ঠাকুরদাসের অবস্থা আরও করুণ ছিল। উপার্জনের তাগিদে 
চোদ্দ বছরের বালক. কলকাতায় এসে পথে পথে ঘুরেছেন। রান্নার 
কাজের বদলে একবেলা মাত্র খাওয়া জুটেছে। ক্ষুধায় আর্ত ঠাকুরদাস, 
এক পয়সার জলখাবার খাওয়ার সামর্থ্য তার হয়নি। যেদিন বড়বাজারের 
ব্যবসায়ী ভাগবৎ সিংহের আপিসে ছুণ্টাকা বেতনে একটি চাকরি পান, 
সেই দিনটি তার জীবনে সৌভাগ্যের স্মারক হয়ে থেকেছে। 

ঈশ্বরচন্দ্র খন সংস্কৃত কলেজে ভতি হলেন ঠাকুরদাসের মাইনে তখন 
আট টাকা। এই মাইনেতে কলকাতা ও বীরসিংহ দু'জায়গার খরচ 
চালাতে হয়। জগদ্দ,র্লভ সিংহের বাড়ীর নিচের তলায় একটি স্যাতসেতে 
ও অন্ধকার ঘরে তার আশ্রয়। চারপাশে নর্দমা থাকায় আরশোলাতে 
ভতি। ঠাকুরদাস সকালেই কাজে বেরিয়ে যান, ফেরেন রাত বারোটায়। 
বাজার করা উনুন ধরানো (কাঠের উন্ুন ), রান্না করা__সবই সেই 
বালক ঈশ্বরচন্দ্রকে করতে হতো। রাত্রে রান! হয়ে গেলে তার 
পড়াশোনা করার সময়। সরষের তেলের প্রদীপে তিনি পড়তেন ; তেল, 
ফুরিয়ে গেলে রাস্তার আলোতে 

এই ভয়াবহ দারিদ্র্য তাকে মানুষের বেদনা ও অসহায়তা বুঝতে 
সাহায্য করেছিল। 

দারিদ্র্য ও কৃচ্ছতার কঠোরতার মধ্যেও মানবতার স্বতংস্ফুর্ত প্রঅবনের 
সসিগ্ধ বারি এই পরিবারের ওপরে বর্ধিত হযেছে। বিগ্তাসাগর তার 

আত্মচরিতে সে-সব ঘটনার উল্লেখ করেছেন। সারাদিন অভুক্ত থেকে 
অত্যন্ত কাতর হয়ে পড়লে ক্লান্তি ভুলবার জন্য ঠাকুরদাঁস মাঝে মাঝে 
হাটতে শুরু করতেন। এমনই একদিন হাটতে হাটতে তিনি বড়বাজার 
থেকে ঠনঠনিয়ার় এসে পৌছলেন। তখন দুই পা তার অসাড়। পেটে 
আগুন জ্বলছে । মুখে কথা নেই। ঠাকুরদাস চলৎশক্তিহীন। 

সামনে মুড়ি-মুড়কির দোকানে এক বিক্রেতা নারী ঠাকুরদীসকে 
এই অবস্থায় দেখলেন । উঠে এসে ঠাকুরদাসকে জিজ্ঞাপা করলেন 
তুমি এমন করে দাড়িয়ে আছ কেন? 

উত্তরে ঠাকুরদাস শুধু একটু জল চাইলেন। সেই নারী সহজাত- 
বোধ দিয়ে বুঝতে পেরেছিলেন যে, অনাহারের ক্লান্তিতে বালক আচ্ছন্ন । 
ঠাকুরদাসকে তখনই এনে বসালেন। তারপর দই কিনে এনে চিড়ে ও 
যুড়কি দিয়ে মেখে ঠাকুরদাসকে পেট ভরে খাওয়ালেন। এক অশিক্ষিত! 
ব্যবসায়ী নারীর করুণার সেদিন ঠাকুরদাসের প্রাণ রক্ষা হয়েছিল। 
বিদ্যাসাগর এ কাহিনী চিরকাল মনে করে রেখেছিলেন । 

আর একটি নারী বড়বাজারের জগদ্দর্লভ সিংহের বোন রাইমণি। 
তার কর্মক্ষেত্র থেকে একদিন বাসায় ফিরে ঠাকুরদাঁস দেখলেন যে, বালক 
ঈশ্বর পড়ার বই সামনে রেখে ঘুমিয়ে পড়েছে। ক্রোধান্ধ হয়ে তিনি তাকে 
গ্রচণ্জভাবে মারতে লাগলেন। শব্দ শুনে রাইমণি দোতলা থেকে নিচে 
নেমে এলেন। ঈশ্বরকে বুকে জড়িয়ে ভেতরে নিয়ে গেলেন। এই রাইমণির 
অফুরন্ত স্নেহের নির্বরে তীর ছাত্রজীবন সিক্ত হয়েছে। পরবর্তী কালে এই 
রাইমণির উল্লেখ করে বিদ্যাসাগর বলেছেন_-“আমি জ্্রীজাতির পক্ষপাতী 
বলিয়। অনেকে নির্দেশ করিয়া থাকেন। আমার বোধহয় সে নির্দেশ 
অসঙ্গত নহে। যে ব্যক্তি রাইমণির স্সেহ দয়! সৌজন্য প্রভৃতি প্রত্যক্ষ 
করিয়াছে এবং এ সমস্ত সদ্‌গুণের ফলভোগী হইয়াছে, সে যদি স্ত্রীজাতির 
পক্ষপাতী না হয়, তাহা হইলে তাহার তুল্য কৃতন্র পামর ভূমগ্ডলে নাই 1” 

মানবতার সহজপ্রকাশের এই অনুভব বিদ্যাসাগরের চেতনাকে মানব- 
মুখী করে তুলেছিল। 


জননী ভগবতী দেবীর চারিত্রিক প্রভাব সম্ভবতঃ তার জীবনে সবচেয়ে 
বেশী কার্যকরী ইয়েছিল। এই ভগবতী দেবী সাধক পুরুষের মেয়ে 

জীবনে দারিদ্র্যকে যেমন দেখেছেন, গ্রামের মানুষের অশিক্ষা ও অজ্ঞতার 
ব্যথাকে যেমন অনুভব করেছেন, তেমনি হৃদয়ে পেয়েছেন মানুষের জন্য 
অপরিসীম মমন্্বোধ ও সেবার আকাউক্গা। সংস্কার তার করুণার মহন্তুকে 
খর্ব করেনি। পুত্রের জীবনের ওপর এই মহীয়সী নারীর প্রভাব শুধু 
একটি ঘটনাতেই পরিস্ফুট হয়ে উঠবে। 

«“একদিবস বীরসিংহ বাটির চণ্ডীমণ্ডপে উপবিষ্ট হইয়া অগ্রজ পিতৃদেবের 
সহিত বীরসিংহার বিষ্তালয়গুলির সম্বন্ধে কথোপকথন করিতেছিলেন, 
এমন সময় জননীদেবী রোদন করিতে করিতে চণ্ডীমণ্ডপে আসিয়া একটি 
বালিকার বৈধব্য সংঘটনের উল্লেখ করতঃ দাদাকে বলিলেন-_তুই এতদিন 
যে শাস্ত্র পড়িলি, তাহাতে বিধবাদের কোনও উপায় আছে কিনা ?” 

[ শস্ভুচন্দ্ৰ বিদ্যারত্ব প্রণীত বিদ্যাসাগর জীবন চরিত ] 
সম্ভবতঃ সেইদিনই বিদ্যাসাগর বিধবা-বিবাহকে সমাজসন্মত করার 
সংকল্প গ্রহণ করেছিলেন। 

১৮৬৮ খৃষ্টাব্দে অর্থাৎ আজ থেকে একশো বছর আগে মেদিনীপুরে 
এসেছিলেন মিঃ হ্যারিসন। পুত্রের অনুপস্থিতিতে ভগবতী দেবী পল্লী- 
রমণী হয়েও সেদিন হ্যারিসন সায়েবকে তাঁর গৃহে আমন্ত্রণ জানাতে কু্ঠিত 
হননি। জননীর নির্দেশেই বিদ্যাসাগর ১৮৫৩ খৃষ্টাব্দে বীরসিংহ গ্রামে 
একটি অবৈতনিক বিদ্যালয় স্থাপন করেন। কিছু পরে একটি দাতব্য 
চিকিতসালয়ও স্থাপন করেন। জননীর তন্তবাবধানেই তিনি দু্ভিক্ষের দিনে 
গ্রামের নিরন্নদের ভোজনের ব্যবস্থা করেছিলেন । 

দরিদ্রের প্রতি দয়া, গীড়িতের প্রতি মমতা, অসহায়! নারীর নির্যাতনে 
বেদনাবোধ তিনি জননীর কাছেই জেনেছিলেন। ভগবতী দেবীই প্রেরণ! 
দিয়েছিলেন শিক্ষার প্রসারে, বিধবাবিবাহ প্রবর্তনে এবং বহুবিবাহ প্রথার 
উচ্ছেদের জন্য সংগ্রাম করতে। তাঁর সংস্কারমুক্ত হৃদয়ের প্রসারতার জন্য 
বিদ্যাসাগর জননীর কাছেই সবচেয়ে বেশী খণী। 

ভবিষ্যৎ জীবনে যিনি বিদ্রোহী নায়ক নামে খ্যাত হয়েছিলেন, চরিত্রের 
অদম্য পৌরুঘও তিনি উত্তরাধিকারসূত্রেই পেয়েছিলেন। স্মরণ রাখা 
দরকার যে, বংশগত চারিত্রিক গুদ্ধত্রই তার মানসিক দৃঢ়তা ও পৌরুষের 
মূল উপাদান। পিতামহ রামজয় শুধু সাংসারিক জীবন নয়, লোভ ও 
আরামের ঈপ্নাকেও জয় করেছিলেন। পিতামহী দুর্গা দেবী দারিদ্র্যের 


বিদ্যাসাগর ৬ 


দুঃখ পেয়েছেন কিন্তু কখনও মাথা নোয়াননি কারও কাছে। তিনি স্বগূহ 
বা শ্বশুরের গৃহ ত্যাগ করেছেন এবং পিতৃগৃহও। সারাদিন হাতে সুতো 
কেটে সেই সুতো বিক্রি করে সংসার চালিয়েছেন। সংস্কৃত কলেজের 
ছাত্র ঈশ্বরচন্দ্র তার হাতে কাটা সুতোর মোটা কাপড় পরেই মাথা উঠ 
করে চলেছেন। পিতা ঠাকুরদা আর পাঁচজন ব্রাহ্মণ সন্তানের মত গ্রামে! 
বসে বজমানি পণ্ডিতি বা অন্য কোন বৃত্তি অবলম্বন করার চেষ্টা করেননি । 
চোদ্দ বছর বয়সের বালক অচেনা ও অজানা শহর কলকাতায় ছুটে 
গিয়েছেন ইংরাজী. বিদ্যাকে আয়ত্ত করে অর্থোপার্জনের পথ খুঁজে বার 
করতে। দুঃসহ কৃচ্ছ_তার মধ্য দিয়েই তিনি পুত্রদের মানুষ করেছেন! 

বিদ্যাসাগরের মাতামহ ছিলেন রামকান্ত চট্টোপাধ্যায় । সংস্কৃত ভাষায় 
সুপণ্ডিত, নির্লোভ, সাধক পুরুষ। বিদ্যাসাগরের শ্বশুর শত্র্ ভট্টচার্যও 
ছিলেন এক দুর্দান্ত বলবান পুরুষ। লোকে তার নাম শুনলে ভয়ে 
কীপতো। 

শিশু বিদ্যাসাগরের মধ্যেই সেই দুরন্ত জেদ দেখা গিয়েছিল। তার 
জন্মের সময়েই পিতামহ রামজয় রহস্য করে বলেছিলেন-_“এ ছেলে এড়ের 
মত বড় একগুঁয়ে হইবে৷” বালক বয়সে তীর এই একগু য়েমি ক্রমান্বয়ে 
বেড়ে চলেছিল। শন্তুচন্দ্র বিদ্ভারত্ব তীর ‘জীবন চরিতে’ বলেছেন_-“দাদা 
বাল্যকালে অত্যন্ত একগুয়ে ছিলেন। নিজে যাহা ভাল বোধ করিতেন” 
তাহাই করিতেন, অপরের উপদেশ গ্রাহ করিতেন না।” 

এই জেদ ও একগুঁয়েমিই তাকে নেতার আসনে বসিয়েছে। কিন্তু 
এই আত্মপ্রাধান্যবোধ অতিরিক্ত হয়ে তাকে অসহিষুঃও করেছে। শ্রীবিনয় 
ঘোষ তীর “বিদ্যাসাগর ও বাঙালীসমাজ” তৃতীয় খণ্ড এছের ৫৮ পৃষ্ঠাতে 
বলেছেন-“পণ্ডিত ঈশ্বরচন্দ্র বিদ্যাসাগর সেই ধরনের মানুষের মধ্যে 
একজন, ধীরা ঠিক হোক বা ভুল হোক সকল বিষয়ে নিজের মতামতকেই' 
সর্বশ্রেষ্ঠ বলে মনে করেন” 

তবু এই জেদ ও আনন্যামুখিনতাই তাকে হিন্দুসমাজের অনড় পাহাড় 
ঠেলে এগিয়ে যেতে সাহায্য করেছে। 


ধর্ম ও জীবন সম্পর্কে বিদ্যাসাগরের 
একদিকে তার বিস্তৃত শান্রজ্ঞান, হিনদুদর্শন ও ধর্মশাস্ত্ের গভীরে 
অনুপ্রবেশ ; অন্যদিকে ইংরাজী ভাষার মাধ্যমে সত্রেটিস, প্লেটো থেকে 


পটতভৃমিকা 


মনে যে উদারতা ছিল তার কারণ 

শুরু করে সমকালীন যুগের কার্লাইল, কৌতে, রাস্কিন ও বেকন প্রভৃতির 
চিন্তাধারার সান্নিধ্য । ইতিহাসচেতনা তাকে দিয়েছে অভিজ্ঞতা ও 
দুরদিতা। রাজা রামমোহনের জীবনপ্রভাব তাঁকে সর্বমানবের একত্ব- 
বোধে উদ্দীপিত করেছে। দেবেন্দ্রনাথ ঠাকুর ও অক্ষয়কুমার দত্তকে 
কাছাকাছি পেয়েছেন তন্তবোধিনী পত্রিকার সম্পাদকমণ্ডলীর: সভ্য 
হিসাবে। নানা বর্ণালীর আসা যাওয়া ঘটেছে তীর চেতনার আকাশে । 
কখন যেন অলঙ্ব্য নিয়মে তার জীবনে ধর্ম মানুষের ধর্মে এবং ঈশ্বর মানুষের 
ঈশ্বরে রূপান্তরিত হয়েছে। বন্ধু হিসাবে পেয়েছেন রামগোপাল ঘোঁষকে 
_ডিরোজিও-শিশ্য রামগোপাল নির্ভীকচিন্ত ও স্পষ্টবক্তা। পেয়েছেন 
রেভারেু, কৃষ্ণমোহন বন্দ্যোপাধ্যায়কে, হিন্দুসমাজ-বিদ্বেধী হলেও যাঁর 
মন ছিল সহৃদয় ও সংবেদনশীল। সাহচর্য পেয়েছেন ইংরাঁজ গভর্নর 
হ্যালিডের, যিনি গুণগ্রাহী ও শিক্ষানুরাগী ব্যক্তি ছিলেন। আমেরিকান 
মিশনারী ‘ডাল’ তার মানব সেবার আদর্শ নিয়ে এসে দীড়িয়েছিলেন 
তারই কাছাকাছি। বিদ্যাসাগর কাছাকাছি দেখেছেন কেশবচন্দ্রকে এবং 
মহাকবি মধুসুদ্নকে। রামকৃষ্ণদেব-এর মত যুক্ততুষ্টি পুরুষ এসে সারিধ্য 
দিয়েছেন তীকে। এক দিকে অনুসন্ধিৎসা ও শিক্ষানুরাগ যেমন তার 
দৃষ্টিকে করেছে অনাবিল ; দর্শন ও ইতিহাস পাঠ তীর চিন্তায় এনেছে 
যুক্তিনিষ্ঠা, দিয়েছে বিপ্নবপ্রেরণ| ; ইউরোপীয় সাহিত্য তেমনি তীর 
হৃদয়ে মানবতাবাদের রস সিঞ্চন করেছে। সহজাত করুণাবোধের সঙ্গে 
মিশেছে অন্যায়ের প্রতিরোধেচ্ছা। গভীর বেদনাবোধের সমতল থেকে 
মাথা তুলেছে এক চিরবিদ্রোহী সৈনিক। আজীবন সংগ্রাম করে করে 
আত্মবিশ্বাসে সুদৃঢ় অনমনীয় তার চিন্ত। যুগ যুগ ধরে সঞ্চিত অশিক্ষা- 
জনিত সামাজিক অজ্ঞতা, সংস্কার আচ্ছন্নতা, আচারপরায়ণতা, অন্ধ 
র্নিষ্ঠা ও অনুষ্ঠানসরবস্বতার অনড় প্রাকারকে ভাসিয়ে দেওয়ার জন্য এমন 
চরিত্রেরই প্রয়োজন ছিল। বিদ্যাসাগরের অমোঘ ব্যক্তিত্ব বিদ্যাসাগরেরই 
অজিত। তবুও পরিবেশ নিঃসন্দেহে তীর নায়কসত্তার রূপসজ্ভায় অলক্ষ্য 
হস্তক্ষেপ করেছে। 

ঈশ্বরচন্দ্র পূর্বপুরুষ হুগলী জেলার লোক। তীর প্রপিতামহ ভুবনেশ্বর 
বিদ্যালঙ্কার হুগলী জেলার বনমালিপুর গ্রামে বাস করতেন। তিনি 
সংস্কৃতজ্ঞ পণ্ডিত ছিলেন। তার তৃতীয়পুত্র রামজয় তর্কভূষণই হলেন 
ঈশ্বরচন্দ্র পিতামহ । 

পারিবারিক অশান্তির জন্য রামজয় দেশত্যাগী হয়েছিলেন ; তীর স্ত্রী 
দুগ| দেবী ছু'টি পুত্র ও চার কন্যা নিয়ে পিতৃগুহ বীরসিংহ গ্রামে এসে 
ওঠেন। এই বীরসিংহ গ্রামেই ১৮২০ খৃষ্টাব্দের ২৬ সেপ্টেম্বর (বাংলা 
১২২৭, সাল, ১২ আশ্বিন মঙ্গলবারে ঈশ্বরচন্দ্র জন্ম। তার পিতা 
ঠাকুরদাস বন্দ্যোপাধ্যায় রামজয়ের প্রথম পুত্র । 

চরম দারিদ্র্যের জন্য ঠাকুরদাস তার পিতা বা পিতামহর মত পণ্ডিত 
হয়ে উঠতে পারেননি । চোদ্দ বছর বয়সেই তাকে কলকাতা যেতে হয়েছে 
উপার্জনের চেষ্টায়। চাকরি পাওয়ার আগ্রহে কাজচালানো ইংরাজী 
শিক্ষা আয়ন্ত করেছেন। কলকাতায় অন্যের আশ্রয়ে থেকে কঠোর 
পরিআম করেছেন সংসার চালানোর জন্টযে | 

ঈশ্বরচন্দ্র প্রথম শিক্ষা শুরু বীরসিংহ গ্রামেই__কালীকান্ত 
চট্টোপাধ্যায়ের পাঠশালায় । তার নিজের ভাষায়_-“আমি গুরুমহাশয়ের 
প্রিয় শিষ্য ছিলাম।...পাঠশালার সকল ছাত্র অপেক্ষা আমার উপর তাহার 
অধিকতর স্নেহ ছিল।” 

১৮২৮ খৃঃর নভেম্বর মাসে ঠাকুরদীস পুত্রকে কলকাতায় নিয়ে এলেন। 
বড়বাজারে জগদ্দূর্লভ সিংহর বাড়ীতে থেকে স্বরূপচন্দ্র দাসের পাঠশালায় 
তার শিক্ষা নতুন করে শুরু হলো। 

ঈশ্বরচন্দ্র অনশ্যসাধারণ মেধা ও ইংরাজী শিক্ষার প্রতি তার অনুরাগ 


জীবনকথা 


এই সময় সুস্পষ্ট হয়ে উঠছিল। তীর প্রতিভার পরিচয় পেয়ে 
শুভানুধ্যারীরা পরামর্শ দিলেন ঈশ্বরকে ইংরাজী স্কুলে পড়াতে । হেয়ার 
স্কুলে পড়ে হিন্দু কলেজে ঢুকতে পারলে ভবিষ্যতে ভাল চাকরি পাওয়ার 
পথ সুগম হবে। কিন্তু ঠাকুরদাসের ইচ্ছা ছিল অন্যরূপ। নিজের 
জীবনের অসহায় ব্যর্থতার কথ| তিনি এক মুহূর্তের জন্যও ভুলতে পারেননি । 
তিনি মনে মনে আকাঙনু। করেছিলেন যে, সংস্কৃত শিক্ষায় সুপণ্ডিত হয়ে 
ঈশ্বর দেশে টোল খুলে বসবে। পুত্রের পাণ্ডিত্যে দেশের লোকের কাছে 
ঠাকুরদাসের মুখ উচ্ছল হয়ে উঠবে। তাই তিনি ঈশ্বরকে হিন্দু কলেজে 
পড়ানোর প্রস্তাবে রাজী হতে পারেননি । 

কলকাতায় সংস্কৃত কলেজে ঠাকুরদাসের এক আত্মীয় মধুসূদন 
(বাচস্পতি ) তখন অধ্যয়ন করছেন। তার পরামর্শ অনুযায়ী ঠাকুরদাস 
পুত্রকে সংস্কৃত কলেজে দেওয়াই সঙ্গত মনে করলেন। ১৮২৯ খুধ্টাব্দের 
১ জুন তারিখে ঈশ্বরচন্দ্র সংস্কৃত কলেজে প্রবেশ করলেন। ভার বয়েস 
তখন নয়। 

সংস্কৃত কলেজে মোট বারোব্ছরে তিনি সমগ্র সংস্কৃত সাহিত্য, পুরাণ 
ও দর্শন পাঠ করেন; স্মৃতি, ন্যায় ও জ্যোতিষশান্ত্র অধিগত করেন। 


স্বতন্্ভাবে বেদান্ত ও ন্যায় পড়েন। তারপর হিন্দু ল’ কমিটির পরীক্ষায়. 


কৃতিত্বের সঙ্গে উত্তীর্ণ হন। সংস্কৃত কলেজে সংস্কৃত ভাষ| ও সাহিত্যই 
যদিও মুখ্য বিষয় ছিল, সঙ্গে সঙ্গে ইংরাজী ভাষায় শিক্ষাদানের ব্যবস্থাও 
ছিল। হষ্ট শ্রেণীর ছাত্র যখন, ঈশ্বরচন্দ্র তখনই ইংরাজী ভাষায় কৃতিত্ব- 
প্রদর্শনের জন্য বিশেষ পারিতোধিক পাঁন। তার মধ্যে গ্রীসের ইতিহাস 
(History of Greece) বইখানিও পেয়েছিলেন । সংস্কৃত কলেজে অসাধারণ 
কৃতিত্ব প্রদর্শনের জন্য তিনি মাসিক বৃত্তি ও অন্যান্য অজস্র পুরস্কার 
পেয়েছিলেন। সংস্কৃত কলেজের শেষ সীমা যেদিন পার হলেন, সেদিনটিও 
উল্লেখযোগ্য । কলেজের পক্ষ থেকে তাকে একটি বিশেষ প্রশংসাপত্র 
দেওয়া হয়েছিল। এই প্রশংসাপত্রটির তারিখ ছিল ৪ ডিসেম্বর ১৮৪১ 
হিন্দু ল’ কমিটির পরীক্ষায় উত্তীর্ণ হওয়ায় তার কাছে ত্রিপুরার কোর্টে 
জজপগ্ডিতের চাকরির প্রস্তাব এলো। বিদ্যাসাগর এই প্রস্তাব গ্রহণ 
করেননি । তীর প্রথম চাকরি ফোট উইলিয়ম কলেজে-__-১৮৪১-এর 
ডিসেম্বরে । কলেজের বাংলা বিভাগের হেডপণ্ডিত হয়ে. পঞ্চাশ টাকা 


নি 

মাইনেতে তিনি টুকলেন। তখন ফোট উইলিয়ম কলেজের সেক্রেটারি 
জি. টি. মার্শাল। এই মার্শালের প্রভাব বিদ্যাসাগরের জীবনে বিশেষ 
ফলপ্রসূ হয়েছিল। 

ফোর্ট উইলিয়ম কলেজে তখন বিদেশী সিভিলিয়ান, যারা এদেশে 
চাকরি করতে আসতেন_-তীদেরই ছাত্র হিসাবে যোগ দিতে হত। 
ইংরাজ সিভিলিয়ান ছাত্রদের সঙ্গে সকল সময়ে কথা বলা এবং তাদের 
খাতাপত্র পরীক্ষা করার প্রয়োজনে বিদ্যাসাগর ইংরাজী ভাষায় সুদক্ষ হয়ে 
ওঠার প্রয়োজন অনুভব করেন। কাজেই তিনি ডাক্তার দুর্গাচরণ 
বন্দ্যোপাধ্যায়ের কাছে ইংরাজী পড়াশোনা আরম্ভ করলেন। ছুর্গাচরণ- 
বাবুর পর রাজনারায়ণ বন্দু ও তারপর নীলমাধৰ মুখোপাধ্যায় তাকে 
ইংরাজী সাহিত্যে জ্ঞান অর্জনে সাহায্য করেন। ইতিমধ্যে হিন্দু কলেজের 
রাজনারায়ণ গুপ্তকে মাসে ১৫২ টাকা মাইনে দিয়ে নিজের শিক্ষক নিযুক্ত 
করেছিলেন। শ্রীআনন্দকৃষ্ণ বস্তু তাকে সেক্সপীয়ার পড়ান । 

পরবর্তী যুগে বিদ্যাসাগর তীর নিজন্ব গ্রন্থাগারে ইংরাজী ভাষা ও 
সাহিত্যের যে সমাবেশ ঘটিয়েছিলেন, তার থেকে বোঝা যায় কি বিচিত্র 
ছিল তার জ্ঞানস্পৃহা। সমগ্র ইউরোপের ইতিহাস গ্রীসের দর্শন ও 
সাহিত্য, ইংরাজী সাহিত্য তিনি আক পান করেছিলেন। ইংরাজী ও 
সংস্কত ছাড়া ফারসী ও হিন্দীতেও তার ব্যুৎপত্তি ছিল। এতগুলি ভাষা 
ও সাহিত্যে অধিকার ছিল বলেই বাংলা সাহিত্যের যথার্থ শিল্পরূপটি তিনি 
ধরতে পেরেছিলেন । 

১৮৪৬ খুষ্টাব্দের ওই এপ্রিল পঞ্চাশ টাকা! বেতনে সংস্কৃত কলেজের 
সহকারী সম্পাদকের পদে যোগদান করলেন । মিঃ মার্শালই বিষ্যাসাগরকে 
এই পদের জন্য মনোনীত করেন। সংস্কৃত কলেজের সম্পাদক তখন 
রসময় দত্ত। তার সঙ্গে মতৈক্য না হওয়ায় বিদ্যাসাগর পদত্যাগ করেন। 
১৮৪৭ খুঃর ১৬ই জুলাই তীর পদত্যাগপত্র গৃহীত হয়। 

অথচ চাঁকরি ছেড়ে দেওয়ার মত অবস্থা তখন তার ছিল না। তার 
কলকাতার বাসাতে তখন বিদ্যাসাগর কয়েকজন দরিদ্র ছাত্রকে পালন 
করেন। বীরসিংহের বাড়ীর খরচের জন্য মাসে পঞ্চাশ টাকা করে 
পাঠাতে হয়। পিতা ঠাকুরদাসকে জোর করে অবসর নিতে বাধ্য 
করেছিলেন ; তীর সমস্ত দায়ও এখন ঈশ্বরের ৷ 

সম্বলের মধ্যে ছিল ভাই দীনবন্ধুর চাকরির আয় মাসে পঞ্চাশ টাকা । 
১৮৪৭ থেকে ১৮৪৯ এই দু'বছর তিনি শুধু খণের ওপর সব খরচ 
চালিয়েছেন। এই দু'টো বছর তিনি নষ্ট হতে দেননি । হাতে প্রচুর 
সময় থাকায় বিদেশী সাহিত্য মন্থনে মগ্ন হলেন। উল্লেখযোগ্য, এই 
সময়ে ক্যাপ্টেন বান্ক, নামের এক ভদ্রলোককে তিনি বাংলা হিন্দী ও 
সংস্কৃত শেখাতেন। বাঙ্ক তাকে যথোচিত পারিশ্রমিক দিতে চান। কিন্তু 
বিদ্যাসাগর কিছুই গ্রহণ করেননি। 

আবার চাকরি পেলেন ১৮৪৯ খৃষ্টাব্দের ১লা মার্চচসেই ফোর্ট 
উইলির়ম কলেজেই। 

কলেজের হেড রাইটার ও ট্রেজারার ছিলেন ডাক্তার দুর্গাচরণ 
বন্দ্যোপাধ্যায় । তিনি পদত্যাগ করায় তার জায়গায় মার্শাল সায়েব 
বিদ্ভাসাগরকে নিয়ে এলেন। কিন্তু এক বছর পরেই ১৮৫০ খুঃর ৯ 
ডিসেম্বর সংস্কৃত কলেজে ফিরে এলেন। এবার তিনি সাহিত্যের অধ্যাপক, 
( professor of belles-letters) বেতন মাসে ৯০ টাকা । এডুকেশন 
কাউন্সিলের সেক্রেটারি ছিলেন ডক্টর মোরাট। তার আগ্রহে 
বিদ্যাসাগর এই পদ গ্রহণ করেন। সাহিত্যের অধ্যাপক হলেও কলেজ 
পরিচালনার ব্যাপারে তাকে অধ্যক্ষের ক্ষমতা দেওয়া হয়। 

কলেজে যোগদান করার সঙ্গে সঙ্গে তার ওপর আর একটি কাজের 
ভার পড়লো । সংস্কৃত কলেজকে কিভাবে পুনর্গ ঠিত করা যায় কিংবা 
আদৌ কলেজের আর কোন উন্নতি সাধন করা সম্ভব কিনা-এ সম্পর্কে 
ডক্টর মোয়াট বিদ্যাসাগরের কাছে একটি বিস্তৃত বিবরণী চাইলেন। বস্তুতঃ 
কলেজের আভ্যন্তরীণ অবস্থা তখন শোচনীয় । কলেজ তুলে দিতে হবে 
এমন আশঙ্কাও কেউ কেউ করছিলেন । এমন সময়ে বিদ্যাসাগর সংস্কৃত 
কলেজের পুনর্গঠন সম্পর্কে তার বিখ্যাত রিপোর্টটি প্রস্তুত করলেন। 
১৮৫০ খৃষ্টাব্দের ১৬ ডিসেম্বর তিনি এই রিপোর্ট দাখিল করলেন। এই 
রিপোর্টের মধ্যে বিদ্যাসাগরের জ্ঞানও অভিজ্ঞতা, সংস্কারের উপযোগী 
মনোভাব তার দূরদৃষ্টি ও দুরন্ত সাহসের অপূর্ব সমন্বয় ঘটেছে। এই 
রিপোর্টই বিষ্ভাসাগরকে প্রতিষ্ঠার সোপানে তুলে দিল। 

তার রিপোর্টের উপসংহারে বিদ্যাসাগর লিখেছিলেন 


“In conclusion I beg leave to observe that the changes now 

proposed by me in the system of the College are the results 
of a long and anxious consideration in the subjects. They 
are extensive but I have endeavoured to select only those 
which are absolutely necessary for the efficiency of the 
Institution and which are quite practicable. Should the 
Council be pleased to adopt these suggestions I have sanguine 
hopes that the happy and steady effect, if it be under strict 
supervision, will be that the College will become a seat of pure 
and profound Sanskrit learning and at the same time a Nursery 
of improved vernacular literature and of Teachers thoroughly 
qualified to disseminate that literature amongst the masses of 
their fellow countrymen.” 

সংস্কৃত কলেজের সেক্রেটারি রসময় দত্তর পক্ষে তখন আর পদত্যাগ 
করা ছাড়া গত্যন্তর ছিল না। এডুকেশন কাউন্সিলের সেক্রেটারি ডক্টর 
মোয়াট ('. 0. Mouat ) 8. ১. ১৮৫১. তারিখের চিঠিতে সেই পদত্যাগ- 
পত্র গ্রহণ করে ঈশ্বরচন্দ্র শর্মা অর্থাৎ বিদ্যাসাগরকে কলেজের ভার গ্রহণ 
করার নির্দেশ দিলেন। অতঃপর সেক্রেটারির পদটিই বিলুপ্ত হলো; 
বিদ্যাসাগর হলেন অধ্যক্ষ। বিদ্যাসাগরকে নিয়োগপত্র দেন বেঙ্গল 
গভর্মমেন্ট। নিয়োগপত্রটি এইরূপ £ 

Dated Fort William, 
the 22nd Jan. 1851. 


I am directed by the Deputy Govenor of Bengal to inform 
you that his honour has been pleased this day to appoint you 
to be Principal of the Sanskrit College on a Salary of Rs. 150 
per mensum. 

I have etc. ; 
Sd. W. Seton Karr 
Under-Secretary to the 
Govt. of Bengal 

কলেজের ভার হাতে পাওয়ার সঙ্গে সঙ্গে তিনি সংস্কৃত কলেজকে 
পুনর্গ ঠিত করবার কাজ শুরু করে দিলেন । 

“সাহিত্যশেণী’ প্রসঙ্গে বিদ্যাসাগর উল্লেখ করেছিলেন__“সাহিত্য শ্রেণীতে 
পাঠের জন্য চেম্বার্স থেকে জীবনচরিত এবং টেলিমেকন রসেলাস ও 
মহাভারত থেকে বিবিধ বিষয়ে আকর্ষক অংশগুলিকে অনুবাদ করতে 
হবে \ + ee 

“এডুকেশন কাউন্সিল যদি এই বাংলা বইগুলি অনুমোদন করেন 
তাহলে সংস্কৃত কলেজের ছাত্ররা অতি সহজেই বাংলাভাষায় দক্ষতা অর্জন 
করতে পারবে ।” 

শুধু রিপোর্ট লিখেই তিনি থামেননি, ইতিমধ্যে নিজেই অনুবাদ করে 
কিছু বই বার করেছিলেন । তার মধ্যে 'জীবনচরিত? উল্লেখযোগ্য । 

এখানে বলে রাখা দরকার যে, বিদ্যাসাগর অত্যন্ত অভিজ্ঞ ও দূরদর্শী 
ব্যক্তির মত ইতিপূর্বেই একটি প্রেস স্থাপন করেছিলেন । ১৮৪৭ খৃষ্টাব্দে 
অর্থাৎ যখন তিনি চাকরি ছেড়ে দিয়ে বসে আছেন তখনই তার বন্ধু 
মদনমোহন তর্কালঙ্কারের সহায়তায় প্রেসটি কেনেন। এই বাবদ তাঁকে 
ছ’শে| টাকা ধার করতে হয়েছিল। এই প্রেস থেকে তাঁর সম্পাদনায় 
প্রথম বই বার হলো ভারতচন্দ্রের অন্নদাঁমল্গল। ফোর্ট উইলিয়ম কলেজের 
জন্য মিঃ মার্শাল একশো! বই কিনে নেন। এই একশো বইয়ের দাম 
ছ'শো৷ টাকার বিদ্যাসাগর তার খণ শোধ করেন। কিছুদিনের মধ্যেই 
মদনমোহন তর্কালঙ্কারের সঙ্গে তার মনান্তর ও বিচ্ছেদ ঘটে। ফলে 
গোটা প্রেসটাই বিদ্যাসাগর কিনে নেন। সংস্কৃত কলেজে পড়ানোর জন্য 
বিদ্যাসাগর যে বইগুলি লিখলেন, সেগুলি হলো-__ 


১। শিশুশিক্ষা (৪র্থ ভাগ )_ ৬ এপ্রিল ১৮৫১ 
(পরে বোধোদয় ) 

২। উপক্রমণিকা ব্যাকরণ__ ১৬ নভেম্বর ১৮৫১ 

৩। খজু পাঠ ১ম, ২য় ও ৩য় ভাগ__ ১৬ নভেম্বর ১৮৫১ 

৪ মার্চ ১৮৫২ 

ডিসেম্বর ১৮৫৩ 


তার রচিত বেতাল পঞ্চবিংশতি (১৮৪৭), বাঙ্গালার ইতিহাস (১৮৪৮) 
ও জীবনচরিত (১৮৪৯) এই প্রেস থেকেই ছাপা! হয়েছিল । 


বিগ্ভাসাগর ১৪ 


১৮৫৩-তে তিনি স্বগ্রাম বীরসিংহে একটি অবৈতনিক বিদ্যালয় স্থাপন 
করেন। কিছুদিনের মধ্যেই এই বিদ্যালয়টির সঙ্গে একটি বালিকা বিভাগ 
ও সান্ধ্য বিদ্যালয় যুক্ত করেন। এগুলির সকল ব্যয় তিনিই বহন 
করতেন। 

১৮৫৪ খুষ্টাব্দের জানুয়ারিতে তার বেতন ৩০০ টাকা করা হয়। 

এই সময় বিদ্যাসাগরের আর একটি উল্লেখযোগ্য কাজ প্রাথমিক 
পৰ্যায়ে মাতৃভাষাকে শিক্ষার বাহন হিসাবে ব্যবহার করার জন্য দাবি 
উপস্থাপিত করা। অর্থাৎ ইংরাজী শিক্ষাকে যিনি আবশ্যিক করার 
জন্য বলেছেন, তিনিই বাংলাভাষার প্রসার ও প্রাথমিক পর্যায়ে শিক্ষার 
মাধ্যম হিসাবে বাংলাভাষার ব্যবহারের ওপর সমান গুরুত্ব দিয়েছেন। 
বিদ্যাসাগরের অভিমতের দ্বারা প্রভাবিত হয়েই তদানীন্তন ছোট লাট 
হ্যালিডে এডুকেশন কাউন্সিলে এ বিষয়ে একটি প্রস্তাব আনেন। হ্যালিডে 
তার প্রস্তাবের অনুলিপির সঙ্গে বিদ্যাসাগরের অভিমত উদ্ধত করেছিলেন । 
বিদ্যাসাগর যা বলেছিলেন তা হলো! 8 

“ন্থবিস্তৃত এবং স্থব্যবস্থিত বাংলাশিক্ষা একান্ত বাঞ্ছনীয়। কেননা 
মাত্র ইহারই সাহায্যে জনসাধারণের শীবৃদ্ধি সম্ভব৷” 

এই রিপোর্টে বিদ্যাসাগর আলোচনা করেছিলেন, কিভাবে দেশের 
পাঠশালাগুলিকে পরিচালনা করতে হবে, কি কি বিষয় পাঠেরা জন্য 
নির্বাচিত হবে এবং প্রতিটি পাঠশালার জন্য কি পরিমাণ অর্থ ব্যয়িত হবে। 
তিনি পাঠশালা পরিচালনার আদর্শ স্থাপন করবার জন্য কতকগুলি মডেল 
স্কুল স্থাপনের প্রস্তাবও করেন ; এবং এই স্কুলগুলির পরিচালনার দায়িত্বও 
নিজের হাতে তুলে নিতে চান। 

১৮৫৫ খৃষ্টাব্দে গভর্নমেন্ট দেশের বিভিন্ন অংশে ইংরাজী ও বাংলা 
বিদ্যালয় স্থাপনের সিদ্ধান্ত গ্রহণ করলেন। এই কাজের তত্বাবধানের - 
ভারও পড়লো! বিদ্যাসাগরের ওপর । তিনি হলেন স্পেশাল ইন্স্পেক্টর 
অব, স্কুলদ্‌। মোট বেতন (অধ্যক্ষ হিসাবে ৩০০+ ইন্সপেক্টর হিসাবে 
২০০) পাঁচশো! টাকা। বড়লাট প্রথমে পরীক্ষামূলক কাজ চালাবার জন্য 
চারটি জেলা বেছে নিতে বললেন। এই চারটি জেলা হলো-_হুগলী, 
মেদিনীপুর, নদীয়া ও বর্ধমান। 

. - মডেল স্কুলের যোগ্য শিক্ষক গড়ে তোলার জন্য বিদ্যাসাগর একটি 


১৫ জীবনকথা! 


নরস্যাল স্কুল প্রতিষ্ঠার প্রস্তাবও দিয়েছিলেন। সংস্কৃত কলেজে বিদ্যাসাগরের 
তন্তাবধানেই নর্ম্যাল স্কুলও খোলা হলো। 

বাংলাদেশে স্্রীশিক্ষা প্রসারের কাজেও তিনি আত্মনিয়োগ করেছিলেন। 

১৮৪৯ খৃষ্টাব্দে কলকাতায় একটি বালিকা বিদ্যালয় স্থাপন করেন 
জে. ই. ডি. বেখুন। বেথুন ছিলেন এডুকেশন কাউন্সিলের সভাপতি। 
বিদ্যাসাগরের কর্মোৎসাহ ও স্্রীশিক্ষার ব্যাপারে আগ্রহ লক্ষ্য করে বেথুন 
তাঁকেই এই স্কুলের অবৈতনিক সম্পাদক করেন। ১৮৫১ খৃন্টাব্দে 
বেথুনের মৃত্যু হলে গভর্নমেণ্ট এই স্কুলের পরিচালনাভার গ্রহণ করেন। 
লর্ড ডালহৌসির অনুরোধে বিদ্যাসাগরই স্কুলের সম্পাদক রইলেন। 
ডালহৌসির পর এলেন ছোটলাট বিডন। স্কুল কমিটির সভাপতি বিডন 
আর সম্পাদক বিদ্যাসাগর | 

ইতিপূর্বেই বলেছি যে ছোটলাট ক. J. [75111ণ8/ শিক্ষা সম্প্রসারণের 
ব্যাপারে বিদ্যাসাগরের ওপর সম্পূর্ণ নির্ভর করেছিলেন। বিগ্যাসাগরও 
তার সুযোগ গ্রহণ করেছিলেন। স্পেশাল ইন্স্পেক্টর অব. স্কুলস্‌ হিসাবে 
চারটি নিদিষ্ট জেলায় মডেল স্কুলগুলি খোলার সময় তিনি কতকগুলি 
বালিকা বিদ্যালয়ও খুলে ফেললেন। ১৮৫৭-র নভেম্বর থেকে ১৮৫৮-র 
মে, এই ছ'মাসের মধ্যে তিনি মোট ৩৫টি বালিকা বিদ্যালয় স্থাপন 
করলেন। 

এই সময় শিক্ষা বিভাগের ব্যবস্থাপনায় কিছু পরিবর্তন ঘটেছিল। 
১৮৫৬ খৃষ্টাব্দে হালিডের হাতেই এডুকেশন কাউন্সিলের বিলুপ্তি ঘটলো । 
W. G. Young নামে এক তরুণ ইংরাজ ডিরেক্টর অব. পাবলিক ইন্স্রীক- 
শন হয়ে এলেন। এই ইয়ং ছিলেন উদ্ধতস্বভাব ও মেজাজী লোক ॥ 
বিদ্যাসাগরের অপ্রতিহত কর্ণক্ষমতাকে তিনি স্থুনজরে দেখেননি ; এবং 
তার স্থাপিত বালিকা বিগ্ালয়গুলির ব্যয়ভার মঞ্জুর করতেও তিনি রাজী 
হলেন না। ফলে সমস্ত দায়িত্ব বিদ্যাসাগরের ওপর এসে পড়লো । এই 
ব্যাপারে ও অন্যান্য কয়েকটি ঘটনায় ক্ষুব্ধ বিদ্যাসাগর হ্যালিডের কাছে তার 
পদত্যাগপত্র পেশ করেন। ১৮৫৮ খৃষ্টাব্দের নভেম্বরে তিনি সরকারী 
চাকরি থেকে বিদায় নিলেন। তখন তার বয়েস আটত্রিশ। 

ইতিপূর্বেই তার জীবনের সর্বশ্রেষ্ঠ কাজ সম্পন্ন করেছেন বিদ্যাসাগর । 
১৮৫৬-র ২৬ জুলাই তারিখে বিধবা বিবাহ বিষয়ক আইন বিধিবদ্ধ হয়। 


বিদ্যাসাগর ১৬ 


আইন পাস হলে বিধবা বিবাহকে সমাজসম্মত করবার জন্য তিনি আত্ম- 
নিয়োগ করেছিলেন । এই বিধবা বিবাহ দেওয়ার কাজে তার অনেক টাকা 
খণ হয়ে পড়েছিল। চাকরি ছেড়ে এসে যখন মুক্তজীবনে তিনি দাড়ালেন 
তখন ব্যক্তিগত ব্যয়ও তীর প্রচুর। দান ও বদান্িতা এবং বিধবা বিবাহ 
দেওয়ার ব্যয় ইত্যাদিতে বহু টাকা তাঁকে মাসে মাসে খরচ করতে হতো । 
কাজেই মাসে পাঁচশো টাকা উপার্জন কমে যাওয়ায় তীর বিব্রত হওয়ার 


কথা। কিন্তু বিদ্যাসাগর যে প্রেস ও প্রকাশনা স্থাপন করেছিলেন 


( Sanskrit Press Depository ) সেটির আয়ও কম ছিল না। সংস্কৃত 
প্রেস ও ডিপোজিটারির কাজ স্থপরিচালনার জন্য বন্ধু রাজকৃষ্ণ 
বন্দ্যোপাধ্যারকে সুপারিণ্টেণ্ডেণ্ট, করে নিয়ে এলেন। ইতিমধ্যে তার 
আরও কতকগুলি বই বেরিয়েছিল। সেগুলির নামঃ ব্যাকরণ কৌমুদী 
€১ম-৩য় ভাগ ১, শকুন্তলা (১৮৫৪ ), বিধবা বিবাহ, বর্ণ পরিচয়, কথামালা 
(১৮৫৬) ও চরিতাবলী। 
শিক্ষাজগতের সঙ্গে তার যোগ এতই নিবিড় হয়ে উঠেছিল যে চাকরি 
ছাড়লেও শিক্ষাপ্রসারের তাগিদ তাকে ছাড়েনি। ১৮৫৯ খুঃর ১ এপ্রিল 
মুশিদাবাদের কাঁদিতে তিনি একটি ইংরাজী স্কুল স্থাপন করলেন। 
এ কাজে তার সহযোগী ছিলেন কীদির রাজা প্রতাপচন্দ্র সিংহ। এই 
স্কুলটিকে সর্বাঙ্গস্ন্দর করবার জন্য তাঁর চেষ্টার অন্ত ছিল না। কিন্তু এর 
কিছুদিনের মধ্যে তিনি আর একটি মহৎ প্রচেষ্টায় হাত দিলেন। 
মেট্রোপলিটান ইন্স্টিটিউসন তার জীবনের অন্যতম শ্রেষ্ট কীন্তি। 
১৮৬১-তে তিনি মেক্রোপলিটান ইন্স্টিটিউসনের ভার নিলেন) 
১৮৬৩তে বেঙ্গল গভর্নমেন্টের আমন্ত্রণে ওয়ার্ডস্‌ ইন্স্টিটিউসনের 
পরিদর্শক। অভিভাবকহীন জমিদার পুত্রকে সরকারী তত্বাবধানে রেখে 
উপযুক্ত শিক্ষা দেওয়ার জন্য এই ইন্স্টিটিউসন ১৮৫৫ খৃষ্টাব্দে প্রতিষ্ঠিত 
হয়। ডাক্তার রাজেন্দ্রলাল মিত্র এই প্রতিষ্ঠানের পরিচালক ছিলেন। 
পরিদর্শক নিযুক্ত হওয়ার পরই বিদ্যাসাগর এই প্রতিষ্ঠানের পরিচালনায় 
ক্ৰটী দেখতে পান। ১৮৬৪ খুঃর ৪ এপ্রিল ও ১৮৬৫-র জানুয়ারি ও 
আগস্টে দুটি স্মারকলিপি তৈরি করেন এবং ইন্স্টিউসনের তত্ত্বাবধায়ক 
বোর্ড অব্‌ রেতেনিউয়ের কাছে পাঠান। ওই স্মারকলিপিতে তিনি 
- ইন্স্টিটিউসনের উন্নতির জন্য অনেকগুলি নতুন নিয়মের সুপারিশ করেন। 


১৭ জীবনকথা 


কিন্তু এই ব্যাপারে রাজেন্দ্রলাল মিত্রর সঙ্গে তার মতবিরোধ ঘটে । 
সম্ভবতঃ তারপরেই বিদ্যাসাগর পদত্যাগ করেন। এ 

আগেই বলা হয়েছে যে বেথুন স্কুলের (বালিকা-বিদ্ভালর ) সঙ্গে 
বিদ্যাসাগরের নিবিড় যোগ ছিল। তিনিই এই প্রতিষ্ঠানের সম্পাদক 
ছিলেন। স্ত্রীশিক্ষার প্রসারের জন্য বিদ্যাসাগরের অক্লান্ত প্রয়াসের কথা 
তখন সর্বত্র স্বীকৃত। ১৮৬৬-তে তার পরিচয় হলো এক মহীয়সী মহিলার 
সল্গে। মিস কার্পেন্টার ইউরোপ থেকে ছুটে এসেছেন তাঁর ভারতগ্রীতির 
একান্তিকতায়। স্ত্রীশিক্ষার প্রসারে তিনি অত্যন্ত উতস্থক। কলকাতায় 
এসেই তিনি বিদ্যাসাগরের সঙ্গে দেখা করতে চাইলেন। তাঁর অনুরোধে 
তদানীন্তন শিক্ষা অধিকর্তা মিঃ এ্যাট্‌কিনসন এই যোগাযোগ ঘটিয়ে দেন। 
মিস কার্সেন্টার কলকাতার ও কাছাকাছি শহরের বালিকা বিদ্যালয়গুলি 
পরিদর্শন করতে চান এবং বিষ্ভাসাগরকে অনুরোধ করেন তার সঙ্গী হতে। 
১৮৬৬ খুঃ ১৬ ডিসেম্বর মিস কার্পেন্টার, এ্যাটকিনসন, উড়ো ও 
বিদ্যাসাগর গেলেন উত্তরপাড়া। ফিরবার সময় হঠাৎ একটি গাড়ী উলটে 
যাওয়ায় বিদ্যাসাগর ছিট্‌কে পড়ে গেলেন ; বুকে আঘাত লেগে সঙ্গে সঙ্গে 
অচৈতন্য। তারপর এক মাস শয্যাশায়ী । ডাক্তার মহেন্দ্রলাল সরকারের 
চেষ্টায় সুস্থ হয়ে উঠলেন বটে কিন্তু এই আঘাতেই তাঁর শরীর 
ভেঙ্গে গেল। 

১৮৬৬ খৃষ্টাব্দে বাংলাদেশে খরা দেখা দিল। অনাবৃষ্টির দরুন হুগলী 
ও মেদিনীপুরের গ্রামাঞ্চলে দুভিক্ষের করাল ছায়া নেমে এল। বিদ্যাসাগর 
এগিয়ে গেলেন সেবা ও ত্রাণের কাজে। এই সময়ে গ্রামে গ্রামে ঘুরে 
অসহায় মানুষের সেবায় যেভাবে তিনি কাজ করেছিলেন তাতে সকলের 
দষ্টিই তার ওপরে এসে পড়ে। বর্ধমান ডিভিসনের কমিশনর 0. গা, 


Montrisor এই প্রসঙ্গে তাকে যে চিঠি লেখেন তার নকল নিচে 
দেওয়া হলো । 
Sir, 

I have been instructed by the Secretary to the Govt. of 
Bengal under order of the 20th instant to express to you the 
warm acknowledgement of Government for your generous 
exertions in relieving the poor during the recent scarcity in 
the Hooghly district. 


বিদ্যাসাগর ; ১৮ 


eg 


সাগরের দয়া, এই সময় প্রবাদ হয়ে দাড়িয়েছিল। কোনদিন তার 
কাছে কেউ প্রার্থী হয়ে এসে ফিরে বায়নি। তিনি খণ করে, প্রয়োজন 
হলে সম্পত্তি বন্ধক দিয়ে এমন কি বিক্রি করেও অপরকে সাহায্য 
করেছেন। মাইকেল মধুসূদন দত্ত সকৃতজ্ঞ চিত্তে এই মহানুভব হৃদয়ের 
কথা স্মরণ করে বলেছেন_—He had the heart of a Bengali mother. 

সারা জীবনের নিরন্ত কর্মব্যস্ততার মধ্য দিয়েও কিন্তু শিল্পী বিদ্যাসাগর 
হারিয়ে যাননি। তার সাহিত্য রচনা ও স্থষ্টির দায় তিনি বহন করেছেন। 
১৮৬০ সালে রচিত ‘সীতার বনবাস’ বাংলা সাহিত্যে প্রথম শিল্পস্থষমান্ধিত 
গদ্য রচন|। তীর সাহিত্যস্থষ্টিও প্রয়োজনবোধেই গড়ে উঠেছিল, কিন্তু সেই 
স্্টির মধ্যে বাংল! ভাষা এক অফুরন্ত শিল্প-সম্তাবনার পথ খুঁজে পেল। 

সাংবাদিকতার সঙ্গেও নিজেকে বুক্ত রেখেছিলেন বিদ্ভাসাগর। ১৮৪৩ 
খুষ্টাব্দে অক্ষয়কুমার দত্তকে সম্পাদক করে তন্তুবোধিনী পত্রিকা প্রকাশিত 
হয়। এই পত্রিকার সম্পাদক মণ্ডলীতে ( Paper Committee ) 
বিদ্যাসাগর সক্রিয় সদস্যরূপেই ছিলেন। কালীপ্রসন্ন সিংহ হিন্দু 
পেটিটের ভার বিদ্যাসাগরের হাতে তুলে দিলে তিনি কৃষ্ণদীস পালকে 
সম্পাদকের আসনে বসান। সাপ্তাহিক সোমপ্রকাশ'ও তারই স্গরি। 
সোমপ্রকাশের বহু রচনা বিদ্যাসাগরের নিজের । পরবর্তী জীবনে বহু- 
বিবাহবিষয়ক প্রস্তাব-এ তিনি বে যুক্তিনিষ্ঠা, বিশ্লেষণধরিতা অথচ 
শালীনতার পরিচয় দেন, তা’ বাংলা গদ্য সাহিত্যে অভূতপূর্ব । 


১৮৬৭ খুঃ থেকে বিদ্যাসাগরের জীবনে নানা দুর্ভাগ্যের সূচনা দেখা 
'দেয়। তীর একমাত্র পুত্র নারায়ণ ও ছোট ভাই ঈশানচন্দ্র সম্পর্কে তার 
‘ক্ষোভের অন্ত ছিল না । তিনি নিজের থাকার জন্য আলাদা! ব্যবস্থা করেন, 
পুত্র ও ভাইদের জন্যও আলাদা ব্যবস্থা। পরের বছরেই সংস্কৃত প্রেস ও 
(প্রেস ডিপোজিটারির স্বত্ব নিয়ে দ্বিতীয় ভাই দীনবন্ধুর সঙ্গে বিরোধ 
ঘটে । ১৮৬৯ খুঃর মার্চ মাসে হঠাৎ অগ্নিকাণ্ডে বীরসিংহের বাড়ী 
ভস্মীভূত হয়। এই বছরেই বীরসিংহের কাছাকাছি ক্ষীরপাই গ্রামে 
একটি বিধবাবিবাহের ঘটনাকে কেন্দ্র করে ভাইদের সঙ্গে তার বিরোধ 
'ঘটে। কনিষ্ঠ সহোদর ঈশানচন্দ্রর ব্যবহার তাকে এতই ক্ষুব্ধ করে যে, 
বীরসিংহ তিনি চিরদিনের জন্য ত্যাগ করে কলকাতায় চলে আসেন । 


১৯ জীবনকথা 


১৮৬৯ খুঃর আগস্ট মাসে সংস্কৃত প্রেস ডিপোঁজিটারি তিনি ব্রজনাথ 
মুখোপাধ্যায় নামে এক ব্যক্তিকে দান করলেন । 

১৮৭০ খুঁঃর ১১ই আগস্ট তীর একমাত্র পুত্র নারায়ণের বিয়ে দিতে 
হলো। বিয়ে হলো কৃঞ্চনগরের শঙ্তুচন্দ্র মুখোপাধ্যায়ের বিধবা কন্যা 
ভবন্থন্দরীর সঙ্গে । এই বিয়ে তার বাড়ীতে কেউ প্রসন্ন মনে গ্রহণ 
করেননি; এমনকি বিদ্যাসাগর নিজেও না। কারণ পুত্রের ব্যবহারে 
তিনি খুশী ছিলেন না। জননী ভগবতী দেবী সেই মাসেই কাশী যাত্রা 
করলেন। পরের বছরেই (১৮৭১-এর এপ্রিল ) ভগবতী দেবী কাশীতেই 
মারা গেলেন । মায়ের মৃত্যু বিদ্যাসাগরের জীবনে প্রচণ্ড হয়ে বেজেছিল। 
এই ব্যথা তিনি বিদীর্ণ বুকে সহা করেছিলেন । কিন্তু এক বছরের মধ্যেই 
তাঁকে আরও বড় আঘাত পেতে হলা। একমাত্র পুত্র নারায়ণের ব্যবহার 
অশালীন ও দুঃসহ বোধ হওয়ায় তিনি নারায়ণকে বাড়ী থেকে বিতাড়িত 
করেন। তাঁর জীবনে পুত্রের সঙ্গে মিলন ঘটবার মত অবকাশ আর 
আসেনি । 

পারিবারিক জীবনে এইভাবে বিপর্যয় ঘটতে থাকা সত্বেও একটি 
দিনের জন্যেও তাঁর আদর্শ থেকে তিনি বিচ্যুত হননি। বিদ্যাসাগর তার 
জীবনকে শুধু কর্মপ্রবাহের মধ্য দিয়ে চালিত করেছেন। হিন্দু নারীর 
অসহায় জীবন তাঁকে কাতর করেছিল বলেই তিনি সমাজের বিরুদ্ধে 
সংগ্রামী সৈনিকের মত অগ্রসর হয়েছিলেন। প্রথমে বিধবাবিবাহ 
তারপরে বহুবিবাহ রোধ ও বাল্যবিবাহ বন্ধ করা, সঙ্গে সঙ্গে স্ত্রীশিক্ষীর 
প্রসার অর্থাৎ সমাজে হিন্দু নারীর প্রতি যে নির্মম অবিচার এতদিন ধরে 
করে আসা হয়েছে, তার সবটুকু পাপ তিনি একাই ধুয়ে দিতে 
চেয়েছিলেন। এবারে আর একটি কাজে হাত দিলেন; যে পরিকল্পনায় 
শুধু তার করুণার্জ হৃদয়ের পরিচয়ই নয়, সঙ্গে সঙ্গে বিবেকবান ও দূর- 
প্রসারী চিন্তার পরিচয় পাওয়া গিয়েছিল। ১৮৭২ খুষ্টাব্দের ১৫ জুন 
“হিন্দু ফ্যামিলি এ্যান্বুয়িটি ফাণ্ডত-এর প্রতিষ্ঠা এক অভূতপূর্ব ঘটনা । 

১৮৭৩ খৃষ্টাব্দ তার কাছে নিদারুণ বেদনা বহন করে আনলে! । বড় 
মেয়ে হেমলতার স্বামী গোপালচন্দ্র সমাজপতি হঠাৎ, মারা গেলেন। 
আর ছুটি শিশুপুত্রকে সঙ্গে নিয়ে বিধবা হেমলতা পিতার কাছে এসে 
আশ্রয় নিলেন। এই দুটি নাতিকে মানুষ করবার ভার বুদ্ধ বয়সে 


বিদ্যাসাগর Ss 

পর DE - 


বিদ্যাসাগরকেই গ্রহণ করতে হয়েছিল। তার শিক্ষা নিশ্চয়ই ব্যর্থ হয়নি। 
হেমলতার বড় ছেলে স্থুরেশ্চন্দ্র সমাজপতি পরবর্তীকালে বাংলাদেশে ও 
সাহিত্যের জগতে অত্যন্ত প্রভাবশালী হয়ে উঠেছিলেন। 

১৮৭৫ খৃষ্টাব্দ । বড় মেয়ে বিধবা হয়ে ফিরে আসার পর থেকেই 
বিদ্যাসাগরের শরীর ভেঙ্গে পড়তে আরম্ত করে। তার বিচক্ষণ বুদ্ধি 
তাকে একটি উইল তৈরি করার প্রেরণা দিল। এই সময় বহু বিপন্ন 
ও দুঃস্থ ব্যক্তিকে নিয়মিত মাসোহার দিতেন তিনি। তার আশঙ্কা ছিল, 
হঠাৎ মৃত্যু হলে এই আশ্রিত ব্যক্তিরা হয়ত বঞ্চিত হবেন। তাই দেরি 
না করে উইল তৈরি করলেন, আর মে মাসের ৩০ তারিখে সেই উইলে 
স্বাক্ষর করলেন। 

১৩ জুলাই (১৮৭৫) তারিখে তার তৃতীয়া কন্যা বিনোদিনীর বিয়ে 
দিলেন ফরিদপুরের শ্রীসূর্যকুমার অধিকারীর সঙ্গে। এই বিয়েতে 
মধ্যস্থতা করেছিলেন চন্দননগরের শ্রীঅননদাপ্রসাদ বন্দ্যোপাধ্যায় । পুত্র 
বর্জনের পর বিদ্যাসাগর মহাশয় জামাতা সূর্বকুমারে পুত্রপ্রেম ঢালিয়া 


দিয়াছিলেন।” 
[বিহারীলাল পূঃ ৫৪২] 


১৮৭৬ খৃষ্টাব্দে সূর্যকুমারের হাতে মেট্রোপলিটন ইন্স্টিটিউসন্‌ ও 
কলেজের সমস্ত ভার তুলে দিয়ে তিনি নিজে কিছুটা হালকা হলেন। 
কিন্তু এই বছরেই এপ্রিল মাসে তার জীবনে আর একটি বেদনাকর ঘটনা 
ঘটলো ; বাবা ঠাকুরদাস মারা গেলেন। 

১৮৭৭ খৃষ্টাব্দের জানুয়ারি মাসে বাংলার গভর্নর স্যার রিচার্ড টেম্পল 
তাকে একটি অভিনন্দন পত্র দিলেন। পর্রটির ভাষা £__ 

“To Pundit Isvara Chandra Vidyasagar in recognition of 


his earnestness as leader of the widow marriage movement, 


and position .as leader of the more advanced 3 107 খে 

Indian community.” অর্থাৎ SS OF gy 

বিধবাবিবাহ আন্দোলনের নায়ক ও { রি 

অগ্রগণ্য পণ্ডিত ঈশ্বরচন্দ্র বিদ্যাসাগর মহাশয়ের ব 

স্বীকৃতিস্বরূপ এই অভিনন্দন পত্র প্রদত্ত হলো। | = 
এই প্রসঙ্গে বলে রাখা যেতে পারে যে, ১৮৮৫ 'ঈ 


'বি্ভাসাগরকে সি. আই. ই. উপাধিতে ভূষিত করেন। বিদ্যাসাগর এই 
ধরনের উপাধি গ্রহণের পক্ষপাতী ছিলেন না। শোনা যায় ইতিপূর্বে 
মহামহোপাধ্যায়” উপাধি দেওয়ার প্রস্তাব করা হয়েছিল, কিন্তু সে প্রস্তাবে 
তিনি রাজী হননি । যখন সি. আই. ই. উপাধি দেওয়া হলো, তখনও তিনি 
সেই উপাধি গ্রহণ করতে বড় লাটের দরবারে হাজির হননি। তখনকার 
দিনে এই প্রত্যাখ্যান ছুঃসাহসের কাজ ছিল। বিদ্যাসাগরকে প্রদত্ত এই 
উপাধিপাত্রে লেখা ছিল ঃ 

“Grant of the dignity of a Companion of the Order of 
Indian Empire to Pundit Isvara Chandra Vidyasagar,” 

১৮৭৭ সালেই বিদ্যাসাগর তার বাছুড়বাগানের নতুন বাড়ীতে 
প্রবেশ করলেন। এই বছরেই ছোট মেয়ে শরৎকুমারীর বিয়ে দিলেন 
শ্রীকাতিকচন্দ্র চট্টোপাধ্যায়ের সঙ্গে । 

বদান্যতা শিক্ষাবিস্তার ও সমাজ সংস্কারের কাজে তার অনেক টাকা 
খণ হয়েছিল। দেনার তাড়নায় বিদ্যাসাগর তার সংস্কৃত প্রেস বিক্রি 
করে দেন। প্রেস-ডিপোজিটারি তিনি ইতিপূর্বেই দান কর্টরছিলেন। 
বাকে দান করেছিলেন সেই ব্রজনাথ মুখোপাধ্যায়ের সেও মতের অনৈক্য 
হওয়ায় ১৮৮৫ খৃষ্টাব্দের ডিসেম্বর মাসে বিদ্যাসাগর তার নিজের লেখা 
ও প্রকাশিত বইগুলি ডিপোজিটারি থেকে সরিয়ে নিয়ে এলেন। এই 
বইগুলি বিক্রির জন্য তিনি স্থুকিয়া স্ট্রীটে একটি বইয়ের দোকান খোলেন। 
নাম দ্েন__দি ক্যালকাটা লাইব্রেরি। 

১৮৮৮ খৃষ্টাব্দের ১৩ই আগস্ট তারিখে স্ত্রী দীনময়ী দেবীর মৃত্যু হয়। 
বিদ্যাসাগরের শরীর তখন জর্জর, মন বিপর্যস্ত । এই সময় কলেজের 
পরিচালনাসংক্রান্ত ব্যাপারে জামাতা সূর্যকুমার অধিকারীর সঙ্গেও মনান্তর 
ঘটে। সূর্যকুমার কলেজ পরিত্যাগ করে চলে গেলে বৈগ্ভনাথ বস্তুকে 
তিনি অধ্যক্ষ মনোনীত করেন বটে কিন্তু ইন্স্টিটিউসন ও কলেজের সর্বময় 
কর্তৃত্ব দিতে পারেননি । সূর্যকুমারকে যে ভার দিয়ে তিনি নিশ্চিন্ত ছিলেন, 
সেই ভার গ্রহণের জন্য শ্রীগুরুদাস বন্দ্যোপাধ্যায়কে অনুরোধ করেন। 
কিন্তু গুরুদাস এই গুরুদায়িত্ব বহন করতে রাজী না হওয়ায় বিদ্যাসাগর 
নিজেই এই বয়সে কলেজের তন্বাবধানের ভার গ্রহণ করেন। তিনি 
এই সময় প্রায় প্রতিদিনই পালকি করে কলেজে যেতেন। 


বিদ্যাসাগর ২২ 


১৮৯০ খৃষ্টাব্দের ১৪ এপ্রিল বীরসিংহ ভগবতী বিদ্যালয়ের পুনঃ- 
প্রতিষ্ঠা করেন। এই মাস থেকেই তিনি শধ্যাশারী হয়ে পড়েন। 

অসুস্থ অবস্থায় শয্যাশায়ী হয়ে থেকেও বিদ্যাসাগর চিন্তাশুন্য বা 
কর্মহীন জীবন যাপন করতে চাননি । তীর সমস্ত জীবনটা ছিল গতিময়। 
জীবনের এই শেষমূহূর্তে পৌছেও তিনি সহবাস সম্মতি সম্পর্কিত বিলের 
(Age of Consent ) ওপরে তার মতামত বিস্তৃতভাবে ব্যাখ্যা করেন 
১৬ ফেব্রুয়ারি, ১৮৯১ । বলা বাহুল্য এই বিল আইনে পরিণত করার 
আগে গভর্নমেন্ট থেকে তার অভিমত চেয়ে পাঠানো হয়েছিল। এর 
আগেও আরেকটি ব্যাপারে তিনি যে ভাবে তার অভিমত ব্যক্ত 
করেছিলেন, তাতে সকলেই বিস্মিত হয়েছিল। বিদ্যাসাগর বলেছিলেন, 
হিন্দু বিধবা একবার যদি বিষয়ের অধিকারিণী হয়, তাহলে পরে সে 
কলঙ্কিত হলেও তাকে বিষয়ের অধিকার থেকে চ্যুত করা যেতে পারে না। 
বিদ্যাসাগরের এই মতই আইনে পরিণত হয় কিন্তু এর জন্যও সমাজ তার 
নিন্দা করেছিল। 

পরিশ্রম ও মানসিক অবসাদে শরীরের অবস্থা আরও খারাপ হয়। 
ডাক্তার শঙ্কিত হয়ে তাকে কলকাতা ত্যাগ করে অন্যত্র কোথাও সম্পূর্ণ 
বিশ্রাম নিতে বলেন। 

১৮৯০ সালের নভেম্বর মাসে বিদ্যাসাগর তীর কন্যা হেমলতাকে নিয়ে 
চন্দননগরে এলেন। ডাক্তারের পরামর্শ অনুযায়ী তিনি চন্দননগরে 
নির্ভনবাস করে শরীর সারাতে এসেছিলেন । তার সমস্ত অসুস্থতার 
মূলে ছিলো পেটের গোলমাল। ফলে খাওয়াদাওয়া একেবারেই বন্ধ 
হয়ে গিয়েছিল । 

অথচ এই অবস্থাতেও তীর মানসিক স্বস্তি ছিল না। তিনি চোখের 
সামনে দেখতে পাচ্ছিলেন যে, তার এত যত্বে গড়া কলেজ আবার ডুবে 
যেতে বসেছে । তিনি জানতেন তীর অবর্তমানে কলেজের অস্তিত্ব বিপন্ন 
হতে পারে। তাই একটি পরিচালক সমিতির হাতে কলেজের ভার 
তুলে দেওয়ার ইচ্ছে ছিল তাঁর মনে। কিন্তু সে ইচ্ছে পূর্ণ হয়নি। নতুন 
একটি উইল এই সময় তিনি রচনা করেছিলেন। কিন্তু সে উইল খুঁজে 
পাওয়া যায়নি। ১৮৯১ খৃষ্টাব্দের মে মাস থেকে তাঁর শরীরের অবস্থার 
আরও অবনতি ঘটলো। তাঁকে কলকাতায় ফিরিয়ে আনা হলো । 


২৩ জীবনকথা 


কলকাতার প্রখ্যাত ডাক্তার Birch ও /’Con৷e! তাকে দেখে ক্যানসার 
বলে সন্দেহ করেন। অবশেষে ২৯শে জুলাই তারিখে রাত দু'টো 
আঠারো মিনিটে বাছুড়বাগানের বাসভবনেই তীর মহাজীবনের সমাপ্তি 
ঘটলো । 

“Bengal Under the Lieutenant Governors” গ্রান্থের উপসংহারে 
C. E. Buckland বিদ্যাসাগর সম্পর্কে যে মন্তব্য করেছেন, তার থেকে 
একটি স্তবক শুধু এখানে উদ্ধৃত করছি ঃ 

“The life of the eminent Bengali was remarkable on 
several grounds, and may be studied from different aspects ; 
(1) as an educational officer, (2) as author and editor of 
various publications in Bengali, Sanskrit and English, chiefly 
of an educational character, (8) as a Social reformer, and lastly 
(4) as a philanthropist. 

He combined a fearless independence of character with 
21686 gentleness and the simplicity of a child in his dealings 
with people of all classes,..” 


বিদ্যাসাগর ২৪ 


অজেয়পৌরুষ 


সময়ের শ্রোত মানুষের সমস্ত কীতিকেই ধুয়ে নিয়ে যায়। যার দুরন্ত 
প্রতিভা একদিন মানুষের মনকে অভিভূত করে রেখেছিল, একযুগ 
পরেই তাকে সাময়িক স্মরণের ওপর নির্ভর করে বাঁচতে হয়। 
গবেষণার কাজে তাকে প্রয়োজন হয়, হয়ত জন্মদিনে শদ্ধা নিবেদন 
করি। সমাজসংস্কারক বা রাজনীতিকের ভাগ্যে সেটুকু শদ্ধাও জোটে না। 
প্রসঙ্গক্রমে বিগতযুগের কোন নেতার নাম উঠলে আমরা করুণার সঙ্গে 
পেছন ফিরে তাকাবার চেষ্টা করি। তার ভুল ক্রুটার উল্লেখ করি 
এবং গুণগুলির কথাও মনে করি। 

সময়ের এই দুরন্ত প্রবহমানতার মাঝখানে তবুও দু'একটি বাতিঘর 
অটল হয়ে দাড়িয়ে থাকে। তাকে অগ্রাহ্য করে চলে যাওয়ার চেষ্টা 
কেউ করে না। কারণ শুধু পেছনে ফিরে নয় সামনে তাকিয়েও তাকে 
দেখতে পাওয়া যায়। অনুভবের অতীত ও ভবিষ্যৎ জুড়েই তার স্থিতি। 
অর্থাৎ চিরন্তন চিন্তার ছবি তার মুখে; সময়ের পলিমাটি লেগে সে 
মুখ বিবর্ণ হয়ে যায় না। 

বিদ্যাসাগর এমনই একটি নাম। তার জীবন কোন একটি চিন্তায় 
কোনদিন স্থিত হয়ে থাকেনি, বেগবান কর্মের প্রবাহে এগিয়ে গেছে। 
তাঁর জীবন এমন একটি চরিত্রের ধারক যা বহুদিন ধরে মানুষকে 
প্রেরণা দেবে। বহুজনহিতায় দুর্গমপথে একক এরাবতের মত এগিয়ে 
গেছে যে মানুষ, দৃঢ়প্রতিজ্ঞায় সকল প্রতিরোধকে যে চূর্ণ করেছে সেই 
অনমনীয় মানুষের চরিত্র। সকল প্রতিকুলতাকে অবহেলা করে একাই 
যে উত্তুঙ্গ পর্বতশিখরের দিকে এগিয়ে গেছে সেই অদম্যশক্তি মানুষের 
চরিত্র। রবীন্দ্রনাথ যে চরিত্রের বিশালত্বে অভিভূত হয়ে বলেছিলেন 

_-দ্দয়া নহে, বিদ্যা নহে, ঈশ্বরচন্দ্র বিদ্যাসাগরের চরিত্রের প্রধান গৌরব 
তাঁর অজেয় পৌরুষ।৮ 

মহাভারতে কর্ণের চরিত্র আজও আমরা স্মরণ করি কারণ রাজ- 
গৌরব, সম্পদ বা সুবিধা কোন কিছু তার ছিল না। তবু দুর্ভাগ্যের মধ্য 
দিয়েই তীর পৌরুষের বিকাশ ঘটেছিল। বিদ্যাসাগরের জীবনালোচনা'র 
দেখেছি কি অপরিসীম দারিদ্র্য তার চারিদিকে । সংস্কৃত কলেজের 
শিক্ষার মধ্য দিয়ে তিনি যখন ভবিষ্যৎ জীবনের রূপরচনায় ব্যস্ত, তখন 
কি প্রবল প্রতিকূলতা তাঁকে ঘিরে রেখেছে। হিন্দুসমাজের নির্বোধ 
রক্ষণশীলতা, আর নব্যবঙ্গদলের উদ্দাম উচ্ছৃঙ্খলতা তার দুইপাঁশের 
আবহভূমি। রামমোহনের ত্রাহ্মসমাজ একদিকে আকর্ষণ করেছে মুক্তি- 
প্ৰয়াসী হিন্দুমনকে, খৃষ্টধর্মের প্রবল আন্দোলন আর একদিকে লোভের 
হাতছানি দিয়েছে নিপীড়িত সমাজমানসের সামনে । 

কিন্তু সব কিছুকে দেখে, সবকিছুর মাঝে থেকে সকল প্রলোভন ও 
সহজলভ্য প্রতিষ্ঠার পথকে পাশ কাটিয়ে বৃহত্তর জীবনের দিকে এগিয়ে 
গিয়েছেন বিদ্যাসাগর । রাজা রাধাকান্ত দেবের মত বিশাল ব্যক্তিত্বের 
সামনে যেমন উদ্ধত মাথা তুলে তিনি দাড়িয়েছেন, তেমনি অবজ্ঞায় 
অস্বীকার করেছেন তদানীন্তন ইংরাজ শাসকবুন্দের অনুশাসনকে। 
দুনামের ভয়কে যেমন ভ্রভঙ্গি করেছেন তেমনি অবহেলা করেছেন 
সুনামের মোহকে। 

সমাজ সংস্কারক, সত্যসাধক, শিক্ষাত্রতী সাহিত্যত্রফ্টা ও মানবপ্রেমিক 
বিদ্যাসাগর যুগে যুগে অনেকবার জন্মগ্রহণ করবে, কিন্তু যা অনন্য ও 
অননুকরণীয় তা হলো বিদ্যাসাগরের জীবন। তাঁর সমস্ত কীন্তির চেয়েও 
তিনি মহত্তর। তাই সময়প্রবাহের দুরন্ত তরঙ্গভঙ্গেও বিদ্যাসাগর 
আলোকক্তান্তের মতই আজও দীপ্যমান। 

ফোট উইলিয়ম কলেজের চাকরি তাঁর জীবনে এক পরম সৌভাগ্যের 
সূচনা। সেক্রেটারি মার্শাল সাহেবের সাহচর্য সেই সৌভাগ্যকে ত্বরান্বিত 
করেছিল। মাত্র একুশ বছর বয়সে সেই পরমকাম্য চাকরিটিকে তিনি 
দু'বার ছুঁড়ে ফেলে দিতে গিয়েছেন, কারণ উগ্র আত্মাভিমানবোধ | 

প্রথম ঘটনাটির পেছনে ছিল মার্শাল সাহেবের হস্তক্ষেপ। সে 
যুগে ইউরোপীয় সিভিলিয়ানদের ফোর্ট উইলিয়ম কলেজ থেকে ভারতীয় 

ভাষায় শিক্ষা দিতে হতো। ঈশ্বরচন্দ্র ছিলেন হেডপণ্ডিত। মার্শাল 
তাকে শুধু বলেছিলেন পরীক্ষার ব্যাপারটাকে একটু সহজ করতে। 
ঈশ্বরচন্দ্র তার অধিকারে হস্তক্ষেপ করাকে সহা করতে রাজী ছিলেন না। 
অথচ মাৰ্শাল ন্যায়পরায়ণ ও বিবেচক ছিলেন এ কথা বিদ্যাসাগর নিজেই 
উল্লেখ করেছেন। 

দ্বিতীয় ঘটনাটি আরও সাধারণ। ছোট ভাইয়ের বিয়ে; মা 
লিখেছেন__তোমার আসা চাই। মার্শাল সেই সময়ে ছুটি দিতে রাজী 
নন। ঈশ্বরচন্দ্র বললেন_তাহলে আমার পদত্যাগপত্র গ্রহণ করুন। 
For the sake of my service I cannot suffer my mother to 
shed tears. } 

আরও কয়েক বছর পরের কথা। সংস্কৃত কলেজের সহকারী 
সম্পাদকের চাকরিতে যোগ দিয়েছেন। তার প্রবর্তিত ব্যবস্থাগুলি 
সম্পাদক রসময় দত্ত অনুমোদন করলেন না। আহত বাঘের মত 
লাফিয়ে উঠলেন বিদ্যাসাগর । ১৮৪৭ সালে অর্থাৎ সাতাশ বছর বয়সে 
তিনি পদত্যাগ করেন। বিস্মিত হয়ে গেলেন সম্পাদক রসময় দত্ত, 
এমন কি এডুকেশন কাউন্সিলের ডক্টর মোয়াটও। বিদ্ধাসাগরকে 
অনেকেই উদ্বিগ্নচিন্তে জিজ্ঞেস করলেন__চাকরি ছেড়ে দিলে ; তোমার 
চলবে কি করে? 

সদস্তে উত্তর দিলেন বিদ্ভাসাগর_বাঁজারে আলু বিক্রি করে 
চলবে । 

ঈশ্বরচন্দ্র জানতেন যে, দারিদ্র্য তার মত মানুষের পক্ষে স্বাভাবিক। 
ভয়াবহ কৃচ্ছ তার পথ মাড়িয়েই তিনি এগিয়ে এসেছেন; সেই কৃচ্ছূতাকে 
পুনর্বার বরণ করে নিতে তীর দ্বিধা নেই। 

পৌরুষের যে অসংকোচ প্রকাশ তীর ব্যবহারে ছিল তার মধ্যে 
অহেতুক বিনয় বা সৌজন্য ছিল না। ঈশ্বরচন্দ্রের হৃদয়ে সেই সচেতনতা 
ছিল, যা অন্যের ক্ষেত্রে দাত্তিকতা এমনকি নির্বুদ্ধিতা বলে বণিত হতে 
পারে। কিন্তু জীবনের কোন প্রাপ্তির জন্যই তিনি শ্রেরকে বর্জন করতে 
রাজী ছিলেন না। কোন ভয়েই তিনি অন্যায়কে মেনে নিতে পারেননি ॥ 
তাঁর জীবনে সেই শাণিত দীপ্ত পৌরুষের প্রকাশ ঘটেছে য| প্রতিদ্বন্থীকে 
ম্লান করে দিয়েছে। অনেক সময়ে সেই খড়গের আঘাতে তার নিজের 

জীবনও বিচ্ছিন্ন হয়েছে কিন্তু যোদ্ধার মতই অবহেলায় তিনি যুদ্ধক্ষেত্রে 
এগিয়ে গেছেন। 3 

হিন্দু কলেজের অধ্যক্ষ কার সাহেবের মুখের ওপর চটিগুদ্ধ পা 
উঠিয়ে বসার কাহিনী সকলেরই জানা আছে। সে যুগে এমন দুঃসাহসের 
কাজ প্রায় অকল্পনীয় । তাকে যখন লিখিত কৈফিয়ৎ তলব করা 
হলো, তখনও তিনি আত্মদোষ স্থালনের কোন চেষ্টা করেননি। বরং 
নির্ভীকভাবে উত্তর দিয়েছেন ঃ 

“] thought that we (natives) were an 00015111560 race 
quite unacquainted with refined manners of receiving a 
gentleman visitor. I learned the manners of which Mr. Karr 
complains, from the gentleman himself, a few days ago, when 
I had an occasion to call on him. My notions of refined 
manners being thus formed from the conduct of an enlighte- 
ned, civilised, European, I behaved myself as respectfully 
towards him, as he had himself done.” 

এই তেজোদীপ্ততা ও নির্ভীক সত্যবোধের সঙ্গে যুক্ত হয়েছে দৃঢ়তা 
ও স্বাজাত্যাভিমান। অন্যের অনুকরণ করাও তার কাছে যতটা দ্ৃণার্হ 
ছিল, অন্যের অন্যায়কে সহা করে যাওয়াও ততটাই। সরকারী আফিসের 
বড় চাকরি করতে গিয়ে কিংবা লাট ভবনে যেতে হবে বলে নিজের 
জাতীয় পোশাককে কোনদিন বিসর্জন দেননি। ধুতিচাদর ও চটির 
ওপর তার কোন অন্ধপ্রীতি ছিল না, কিন্তু আত্মমর্ধাদা রক্ষার জন্য তার 
অদম্য স্পৃহা ছিল। বেলভেডিয়ারের রাজভবনেও তিনি এই পোশাকেই 
গিয়েছেন। গভর্নর হালিডে তাকে ইউরোপীর পোশাক পরতে অনুরোধ 
করলে তিনি বলেছেন__ আপনার সঙ্গে এই আমার শেষ দেখা । আমি 
ধুতিচাদর-চটি ছাড়তে পারবো না, কাজেই আপনার ভবনে আর 
আসাও হবে না। 

গুণগ্রাহী মানুষ হযালিডে ; তাই বিদ্যাসাগরের এ মর্ধাদাকে তিনি 
শেষ পৰ্যন্ত রক্ষা করেছেন। 

জাতীয়ভাব ও এঁতিহোর অহংকারকে সম্মানের আসনে প্রতিষ্ঠিত 
করতে এভাবে আর কেউই অগ্রসর হননি। তার ছুর্দমনীয় মর্যাদা- 

বোধকেই তিনি সঞ্চারিত করে গেছেন সমস্ত জাতির হৃদয়ে। বিদ্যাসাগরের 
চটি যে কিংবদন্তীর সিংহাসনে আরুট হতে পেরেছিল, তার কারণ এই 
চটির মর্ধাদারক্ষার জন্য তিনি একাই দীড়িয়েছিলেন। 

১৮৭৪ সালের জানুআরি মাসের আঠাশ তারিখটা স্মরণীয় হয়ে 
আছে সে ঘটনায়। কাশীর হিন্দিভাষী কৰি হরিশ্চন্্র ও স্থরেন্দ্রনাথ 
বন্দ্যোপাধ্যায় নামের এক যুবককে সঙ্গে নিয়ে বিদ্যাসাগর এলেন 
এশিয়াটিক সোসাইটির লাইব্রেরিতে । সে সময় এশিয়াটিক সোসাইটি ও 
ইণ্ডিয়ান মিউজিয়াম একই বাড়ীতে অবস্থিত ছিল। 

হরিশ্চন্দ্র ও সুরেন্দ্রনাথ যথারীতি সজ্জিত ; তাদের পায়েও আধুনিক 
জুতো (বা 5০০ )। কিন্তু বিদ্যাসাগরের গায়ে চাদর আর পায়ে তাল- 
তলার সেই চটি। 

হরিশ্চন্দ্র ও সুরেন্দ্রনাথ বিনা বাধায় ভেতরে চলে গেলেন শুধু বাধা 
পেলেন বিগ্ভাসাগর। দারোয়ান আট্কালো তাকে--চটি খুলে রাখতে 
হবে। 

বাক্যব্যয় না করে বিদ্যাসাগর তখনই ফিরে গেলেন। রাস্তায় তার 
গাড়ী অপেক্ষা করছিল, তিনি তারই ভেতরে গিয়ে বসে তার সঙ্গীদের 
জন্য অপেক্ষা করতে লাগলেন। 

কেমন করে যেন খবর পেলেন সোসাইটির সম্পাদক প্রতাপচন্দ্ 
ঘোষ। তিনি ছুটে এলেন তখনই। জোড় হাত করে বিষ্ভাসাগরকে 
অনুরোধ জানালেন ভেতরে যেতে। কিন্তু বিদ্যাসাগর অনড়। চটি 
পায়ে দিয়ে সকলেই যতক্ষণ না ভেতরে প্রবেশের অধিকার পাচ্ছে, 
ততক্ষণ বিদ্যাসাগর ভেতরে যেতে পারেন না। 

ইণ্ডিয়ান মিউজিয়মের ট্রাস্টি পরিষদের সভাপতি ছিলেন তখন এইচ 
এফ ব্র্যান্ফোর্ড। ৫ই ফেব্রুমারিতে তিনি একটি চিঠি পেলেন 
বিদ্যাসাগরের কাছ থেকে। চিঠিটির অংশবিশেষ উদ্ধত করছি_ 

“Having had occasion to visit the library of the Asiatic 
Society of Bengal, I called on the 28th January last. 45] 
wore native Shoes, I was not admitted, unless I would leave 


my shoes behind. I felt so much affronted that I came 


back without ‘an expostulalion.” 


ডে অজেয়পৌরুষ 


“Whilst I was in the compound, I saw that native visitors 
wearing native shoes, were made not only to uncover their 
foot but also to carry their shoes with their own hands, 
though there were some people moving about in the museum 
rooms with their shoes on.” 

3 ক ঞ 

“Jf persons so wearing shoes of the English pattern could 
be admitted with shoes on, I could not make out why persons 
of the same status in life and under similar circumstances 
should not be admitted, simply because they happened to 
wear native shoes.” 


Sd|lswar Chandra Sarma. 


এশিয়াটিক সোসাইটি ও ইণ্ডিয়ান মিউজিয়ামের শ্বেতাঙ্গ অছিরা 
বিদ্যাসাগরের প্রতিবাদকে অহেতুক বলে মনে করেছিল। কিন্তু সাধারণ 
মানুষের মনে এর প্রতিক্রিয়া সেদিন সুদূরপ্রসারী । ইংলিশম্যান, হিন্দু 
পেটিয়ট ইত্যাদি কাগজগুলিও সেদিন মুখর হয়ে উঠেছিল প্রতিবাদে। 
সে প্রতিবাদ পুরোপুরি গ্রাহ্য না হলেও দেশের মানুষ সেদিন স্বাজাত্য- 
বোধকে অন্তর দিয়ে গ্রহণ করবার প্রেরণা পেয়েছিল। 

এই অদম্য তেজের সঙ্গে যোগ ঘটেছিল সত্যনিষ্ঠার। বিদ্যাসাগর 
থিথার্থ ব্রাহ্মণ’ ছিলেন; আপনার পাণ্ডিত্যকে পূর্ণ করে তোলার জন্য 
তার সাধনার অন্ত ছিল না। সমগ্র শাস্ত্র মন্থন করে তিনি আত্মপক্ষ 
সমর্থনের বর্ম সংগ্রহ করেছেন, সঙ্গে সঙ্গে পুথিবীর জ্ঞান ভাণ্ডারও 
হাতড়ে ফিরেছেন; তার জ্ঞান ও পাণ্ডিত্যকে তিনি পূর্ণ করে তুলেছেন 
এবং সচেতন হয়েছেন নিজের শক্তির সন্বন্ধে। অথচ এই ব্রহ্গান্্রর 
প্রয়োগ ছিল পরিমিত। কারণ তীর জ্ঞান, বিদ্যা, সামর্থ্য, উচ্চপদ 
সবকিছুই একটি বিন্দুতে গিয়ে শেষ পর্যন্ত মিশেছে-_সে হলো অপরিমেয় 
মানবপ্রেম। 

তাই হিন্দু সমাজে নারীনির্ধাতনের চেহারা যেদিন তার চোখে 
স্পষ্ট হয়ে উঠেছে সেদিন তিনি আর এক বিদ্যাসাগর । সমগ্র সমাজ 

তার বিরুদ্ধে, বন্ধুরা রোষক্ষুব্, আত্মীয়স্বজন সচকিত। কিন্তু বিদ্যাসাগর 
একাই “বিদ্রোহী সৈনিকের মত তাঁহার চতুদিককে অবজ্ঞা করে” লড়ে 
গেছেন। বিধবাবিবাহ, বহুবিবাহ, বাল্যবিবাহ, স্্রীশিক্ষা, শিক্ষায় সঙ্কীর্ণতা 
প্রত্যেকটি স্তর তিনি সদম্ত পদক্ষেপে অতিক্রম করেছেন। যারা তাকে 
সমর্থন করেনি তারা বিমুগ্ধ বিস্ময়ে চেয়ে থেকেছে। 

তার মতামতের প্রকাশও এমনি নির্ভাক ছিল। দেবত্র সম্পত্তি 
হস্তান্তর করার জন্য মিঃ চ্যাপম্যান যে বিল এনেছিলেন, বিদ্যাসাগর 
তার বিরুদ্ধে দাড়িয়েছে আবার স্যর জর্জ ক্যাম্পবেলের শিক্ষা 
সংকোচন নীতিরও তিনিই প্রতিবাদ করেছেন। শিক্ষা অধিকর্তা গর্ভন 
ইয়ং-এর তীবেদারি করার চেয়ে চাকরি ছেড়ে দেওয়া যিনি শ্রেয় মনে 
করেছিলেন, তিনি কিন্তু সেদিনও তার দায়িত্বকে অস্বীকার করেননি। 
বরং যে ভার বহনে গভর্ণমেণ্ট ভীত, শিক্ষা প্রসারের সে দায়কে তিনি 
নিজের কীধে তুলে নিয়েছেন। এবং কোন সরকারী সহায়তা না নিয়েই 
ভারতের প্রথম বেসরকারী কলেজকে সাফল্যের গৌরব চুড়ায় টেনে 
নিয়ে গিয়েছেন। 

অর্থাৎ অন্তহীন শক্তির সঙ্গে অদম্য জেদকে যিনি যুক্ত করেছেন 
তিনিই বিদ্যাসাগর । একনিষ্ঠ সত্যবোধের সঙ্গে অপরিসীম করুণা ও 
মানবতাবোধকে যিনি মেলাতে পেরেছেন এবং সেই সম্মিলিত ধারাকে 
ভগীরথের মত সাধনার জোরে সাফল্যের ভূমিতে অবতীর্ণ করাতে 
পেরেছেন, তিনিই বিদ্যাসাগর ৷ স্বধর্মদৃঢ়ত| ও সত্যানুধ্যান যার পৌরুষকে 
বার বার উদ্দীপ্ত করেছে, চতুর্দিকে অবজ্ঞা করে এরাবতের মত 
মানবকল্যাণের সাধনাকে যিনি একাই বহন করে নিয়ে গেছেন, মিথ্যাচার, 
প্রতিরোধ, অকৃতভ্রতা ও প্রতিকূলতার মধ্যে যিনি গৌরীশুজের মত 
জীবনের শেষুহূর্ত পর্যন্ত মাথা উঁচু করে দাড়িয়ে থাকতে পেরেছেন, 
তিনিই বিদ্যাসাগর ; সময়ের বিক্ষুব্ধ সমুদ্র-তরঙ্গে অটল, আলোকস্তত্তের 
মতই দীপ্যমান। 

দেশ ও সমাজের ভ্রকুটিকে গ্রাহ্য না করে যা সত্য ও যা৷ বাস্তব 
তাকেই প্রতিষ্ঠিত করার জন্য বলিষ্ঠ ব্যক্তিত্বের প্রয়োজন হয়। কিন্তু 
যা দীর্ঘকাল ধরে স্থপ্রচলিত এবং যা সর্বজনগ্রাহ্য তাকে তীক্ষ সমালোচনায় 
পংক্তিচ্যুত করা দুঃসাহসী বিপ্লাবীর কাজ। ঈশ্বরচন্দ্র বিদ্যাসাগর ছিলেন 
সেই নির্ভীক ব্যক্তিত্ব যিনি শিক্ষাজগতে বিপ্লব এনে দিয়েছিলেন। তীর 
শিক্ষা রিপোর্টের (১৬. ১২. ১৮৫০ ) ভিত্তিতে শিক্ষার আদর্শ ও মান 
সম্পূর্ণরূপে বদলে গেছে। 

দুঃসাহসী বিপ্লবী বলছি এইজন্য যে, Education Council-র নির্দেশে 
সংস্কত কলেজের সহকারী সম্পাদকরূপে ঈশ্বরচন্দ্র শিক্ষা বিষয়ে যে রিপোর্ট 
প্রস্তুত করেন তার চিন্তাধারা প্রচলিত ধারাকে অতিক্রম করেই শুধু ক্ষান্ত 
হয়নি, যা অবান্তর বা অপ্রয়োজনীয় বলে বোধ হয়েছে তা নিদ্িধায় বর্জন 
করার অভিমত দিয়েছে। ঈশ্বরচন্দ্র ব্রাহ্মণ্যসমাজের প্রতিভূ এবং শাস্ত্জ্ 
ব্রাহ্মণ হয়েও সংস্কৃত শিক্ষার ভারকে লঘু করার প্রয়োজনীয়তা প্রমাণ 
করেছেন। তখন ন্যায় পড়তে হলে শিক্ষার্থীকে যে অষ্টবিংশতি তত্ব 
পড়াতে হতো তার মধ্যে ছাবিবশটি তত্বই পুরোহিত ব্রাহ্মণের উপযোগী বলে 
এবং তার মধ্যে সাধারণের শিক্ষণীয় কিছু নেই বলে ঈশ্বরচন্দ্র লিখলেন__ 
“The study of the 28 Tattwas ought to be discontinued.” 
বল৷! বাহুল্য ব্রাহ্মণ পণ্ডিতসমাজ তার এই অভিমতকে প্রীতির চোখে 
দেখেনি। কিন্তু কোন্‌ কাজ কার প্রীতিজনক এবং কার কাছে অপ্রীতিকর 
হবে এভেবে কাজ করবার অবসর বা প্রবৃত্তি তার ছিল না। তার শিক্ষার 
আদর্শ অতিমাত্রায় আধুনিক ও বাস্তবসন্মত ছিল বলেই তিনি নিঃসংশয়ে 


বললেন— “Under the present system the first ঠ years of a 

student of the Sanskrit College is almost lost to useless 
purposes.” আরও বললেন_-“Naisadha Charita from the beginn- 
ing to the end is bombastic and hyperbolical. Its style is 
neither elegant nor chaste.” শুধু সমালোচনা করে কিংবা বর্জনীয় 
গরন্থগুলির অসারতা দেখিয়েই তিনি থামলেন না, সঙ্গে সঙ্গে নির্দেশ দিলেন 
নতুন ব্যবস্থার । “Great changes are required in this branch of 
study. For the presert,complete treatieson Arithmetic, Algebra 
and Geometry should be compiled from the best English 
works on those subjects.” অঙ্কশাস্তের ক্লাসে পঠনীয় “লীলাবতী ও 
বীজগণিত’ (ভাক্করাচার্য রচিত) অসম্পূর্ণ ও অনাধুনিক। “They 
are in a great measure without any method, and do not con- 
tain all that is contained in similar English books.” ঈশ্বরচন্দ্র 
শুধু ইংরাজী নয়, বাংলাভাষাকেও পাঠক্রমের অন্তর্ভুক্ত করার পরামর্শ 
দিলেন। “[ beg leave to propose that the study of Bengali 
books treating on useful and entertaining subjects be intro= 
৫8০০0....৮. কিন্তু ইংরাজী পঠন যে অবশ্য কর্তব্য এবং ইংরাজী ভাষায় 
ইউরোপীয় পণ্ডিতদের রচিত ও আলোচিত গ্রন্থের সঙ্গে সংস্কৃত পুস্তকের 
বা বিভিন্ন ভাষায় প্রকাশিত চিন্তাধারার তুলনামূলক আলোচনা ছাড়া যে 
শিক্ষা সম্পূর্ণ হয় না এ কথা তিনি নিদ্ধিধায় বললেন এবং সঙ্গে সঙ্গে 
জানালেন_“The study of English instead of being optional be 
compulsary”. 

ঈশ্বরচন্দ্রের এই রিপোর্ট লেখার পরই সংস্কৃত কলেজের সম্পাদক 
রসময় দত্ত কলেজের সং্রব ত্যাগ করলেন এবং ঈশ্বরচন্দ্রই নিযুক্ত হলেন 
ুর্ণকর্তৃত্সম্পন্ন অধ্যক্ষ । শিক্ষাসংস্কারের সঙ্গে সঙ্গে অধ্যক্ষ হিসাবে 
ঈশ্বরচন্দ্র যে মনোভাবের পরিচয় দিলেন তাও অনুরূপ বলিষ্ঠ ও মানবিক | 

সংস্কৃত কলেজে তখন সর্বসাধারণের প্রবেশাধিকার ছিল না। সে 
অধিকার ছিল শুধু তরাহ্মণ ও বৈচ্ভের। এই ভেদনীতি অন্যায় ও অযৌক্তিক 
বলে মনে হলো। ১৮৫১ সালের ২০শে মার্চ তিনি শিক্ষা সংসদে 
( Education Council ) এ বিষয়ে তাঁর রিপোর্ট পেশ করলেন। সেদিন 
সংস্কৃত কলেজের অন্যান্য অধ্যাপকবৃন্দও এ ব্যাপারে তার বিরোধিতা 

করেছিলেন। বাইরেও বহুলোক ক্রুদ্ধ হয়ে উঠেছিল। কিন্তু ঈশ্বরচন্দ্র 
অবিচল।॥ তিনি বললেন_-যদি কায়স্থের সংস্কৃত শিক্ষায় অধিকার না 
থাকবে তাহলে পণ্ডিত ত্রাহ্মণবুন্দ কেন কায়স্থ রাজ! বা জমিদারদের বাড়ী 
গিয়ে তাঁদের কাছে অর্থের বিনিময়ে শাস্ত্র ব্যাখ্যা করেন? তার অধ্যাপক- 
বুন্দকে তিনি ডেকে ডেকে জিজ্ঞেস করলেন যে শুত্রের শান্দ্রালোচনায় 
অধিকার নেই, এই যদি তাদের দৃঢ় ধারণা, তবে কেন তারা রাজা রাধাকান্ত 
দেবকে সংস্কৃত ও শান্ত্র শিক্ষা দিয়েছেন? সেদিন এই অন্যায় অবিচার 
‘রোধে তিনি এতই দৃঢ় হয়ে দাড়ালেন যে, সংস্কৃত কলেজ সাধারণের জন্য 
উন্মুক্ত না হলে তিনি আর অধ্যক্ষ থাকবেন না__বলে ঘোষণা করলেন । 
অবশ্য শিক্ষা সংসদ তার অভিমতই মেনে নিলেন । দীর্ঘ দিনের এই জাতি- 
বৈষম্য শিক্ষার প্রাঙ্গণ থেকে দূর করে তবে নিশ্চিন্ত হলেন বিদ্যাসাগর । 

বিদ্যাসাগর চরিত্র যে কতদূর সংস্কারমুক্ত ছিল, শুধু সংস্কারমুক্ত নয়, 
কতখানি মানবমুখী ছিল তার পরিচয় আর একটি ঘটনায় পাওয়া যায়। 
সেই সময়ে কলিকাতায় হীরা নামে এক বাইজী ছিল যার নাম মোটামুটি 
অনেকেরই কাছে পরিচিত। হীরা তার পুত্রকে হিন্দু-কলেজে ভর্তি 
করাতে উদ্ভোগী হয়। ছেলেটি একটি বাইজী অর্থাৎ বারনারীর পুত্ৰ 
কাজেই কলেজের পরিচালক সমিতিতে প্রবল আপত্তি উঠলো । কোন- 
ভাবে এডুকেশন কাউন্সিলের কাছে পর্যন্ত পৌছলো ঘটনাটি । তখন 
এডুকেশন কাউন্সিলের সভাপতি ছিলেন বেথুন সাহেব। কাউন্সিল 
নির্দেশ দিল ছেলেটিকে ভি করা হোক। 

হিন্দু কলেজে ভতি হলো! এক বাঁরনারীর পুত্র। কাজেই সার! 
কলিকাতায় তুমুল আলোড়ন। বিখ্যাত দত্ত পরিবারের রাজেন্দ্র দত্ত 
দেবেন্দ্রনাথ ঠাকুরের সহায়তায় হিন্দু মেট্রোপলিটন কলেজ -াপন করলেন। 
এবং হিন্দু কলেজকে বর্জন করার জন্য একটি সিদ্ধান্ত রক্ষণশীল হিন্দু ও 
ব্রাহ্মসমাজের সকলেই গ্রহণ করলেন। বিদ্যাসাগরের কয়েকজন বন্ধু ছুটে 
এলেন তার কাছে। বললেন-_ আপনার মত কি? 

বিদ্যাসাগর হেসে উত্তর দিলেন_হীরা গণিকা হতে পারে; তার 
ছেলে ত আর কোন দোষ করেনি । লেখাপড়া শিখতে তার বাধা কি? 

এই প্রসঙ্গে বলা দরকার যে, শিক্ষা-সংস্কারের ক্ষেত্রে ঈশ্বরচন্দ্র যথেচ্ছ 
মনোভাবের প্রশ্রয় দেননি । তিনি ছিলেন ব্রাহ্মণ পরিবারের সন্তান, এবং 

সংস্কতশান্ত্রে স্থপণ্ডিত। তার এতিহাচেতনা যে অত্যন্ত প্রবল ছিল এ 
বিষয়ে সন্দেহ প্রকাশের কোন অবকাশ নেই, অথচ মন তার ছিল পুরোপুরি 
আধুনিক। তাই ইংরাজীভাষায় শিক্ষা গ্রহণ করে তিনি ইংরাজী গ্রন্থ 
পাঠ শুরু করেন। শিক্ষা-সংস্কারের কাজ হাতে নেওয়ার সঙ্গে সঙ্গে 
পৃথিবীর বিশিষ্ট শিক্ষাবিদ্দের গ্রন্থ সংগ্রহ করে তিনি পড়েন। তীর 
পাঠাগারের সংগৃহীত পুস্তকের তালিকা থেকেই এসব জানা যায়। সর্বশেষে 
তার মানবিক মনোভাব তাকে উদার অথচ বলিষ্ঠ নীতি গ্রহণে 
প্রণোদিত করে। 

তিনি যখন সংস্কৃত কলেজের অধ্যক্ষ, সেই সময় কাশীর সংস্কৃত কলেজের 
অধ্যক্ষ ছিলেন ব্যালেন্টাইন নামে এক স্তপণ্ডিত ভদ্রলৌক। কলিকাতার 
শিক্ষাবিভাগ বিদ্যাসাগরের শিক্ষা-রিপোর্টের ভিত্তিতে পুনর্গ ঠিত সংস্কৃত 
কলেজ পরিদর্শনের জন্য ব্যালেন্টাইনকে আমন্ত্রণ জানালেন । ব্যালেণ্টাইন 
এই পরিদর্শনের পর শিক্ষাবিভাগের কাছে আর একটি রিপোর্ট দেন। 
বলা বাহুল্য তার পাণ্ডিত্য প্রদর্শনের জন্য ব্যালেন্টাইন আরও কিছু 
পরিবর্তনের সুপারিশ করেছিলেন। যেমন বেদান্ত ও সাংখ্যর সঙ্গে 
বার্কলের দর্শন পড়াবার পরামর্শ দিলেন ব্যালেন্টাইন। তার নিজের লেখা 
একখানি বই ছিল। বেন্থাম মিলকে সহজ ও সংক্ষেপ করে বোঝাবার চেষ্টা 
ছিল এই বইটাতে। এই বইটাও পড়ানো দরকার বলেছিলেন ব্যালেন্টাইন। 
শিক্ষাবিভাগ এই পরিবর্তনের ফল ভাল হবে কিন! বিচারের প্রয়োজন 
বোধ করেননি । কারণ ব্যালেন্টাইন নিজে ইংরাজ। কাজেই তার 
অনুমোদন কার্যকরী করবার জন্য নির্দেশ দিলেন। বিদ্যাসাগর কিন্তু রাজী 
হলেন না। 4 

বিদ্যাসাগর এই নির্দেশকে শুধু অপমানকর বলে ভাবলেন তাই নয়, 
তিনি এই পরিবর্তনকে অহেতুক ও ক্ষতিকর বলে মনে করলেন । 
Education 00017011-এর সেক্রেটারি ডঃ মোয়টকে তিনি তখনই লিখলেন 
“ডক্টর ব্যালেন্টাইনের রিপোর্ট সম্পর্কে শিক্ষাবিভাগের আদেশ স্থিরভাবে 
বিবেচনা করিয়া দেখিলাম । সেই আদেশগুলি হুবহু প্রতিপালন করিতে 
গেলে পরিষদের অনুমতিক্রমে যে শিক্ষাব্যবস্থা সম্প্রতি সংস্কৃত কলেজে 
গ্রবন্তিত করিয়াছি তাহাতে অযথা হস্তক্ষেপ করা৷ হইবে ।:-..যে শিক্ষা- 
ব্যবস্থা আমি অনুমোদন করিতে পারি না তাহাই গ্রহণ করিতে, অথবা 

আমার সমপদস্থ অধ্যক্ষের সহিত বিদ্যালয়ের উন্নতির সম্মন্ধে পত্র ব্যবহার 
করিতে বাধ্য হওয়ার মধ্যে মর্ধাদাহানির যে কথা আছে, এমন একটা 
গুরুতর বিষয়ের আলোচনা প্রসঙ্গে সেই ব্যক্তিগত কথা আমি মিশাইতে 
চাহি না।......আমাকে যদি অন্যের প্রস্তাব গ্রহণ করিতে বাধ্য করা হয়, 
তাহা হইলে বলিতে হইবে আমার কার্য শেষ হইয়াছে ৷” 

শিক্ষার ক্ষেত্র থেকে সমস্ত গৌড়ামি ও সঙ্কীর্ণত| দূর করবার জন্য তিনি 
দৃঢ়প্রতিজ্ঞ তখন শিক্ষাবিস্তার ও স্ী শিক্ষণ প্রবর্তনের ক্ষেত্রেও তিনি একক 
নায়ক। বাংলাদেশে স্ত্রশিক্ষা, প্রসারের সঙ্গে মহামতি বেখুনের নাম 
স্মরণীয়। ১৮৪৯ সালে বেথুন “দি হিন্দু ফিমেল স্কুল’ স্থাপন করেন। 
তখন তার আগ্রহে ঈশ্বরচন্দ্র এই স্কুলের অবৈতনিক সম্পাদকের পদ গ্রহণ 
করেন। এই বিগ্যালয়টিকে গড়ে তোলবার কাজে ঈশ্বরচন্দ্র আত্মনিয়োগ 
করলেন! কারণ তিনি বিশ্বাস করতেন যে, সমাজের ও দেশের মঙ্গলের 
জন্য স্ত্রীশিক্ষার প্রসার হওয়া দরকার । 

রাজা রাধাকান্ত দেবও দদ্ধীশিক্ষা বিধায়ক’ নামক প্রবন্ধে বাংলাদেশে 
নারীশিক্ষার অগ্রগতির কথা লিপিবদ্ধ করেছিলেন। কিন্তু দেশের 
মানসিক অবস্থা তখনও অনুকূল বা উদার হয়ে ওঠেনি । বরং সমাজের 
বহুলোকই স্ত্রীশিক্ষার ঘোর বিরোধী ছিল। ঈশ্বরচন্দ্র শান্তর ও ইতিহাস 
ঘেঁটে বহু নজির তুলে ধরলেও সামান্য কিছু সংখ্যক লোক ছাড়া 
সাধারণভাবে সমাজের সমর্থন পাননি। বেথুনের স্কুলে গাড়ী করে 
ছাত্রীদের নিয়ে আসা হতো আবার পৌঁছিয়ে দিয়ে আসা হতো। এই 
গাড়ীর ওপরে ঈশ্বরচন্দ্র সাধারণের অবগতির জন্য যে সংস্কৃত বাণীটি লিখে 
দিয়েছিলেন সেটি হলো-__প্কন্যাপ্যেবং পালনীয়া শিক্ষণীয়াতিযত্বতঃ ৷? 
বলা বাহুল্য সমাজের বনু গণ্যমান্য ব্যক্তিও এব্যাপারে বিদ্যাসাগরকে বিদ্রপ 
ও কটুক্তি করেছেন। প্রচলিত সংস্কার, সামাজিক অনুশাসন ও কুপমণ্ডুক 
মনোভাব ছাড়িয়ে ওঠার জন্য যে উদার শিক্ষার প্রয়োজন সে শিক্ষা 
সেদিনের মানুষের ছিল না। তাই দীর্ঘদিন শুধু মনের জোর ও কয়েকটিমাত্র 
বন্ধুর সহায়তার ওপর নির্ভর করে তাকে চলতে হয়েছে। বিদ্যাসাগরের 
অন্যতম জীবনীকার স্থবলচন্দ্র মিত্র এই প্রসঙ্গে লিখেছিলেন “Vidyasagar, 


therefore, could not Secure the coo 


Peration of the Hindus in 
general. 


He had to row hard against the 06. 
বিদ্যাসাগর 

বেথুন মারা যান ১৮৫১ খৃষ্টাব্দে । বেখুনের মৃত্যুতে ঈশ্বরচন্দ্র দুঃখে 
অভিভূত হন এবং বিদ্যালয় পরিচালনার দায়িত্ব নিজের কীধেই তুলে নেন। 
১৮৫৫তে গভর্নমেণ্ট এদেশীয় সাধারণ লোকের মধ্যে শিক্ষাবিস্তারের জন্য 
সচেষ্ট হন। ইশ্বরচন্দ্রের ওপরেই ভার পড়ে তার কর্মসূচী তৈরি করার । 
তিনি যে রিপোর্ট দাখিল করেন তাঁরই ভিত্তিতে তাকে বিষ্যালয়সমূহের 
বিশেষ পরিদর্শক নিযুক্ত করা হয়। 

হাতে ক্ষমতা পাওয়ার সঙ্গে সঙ্গে ঈশ্বরচন্দ্র তদানীন্তন গভর্নর এফ. জে. 
হালিডের মৌখিক অনুমতি নিয়ে বিভিন্ন জেলায়__মেদিনীপুর, হুগলী 
বর্ধমান ও নদীয়ায়_বালক এবং বালিকাদের জন্যেও বিদ্যালয় স্থাপন 
করতে শুরু করে দিলেন ৷ এই সময়ে শিক্ষাবিভাগের অধিকর্তা হয়ে এলেন 
ইয়ং নামে এক তরুণ সিভিলিয়ান। ঈশ্বরচন্দ্রের প্রতিপত্তি দেখে ইয়ং 
মোটেই খুশী নয়। সে জানিয়ে দিল যে, তার অনুমতি ছাড়া কোন নতুন 
বিদ্যালয় খোলা চলবে না। কিন্তু কারও হুকুমের অনুবর্তা হয়ে চলা তার 
কোঠাতে ছিল না। বিদ্যাসাগর নায়ক হয়ে জন্মগ্রহণ করেছেন। ইয়ং 
এর নির্দেশ গ্রাহ্য না করে তিনি আরও কতকগুলি বিদ্যালয় স্থাপন 
করলেন। ফলে ইয়ং ব্যয়ভার মঞ্জুর করতে রাজী হলো না। তখন 
ঈশ্বরচন্দ্র দেখ! করলেন গভর্নর হ্যালিডের সঙ্গে। হ্যালিডে নির্দেশ 
চাইলেন লণ্ডনে শিক্ষা মন্ত্রণালয়ের কাছে। তারা বিদ্যাসাগরের কাজই 
অনুমোদন করলেন । 

নতুন উৎসাহে তিনি কাজে নামলেন। মাত্র কয়েকমাসের মধ্যে 
হুগলী, বর্ধমান, নদীয়া ও মেদিনীপুরে পঁয়ত্রিশটি বালিকা-বিগ্ভালয় স্থাপন 
করলেন। খুব স্বাভাবিক কারণেই ইয়ং তাকে শত্রুর চোখে দেখতে শুরু 
করেছে। যদিও প্রতিটি বিদ্যালয় স্থাপন করবার আগে ওপরে যথারীতি 
রিপোর্ট পেশ করেছেন বিদ্যাসাগর, ইয়ং কিন্তু কোন উত্তর না দিয়ে 
কোন মন্তব্য পর্যন্ত না করে নিঃশব্দ থেকেছে। এদিকে গোপনে 
তার রিপোর্ট গেছে লণ্ডনে। সেই রিপোর্টের ভিত্তিতে তাদের মত 
বদূলে গেল। বছরের শেষে গভর্নর জেনারেল জানালেন যে এইভাবে 
অর্থবায় করবার ইচ্ছা গভর্নমেন্টের নেই। বল৷ বাহুল্য বিদ্যাসাগর 
যে সকল বিল দাখিল করেছিলেন দীর্ঘদিন ধরে সেগুলি ইয়ংয়ের ফাইলে 
আটুকে ছিল। এখন তিনি সমস্ত খরচ নামঞ্জুর করলেন। অর্থাৎ 
শিক্ষা-বিপ্লবী 


৩৭ 


এক বছর ধরে পঁয়ত্রিশটি বিদ্যালয়ের শিক্ষকদের বেতনের সমস্ত টাকাটা 
আটুকে গেল। 

লগুনের এই মনোভাব পরিবর্তনের মূলে অবশ্য অন্য কারণও ছিল। 
সিপাই বিদ্রোহের ফলে বহু টাকা বেরিয়ে গেছে? সরকারী মনোভাবও 
এদেশীয়দের প্রতি বিরূপ । কিন্তু বিদ্যাসাগর এই ব্যাপারে অগ্রণী হতে 
সাহস করেছিলেন কারণ এক বছর পূর্বে সরকারী মনোভাব তার অনুকূল 
ছিল। এখন সমস্ত দায় এসে পড়লো তার ঘাড়ে। 

বিদ্যাসাগর চরিত্রের একটি মহত গুণ এই যে, তিনি হতাশ হতে 
জানতেন না। কোন কাজে এগিয়ে গেলে, পেছিয়ে আসাও তার স্বভাব 
বিরুদ্ধ ছিল। তিনি এই বিদ্যালয়গুলির শিক্ষকদের সমস্ত বেতন মিটিয়ে 
দেওয়ার সিদ্ধান্ত করলেন ব্যক্তিগত প্রচেষ্টায়। অর্থাৎ খণ গ্রহণ করে 
সেই টাকায় শোধ করবেন এই দায়। কিন্তু সঙ্গে সঙ্গে বিদ্যাসাগর আরও 
একটি সিদ্ধান্ত নিলেন। যে শিক্ষাবিভাগকে তিনি গড়ে তুলেছিলেন সেই 


২৯৮.৫৭ তারিখে ইয়ংয়ের কাছে একটি চিঠি লিখে বিদ্যাসাগর চাকরি 
থেকে অবসর গ্রহণের ইচ্ছা প্রকাশ করলেন। এই প্রসঙ্গে গর্ভন ইয়ংয়ের 
সঙ্গে তার কয়েকখানি পত্র বিনিময় হয়। একটিতে বিদ্যাসাগর সুস্পষ্ট 
ভাষাতেই বললেন _বর্তমান শিক্ষাপদ্ধতিতে আমি আর শিক্ষার প্রসারের 
কৌন সম্ভাবনা আছে বলে মনে করি না। শিক্ষার ব্যাপারে যে উদার ও 
সহান্ুভুতিপূর্ণ মনোভাবের প্রয়োজন, বর্তমান কর্তৃপক্ষের তা নেই। 

গভর্নর হ্যালিডে বিদ্যাসাগরের গুণগ্রাহী ছিলেন। তিনি চান্নি যে, 
বিদ্যাসাগর চাকরি থেকে সরে যান। বিদ্যাসাগর হযালিডেকে একটি 
চিঠিতে লিখলেন 


“...T had often 15105590050 to you that I frequently felt it 


disagreeable and inconvenient to Serve Govt. under existing 
Circumstances and that I considered the presen 


Which the department of Vernacular Education 


বিগ্ভামাগর 


t system upon 


Was conducted, 


৩৮ 


Was a mere waste of money. You are aware that I oftem 
met with discouragement in my way. I saw besides no 
prospects of advancement---.-- 

হালিডে চেষ্টা করেছিলেন যাতে পদত্যাগপত্র প্রত্যাহার করেন 
বিদ্যাসাগর । বন্ধুরাও বাধা দিয়েছিলেন। সে যুগে তার বেতনের 
পরিমাণ (মাসে পচশো টাকা ) উপেক্ষা করবার মত নিশ্চয় ছিল না। 
তাছাড়া বিধবা-বিবাহ প্রবর্তনের চেষ্টায় বিদ্যাসাগরের প্রচুর খণ। বনু 
পরিবার ও ব্যক্তি তার মুখাপেক্ষী। তবু সংকল্পে অটল বিদ্যাসাগর | 
১৮৫৮ খৃঃ এর নভেম্বরে চাকরি ছেড়ে দিলেন। তখন তার বয়স, 
আটত্রিশ ব্ছর। 

এর পর ও হালিডে তাঁকে বলেছিলেন__আপনি গভর্ণমেণ্টের বিরুদ্ধে 
মামলা করুন। আমি সাক্ষী দেব যে, স্কুল খোলার ব্যাপারে গভর্নমেন্টের 
মৌন সন্মতি ছিল। আপনি আমাকে জড়িয়েই মামলা করুন। 

কিন্তু মামলা করতেও তার আত্মসম্মানে বাধে। কোন ভার গ্রহণে 
তিনি অপরাগ নন। শিক্ষা দপ্তর থেকে সরে এলেও শিক্ষার ক্ষেত্র 
থেকে সরে গেলেন না। তিনি বিভিন্ন স্থানে অনেকগুলি বিদ্যালয় 
পরিচালনা করতে লাগলেন। তাকে এই কাজে যারা বিশেষভাবে 
সাহায্য করেছেন, তাদের মধ্যে সিসিল বিডন এর নাম উল্লেখযোগ্য । 

এর মাত্র এক বছর পরে অর্থাৎ ১৮৫৯ সালে বিদ্যাসাগর আর 
একটি বিরাট কীর্তি গড়ে তোলবার চেষ্টায় রত হলেন। সে প্রচেষ্টা 
মেট্রোপলিটান কলেজের প্রতিষ্ঠা। সরকারী সহায়তা থেকে সম্পূর্ণ দুরে 


' থেকে প্রায় একক প্রচেষ্টায় তখনকার দিনে একটি বেসরকারী প্রথম 


শ্রেণীর কলেজ গড়ে তোলা প্রায় দুঃসাধ্য ব্যাপার ছিল। কিন্তু বিদ্যাসাগর 
ছিলেন এমন একটি মানুষ যিনি সমাজ ও দেশের প্রয়োজনে সকল 
বাধাই অতিক্রম করেছেন। যিনি আপন আত্মসম্মান রক্ষার জন্য জীবন 
বিসর্জন দিতে রাজী ছিলেন, বিনি মর্ধাদা রক্ষার জন্য চাকরি ছেড়ে দিয়ে 
কুচ্ছতার জীবন বরণ করেন, তার পক্ষেই বোধহয় সম্ভব ছিল আপন 
অজেয় পৌরুষের বলে এমন একটি কীতিস্তস্তকে সুদৃঢ় করে 


গড়ে তোলা । 


না 


রা শিক্ষা-বিপ্রবী 


মেট্রোপলিটান কলেজ 


অনুভব করেছিলেন যে, শিক্ষায় আধুনিক মনোভাব সষ্টির প্রয়োজন | 
দৰ্শন, বিজ্ঞান, গণিত ও পাশ্চাত্য জগতের ইতিহাস ইংরাজীর মাধ্যমেই 
আমাদের জানতে হবে। ১৮১১ সালে লর্ড মিন্টোর শিক্ষাসংক্রান্ত 
রিপো্ট তৈরি হলো যখন, তখন রামমোহন তার পূর্ণ কর্মো্মে বিরাজিত। 
৯৮১৫ সালে কেরী ও মার্সম্যানের প্রচেষ্টায় শ্রীরামপুর কলেজের 
প্রতিষ্ঠা; আর ১৮১৭ সালে রামমোহনের চেষ্টায় গরাণহাটার 
হিন্দু কলেজের সুচনা। হিন্দু কলেজই বাংলাদেশের ইতিহাসে প্রথম 
উল্লেখযোগ্য পদক্ষেপ । কিন্তু এ কলেজের পরিচালনায় এমন কি 
অধ্যাপকমণ্ডলীতে ইংরাজদেরই প্রাধান্য ছিল। হিন্দু কলেজ ও 
কলেজের সাহিত্যের অধ্যাপক ডিরোজিওর শিক্ষায় যে নব্যবঙ্গের 


দল গড়ে উঠছিল, তারা স্বদেশ ও স্বধর্মকে ঘ্ণা করতে শিখেছিল। “ 


এই নব্যবজের দল সোচ্চারে ঘোষণা করেছিল“ there i 
anything that we hate from the bottom of o 
Hinduism.” 


এই পরিবেশে ১৮২০ খৃষ্টাব্দে বিদ্তাসাগরের জন্ম বিশেষ অর্থসুচক। 
তার মাত্র তিন বছর পরে অর্থাৎ ১৮২৩ সালে রামমোহন শিক্ষার উন্নতি 


Ur heart, it is 


হলেন বিদ্যাসাগর ॥ ১৮৩৩-এ রামমোহন যখন লোকান্তরিত হলেন, 
তখনও বিদ্যাসাগর ছান্র। 

শিক্ষাপদ্ধতি কি হবে তাই নিয়ে তখনও অনেক বিতর্ক জমে 
রয়েছে। প্রাচ্য সংস্কৃত শিক্ষা ও ইংরাজী শিক্ষার মধ্যে পুঞ্জীভূত বিরোধ । 
মেকলের মত ইংরাঁজীনবিসেরা বলেন_“A single shelf of a good 


Europeon library was worth the whole native literature of 
India and Arabia.” একদিকে যেমন অনুকরণকারী নব্যবঙ্গের 
(Young Bengal) দল অন্যদিকে তেমনি আচারনিষ্ঠ, রক্ষণশীল 
হিন্দুসমাজ। এরই মধ্যে দিয়ে ধীরগতিতে সূর্যের মত বিকাশ ঘটছিলো 
ঈশ্বরচন্দ্রের। সংস্কৃত কলেজের সহকারী সম্পাদকরূপে ১৮৫৩ খৃষ্টাব্দে 
তিনি যে শিক্ষাসংক্রান্ত রিপোর্ট তৈরি করলেন তা যেমন বৈল্পাবিক তেমনি 
যুগান্তকারী । 
সংস্কত কলেজের অধ্যক্ষ হলেন বিদ্যাসাগর তার লেখা রিপোর্টের 
ভিন্তিতে। তীর প্রথম প্রয়াস শিক্ষার ক্ষেত্র থেকে সকল সঙ্গীত! দুর 
করা। শিক্ষাবিভাগের স্পেশাল অফিসাররূপে একদিকে তিনি যেমন 
বালকদের জন্য বিভিন্ন জেলায় বিদ্যালয় স্থাপন করে চললেন, অন্যদিকে 
তেমনি বালিকাদের মধ্যে শিক্ষাবিস্তারের চেষ্টারও তিনি হলেন 
অক্লান্তকর্মী। বেথুন সাহেবের সহকর্মী হয়ে বিদ্যাসাগর সতী শিক্ষার জন্যও 
আত্মনিয়োগ করলেন। কিন্তু সরকারী চাকরিতে থাকা তার সম্ভব হলো 
না। শিক্ষা অধিকর্তা গৰ্ডন ইয়ং-এর সঙ্গে ঝগড়া করে চাকরি ছেড়ে 
বেরিয়ে এলেন যখন, তখন তিনি নিঃস্বপ্রায়। সংস্কতপ্রেস ও প্রকাশিত 
বইগুলির বিক্রির উপর নির্ভর করে সেদিন তিনি যে গুরুভার ঘাড়ে তুলে 
নিয়েছিলেন সে শুধু বিদ্যাসাগরের পক্ষেই সম্ভব 
বিদ্যাসাগর সরকারী চাকরি থেকে বিদায় নিলেন ১৮৫৮ সালের 
অক্টোবর মাসে। ১৮৫৯ সালে শঙ্কর ঘোষ লেনে একটি বিদ্যালয় স্থাপিত 
হয়, যার নাম ক্যালকাটা ট্রেনিং স্কুল; উদ্যোক্তাদের মধ্যে ছিলেন 
বৈষ্ণবচরণ আচ্য, ঠাকুরদাস চক্রবর্তী, মাধবচন্দর ধাড়া, পতিতপাবন সেন, 
গঙ্গাচরণ সেন এবং যাদবচন্দ্র পালিত। 
কয়েকমাসের মধ্যেই উদ্যোক্তারা ঈশ্বরচন্দ্র মত পণ্ডিত ও অভিজ্ঞ 
ব্যক্তিকে স্কুলের" পরিচালনায় আনার জন্য সচেষ্ট হলেন। ফলে 
মেক্রোপলিটান কলেজ 

বিদ্যাসাগর ও তাঁর বন্ধু রাজকৃষ্ণ বন্দ্যোপাধ্যায় ক্যালকাটা ট্রেনিং স্কুলের 
সঙ্গে যুক্ত হলেন। : 

১৮৬১ সালের কথা। উদ্যোক্তাদের মধ্যে মতবিরোধ দেখা দিল। 
ফলে কয়েকজন কিছু টাকাকড়ি সমেত সরে গেলেন। পতিতপাবন সেন, 
গঙ্গাচরণ সেন প্রমুখেরা ঈশ্বরচন্দ্র হাতেই কলেজের ভার সম্পূর্ণরূপে 
তুলে দিলেন। 

১৮৬১ সালেই স্কুল পরিচালনার জন্য প্রথম কার্যকরী কমিটি গঠিত 
হলো এবং বিদ্যালয় সংক্রান্ত নিয়মাবলীও তৈরি করা হলে|। কমিটিতে 
ধারা ছিলেন তাঁদের মধ্যে উল্লেখযোগ্য £ 

রাজা প্রতাপচন্দ্র সিংহ_ সভাপতি 
ঈশ্বরচন্দ্র বিদ্যাসাগর-_সম্পাদক এবং 


রমানাথ ঠাকুর, হীরালাল শীল, রামগোপাল ঘোষ, হরচন্দ্র ঘোষ প্রভৃতি ' 


নিয়মাবলীতে ঘোষণা করা হলো “The object of the Institution 
is to give an efficient education to Hindu Youths in the English 
as well as the Bengali language and literature » 

১৮৬৪ সালে স্কুলের নাম বদলিয়ে মেট্রোপলিটান ইনস্টিটিউসন করা 


হলো। সঙ্গে সঙ্গে বিশ্ববিদ্যালয়ে আবেদন করা হলো-__বি. এ. ক্লাস 
198 অনুমতির জন্য । বিশ্ববিদ্যালয় সে আবেদন নামঞ্জুর 
ৰল | 
এই সময়ে কলাবিভাগে উচ্চশিক্ষা দেওয়ার উদ্দেশ্যে যে শিক্ষকদের 
নিয়োগ করা হয়েছিল তাদের মধ্যে ছিলেন আনন্কৃষ বন্ধু, হেরন্থলাল 
গোস্বামী ও মহেশচন্দৰ চ্যাটারজী। এরা প্রত্যেকেই বিশিষ্ট শিক্ষাব্রতী 
হিসেবে পরিচিত ছিলেন। 


রাজা প্রতাপচন্দ্র সিংহ ও হরচন্্র ঘোষ মারা যাওয়ায় ইনস্টিটিউসনের 
পুরো দারিতই বিদ্যাসাগরের ওপর এসে পড়লো। তখন প্রত্যেকটি 


তৰু মেট্রোপলিটান আশার অতিরিক্ত ভাল ফল দেখাতে লাগলো । 
৯৮৭২ সালে বিদ্যাসাগর নতুন করে পরিচালনা কমিটি গঠন করলেন। 

এবার কমিটিতে রইলেন- ঈশ্বরচন্দ্র নিজে, দ্বারকানাথ ঠাকুর ও কৃষ্ণদাস 

পাল। কমিটি তৈরি করেই বিদ্যাসাগর আবার দরখাস্ত দিলেন এফ. এ. 


বিদ্যাসাগর ৪২ 


be 


ক্লাস পর্যন্ত অনুমোদন চেয়ে। ১৮৭২ সালের ২৫শে জানুআরি এই 
দরখাস্ত দেওয়া হলো ইউনিভারসিটির তদানীন্তন রেজিষ্ট্রার জে. 
সাটর্রিফ-এর কাছে। শুধু দরখাস্ত দিয়েই বসে রইলেন না৷ বিদ্যাসাগর | 
সিণ্ডিকেটের সভ্য E. C. Bayley-র কাছেও তিনি চিঠি লিখলেন । 

Bley সাহেবের কাছে যে চিঠি লিখলেন বিদ্যাসাগর, তাতে তিনি 
বললেন যে, 

১) বেছে নিতে পারলে নেটিভ শিক্ষকদের মধ্যেও উপযুক্ত লোক 
পাওয়া যায়_যারা উচ্চশিক্ষা দিতে পারে। 

২) ইংরাজী শিক্ষার জন্য প্রয়োজন হলে ইংরাজ শিক্ষক নিযুক্ত 
করতে তারা কুষ্ঠিত হবেন না। 

৩) বিদ্যালয় পরিচালনার জন্য অর্থের অভাব ঘটলে তারাই সে 
অর্থ দেওয়ার দায়িত্ব গ্রহণ করবেন এবং 

চতুর্থতঃ যে যুক্তি দিলেন, তা হলো £_ 

“The high rate of schooling charged at the Presidency 
College is prohibitory to many middle class youths, while their 
parents, being opposed to their boys being sent to Missionary 
College, they are obliged to give up academic education after 


matriculation. This Institution would be a great boon to. 


them.” 


আবেদন মঞ্জুর হলো। মেট্রোপলিটান ইনস্টিটিউসন এফ. এ. (অর্থাৎ 
ফাস্ট আর্টস ) পর্যন্ত পড়ানোর স্বীকৃতিলাভ করলে! এবং সেকেণ্ড গ্রেড 


কলেজ রূপে গণ্য হলো। 
তখনও কেউ বিশ্বাস করতে রাজী ছিল না যে, নেটিভ কলেজে 


ইংরাজী শিক্ষা সম্ভব। ১৮৭৪ খৃষ্টাব্দে প্রথম এফ. এ. পরীক্ষায় ছাত্র 
পাঠানো হলো। আর প্রথমবারেই ফল অভাবিত। যোগেন্দরচ্্র বন্থ 
উত্তীর্ণ ছাত্রদের মধ্যে প্রথম_বিশ্ববিষ্যালয়ে দ্বিতীয় স্থান লাভ করায় 
সকলে বিস্মিত। 
এই সময়ে কলেজে ধারা অধ্যাপনা করছিলেন, তাদের নাম 

১) শ্রীন্থুরেন্দ্রনাথ বন্দ্যোপাধ্যায়_ ইংরাজী 

২) শ্রীচন্দ্রকুমার বন্দ্যোপাধ্যায়_ইতিহাস ও দর্শন 

মেট্রোপলিটান কলেজ 


৩) শ্রীপ্রসন্নকুমার লাহিড়ী - ইংরাজী 
৪) শ্রীবৈদ্ঞনাথ বস্তু গণিত 
৫) শ্রীনবীনচন্দ্র বি্ভারতু . _ সংস্কত 
কলেজের সমস্ত ব্যয়ভার তখন বিদ্যাসাগরের কীধে। চেয়ার বেঞ্চি 
অবধি তাকে নিজের টাকা দিয়ে কিনে দিতে হয়েছে। তাছাড়াও 
বছরে তিন হাজার টাক! হিসেবে সাহায্য দিয়েছেন নিজের কাছ থেকে । 
ইনস্টিটিউসনকে তিনটি বিভাগে ভাগ করা হয়েছিল। 
প্রথম? কলেজ 
দ্বিতীয়? স্কুল 
তৃতীয় ৪ বাংলা শিক্ষার জন্য স্বতন্্ বিভাগ । 
ছাত্রদের কলেজে ভতি হওয়ার জন্য ফি দিতে হতো পাঁচ টাকা; 
মাসিক বেতন ছিল তিন টাকা । আইনের ক্লাসে বেতন ছিল? 
প্রথম বছরে- ত্রিশ টাকা] 
দ্বিতীয় বছরে-_ছত্রিশ টাকা 
তৃতীয় বছরে__বিয়াল্লিশ টাকা 
দরিদ্র ও মেধাবী ছাত্রদের ক্ষেত্রে বেতনের প্রশ্ন ছিল না। অনেক 
দরিদ্র ছাত্রকে বাসা খরচও দেওয়া হতো; এমন কি বিদ্যাসাগর তাদের 
বই পর্যন্ত কিনে দিতেন। বিদ্যালয় বা কলেজে কোন শিক্ষক কোন 
বালককে কটুবাক্য বলেছেন বা কোন রকম শারীরিক শাস্তি দিয়েছেন, 
এমন প্রমাণ পেলে বিদ্যাসাগর সেই শিক্ষককে পদচ্যুত করতেন।% এবং 
কোন বালকের আচরণ দুষ্ট বলে মনে হলে তাকেও বহিদ্ধত করতেন। 
এই সময়ে কলেজের নিজস্ব কোন ভবন ছিল না। বিদ্যাসাগর 
কলেজ তুলে এনেছেন নিজের বাস ভবনে--৬৩ নম্বর আমহাক্ট” স্ট্রীটে, 
কারণ শঙ্কর ঘোষ লেনে জায়গা নেই। মনে তার দুরন্ত উদ্বেগ । 
মেট্রোপলিটান ইনপ্টিটিউসনকে আদর্শ, শিক্ষা প্রতিষ্ঠান হিসাবে গড়ে 
তুলতে হবে। মেক্রোপলিটানই বাংলাদেশে (ভারতবর্ষেও) প্রথম 
ব্যক্তিগত উদ্যোগে গড়ে তোলা কলেজ। তা ছাড়া বি. এ. ক্লাশ পর্যন্ত 
পড়ানোর অনুমতিও পেতে হবে। 


* শস্তচন্ত বিদ্যারত্ব প্রণীত জীবনচরিত-_ পৃঃ ১৩২ 
বিদ্যাসাগর 

পরিশ্রম ও মানসিক পীড়নে বিদ্যাসাগর অসুস্থ হয়ে পড়লেন ৷ 
কলেজ পরিচালনার জন্য তিনি হেয়ার স্কুলের তরুণ শিক্ষক সূর্যকুমার 
অধিকারীকে মনোনীত করলেন। “বিদ্যাসাগর জীবনচরিত' এর রচয়িতা 
শন্তুচন্দ্ৰ বিদ্যারত্ু লিখেছেন__“সূরধ্যবাবুকে এ পদ পরিত্যাগ করাইয়া 
মেট্রোপলিটানে সেক্রেটারির পদে নিযুক্ত করাইবার অভিপ্রায় প্রকাশ 
করেন। এঁ বিষয়ে সূরধ্যবাবু প্রথমতঃ অসপ্মতি প্রকাশ করেন। অনেক 
বাদানুবাদের পর দাদার আগ্রহাতিশয় দেখিয়া ও অনুরোধ এড়াইতে না. 
পারিয়৷ তাহার প্রস্তাবে সম্মত হন” । 

সূর্ববাবু কলেজের উন্নতির জন্য প্রচুর পরিশ্রম করেন। তার কাজে 
সন্তুষ্ট হয়ে বিদ্যাসাগর তীর হাতে কলেজের পুরো দায়িত্ব ছেড়ে দেন। 
সর্যবাবু কলেজের সম্পাদক ও অধ্যক্ষ হিসাবে নিযুক্ত হন। 

১৮৭৯ খৃষ্টাব্দে বি. এ. ক্লাস পর্যন্ত পড়ানোর অনুমোদন পাওয়া 
গেল। ১৮৮১-তে অর্থাৎ প্রথম বছরেই ষোলজন ছাত্র বি. এ. পরীক্ষায় 
উত্তীর্ণ হলো । এই সময় অধ্যাপকমগ্লীতে ছিলেন__ 

আধিকারী_ অধ্যক্ষ 
সুরেন্দ্রনাথ বন্দ্যোপাধ্যায় 
প্রসন্কুমার লাহিড়ী 
বৈদ্যনাথ বন্দু 
ক্ষুদিরাম বস্তু 
চণ্ডিদাস ঘোষ ও 
নবীনচন্দ্র বিদ্যারত্ব। 

১৮৮৪-তে ল’ ক্লাস খোলা হলো, ১৮৮৫-তে বি. এ. অনার্স । 
মেট্রোপলিটান কলেজ ফার্ট গ্রেড কলেজ হিসাবে পরিগণিত হলো। 
শিক্ষা-অধিকর্তা তার রিপোর্টে ( ১৮৮২-৮৩) লিখলেন_ 

“jn the B. A. Examination the Govt. Colleges passed 
458 per cent, the aided Colleges 40 per cent, while the- 
un-aided Metropolitan Institution 45°8 per cent. The success 


of the Institution reflects great credit on its manager and. 


the teaching staff.” 
১৮৮৪ সালে কলেজের ছাত্রসংখ্যা ছিল মোট ৫০০ জন। ১৮৮৮-তে 

8৫. 


এই সংখ্যা বেড়ে হলো ৮৩৭ জন। প্রেসিডেন্সি কলেজের ছাত্রসংখ্যা 
তখন ৩৩৩ জন। পরীক্ষায় উত্তীর্ণ ছাত্রের সংখ্যা £ 


এফ. এ. বি. এ. এম. এ. 
১৮৮০ ৪৮ কঃ টান 
১৮৮১ ৩১ ১৬ এ 
১৮৮২ ২৭ ৭ রঃ 
১৮৮৩ ৬২ ২৪ নান 
১৮৮৪ ১৮ ৩৪ না 
১৮৮৫ ৪৩ ৫৫ ৪ 
১৮৮৬ ৯৬ ৭৯ 8 
১৮৮৭ ৮৩ ৭৮ ২ 
১৮৮৮ ৭০ ৬৫ ন 


১৮৮৪ সালে শিক্ষা অধিকর্তার রিপোর্টে লেখা হলো The only 
aided College Metropolitan Institution Passed 46 per cent 
against 44 per cent in 1888 and 17% in 1882.” 

১৮৮৭-৮৮ সালের রিপোর্টে “The Metropolitan College passed 
the largest number of candidates,” 

অন্যত্ “The un-aided Metropolitan Institution of Calcutta 
is by far the largest of the Colleges, 
the largest increase.” 

১৮৮৮ খৃষ্টাব্দের ফলাফলের ওপর মন্তব্য করা হলো-__ 

“The advance of the Un-aided colleges is Very marked, 


The ten scholarships of the first grade for male students 
Were awarded as usual, 


while it also shows 


to the first ten candidates on 


the list, and of these, the Metropolitan 


Institution 
Secured three, thus for the first time beating the Presidency 
College ” 


মেট্রোপলিটন কলেজের এই কৃতিত্বের জন্য এবং সূর্যকুমার অধিকারীর 


বিগ্যাবন্তা ও সাহিত্যচিন্তার স্বীকৃতি হিসাবে গভর্নর জেনারেলের বিশেষ 


আদেশ বলে তাকে ১৮৮৪ সালে কলিকাত। বিশ্ববিদ্যালয়ে 


যর ফেলে 
বিদ্যাসাগর ৪৬ 


মনোনীত করা হয়; এবং তিনি ফ্যাকালটি অফ আটস্‌ হন। এই 
সময় বিশ্ববিদ্যালয়ের উপাচার্য ছিলেন _H. Reynolds. 

ভারতবর্ষের বৃহত্তম কলেজ, অথচ তখনও তার নিজস্ব ভবন ছিল না। 
অধ্যক্ষ সূর্যবাবুর চেষ্টায় শঙ্কর ঘোষ লেনে প্রায় ত্রিশ হাজার টাকা 
দামে কলেজের জন্য জমি কেনা হয়। (শল্তুচন্্র বিদ্যারত্ব_বিদ্যাসাগর 
জীবন চরিত )। 

“The magnificent building of the Metropolitan Institution 
was erected at the cost of a lakh and half of rupees.—” 
0, E. Buckland. 

বলা বাহুল্য পুরো টাকাটাই বিদ্যাসাগর খণ করে সংগ্রহ করেছিলেন। 

EA The establishment of the Metropolitan Institution in 
Calcutta and its successful working under his management, as 
a first grade college, are well-known to the educational history 
of Bengal.” 

(C E. Buckland—Bengal under the Lieutenant Governors ). 

শঙ্কর ঘোষ লেনে বিদ্যাসাগর কলেজ ও মেট্রোপলিটান ইনস্টিটিউসনের 
বর্তমান ভবনটি অধ্যক্ষ সূর্যকুমার অধিকারীর পরিশ্রম ও তত্বাবধানে 
নিঞ্সিত। ১৮৮৬-তে কলেজভবন নির্মাণের কাজ সমাপ্ত হয়, এবং 
১৮৮৭ খৃষ্টাব্দের জানুআরি মাসে নতুন ভবনে কলেজ উঠে আসে। 

কলেজের উন্নয়ন ও সাফল্যের জন্য সূর্যকুমারের যেমন পরিশ্রমের 
সীমা ছিল না ইনপ্টিটিউসনের সর্বাঙ্গীন উন্নতির জন্য তেমনি তার অকুট 
প্রয়াস লক্ষ্য করা যায়। তাঁর চেষ্টাতেই ১৮৮৫ ও ৮৭ খৃষ্টাব্দে 
বউবাজার ও বড়বাজারে স্কুলের ব্রাঞ্চ খোল! হয়। 
[শল্তুচন্দ্রবিষ্ভারত্র প্রণীত জীবনচরিত--১৩৪ পৃঃ] 
তখনকার দিনে উপযুক্ত পাঠ্যপুস্তকের অভাব তিনি লক্ষ্য করেছিলেন। 
স্কুলের বিভিন্ন শ্রেণীর জন্য ইতিহাস, বিজ্ঞান নানা বিষয়ে তিনি বই 
ৰ তার এই গ্রন্থগুলির প্রকাশক ছিলেন_-ৰিং ব্যানাজী গ্যাগড 
কোং”র মালিক শ্রীঅভয়াচরণ পাল। ১৮৮৪ খৃষ্টাব্দে প্রকাশিত প্রকৃতি 
বিজ্ঞান’ একটি উল্লেখযোগ্য গ্রন্থ। পাশ্চাত্য লেখকবৃন্দের_ Balfour, 
Stewart, LAE! প্রভৃতির অনুসরণে সহজ ও সাধারণ ভাষায় লেখা। 

সূর্ধকুমার স্কুলপাঠ্য বই ছাড়াও গ্রন্থ রচনা করেছেন নীতিধর্ম ও দর্শন 
বিষয়ক আলোচনা প্রবন্ধ যুক্তাবলী’ একটি উল্লেখযোগ্য সঙ্কলন। “কানন 
কুস্তুম’ নামে একটি উপন্যাসও তিনি রচনা করেছিলেন । 

মেট্রোপলিটান কলেজকে স্বাবলম্বী করে তুলবার জন্য তার আন্তরিক 
প্রযত্ব ছিল। সে যুগে শ্রেষ্ঠ ছুটি কলেজে__প্রেসিডেন্নি ও মেট্রোপলিটান 
_ ছাত্রপিছু খরচ ছিল যথাক্রমে ৩৬৪ টাকা ও ৪৯ টাকা ১৩ আনা। 
কলেজ পরিচালনার ব্যাপারে এত অল্প ব্যয়ে এই সাফল্য সেদিন 
. মেট্রোপলিটান ইন্স্টিটিউসনের ভিত্তিকে সুদৃঢ় করেছিল। 

কিন্তু কলেজ পরিচালনার ব্যাপারে অধ্যক্ষের সঙ্গে বিদ্যাসাগরের 
মতবৈষম্য দেখা দিল। সুর্ধকুমার বয়সে তরুণ। এত অল্প বয়সে তার 
এত প্রভাব ও প্রতিপত্তি অনেকেরই ঈর্ধার কারণ হয়ে উঠেছিল। 
বিদ্যাসাগরের কাছে তীর বিরুদ্ধে বলবার মত লোকের অভাব ছিল না। 
চরিত্রের বিচারে বিদ্যাসাগর ছিলেন এক প্রচণ্ড ব্যক্তিত্ব-সম্পন্ন পুরুষ। 
কোন প্রতিরোধ তিনি কখনও সহা করেননি। যতদুর জানা যায়, 
বিদ্যাসাগরের ব্যবহারে সূর্ধকুমার ক্ষুব্ধ হয়েছিলেন। তিনি মনে 
করেছিলেন, তাকে বিদ্যাসাগর অবহেলা বা অবজ্ঞা করেছিলেন। 
সূর্যকুমার নিজেও অত্যন্ত অভিমানী ও জেদীপুরুষ ছিলেন। শেষ 
পর্যন্ত তাঁদের মধ্যে মতান্তর থেকে মনান্তরের স্থঠি হয়। 

ব্যক্তিগত জীবনে সূর্যকুমার ছিলেন বিদ্যাসাগরের জামাতা । কিন্তু 
এই সম্পর্কের মাধুর্যও ক্ষুণ্ণ হয়েছিল। বিদ্যাসাগরের তখন শেষ বয়স। 
১৮৯১ খৃষ্টাব্দে তার মৃত্যু। জীবনের এই শেষ অংশ তার নানা 
দুর্যোগে বিপর্যস্ত । ১৮৮৮ খর আগস্ট মাসেই তীর স্ত্রী দীনময়ী দেবীর 
ব্য। একমাত্র পুত্র নারায়ণেয় সঙ্গে চরম বিচ্ছেদ ঘটে গেছে। দৈহিক 
পীড়া ও ক্লেশে তিনি আন্ত ৷ 

১৮৮৮ খুঃর সেপ্টেম্বর মাসে সূর্ধকূমার কলেজ ছেড়ে যান। ণ্সূর্যবাবু 
১৩ বৎসর কাল মেট্রোপলিটনের উন্নতিসাধনে নিযুক্ত থাকিয়া ১৮৮৮ 
খৃষ্টাব্দে কলেজের কার্য হইতে অবসর প্রাপ্ত হন।” 

[চণ্ডিচরণ বন্দ্যোপাধ্যায় প্রণীত জীবনচরিত, পৃঃ ৩১৭ ] 

সাম্প্রতিক কালের দু'একজন লেখক অধ্যক্ষ সূর্যকুমারের এই 
পদত্যাগ (অথবা পদচ্যুতির ) ঘটনার মধ্যে নতুন তথ্য আবিষ্কারের চেষ্টা 
বিদ্ভাসাগর 


৪৮ 


করেছেন। “বিদ্যাসাগর কলেজ পত্রিকা+তেই ( আশ্বিন, ১৩৬০ ) ৬যতীন্দ্র 
মোহন ঘোষ বিদ্যাসাগরের স্তায়পরায়ণতার দৃষ্টান্ত দিতে গিয়ে একটি 
ঘটনার উল্লেখ করেন এবং বলেন, ঘটনাটি খমুক্তিদারঞ্জন রায়ের মুখে 
শোনা । ৬মুক্তিদারঞ্তন রায় সে সময় কলেজে এফ. এ. ক্লাশের ছাত্র 
ছিলেন, তাছাড়া তার পুত্র কলেজের প্রাক্তন অধ্যাপক শ্রীশৈলজারঞ্জন 
রায় এমন কোন ঘটনার অস্তিত্ব সম্পূর্ণ অস্বীকার করে বলেছেন__ 
“তরীযুক্ত সূর্যকূমার অধিকারী বিদ্যাসাগর কলেজের প্রিন্সিপাল থাকা- 
কালীন কোনও গুরুতর অভিযোগে অভিযুক্ত হওয়া সম্বন্ধে কখনও 
কোনও কালে কাহারও কোনও ইঙ্গিত বা অভিমতের সম্পর্কে কিছুই 
শুনি নাই” 

বিদ্যাসাগরের দ্বিতীয়া কন্যা একুমুদিনী দেবীর দৌহিত্র ডক্টর অনস্ত- 
প্রসাদ ব্যানার্জী শান্ত্রী-_এই প্রসঙ্গে আমাকে যা বলেছেন তার মর্ম 
হল £_সূর্যকুমারের হাতে ইনস্টিটিউসন ও কলেজের পুরো দায়িত্ব তুলে 
দেওয়ায় অনেকেই খুশী হতে পারেননি । অথচ সূর্যকুমারের প্রভাবও 
অস্বীকার করার উপায় ছিল না। সে যুগের বৃহত্তম কলেজের অধ্যক্ষ 
তিনি । বিশ্ববিদ্যালয়ে সিনেটের সভায় তার আসন ছিল ভাইসচ্যান্সেলারের 
আসনের পাশেই। সূর্যকূমারের বিরুদ্ধে অনেক অভিযোগ (অধিকাংশই 
বেনামী) আসায় বিদ্যাসাগর একদিন তাকে ডাকেন। এই বৈঠকে 
নতুন বিল্ডিং তৈরি সম্পর্কিত কাগজপত্র নিয়ে আলোচনার সময় 
বিদ্যাসাগর কিছুটা রূঢ় ব্যবহার করেন। কতকগুলি কাগজের ভুল ধরে 
সেগুলিকে সংশোধন করার নির্দেশ দেন। বিদ্যাসাগরের এই ব্যবহারে 
অপমানিত, সূর্যকূমার পদত্যাগ করতে চান এবং বিগ্াসাগরও দ্বিরুক্তি 
করেন না। 

ডক্টর ব্যানার্জী শাস্ত্রী ৬সূর্ধকুমারকে দেখেছেন এবং তাকে জানবার 
সুযোগ পেয়েছেন। তিনি বলেন, বিগ্ভাসাগরের এই ব্যবহারে সূর্যবাবু 
মর্জাহত হয়েছিলেন । এরপরে তিনি কলকাতা! ছেড়েই চলে যান। 

ডক্টর ব্যানার্জী শান্দ্রীর এই উক্তিকে আমর! প্রমাণ্য বলে গ্রহণ 


করতে পারি ।% 


* প্রবন্ধটি “বিদ্ভাসাগর কলেজ পত্রিকা*য় ( ১৯৬৬-৬৭ ) প্রকাশিত । 
মেট্রোপলিটান কলেজ 


৪৯ 


বিদ্যাসাগর চরিত্রের অদম্য জেদ ও প্রবল পুরুষকারের ফলেই 
সেদিন মেট্রোপলিটান ইনস্টিটিউসন বাংলাদেশের শ্রেষ্ঠ কলেজ হিসাবে 
পরিগণিত হয়েছিল। স্বয়ং রবীন্দ্রনাথও এই শিক্ষা়তনের প্রতিষ্ঠাকে 
তার জীবনের অন্যতম শ্রেষ্ঠ কীতি হিসাবে বর্ণনা করে য| বলেছিলেন 
সেই উক্তিটি উদ্ধত করছি 2 

“মেট্রোপলিটান বিদ্যালয়কে তিনি যে একাকী সর্বপ্রকার বিল্প- 
বিপত্তি হইতে রক্ষা করিয়া তাহাকে সগৌরবে বিশ্ববিদ্যালয়ের সহিত 
সংযুক্ত করিয়া দিলেন, ইহাতে বিদ্যাসাগরের কেবল লোকহিতৈষা ও 
অধ্যবসায় নহে, তাহার সজাগ ও সহজ কর্মবুদ্ধি প্রকাশ পাঁয়। এই 
বুদ্ধিই যথার্থ পুরুষের বুদ্ধি, এই বুদ্ধি সুদূর সম্ভবপর কাল্পনিক 
বাধাবিদ্প ও ফলাফলের সুক্ষমাতিসূন্মম বিচারজালের দ্বারা আপনাকে 
নিরুপায় অকর্মপ্যতার মধ্যে জড়ীভূত করিয়| বসে না। এই বুদ্ধি: দ্বিধা 
বিসর্জন দিয়া মুহুর্তের মধ্যে উপস্থিত বাধার মর্মস্থল আক্রমণ করিয়া, 
বীরের মত কাজ করিয়া যায়।” 

১৩৬০ সনের কলেজ ম্যাগাজিনে প্রকাশিত স্বর্গতি অধ্যাপক 
যতীন্দ্রমোহন ঘোষের একটি প্রবন্ধ অধুনা কিঞ্চিৎ, উত্তেজনা ও তিক্ত 
আলোচনার সূত্রপাত করেছে। বিদ্যাসাগর মহাশয় ও সর্য 
অধিকারী উভয়েই বাংলাদেশের স্বনামধন্য ও শ্রদ্ধেয় ব্যক্তি। অধ্যাপক 
ঘোষের প্রবন্ধের বক্তব্য লেখকের নিজের। প্রবন্ধের উল্লিখিত ঘটনার 
সত্যতা যাচাই করার মত উপকরণ কলেজ ম্যাগাজিন সম্পাদকের হাতে 


না থাকার অধ্যাপক ঘোষের প্রবন্ধের পক্ষে বা বিপক্ষে মত প্রকাশের 
ক্ষমতা বর্তমান সম্পাদকের নেই। 


সম্পাদক 
বিদ্যাসাগর কলেজ পত্রিকা* 


* এই প্রবন্ধ সম্পর্কে ম্যাগাজিন সম্পাদকের মন্তব্য । 
বিঘাসাগর 


বিদ্রোহী নায়ক 


“বিদ্যাসাগরের করুণার প্রবাহ যখন ছুটিয়াছিল তখন কাহারও সাধ্য 
হয় নাই যে, সেই গতির পথে দীড়াইতে পারে। দেশাচারের দারুণ 
বাধ তাহা রোধ করিতে পারে নাই। সমাজের ক্রকুটিভঙ্গিতে তাহার 
স্রোত বিপরীতমুখে ফিরে নাই ।"--কাহারও সাধ্য হয় নাই সেই মেরুদণ্ড 
নমিত করে।” [রামেন্দ্রনুন্দর ত্রিবেদী ]। 


সমাজ সংস্কারের প্রথম ধাপেই বিদ্যাসাগর সবচেয়ে দুরহ কাজে 
ব্রতী হয়েছিলেন। সামাজিক অনুশাসনের বিধানে তখন মেয়েদের 
বালিকা বয়সে বিবাহ দেওয়ার রীতি ছিল। বালিকা বয়স বললে সঠিক 
বল! হয় না, শিশুকীলেই বিবাহ সম্পন্ন হয়ে যেত। অনেক সময় 
এক বছর বয়সের মেয়েকে বিবাহিত হতে দেখাও আশ্চর্য হওয়ার বিষয় 
ছিল না। কিন্তু এই শিশু ও বালিকাগুলি বিধবা হলে বৈধব্যের কঠিন 
ব্রহ্মচর্য ব্রত তাদের আমৃত্যু পালন করানো হতো। 

বিধবা নারীর দুঃখ তরুণ ঈশ্বরচন্দ্রকে অভিভূত করেছিল। তার 
অতি পরিচিত একটি নারীর করুণ জীবনকাহিনী তাকে এত বিহ্বল 
করে তুলেছিল যে, তিনি প্রতিজ্ঞা করলেন বিধবাবিবাহকে আইনসঙ্গত 
ও সামাজিক করে তুলতে হবে। 

বিদ্যাসাগরের বয়স তখন চোদ্দ । কলেজের ছুটিতে তিনি বাড়ী 
এলেন এবং একটি নিষ্ঠুর সংবাদ পেলেন তীর মায়ের কাছে। তার 
শৈশবের খেলার সাখী একটি বালিকা তখন সগ্ভ বিধবা হয়েছে। তার 
বৈধব্য বেশ, ব্ৰহ্মচৰ্য পালন ও একাদশীতে নির্জলা উপবাস বিদ্যাসাগরের 
মনে চাবুকের দাগ কেটে দিল। 
৫১ বিদ্রোহী নায়ক 


দ্বিতীয় ঘটনা যখন ঘটে তখনও তিনি সংস্কৃত কলেজের ছাত্র। 
বীরসিংহের একটি পরিবারে এক বিধবা যুবতী গর্ভবতী হয়ে পড়েছিল। 
লড্জামোচনের জন্য সদ্যজাত সন্তানটিকে সুতিকাগৃহেই গলাটিপে 
মারা হয়। 

তৃতীয় ঘটনাও একটি গর্ভবতী বিধবার কাহিনী । আত্মহত্যাকামী 
নারীটি শেষ পর্যন্ত খৃষ্টধর্মের আশ্রয় গ্রহণ করে আত্মরক্ষা করে। 

সেদিনের হিন্দুসমাজে এ সংকল্প একক হিমালয় অভিযানের চেয়েও 
অনেক কঠিক সংকল্প ছিল। কিন্তু বিদ্যাসাগর-চরিত্রে শুধু অমেয় করুণা 
নয়, করুণার সঙ্গে দুর্জয় বীর্ষের মিশ্রণ ঘটেছিল। কোন বাধাকেই 
তিনি বাধা বলে মানেননি। সমাজের সেই বিদ্রোহী নায়ক সেদিন 
আপন শক্তির উপর নির্ভর করেই দুর্গম পথে যাত্রা করেছিলেন। 

বিদ্যাসাগর জগতের সকল সফল সেনানায়কের মতোই জানতেন যে, 
যুদ্ধে জয়লাভ করতে হলে, প্রতিপক্ষকে পরাজিত করে আপনাকে 
প্রতিষ্ঠিত করতে হলে উপযুক্ত অস্ত্রের প্রয়োজন। ঈশ্বরচন্দ্র সংস্কৃত 
কলেজের গ্রন্থাগারে নিজেকে ডুবিয়ে দিলেন শাস্তাধ্যয়নে। সারারাত 
বিনিদ্র থেকে তিনি শান্ত্রপাঠ করে চললেন | বিভিন্ন শান্তর থেকে চয়ন 
করতে লাগলেন তার মতের অনুকূল সূত্রগুলি। তার বর্গান্ত্র সংগৃহীত 
হল ‘পরাশর সংহিতা” থেকে। সংগ্রহ করলেন সেই বিখ্যাত শ্লোকটি £ 

নষ্টে মৃতে প্রত্রজিতে ক্লীবে চ পতিতে পতৌ। 
প্চন্থাপৎস্ নারীণাং পতিরন্যো। বিধীয়তে ॥ 

তারপর বিধবাবিবাহ শান্দরসঙ্গত__এ কথা প্রমাণ করে পুস্তিকা রচনা 
করলেন এবং সেই পুস্তিকা ছাপিয়ে বার করলেন। 

সঙ্গে সঙ্গে সমস্ত দেশে যেন ঝড় উঠল। প্রবল প্রতিবাদে পণ্ডিত 
সমাজ মুখর হয়ে উঠল। এত বড় দুঃসাহসিক কথা যে কেউ ঘোষণা 
করতে পারে এবং বিদ্যাসাগরের মতো বিশিষ্ট ব্যক্তি যে এই মতের 
প্রবক্তা_এ কল্পনা যেন দুঃসহ হয়ে উঠল সকলের কাছে। বিদ্যাসাগরের 
সেই ক্ষুদ্র পুস্তিকা সেদিন যে কি বিপুল আলোড়ন তুলেছিল তার 
প্রমাণ পাওয়া যায় প্রতিবাদ পুস্তিকাগুলির কথা স্মরণ করলে। 

শোভাবাজারের রাজা রাধাকান্ত দেব তখন সমাজের 
প্রভাবশালী ব্যক্তি ছিলেন। পুস্তিকা ছাপা হওয়ার 


বিদ্যাসাগর 


একজন 
পর বিদ্যাসাগর 


- 


তাকে একজন সমর্থক ও পৃষ্ঠপোষক হিসেবে পাওয়ার জন্য ব্যস্ত 
হলেন। বিদ্যাসাগরের এই প্রত্যাশা অহেতুক ছিল না। রাধাকান্ত 
দেব উদার ও শিক্ষিত ছিলেন এবং স্ত্রীশিক্ষার জন্য তার আগ্রহ 
সর্বজনবিদিত। বস্তুত রাধাকান্ত দেব বিদ্যাসাগরের সবল যুক্তিতে ও 
রচনার বিন্যাসে মুগ্ধ হয়েছিলেন। কিন্তু তাকে প্রকাশ্যে সাহায্য 
করবার বা তার মতকে সমর্থন করবার মতো সাহস তার ছিল না। 
তাই রাজা এক চালাকি খেললেন। তিনি পণ্ডিতসমাজকে এক সভায় 
আহ্বান করলেন। 

সেই সভার তর্কবুদ্ধে বিদ্যাসাগর উপস্থিত পণ্ডিতসমাজের সামনে 
তার নিজের বক্তব্যকে প্রতিষ্ঠিত করলেন। রাজা তখন বিষ্ভাসাগরকে 
তার পাণ্ডিত্যপূর্ণ প্রস্তাবনার জন্য একজোড়া শাল পুরস্কার দিলেন। 

এই ঘটনায় দেশ আবার বিক্ষুব্ধ হয়ে উঠল। তারা সদলে হানা 
দিল রাধাকান্ত দেবের বাড়ী এবং জানতে চাইল যে তিনি বিদ্যাসাগরের 
সমর্থক কিনা। রাধাকান্ত দেব ভীত হয়ে আবার একটি তর্কসভা 
আহ্বান করলেন। এবং এবারে বিদ্যাসাগরের প্রতিপক্ষ নবদ্বীপের 
পণ্ডিত ব্রজনাথ বিদ্যারত্বকে শাল দিয়ে পুরস্কৃত করলেন। 

বি্যাসাগরের বুঝতে দেরি হল না যে, রাজার কাছে আশা করবার 
আর কিছু নেই। তিনি এই ঘটনায় প্রচণ্ড আঘাত পেলেন কিন্তু 
হতাশ হলেন না। শুধু মনে মনে বললেন, রাজার কাছে আর নয়। 

চারিদিকে সেই প্রবল প্রতিবাদ_কাশীর ধর্সসভা এবং নবদ্বীপ, 
যশোর ও কলকাতার পণ্ডিতসমাজের সবল বিরোধিতার মুখে বিদ্যাসাগর 
তার দ্বিতীয় পুস্তিকা বার করলেন। ১৮৫৫ সালের অক্টোবর মাসে 
বিধবাবিবাহ প্রচলিত হওয়া উচিত কিনা” শীর্ষক দ্বিতীয় পুস্তিকাটি 
বার হয় এবং এই বইটিতে তিনি তার পাণ্ডিত্য ও মানবিকবোধের পূর্ণ 
পরিচয় দেন। 

সেদিন বাংলাদেশের যতগুলি পত্রপত্রিকা ছিল, একমাত্র তত্ত্ব 
বোধিনী’ ছাড়া প্রায় সকলগুলিই বিদ্যাসাগরের বিরুদ্ধে গিয়েছিল । 
বাংলাদেশের কোন বিশিষ্ট ব্যক্তিই প্রকাশ্যে তাঁকে সাহায্য করতে 
সাহসী হননি। বঙ্কিমচন্দ্র চট্টোপাধ্যায়ও তার বঙ্গদর্শন'-এ বিধবা- 
বিবাহের বিরোধিতা করে কড়া প্রবন্ধ লিখেছিলেন। তাঁর কাছে 

প্রতিদিন ঝাঁকে ঝাঁকে চিঠি আসতে লাগল। বেশীর ভাগ চিঠিই 
তাঁকে ভয় দেখিয়ে লেখা । তীর নামে ছড়া লেখা হতে লাগল। ব্যঙ্গ 
করে গাল দিয়ে অজস্র পুস্তিকা ছাপা হতে লাগল। এমন কি, তিনি 
রাস্তায় বার হলে চারদিক থেকে তাকে বিদ্রপ ও ব্যঙ্গ করা হতে 
লাগল। 

অবশ্য বিদ্যাসাগরের কাজের সমর্থক যে কোথাও ছিল না তা নয়। 
কিন্তু তারা সোচ্চার ছিল না। তাদের শক্তি তেমন প্রবল ছিল না। 
এবং তাদের সমর্থনের উপর নির্ভর করাও বিদ্যাসাগরের পক্ষে সম্ভব 
ছিল না। তিনি জানতেন যে, এ কাজে তাকে চরম বাধা পেতে হবে। 
সমস্ত বিরোধিত! সহা করবার জন্য প্রস্তুত হয়েই তিনি নেমেছিলেন । 

তার প্রাতিপক্ষদের মধ্যে প্রবলতমদের নামের উল্লেখ করা হয়তো 
অবান্তর হবে না। মুর্শিদাবাদের বৈদ্যপ্রধান গঙ্গাধর কবিরাজের নাম 
তাদের মধ্যে বিশেষ উল্লেখযোগ্য । ভাটপাড়ার পণ্ডিত পঞ্চানন 
তর্করত্বও তার প্রতিপান্থা বিষয়কে ভুল প্রতিপন্ন করবার জন্য শান্দব্যাখ্যা 
করেছিলেন অন্যভাবে। রাজা রাধাকান্ত দেবও জনমত সংগ্রহ করতে 
লাগলেন বিধবাবিবাহের বিপক্ষে । কবি ঈশ্বরচন্দ্র গুপ্ত তার “সংবাদ 
প্রভাকর'-এ যে অশ্লীল ব্যঙ্গ কবিতাটি লেখেন সেটি এখানে উদ্ধৃত করছি। 

কোলে কাকে ছেলে ঝোলে, যে সকল রাড়ী। 
তাহারা সধবা হবে, পরে শাঁক! শাড়ী ॥ 

এ বড় হাসির কথা, শুনে লাগে ডর। 

কেমন কেমন করে মনের ভিতর ॥ 

শান্তর নয়, যুক্তি নয়, হবে কি প্রকারে? 
দেশাচারে ব্যবহারে বাধো বাধো করে ॥ 
যুক্তি বোলে বিচার, করুন শত শত। 
কোন মতে হইবে না শাস্ত্রের সন্মত ॥ 
বিবাহ করিয়া তারা পুনর্ভবা হবে। 

সতী বলে সম্বোধন কিসে করি তবে? 

৯৮৮০ খৃষ্টাব্দে জুন সংখ্যা “বঙ্দর্শন'-এ বন্ধিমচন্দ্র যা লিখলেন তার 
মর্মার্থ হচ্ছে এই_কেউ কেউ বলেন যে, বাংলা দেশে বিধবাদের জীবন 
হই ও ছুখময়। কিন্তু আমি মনে করি না যে, তাদের এই ধারণা 
বিদ্যাসাগর J 

সত্য। বদি তর্কের খাতিরে ধরা যায় যে, বিধবা নারীর জীবন দুঃসহ, 
তাহলেও এ কথা মানতেই হবে যে, আমাদের সমাজে বিধবা নারীর 
ব্ৰহ্মচৰ্য পালনের ব্যবস্থা সমাজের পক্ষে হিতকারক। কি প্রয়োজন আছে 
এই সামাজিক প্রথা দূর করবার বৃথা চেষ্টা করায়। :--ইত্যাদি। 

বঙ্কিমচন্দ্র বিদ্যাসাগরের এই প্রচেষ্টাকে কোনদিনই মানবিক দৃষ্টিতে 
দেখতে চাননি এটা আমাদের কাছে আশ্চর্য বলে মনে হয়। পরবর্তী 
কালেও দেখা গেছে “বিষবুক্ষ'র কুন্দনন্দিনীর জীবনকে অহেতুক করুণ ও 
বিপর্যস্ত করে তুলবার মূলেও এই মনোভাবই কার্যকরী হয়েছে। 
‘কৃষ্ণকান্তের উইল’-এ রোহিণীকে শেষ পর্যন্ত যে ভাবে আঁকা হয়েছে 
তাতে বঙ্ষিমচন্দরের শিল্পনৈপুণ্যে রসাভাস ঘটেছে। সমাজনিষ্ঠ রক্ষণশীল 
মনোভাবের কাছে ভার শিল্পীমন আত্মসমর্পণ করেছে। পরবর্তী যুগে 
“বিনোদদিনী’র চরিত্র রবীন্দ্রনাথ যে অপূর্ব সমবেদনায় গড়েছেন তা এই 
প্রসঙ্গে স্মরণ করা যেতে পারে। 

বিদ্যাসাগরের অন্যতম জীবনীলেখক বিহারীলাল সরকারও এ বিষয়ে 
বিদ্ভাসাগরকে ভ্রান্ত বলে মনে করেছেন। বিধবাবিবাহ বিষয়ক প্রস্তাব 
আইনে পরিণত হওয়ার পর Asiatic Quarterly Review-এর মতে 
পত্রিকাতে একটি প্রবন্ধে (0000 Wid০w ) লেখা হয়__[61085 proved 
a dead letter. Not only does it fail to secure to a widow her 
civil rights to property inherited from her husband, but it 
has not in the least degree mitigated the religious abhorrence 
with which orthodox Hindus regard such re-marriages.” 

কবির দলের বিখ্যাত গায়ক দাশরথি রায় গান বীধলেন ঃ 

“বিবাহ দিতে ত্বরায় হাকিমের রয়েছে রায়, 
আগে কেউ টের পায় নাই সেটা। 
তারা কলে অর্ডর, যেতে করে অর্ডর, 
চটিকে বুদ্ধি আটিকে রাখবে কেটা ।” 

নদীয়া, ত্ৰিবেণী, ভাটপাড়ী, বাশবেড়ে ও কলকাতার পণ্ডিতসমাজের 
্বাক্ষর-সম্মলিত আবেদনপত্রের সর্বাগ্রে নাম দিয়েছিলেন সে যুগের বিখ্যাত 
পণ্ডিত শ্রীরাম শিরোমণি। বিধবাবিবাহের বিরোধিতা করে লেখা এই 
আবেদনপত্রে বলা হয়_—“Your 09010100675--00695% against a bill 

Which is opposed to the whole of their Shastras, which is 
contrary to the customs and usages throughout the country.” 

বিদ্যাসাগর জানতেন যে, ধর্মান্ধতা বে দেশের মানুষকে যুক্তিহীন ও 
নিষ্ঠুর করে তুলেছে, সামাজিক অনুশাসনে ও প্রচলিত সংস্কারের বীধনে 
যারা বন্দী, তাদের কাছে বুক্তির দাম থাকবে না, মানবিকতার আবেদনও 
নিক্ষল হবে। তাই তিনি তার পুস্তিকা দুটিকে একত্র করে তার ইংরেজি 
অনুবাদ বার করলেন £ Marriage of Hindu Widows. উদ্দেশ্য-_ 
শাসক গোষ্টীকে, শিক্ষিত ইংরেজ কর্মচারীবৃন্দকে এই নিষ্ঠুর অযৌক্তিক 
প্রথার নির্মমতার সঙ্গে পরিচিত করা, এবং বিধবাবিবাহের 
আইন স্ষ্টির জন্য চেষ্টা করা। ১৮৫৫ সালের ৪ঠা অক্টোবর তিনি এক 
হাজার ব্যক্তির স্বাক্ষর-সম্বলিত একটি আবেদনপত্র পাঠালেন ভারত 
সরকারের কাছে। 

এই প্রসঙ্গে বলার প্রয়োজন আছে যে, এই আবেদনের বিরুদ্ধে অর্থাৎ 
বিষ্যাসাগর-প্রস্তাবিত বিধবাবিবাহ-সম্পক্কিত আইনের বিরোধিতা করে 
সেদিন চল্িশটিরও বেশী আবেদনপত্র এসে পড়ল ভারত সরকারের 
হাতে। এই আবেদনপত্রগুলিতে ধারা স্বাক্ষর দিয়েছিলেন তাদের সংখা। 
বাট হাজারেরও বেশী। এবং এঁদের মধ্যে রাজা রাধাকান্ত দেব 
পুরোভাগেই ছিলেন। 

তদানীস্তন লেজিসলেটিভ কাউন্সিলে বিলটি পেশ করেন জে. পি. 
গ্রান্ট। বিরুদ্ধপক্ষের সমবেত বিরোধিতার উত্তরে গ্রান্ট সেদিন 
বলেছিলেন-_-]£ I know certainly that but one little girl would 
be saved from the horrors of brahmacharya by the passing 
of this act, I will Pass it for her 38156. ১৮৫৬ সালের ২৬শে 
জুলাই বিলটি গভর্নর জেনারেলের অনুমোদন লাভ করে আইনে 


দেশবাসী তাকে ক্ষমা করেনি। 
প্রকাশিত হতে লাগল। কাশী 
[রর বাড়ীতে এসে উপবীত ছিন্ন করে তাকে 
“বিদ্যাসাগর পথে বাহির হইলে চারিদিক হইতে 

তার নামে কুৎসা রটনা করে প্রচুর রচনা 
থেকে বারোজন ব্রাহ্গণ ত 
অভিশাপ দিয়ে গেল। 


বিদ্যাসাগর 


লোক আসির! তাহাকে ঘিরিয়া ফেলিত; কেহ পরিহাস করিত, কেহ 
কেহ প্রহার করিবার_-এমন কি মারিয়া ফেলিবার ভয় দেখাইত।**-** 
তিনি কাহারও মুখাপেক্ষী না হইয়! স্বয়ং একাকী বিশ্বজয়ী বীরের ন্যায় 
বুঝিয়াছিলেন।” [ বিহারীলাল সরকার ] 

এই প্রসঙ্গে মনে রাখা দরকার যে, বিধবাবিবাহ অনুমোদন করে 
আইনে পরিণত হওয়া এক জিনিস, আর সমাজে সেই প্রথা চালু হওয়া 
সম্পূর্ণ অন্য জিনিস। সামাজিক ধারাকে পরিবতিত করা, বিশেষত 
ধৰ্মীয় বিশ্বাস যে ধারার মূলে__সে ধারার গতিপথ সম্পূর্ণ বদলে দেওয়ার 
জন্য প্রবলতর শক্তির প্রয়োজন হয়। বারা বিদ্াসাগরকে শ্রদ্ধা করতেন 
এবং এই ব্যাপারেও নানাভাবে সাহায্য করেছেন তাদেরও মধ্যে 
অনেকে মনে প্রাণে বিশ্বাস করতেন না যে, বিধবাবিবাহ চালু হতে 
পারে বা চালু হওয়ার প্রয়োজন আছে। দীর্ঘকাল পরে আজও মানুষের 
মনোভাব এ বিষয়ে যথেষ্ট অগ্রসর বলে আমি মনে করি না। 
ওপন্ঠাসিক শরৎচন্দ্র চট্টোপাধ্যায়কে আমর! নারীদরদী বলে জানি। 
তিনি বিধবা নারী, এমন কি পতিতাদের বেদনার গভীর যন্ত্রণা অনুভব 
করেছেন। সে যন্ত্রণা আন্তরিক ও স্বতোজাত। তবু একাধিকবার 
শরৎচন্দ্র স্বীকার করেছেন যে, “আমার দৃঢ় বিশ্বাস যে, বিধবাদের 
পুনধিবাহে অনুমতি না দেওয়া ভ্রীজাতির প্রতি পুরুষজাতির অন্যায়ের 
একটা জঘন্য দৃষ্টান্ত । সংসারে অনেক পাপতাপের এই মূল কারণ। 
কিন্তু আশ্চর্যের কথা এই যে, বিধবাবিবাহ দেবার অনুমতির দায়িত্ব যখন 
আমার উপরে আসে তখন অন্তর থেকে সে অনুমতি আমি দিতে পারি 
নে।” বোধহয় হৃদয়ের অনুভূতি ও সংস্কারের প্রতি অনুরক্তির এই, 
সংঘাতের ফলেই তাকে অভয়া'র মতো মেয়েকে বর্মায় টেনে নিয়ে 
বেতে হয়েছিল, এবং “রমা'র পরিণতিকে এত করুণ করে তুলতে 
হয়েছিল। সে যুগে অনেকেই যে বাস্তব ক্ষেত্রে পেছিয়ে যাবেন_এতে 
বিস্মিত হওয়ার কিছু নেই। বস্তুতঃ রাজা রামমোহন রায়ের পুত্রও শেষ 
পর্যন্ত বিধবাবিবাহের সহিত, প্রত্যক্ষভাবে জড়িত থাকতে রাজী হননি । 

বিধবাবিবাহ আইনসম্মত হওয়া সত্তেও কেউ এই ব্যাপারে অগ্রসর 
হলো না। কিন্তু বিদ্যাসাগরও শুধুমাত্র খাতাকলমের মাধ্যমে তার 
মতামতকে সীমাবদ্ধ করে রাখবার পাত্র ছিলেন না। তার জেদ ছিল 


বিদ্রোহী নায়ক 

অপরিসীম। তিনি বুঝলেন অন্তত কয়েকটি বিবাহের সংঘটন ঘটাতে না 
পারলে এই আইনের কোন ফলাফল পাওয়া যাবে না। যা সত্য তা 
চিরকালের সত্য। সত্যকে প্রতিষ্ঠিত করবার জন্য দৃঢ়প্রতিজ্ঞ ধীর, ধার 
সমস্ত সত্যবোধের প্রেরণা মানবকল্যাণের আকাঙ্ক্ষা থেকে জাত, তিনি 
যে নেপথ্য ভূমিকায় থেকে যাবেন এ হতে পারে না। তার মানবিক- 
বোধ থেকেই বিদ্যাসাগর অনুভব করেছিলেন যে, সমাজ মানুষের জন্য ; 
অন্ধ-সংস্কারের শৈবাল যখন সমাজের মানবমুখী স্রোতে স্তব্ধ করে, 
তখন সে স্রোতকে প্রবহমান করতে হয়। এবং তা করা যায় শুধু 
সংস্কারের মুলোচ্ছেদ করতে পারলে । বিদ্যাসাগর তাই শপথ নিয়ে- 
ছিলেন যে, এই হৃদয়হীন সমাজকে তিনি পরিবন্তিত করবেন। 

একথা আবার মনে করিয়ে দেওয়ার প্রয়োজন আছে যে, সে যুগে 
সাত কিংবা আট বছর বয়সের বালিকাবিধবার সংখ্যা অগণিত ছিল। 
এবং বিদ্যাসাগর শুধুমাত্র এই বাঁলবিধবাদের বিবাহ ঘটাঁতেই সক্রিয় 
হয়েছিলেন। শিশু ও বালবিধবাদের বিবাহ দেবার জন্য তিনি সব রকম 
বিপদের ঝুঁকি নিতে রাজী হয়েছিলেন। এমন কি, জীবন বিসর্জন 
দিতেও কুন্ঠিত ছিলেন না। 

বিধবাবিবাহবিষয়ক আইন শ্রাস্থিত হওয়ার পর প্রথম বিবাহ সম্পন্ন 
হয় ১৮৫৬ সালের ৭ই ডিসেম্বর ; বাংলা ৯২৬৩ সালের ২৪শে অগ্রহায়ণ । 
পাত্রী ব্ৰহ্মানন্দ মুখোপাধ্যায়ের কন্যা কালীমতী দেবী তার ছ বছর 
বয়সে বিধবা হয়েছিল। পুনবিবাহ হলো দশ বছর বয়সে ভ্রীশচন্দ্র বিদ্যারত্ 
(ভট্টাচার্যের ) সঙ্গে । বিদ্যাসাগরের ঘনিষ্ঠ বন্ধু রাজকৃষ্ণ বন্দ্যোপাধ্যায়ের 
স্বকিয়| স্ট্রাটের বাড়ীতে বিয়ের আয়োজন করা হয়। বিদ্যাসাগর এই 
প্রথম দিনটির সম্বন্ধে বিশেষভাবে সতর্ক ছিলেন। পাছে বাধা আসে 
তাই পুলিস প্রহরার ব্যবস্থা করে রেখেছিলেন। পাত্রের পালকি নিজে 
পাহারা দিয়ে নিয়ে আসেন। বিয়ের সমস্ত খরচও তিনি দেন। 

এর গর একের পর একটি করে বিধবাবিবাহ ঘটাতে লাগলেন তিনি। 
বল বাছল্য এর জন্য যে প্রচুর ব্যয় হতো তার ফলে তিনি খণগ্রস্ত হয়ে 
পড়লেন। C. E, Buckland তার ‘Bengal Under The Lieutenant 
Governors’ গ্ৰন্থে লিখেছিলেন 


‘To help the movement he ran 
heavily in debt.» 


বিদ্যাসাগর 

বিহারীলাল সরকার তীর গ্রন্থে একটি হিসেব দিয়েছিলেন। তিনি 
লেখেন-__মোট ৬০টি বিবাহে তীর ৮২ হাজার টাকা ব্যয় হয়। কিন্তু 
শুধু অর্থ ব্যয় নয়, নানাভাবে তাকে ত্যাগ স্বীকার করতে হয়েছিল। 

শুধু ভীতি প্রদর্শন নর, একবার রাস্তার মধ্যে তার প্রাণনাশের 
উদ্দেশ্যে কয়েকটি ভাড়াটে গুণ্ডা তাঁকে আক্রমণ করে। কিন্তু তার সঙ্গী 
ভৃত্য শ্রীমন্তর লাঠির খেলাই সেদিন তার প্রাণরক্ষ। করে। একবার 
বিদ্যাসাগর শুনলেন, কোন ধনী লোক তাকে মারবার জন্য লোক নিযুক্ত 
করেছে। বিদ্যাসাগর সঙ্গে সঙ্গে সেই ভদ্রলোকের বাড়ীতে হাজির 
হলেন । একাই তীর সামনে এসে বললেন, শুনলাম আমাকে মারবার 
জন্য আপনি টাকা খরচ করে লোক নিযুক্ত করেছেন। তা আমি 
নিজেই এসেছি আপনার কাছে। আমি একা । আপনি ইচ্ছে করলে 
মারতে পারেন আমাকে । 

ধনী লোকটি তখন অনেকগুলি বন্ধুবান্ধবের সঙ্গে আড্ডায় বসেছিলেন। 
বিদ্যাসাগরের কথায় তিনি লজ্জিত হলেন ও ক্ষমা চাইলেন তার 
কাছে। 

সমস্ত দেশেই তুমুল আলোড়ন উঠেছিল। কিন্তু অবিচল ছিলেন একা 
বিষ্ভাসাগর। এমন কি, তিনি এ বিষয়ে কারও সাহায্যের প্রত্যাশী 
হতেন না। Hindu Patriot পত্রিকা একবার একটি সাহায্য ভাণ্ডার 
গড়ে তোলার প্রস্তাব করে। বিদ্যাসাগর ক্ষিপ্ত হয়ে বলেন, কারও 
সাহায্যের প্রয়োজন নেই। আমার খণ আমিই শোধ করব। বল৷ 
বাহুল্য, তাঁর জীবিতকালেই সমস্ত খণ তিনি শোধ করে যেতে 
পেরেছিলেন। 

তার মায়ের উৎসাহ ও পিতার অকুণ্ড সমর্থন যে তার প্রেরণাস্বরূপ 
ছিল এ কথা বিদ্যাসাগর নিজেই স্বীকার করেছেন। বাধা এসেছিলো 
তার পরমশদ্ধেয় শিক্ষাপুরু প্রেমটাদ তর্কবাগীশের_কাঁছ থেকে। গুরুর 
প্রতি অসীম শ্রদ্ধা থাকা সন্বেও বিদ্ভাসাগর-দুঘিত তন্তি/ বরং গুরুকে 

নারীর বন্ধু 


“তিনি তার করুণার ওদার্ধে মানুযকে মানুযরূপে অনুভব করতে 
'পেরেছিলেন”_রবীন্দ্নাথ ঠাকুর 


বিদ্যাসাগর তার ‘বহুবিবাহ’ শীর্ষক গ্রন্থের ভূমিকায় লিখেছিলেন 
“স্্াজাতি অপেক্ষাকৃত দুৰ্বল ও সামাজিক নিরমদোষে, পুরুষজাতির 
নিতান্ত অধীন। এই ছূর্ববলতা ও অধীনতানিবন্ধন, তাহারা পুরুষজাতির 
নিকট, অবনত ও অপদস্থ হইয়া কালহ্রণ করিতেছেন। প্রভুতাপন্ন 
প্রবল পুরুষজাতি, যদৃচ্ছাপ্রবৃত্ত হইয়া, অত্যাচার ও অন্যায়াচারণ করিয়া 
থাকেন ; তাহারা নিতান্ত নিরুপায় হইয়া, সেই সমস্ত সহা করিয়! জীবন- 
যাত্রা সমাধান করেন। পৃথিবীর প্রায় সর্বপ্রদেশেই, ভ্্রীজাতির ঈদৃশী 
অবস্থা। কিন্তু এই হতভাগ্য দেশে, পুক্রুষজাতির নৃশংসতা, স্বার্থপরতা, 
অবিমৃয্যকারিতা প্রভৃতি দোষের আতিশয্যবশতঃ স্ত্রীজাতির যে অবস্থা 
ঘটিয়াছে, তাহা অন্যত্র কুত্রাপি লক্ষিত হয় না। অন্রত্য পুরুষজাতি, 
কতিপয় অতিগঞ্থিত প্রথার অনুবর্ত্তা হইয়া, হতভাগা স্রীজাতিকে, অশেষ- 
প্রকারে, যাতনা প্রদান করিরা আসিতেছেন। তন্মধ্যে বহুবিবাহ প্রথা, 
“ক্ষণে, সর্ববাপেক্ষা অধিকতর অনর্থকর হইয়া উঠিয়াছে। এই অতি 
জঘন্য, অতি নৃশংস প্রথা প্রচলিত থাকাতে, ভ্ত্রীজাতির দুরবস্থার ইয়ত্তা 
[ বিদ্যাসাগরের গ্রন্থাবলী £ বহুবিবাহ, পুঃ ৩৪৮] 


উনবিংশ শতাব্দীর ভারতবর্ষে নারীর লাঞ্ুনা সবদিক থেকে চরমে 
পৌছেছিল এর কারণ পুরুষের নির্যতা ও সংস্কারজনিত আচারপরায়ণতা। 
লাঞ্ছনার মুলে যে সংস্কার সেদিনের সমাজকে একপেশে 

করে রেখেছিল তা হচ্ছে প্রথম_ বাল্যবিবাহ, দ্বিতীয়__বিধবার নির্যাতন, 
তৃতীয়__বহুবিবাহ। বাল্যবিবাহ অর্থাৎ নারী খতুমতী হওয়ার পূর্বে তার 
বিয়ে দিতে হবে; দ্বিতীয়তঃ কুলীন ব্যবস্থা থাকায় কুলরক্ষার তাগিদে 
সেই বালিকাকে হয়ত বিয়ে করতে হতো মৃত্যুপথযাত্রী বৃদ্ধকে । বিধবা 
নারীর (বালিকার ) আজীবন কঠোর কুচ্ছ_তা এবং কুলরক্ষার তাগিদেই 
একবরে বনুকন্যাকে সম্প্রদানের ব্যাপার সেদিন স্বাভাবিক ঘটনা ছিল। 

বিদ্যাসাগর সমাজসংস্কীরের তাগিদ অনুভব করেছিলেন তার সমবেদনা- 
শীল, করুণার্্ হৃদয় থেকে । তাই সমাজের এই তিনটি দুর্নীতির বিরুদ্ধেই 
তীর যুগপৎ সংগ্রাম। মৃত্যুর পূর্বযহূর্ত পর্যন্ত সে সংগ্রাম থেকে তিনি 
বিরত হননি । 

রাজা বল্লাল সেন হিন্দু ব্রাহ্মণের কুলবন্ধন করেছিলেন গুণবিচার করে। 
কালক্রমে কুলীনদের মধ্যে যখন অজস্র দোষ 'দেখা দিল তখন দেবীবর 
ঘটক কুলীনদের মেলবন্ধন করেন দোষবিচার করে। দেবীবরের নিয়মে 
উচ্চমেলের কন্যার বিবাহ উচ্চমেলের (বা সম্প্রদায়ের) পাত্রেই দিতে 
হবে। কিন্তু এমন পাত্র দুর্লভ হওয়ায় কুলরক্ষার জন্য বনুপত্রীক 
কুলীনকেই কন্যাদান করা রীতি হয়ে দাঁড়িয়েছিল এবং এটা কুলীনদের 
ব্যাবসা হয়ে দাড়ালো । ফলে কুলীন ব্রা্মণরা হয়ে উঠলো কশাইয়ের 
মত নৃশংস, আর কুলের বুপকাষ্ঠে আবদ্ধ বালিকাদের ভাগ্য অসহায় ও 
করুণ হয়ে পড়লো । 

বিদ্যাসাগর তার ‘বহুবিবাহ’ গ্রন্থের “তৃতীয় আপত্তি’ পরিচ্ছেদে এই 
ধরনের কয়েকটি কুলীন স্বামীর পরিচয় দিয়েছেন £ 

“কৌন প্রধান ভঙ্গ কুলীনকে কেহ জিজ্ঞাসা করিয়াছিলেন, ঠাকুরদাদা 
মহাশয়, আপনি অনেক বিবাহ করিয়াছেন, সকল স্থানে যাওয়া হয় 
কি? তিনি অগ্নান মুখে উত্তর করিলেন, যেখানে ভিজিট (visi ) 
পাই সেইখানে যাই।” 


«গত দুর্ভিক্ষের সময় একজন ভঙ্গকুলীন অনেকগুলি বিবাহ করেন। 
তিনি লোকের নিকট আস্ফালন করিয়াছিলেন, এই দুভিক্ষে কতলোক 
অন্নাভাবে মারা পড়িয়াছে; কিন্তু আমি কিছুই টের পাই নাই) বিবাহ 
করিয়া স্বচ্ছন্দ দিনপাত করিয়াছি।” 
নারীর বন্ধু 


৬১ 


বিদ্যাসাগর আরও উদ্বাহরণ দেন, যে-কন্তা বিবাহের পর আর স্বামীর 
মুখ দেখেনি, সে গর্ভবতী হলে কন্যার পিতা বহু টাকার বিনিময়ে 
‘সেই কন্যার স্বামীকে এক রাত্রির জন্যে নিয়ে আসতেন। যাতে কন্যার 
পুত্র বৈধ বলে গণ্য হতে পারে। এর ফল হতো এই যে ছেলে বা 
মেয়ে তার বাপকে চিনতো না। ভাগ্নে ও ভাগ্ীকে পালন করার 
দায়িত্ব নিতে হতো মামাদের। এবং সেই অবাঞ্ছিতদের ছুর্গতির 
আর সীমা থাকতো না। বিদ্যাসাগরের মানবুখী মন নারীর এই 
অমেয় নির্ধাতনে বিগলিত হয়েছিল নিশ্চরই। তার বহুবিবাহ’ গ্রন্থে 
বিদ্যাসাগর বলেছেন__“তীহাদের যন্ত্রণার বিষয় চিন্তা করিলে হৃদয় বিদীর্ণ 
হইয়া যায়।” 

বিদ্যাসাগরের দেহে হৃদয় নামে একটি বস্তু ছিল। সেদিনের সমাজে 
এই “হৃদয়” থাকাটা একান্ত অপরাধ ছিল নিশ্চরই। কিন্তু যিনি 
সমাজকে ব্লেদমুক্ত করতে এসেছেন, সমাজের অন্যায় প্রথাকে তিনি ঘৃণা 
করবেন এবং ওই প্রথাগুলির উচ্ছেদের জন্য জীবন পণ করবেন, এটাই 
স্বাভাবিক ॥ বিধবাবিবাহ সমাজ্বীকৃত করানোর জন্য সমগ্র দেশের 
বিরুদ্ধে যখন পাহাড়ের মত দৃঢ় হয়ে দাড়িয়েছিলেন বিদ্যাসাগর, তখনই 


তার সংকল্প গ্রহণ করা হয়ে গেছে যে ববহুবিবাহ'র মত নিষ্ঠুর প্রথারও : 


উচ্ছেদ করতে হবে। 

১৮৫৫ সালের ২৭শে ডিসেম্বর তারিখে প্রথম আবেদনপত্র পেশ 
করেন তিনি। কিন্তু জনবিক্ষোভের ভয়ে এবং ১৮৫৭ খৃষ্টাব্দে সিপাহী 
বিদ্রোহের ফলে সে আবেদন সরকারী নথিপত্রের তলায় চাপা পড়ে 
রইলো!। চাপা পড়ে রইলো আরও, কারণ বিদ্যাসাগর তখন বিধবা- 
বিবাহ শিক্ষাসংস্কার ও শিক্ষার প্রসার ও অন্য নানা কাজে ব্যাপৃত। 


কিন্তু ১৮৬৬ খৃষ্টাব্দে তিনি নতুন করে এ ব্যাপারে অগ্রণী হলেন। 
১৮৬৬-- 


তুন আবেদনপত্রটি লেফ্‌- 
| হলো। উপসংহারে 


বিদ্যাসাগর ? নং 


“ft is the fervent hope and prayer of your petitioners that 
before your Honour laid down the responsibilities of your office, 
your Honour might signalise the close of your long and success- 
ful career by emancipating the females of Bengal from the 
pains, cruelties and attendant crimes of the debasing custom 
of polygamy.” 

১৯শে মার্চ তারিখে বিদ্যাসাগর সদলে দেখা করলেন গভর্নর 
সাহেবের সঙ্গে । বিদ্যাসাগরের সঙ্গে ছিলেন রাজা সত্যশরণ ঘোষাল, 
পণ্ডিত ভারতচন্দ্র শিরোমণি, জাস্টিস্‌ দ্বারকানাথ মিত্র, প্যারীচরণ 
সরকার, প্রসন্নকুমার সর্বাধিকারী, কৃষ্ণদাস পাল প্রমুখ ব্যক্তিরা। 
বর্ধমানের মহারাজা মহাতাপটাদও চিঠি দিলেন বিদ্যাসাগরের প্রান্তাবকে 
সমর্থন জানিয়ে। ২৬শে মার্চ তারিখের ‘হিন্দু পেঢ়িয়টে” প্রস্তাবের 

সম্পাদকীয় প্রবন্ধ লেখা হলো। গভর্নর জেনারেলের নির্দেশে 
তখন একটি অনুসন্ধান কমিটি বসানো হয়। কিন্তু সেক্রেটারি অব, 
স্টেট্‌ ইতিমধ্যেই তার রিপোর্টে জানান যে, বর্তমানে এ ধরনের কোন 
আইন ( অৰ্থাৎ বহুবিবাহ নিবিদ্ধকরণ ) বিধিবদ্ধ করা যুক্তিযুক্ত হবে না। 
বিদ্যাসাগর যে অমেয় চরিত্রের অধিকারী ছিলেন সে চরিত্রের 
বৈশিষ্ট্য ছিল এই যে, ‘পরাজয়’, ‘হতাশা’, প্রভৃতি শব্দগুলি তার 
পরিধির মধ্যে স্থান পায়নি। যিনি সংগ্রামী, সংগ্রামে তার জয় সব 
সময়েই হবে এমন আশা করা দুরাশা মাত্র। বিফলতা বিদ্যাসাগরের 
জীবনেও এসেছে। কিন্তু বিদ্যাসাগর সে বিফলতাকে মেনে নেননি। 
পরাজয়কে মেনে নিয়ে তিনি কখনও নিক্রিয় হননি। যখন স্বজনবান্ধব 
সকলে তাকে পরিত্যাগ করেছে তখন তিনি একক সৈনিকের মতই 
অগ্রসর হয়েছেন । 

বহুবিবাহ নিষিদ্ধ করে আইন পাশ করানো গেল না। তখন 
বিদ্যাসাগর তীর লড়াইয়ের কৌশল বদলালেন। তিনি বুঝলেন যে 
এই কুৎসিত প্রথার বিরুদ্ধে জনমানসকে সচেতন ও উদ্বুদ্ধ করে তুলতে 
হবে। যে সমাজে শাস্ত্রের অনুশাসন একমাত্র কার্যকরী সে সমাজে 
বিপ্পব ঘটাতে গেলে শান্ত্রকেই শন্ত্র হিসাবে ব্যবহার করতে হবে। তাই 
আবার শান্ত্রমন্থন করলেন তিনি। উদ্ধার করে আনলেন সেই সব 
শ্লোক যা তীর প্রতিপাগ্ভ বিষয়ের সহায়ক । . 


৬৩ নারীর বন্ধু 


অৰ্থাৎ বহুবিবাহের সমর্থন আছে কোন্‌ কোন্‌ অবস্থায়? 
মনু বলেছেন 
মগ্ভপাসাধুবুত্তা চ প্রতিকুলা চ যা ভবেৎ। 
ব্যাধিতা বাধিবেভ্তব্যা হিংআর্ঘদ্দী চ সর্ববদা ॥ ৯।৮০। (৫) 
অর্থাৎ যদি স্ত্রী স্ুরাপারিনী, ব্যভিচারিণী, সতত স্বামীর অভিপ্রায়ের 
বিপরীতকারিণী, চিররোগিনী, অতিক্রুরস্বভাবা ও অর্থনাশিনী হয় তাহা 
হইলে পুনরায় দারপরিগ্রহ করিবে। 
এবং 
বনধযাষ্টমেহধিবেগ্তাব্ডেদশমে তু মৃতপ্রজা। 
একাদশে স্ত্রীজননী স্ধত্তপ্রিয়বাদিনী ॥ ৯৮১৫) 
অর্থাৎ যদি স্ত্রী বন্ধ্যা হয় তাহলে অষ্টমবর্ষে, মৃতপুত্র হলে দশমবর্ষে, 
কেবল কন্যাসন্তানের জননী হলে একাদশ বর্ষে এবং অগ্রিয়বাদিনী 
হলে অবিলম্বে পুনরায় দারপরিগ্রহ করিবে। 
অতঃপর--_ 


সবর্ণাগ্রে দ্বিজাতীনাং প্রশস্তা দারকর্ম্মণি। 
কামতাস্ত প্রবৃন্তানামিমাঃ স্ুযুঃ ক্রমশোহবরাঃ ॥ . ৩১২ 
অর্থাৎ দ্বিজাতির (ত্রাহ্মণ, ক্ষত্রিয়, বৈশ্য ) পক্ষে প্রথম অর্থাৎ ধর্মার্থ 
বিবাহে সবর্ণা অর্থাৎ স্বজাতীয়া কন্যা বিহিত। কিন্তু যাহারা রতিকামনাঁয় 
বিবাহ করে তাহারা বর্ণান্তরে বিবাহ করিবে। 
কলিযুগে অসবর্ণা বিবাহের ব্যবহার রহিত হইয়াছে; স্কৃতরাং যদৃচ্ছা- 
প্রবৃত্ত বিবাহ অশাস্তরীয়। 
বিদ্যাসাগর আরও বললেন যে, কোন কোন লোক পৌরাণিক 
রাজাদের উদাহরণ দিয়ে থাকেন। ভারতবর্ধীয় রাজারা স্ব স্ব অধিকারে 
এক প্রকার সর্বশক্তিমান ছিলেন। রাজারা উন্মার্গগামী হলে তাদের 
ন্যায়পথে চালিত করবার মত লোক ছিল না। যদি কোন রাজা 
উচ্ছ জ্বল হন, তাহলে সেই উচ্ছ্‌ঙ্খলতাকে শিষ্টাচার ও শান্দ্রসম্মত বলা 
চলে না। তাই “এই 78:57 
ধৰ্ম্মানুগত ব্যবহার নহে।” 
বিদ্যাসাগরের এই গ্রন্থ প্রকাশিত হওয়ার সঙ্গে সঙ্গে টাকে 


বিদ্যাসাগর চা 


প্রবল প্রতিবাদের ঝড় উঠেছিল “The whole of Bengal was in 
a perturbed state at that time.” ( Subal Chandra Mitra ) 

বারা অগ্রণী হয়ে প্রতিবাদ পুস্তিকা রচনা করলেন তারা হলেন__ 
সংস্কৃত কলেজের ব্যাকরণশাস্ত্রের অধ্যাপক তারানাথ তর্কবাচস্পতি, সংস্কৃত 
কলেজের কাব্যশাস্ত্রের অধ্যাপক দ্বারকানাথ বিদ্যাভুষণ, মুখিদাবাদ নিবাসী 
কবিরাজ গঙ্গাধর কবিরত্নব, বরিশাল নিবাসী রাজকুমার ন্ায়রত্র এবং 
ক্ষেত্রপাল স্মৃতিরত্ব। 

এদের মধ্যে তারানাথ তর্কবাচস্পতি ছিলেন বিদ্যাসাগরের সুহৃদ ও 
বিশেষ অন্তর্গদের অন্যতম । তিনি ইতিপূর্বে বহুবিবাহ নিরোধ বিষয়ক 
আবেদনপত্রে স্বাক্ষর দিয়েছিলেন। কিন্তু তিনি হঠাৎ “বহুবিবাহ শাত্র- 
সন্মত’ এই বিরুদ্ধমত প্রকাশ করায় বিদ্যাসাগর বিস্মিত ও ব্যথিত হন। 
তারানাথ সংস্কৃত ভাষায় রচিত তার বিভিন্ন প্রবন্ধে বিদ্যাসাগরের 
পাণ্ডিত্যের প্রতি কটাক্ষ করতেও ছাড়েননি। ফলে বিদ্যাসাগর 
দু'মাসের মধ্যেই (১৮৭২ খৃষ্টাব্দের সেপ্টেম্বর ) তীর দ্বিতীয় পুস্তক 
রচনা করলেন। এই পুস্তকে প্রতিপক্ষের প্রত্যেকটি যুক্তিকে তিনি 
খণ্ডন করেন। তারানাথ তর্কবাচস্পতির প্রতি তিনি এতই বিক্ষুব্ধ হন 
যে তার সঙ্গে সকল সম্পর্কের ছেদ ঘটে। 

তারানাথ তর্কবাচস্পতি ও অন্যান্য প্রতিবাদীরা প্রত্যেকেই পণ্ডিত 


"ব্যক্তি ছিলেন। কিন্তু পাণ্ডিত্য এক জিনিস আর হৃদয়বানতা অন্য 


জিনিস। যে পাণ্ডিত্য “মানুষের ধর্ম কি তা বুঝতে শেখেনি সে 
পাণ্ডিত্য নিক্ষল। বিদ্যাসাগর বিদ্যার সাগর ছিলেন কিনা সে কথা 
তত বড় নয়; কিন্তু তার সমস্ত হৃদয় যে মানুষের বেদনাকে অনুভব 
করে মানব কল্যাণে উদ্বুদ্ধ হয়েছিল সে কথা৷ মানব সমাজ আজও 
বিস্মৃত হয়নি। বিদ্যাসাগরের পাণ্ডিত্য ও শাল্স্রজ্ঞান উদ্দারচিত্ততার 
স্সিগ্ধধারায় সঞ্জীবিত হয়েছিল বলেই সমাজের উষর মরুচিত্তে তিনি 
এতবড় পরিবর্তনের প্লাবন আনতে পেরেছিলেন। 

বহুবিবাহ নিষিদ্ধ করে কোন আইন প্রণয়ন করা৷ সেদিনই সম্ভব 
হয়নি। তার কারণ ১৮৫৬ সালে বিধিবদ্ধ বিধবাবিবাহবিষয়ক 
আইন সিপাহী বিদ্রোহের অন্যতম কারণগুলির মধ্যে একটি_এ কথা 
অনেকেই বলেছিলেন। বিদেশী শাসকের কাছে সাভ্রাজ্যরক্ষার প্রশ্নই 


৬৫ নারীর বন্ধু 


বড় হয়ে দেখা দিয়েছিল। কিন্তু বহুবিবাহ যে নৃশংস প্রথা এ কথা 
সেসিল বিডন থেকে শুরু করে সকলেই মেনে নিয়েছিলেন। তবুও 
বর্ণ হিন্দুর সমাজে সকলে এই প্রথা অশীস্্রীয় এ কথা মানতে রাজী 
ছিলেন না। সমাজে যারা আপন প্রতিষ্ঠা ও স্থার্থবুদ্ধিকে কায়েম 
করে রাখতে চায় তাদের একটি দলই সেদিন বিদ্যাসাগরের বিরুদ্ধে 
দ্রাড়িয়েছিল। কিন্তু মানবিকতার অধিকার রক্ষার জন্য ধাদের হৃদয়ে 
বিন্দুমাত্রও তাগিদ ছিল, তারা বিগ্ভাসাগরকে অনুসরণ করতে দ্বিধা 
করেননি। বলা বাহুল্য বিদ্যাসাগরের সংগ্রাম সফল হয়েছিল। কারণ 
বহুবিবাহ অতঃপর শিক্ষিত সমাজে ধিকৃত হয়েছিল এবং বাল্য- 
বিবাহরূপ কৌতুকজনক রীতিরও আস্তে আস্তে বিলোপ ঘটেছিল। 
সমাজমানসে বিদ্যাসাগরের নেতৃত্ব সেদিন যে তরঙ্গের স্থষ্টি করেছিল, 


তারই আলোড়নে পুঞ্ভীভূত ক্লেদ ও দূষিত জল আপনা থেকেই সরে 
গিয়েছিল। 


বিগ্ভাপাগর 

মহান অধমর্ণ 


১৮৪৭ খৃষ্টাব্দে বিদ্যাসাগর মহাশয় তার সংস্কৃত প্রেস ও প্রেস 
ডিপোজিটরি স্থাপন করেন; এবং ছাপা ও প্রকাশনার কাজ একসঙ্গে 
শুরু করেন। সংস্কৃত কলেজে তার বেতন ছিল পাঁচশো টাকা, কিন্তু 
বই বিক্রির আয় ছিল অনেক বেশী ; মাসে চার হাজার টাকার 'ওপর। 
অথচ বিদ্যাসাগরকে সারাজীবন ধরেই খণ করতে হয়েছে । পরিচিত 
বন্ধুবান্ধব ছাড়াও সে যুগের অনেক বিখ্যাত লোকের কাছেও তাকে খণ- 
গ্রহণ করতে হয়েছে । তার কারণ আয়ের তুলনায় ব্যয় ছিল অনেক 
বেশী। 

ব্যক্তিগত জীবনে তার বিলাসের কোন স্থান ছিল না। তাকে খণ 
করতে হয়েছে তিনটি কারণে। প্রথমতঃ বদান্তা, অবাধ ও অকুণ্ঠ দান ; 
দ্বিতীয়তঃ__বিধবাবিবাহ ও তড্জনিত ব্যয়; তৃতীয়তঃ-_শিক্ষাবিস্তারের 
কাজে ব্যয়। 

তার এই খণ বিদ্যাসাগর পুরোপুরি শোধ করে গিয়েছিলেন। মৃত্যুর 
অনেক আগেই তিনি নিজেকে খণমুক্ত করেছিলেন স্থবলচন্দ্র মিত্র 
তার গ্রন্থে লিখেছেন_“Before his death he had repaid all his 
debts. He left his property quite free from embarrassments.” 
কিন্তু বিদ্যাসাগর কত টাকা দানের জন্যে ব্যয় করেছিলেন, বা মোট 


কত টাকা তাকে খণ করতে হয়েছিল, সে হিসাব সঠিকভাবে পাওয়া 


অসম্ভব। তিনি দান করতেন, অনেক সময় গ্রহীতার পক্ষেও জানা 
সম্ভব হতো না দাতার পরিচয়। তার খণ কত এ কথা জানাতেও তিনি 
কুষ্টিত। কারণ তিনি পরার্থে কাজ করেছিলেন, নিজের স্বার্থে নয়। 
খণগ্রহণ না করে তাঁর যেমন উপায় ছিল না, তাকে খণ দিতে পেরেও 


৬৭ মহান অধমর্ণ 


তেমনি অনেকে কৃতার্থবোধ করতেন। এই আদান-প্রদানের মধ্যে 
মানবিকতার যে সৃক্ষা আবেদন থেকে গেছে, সেটুকুও উপেক্ষার 
যোগ্য নয়। 

মানুষের বেদনায় যেমন অপরিমেয় তার করুণা, তেমনি অকুণ তার 
প্রকাশ। অথচ একান্ত গোপন ছিল এই বদাশ্যতার প্রবাহ; হয়ত 
কোন হিসেবই তিনি রাখেননি। তবু দু'একটি ঘটনার কথা বাংলা 
দেশের মানুষের মনে স্মরণীয় হয়ে আছে। 

রাধানগরের জমিদার শিবনারায়ণ চৌধুরীর আকস্মিক মৃত্যুর পর 
তার নাবালক পুত্রের! বিদ্যাসাগরের শরণাপন্ন হয়। জমিদারি তখন 
৭৫০০০ টাকা! খণের দায়ে রমাপ্রসাদ রায়ের কাছে বন্ধক দেওয়া আছে । 
আসলের সঙ্গে সুদ যোগ হয়ে এক লক্ষে দাড়িয়েছে খণ। বিদ্যাসাগর 
বহু চেষ্টায় ব্যক্তিগত মূচলেকায় খণের এই টাকা সংগ্রহ করে 
নাবালকদের সম্পত্তি রক্ষা করেছিলেন। 

কবি মাইকেল মধুসুদনকে অপমান ও লাঞ্ছনা থেকে রক্ষা করবার 
জন্য খণ করে তার কাছে মোট দশ হাজার টাকা পাঠিয়েছিলেন 
বিদ্াসাগর। 

খণের দায়ে এক অপরিচিত ব্রাহ্মণের লাঞ্চনা হতে দেখে তিনি 
কোর্টে নিজের নাম গোপন করে ব্রাহ্মণের সমস্ত খণ (২৪০০ টাকা) 
শোধ করে দেন। 

ঘটনা! অগণিত। বুলোককে নিয়মিত মাসহারা দিতেন, তার 
কিছুটা অনুমান করা যায় তার উইলের বিবরণ থেকে। কিন্তু বিক্ষিপ্ত 
অসংখ্য দানের তালিকা পাওয়া অসম্ভব । 

বিধবাবিবাহের কাজে তাকে সাহায্য করতে অনেকেই রাজী ছিলেন । 
কিন্তু হঠাৎ অন্যের কাছে নিজেকে গ্রহীতা করে তুলতে তিনি রাজী 
ছিলেন ন|। স্থবলচন্দ্র মিত্র তীর খণের সাময়িক একটি খতিয়ান তৈরি 
করবার চেষ্টা করেছিলেন__ 

“Immediately after his retirement from service he had 
given no less than fifteen widows in marriage in different 
parts of the Hoogly district in the course of one year. We 
have already said that he had to bear all the expenses of 


বিদ্যাসাগর 

these marriages. He had besides to provide for the main- 
tenance of the married couples and their families. ..-.His 
debt had amounted to nearly 50,000 rupees:-.etc...” 

বিধবাবিবাহজনিত খণের একটি প্রকাশ্য বিবরণী বেরোয় ১৮৬৭ 
সালের হিন্দু পেটিয়ট পত্রিকায়। বিষ্ঠাসাগরকে খণমুক্ত করবার 
সদিচ্ছায় হিন্দু পেঢ়িয়ট-এর সম্পাদক ও অপর কয়েকজন ব্যক্তি একটি 
আবেদন ছাপিয়ে “বিধবাবিবাহ' ফাণ্ডে অর্থসাহাব্যের জন্য সকলকেই 
আহ্বান জানান। এই সময় বিদ্যাসাগর তার গ্রাম বীরসিংহে ছিলেন। 
গ্রাম থেকে ফিরে এসে এই আবেদনের কথা শুনে তিনি ক্ষিপ্ত হয়ে 
উঠলেন। তখনই প্রতিবাদ জানিয়ে হিন্দু পেটি,য়টে তিনি চিঠি দিলেন । 
সে চিঠির মর্মার্থ হলো ৪ 

“বহুদিনের পর আমি বাড়ী হইতে কলিকাতায় আসিলাম। আসিয়া 
শুনিলাম, বিধবাবিবাহ সংস্কারের জন্য অনেকগুলি টাকা খণ হইয়াছে 
বলিয়া, টাদা তুলিয়া সেই খণ শোধের নিমিত্ত একটা ফাণ্ড, স্থাপনের 
প্রস্তাব করা হইয়াছে; বলা হইয়াছে আমি সেই খণ করিয়াছি । শুনিয়া 
আমি আশ্চর্ধান্থিত হইলাম। দেশী ইংরাজী সকল সংবাদপত্রেই এ বথ৷ 
ব্যক্ত হইতেছে, লোকের মুখে মুখে এ কথা ঘুরিতেছে ; তথাকথিত 
খণের একটা তালিকা ও দেওয়া হইয়াছে। 

“কাজেই যতশীদ্র সম্ভব আমাকে প্রতিবাদ করিতে হইল। বলিতে 
হইল, আমার সম্মতি লওয়া ত দূরের কথা, এ প্রস্তাব করিবার পূর্বে 
আমাকে একবার জানানোও হয় নাই। আমি এ বিষয়ে সম্পূর্ণ 
অবিজ্ঞাত। বলিতে হইল, ন| জানিয়া শুনিয়া যে ৪৫ হাজার টাকা 
খণের কথা কথিত হইয়াছে প্রকৃতপক্ষে খণ তাহার অদ্ধাংশেরও অনেক 
অল্প; আর এই খণ শোধের নিমিত্ত সাধারণের নিকট সাহায্য প্রার্থনা 
করিবার ইচ্ছা আমার কখনই নাই।"** 

“...৬০টি বিধ্বাবিবাহে ৮২ হাজার টাকা খরচ হইয়াছে। শুনিলাম 
এজন্য কেহ কেহ বিস্ময় প্রকাশ করিয়াছেন। কিন্তু বাহারা হিন্দুসমাজের 
অবস্থা জানেন, এক দলাদলির জন্যই এ পক্ষে কত অধিক টাকা ব্যয় 
হইতে পারে, তাহ! বোধকরি তাহাদের অজ্ঞাত নহে। মফঃস্বলের 
যে সকল গ্রামে বিধবাবিবাহ অনুষ্ঠিত হইয়াছে তাহার অনেক স্থলেই 

এইরূপ দলাদলি। সুতরাং সহজেই প্রতীতি হইতেছে, এরূপস্থলের 
বিবাহ অবশ্যই কিছু ব্যরসাপেক্ষ। 

“প্রথম বিধবাবিবাহের অনুষ্ঠান হয় কলিকাতা সহরে। এই প্রথম 
বিবাহে একটু ধুমধাম করা এবং পণ্ডিত কুলীনাদির বিদায়াদি দেওয়া 
সংক্কার-সমিতির সভ্যগণের মতে প্রয়োজনীয় বোধ হয়। তাই বু কুলীন 
ত্রাহ্মণাদি এ বিবাহে আহত হইয়াছিলেন, এবং বিদায়াদিও তাহাদিগকে 
দেওয়া হইয়াছিল। শুদ্ধ এই একটি বিবাহেই দশ সহস্র টাক! ব্যয়িত 
হইয়াছিল। 

“আমার সম্বন্ধে লোকে কিছু ভাবিবে বা আমাকে লোকে কেহ কিছু 
বলিবে__এই ভয়ে আমি এই সকল কথা বলিতেছি না। বলিতেছি, এই 
বিধবাবিবাহ সংস্কার কার্যে ইহা অনুকূল হইবে বলিয়া। 

“সাহারা এই চাদা তুলিবার প্রস্তাব করিয়াছেন এবং বিধবাবিবাহ 
ফাণ্ড, খুলিবার সংকল্প করিয়াছেন তাহারা বদি-আমার এই খণের কথা 
না পাড়িতেন, তাহা হইলে আমি প্রতিবাদ করা আবশ্যক বলিয়া বোধ 
করিতাম না। কেননা পূর্বেই বলিয়াছি, আমি যাহা খণ করিয়াছি, তাহ! 
শোধ করিবার জন্য সাধারণ সমীপে আবেদন করিবার ইচ্ছা আমার 
লেশমাত্রও নাই। তাই আমি উক্ত প্রচারিত প্রস্তাবের প্রতিবাদ 
করিতেছি। এবং যে সকল ভদ্রলোক এই প্রস্তাবে স্বাক্ষর করিয়াছেন, 
তাহাদিগকে সরিয়া দীড়াইতে অনুরোধ করিতেছি । ইতি ২৬শে জুন, 
১৮৬৭ খুঃ। 

স্বাঃ ঈশ্বরচন্দ্র শর্মা” 
[বিহারীলাল সরকার £ পৃঃ ৪৩৮-৪১] 

বিদ্যাসাগর তার খণের পরিমাণ অন্যকে জানাতে চাননি । 
শিক্ষাবিস্তারের জন্য বিদ্যাসাগরের দান সম্ভবতঃ অন্যান্য ক্ষেরকে 
অতিক্রম করে গিয়েছিল। ইন্স্পেক্টর অব. স্কুলস্‌ হয়ে থাকার সময় তিনি 
যে ৩৫টি বালিকা বিদ্যালয় স্থাপন করেছিলেন, গভর্নমেন্ট, সেগুলির ভার 
বহন করতে অস্বীকার করলে সে ভার বিদ্যাসাগর নিজের হাতে তুলে 
নেন। বীরসিংহ গ্রামে ভগবতী বালিকা বিদ্যালয় ও অন্যান্য বহু জায়গায় 
বিদ্যালয় স্থাপনের জন্য তিনি অজস্র টাকা দিয়েছেন। কিন্তু তার 
সবচেয়ে বড় দান এবং কীতি মেট্রোপলিটান কলেজ স্থাপনে । মেট্রো- 

' বিদ্যাসাগর 


৭০ 


পলিটান ইনস্টিটিউদন ও কলেজ পরিচালনার জন্য যখন যে টাকার 
প্রয়োজন হয়েছে তিনি দিরেছেন। ১৮৮৭ খৃষ্টাব্দে কলেজের অধ্যক্ষ 
সূর্বকুমার অধিকারীর চেষ্টায় শঙ্কর ঘোষ লেনে কলেজের নতুন ভবন 
তৈরি হলো। এই ভবন নির্মাণের জন্য সমস্ত টাকাই বিদ্যাসাগর ধার 
করে যোগাড় করেছিলেন। স্থুবলচন্দ্র মিত্র তার গ্রন্থে ০. E, Buckland- 


এর মন্তব্য উদ্ধত করেছেন। ব্যাক্ল্যা্ড লিখেছেন_ 
“The magnificent building of the Metropolitan Institution 


was erected by him at a cost of a lakh and a half of rupees : 
the expenditure was primarily incurred at his own cost...” 

বিহারীলাল এই প্রসঙ্গে লিখেছেন-“--:১৮৮৭ খৃষ্টাব্দের জানুয়ারি 
মাসে শঙ্কর ঘোষের লেনে নূতন বাড়ীতে কলেজ ও স্কুল প্রবেশ করে। 
জনী ক্রয় করিতে ও বাড়ী নির্াণ করিতে প্রায় দেড়লক্ষ টাকা! ব্যয় 
হইয়াছিল। প্রায় লক্ষটাকা ধার হইয়াছিল।” 

বিদ্যাসাগর বিভিন্ন ব্যক্তির কাছ থেকে বিভিন্ন সময়ে খণ গ্রহণ 
করেছেন। ধীর! খণ দিতেন তারা জানতেন কেন বিদ্যাসাগরের এই 
খণের প্রয়োজন। তার ওপর এ বিশ্বাস তাদের ছিল যে, বিদ্যাসাগর - 
প্রত্যেকটি খণ সুদ সমেত শোধ করে যাবেন। তাদের এ অনুমান 
অমূলক ছিল না, সেকথা আগেই বলেছি। তবে যে সকল ব্যক্তি সেদিন 
নিঃদংশরে বিদ্যাসাগরের হাতে টাকা তুলে দিয়েছেন তাদের কথা আমরা 
সকৃতজ্ঞ হৃদয়ে স্মরণ করি। 

বেশীর ভাগ সময়ে বিদ্যাসাগরের মুখের কথায় অথবা তার লেখা 
একটি চিঠির বিনিময়েই টাকা এসেছে। কিন্তু কোন সময়ে তাকে 
ব্যক্তিগত মুচলেকা দিতে হয়েছে। এমনকি দলিল সই করে আদালতে 
রেজিস্ট্রি করাতে হয়েছে। এমনই একটি দলিলের খোঁজ সম্প্রতি 
পাওয়| গেছে। ববীন্দ্রভারতী বিশ্ববিদ্যালয়ের সংগ্রহশালায় রক্ষিত এই 
দলিলটি ভাগ্যকুলের জমিদার শ্রীনাথ রায়ের অনুকূলে লেখা । ১৮৮৭ 
খৃষ্টাব্দের এপ্রিল মাসের ৫ তারিখে রেজিস্টার্ড। এই দলিলের বলে 
বিদ্ামাগর অথবা তাঁর জামাতা ও কলেজের অধ্যক্ষ সূর্যকুমার অধিকারী 
যে কোন সময়ে উক্ত জমিদারের কাছ থেকে টাকা নিতে পারতেন 
এবং জমা দিতেও পারতেন। অর্থাৎ হিসাবটা ব্যাঙ্কের ওভারডরাফ 
৭১ মহান অধমর্ণ 


এ্যাকাউন্টের মত ছিল। মনে হয় মেট্রোপলিটান কলেজের খরচ 
চালানোর 'ও কলেজ ভবনের জন্য যে দেনা হয়েছিল, সেই দেনা শোধ 
করার প্রয়োজনেই এই এ্যাকাউন্টটি খোলা হয়েছিল। বিদ্যাসাগরের 
স্বাক্ষরিত এবং সূর্যকুমার অধিকারীর হস্তলিখিত এই দলিলটা অন্য 
কোথাও প্রকাশিত হয়নি। তাই পুরো দলিলটিই উদ্ধত করছি। 

আীযুক্ত বাবু শ্রীনাথ রায় 

পিতা ৬প্রেমাদ রায় 

সাকিম ভাগ্যকুল, ফ্টেশন শ্রীনগর 

জমিদারী ও তেজারতি, 

নিমিত্তং শ্রীঈশ্বরচন্দ্র বিদ্যাসাগর 

পিতা ৬ঠাকুরদাস বন্দ্যোপাধ্যায় 

সাকিম বাছুড়বাগান, সহর কলিকাতা 

জাতি ব্রাহ্মণ 


ঈশ্বরচন্দ্র শর্মা 


কম্ত মর্টগেজলিখিতং কারধ্যঞ্চাগে কলেজ ও স্কুলবাটি প্রস্তুত করিবার 
জন্য সময় সময় আমার টাকা কর্জ লওয়া আবশ্যক হওয়ায় আপনার 
সহর কলিকাতা হাটখোলা মোকামের তহবিল হইতে আমার নামে 
খাতায় খরচ লিখাইয়া ও আমার স্বয়ং দস্তখত হাতচিঠায় লিখিয়া দিয়া 
৩০,০০০ ব্রিশহাজার টাকা পর্যন্ত আমার দেনা ‘ও পাওনার পাওনা 
থাকে এইরূপ লেনদেন করা স্থির করিয়া সন ১২৯৩ সালের ১১ ফাল্সন 
তারিখ হইতে আমার নামে যে হাতচিঠা হইয়াছে এ হাতচিঠার লিখিত 
৫০০০ পাঁচহাজার টাকা সমেত ৩০,০০০ ত্রিশহাজার টাকা পর্যন্ত ও 
তাহার স্থাদ আদায়ের মাতবরি জন্য আমার নিম্ন তপশীলের লিখিত 
সম্পর্তিসকল অর্থাৎ শঙ্কর ঘোষের লেনস্থ কমবেশ ১॥১ একবিঘা এগার 
কাঠা জমী আর তদ্ুপরিস্থিত তেতলা বিল্ডিং দুখানি ও পরে উহার 
উপরে আর যে কিছু ইমারত হইবে সে সমস্ত উক্ত ৩০,০০০ ত্রিশহাজার 
টাকা অথবা যখন যে টাকা লইব তাহার স্থুদ লওয়ার তারিখ হইতে 
আদায় পর্যন্ত বাধিক ফি শতটাকার ৭০ সাড়ে সাতটাকার হিসাবে দিব 


বিদ্যাসাগর র্‌ 


এবং সুদ বাদে আসল মধ্যে যখন যে টাকা আদায় দিব তাহার স্থুদ 
আদায়ের তারিখ হইতে মিনাছি পাইব। যে টাকা যখন কর্ভ লইব 
তাহা আমি স্বয়ং অথবা আমার জামাতা শ্রীমান সূর্য্যকুমার অধিকারী 
আমার নাম বকলম দরখাস্ত করিয়া হাতচিঠায় লিখিরা দিয়া কর্ভ লইব 
ও যখন যাহা আদায় দিব তাহা এরূপ হাতচিঠায় লিখিয়া দিব ও বাঙ্গাল! 
প্রত্যেক সনের শেষভাগে উক্তরূপে সুদের যে টাকা বাকি থাকিবেক 
তাহা তৎ সময়ে পরিশোধ না হইলে পর বৎসরের ১লা বৈশাখ হইতে 
আসল সামিলে গণ্য হইবেক ও এ নিয়মে তাহার স্থাদ চলিতে থাকিবেক 
ও এ সকল টাকা হাতচিঠায় তুলিয়! দিয়া হাতচিঠা পরিবর্তন হইতে 
পারিবেক এবং উত্তরূপে আপনার মায়স্থুদ যে টাকা পাওনা হইবে তাহা 
সমুদায় আপনি চাইবামাত্র আদায় করিয়া রীতিমত হাতচিঠা ও এই 
দলিল ফেরত লইব। আরও অঙ্গীকার করিতেছি বে উক্তরূপে কারবার 
করিবাব নিমিত্ত মবলগ ৩০,০০০ ত্রিশহাজার টাকা পর্যন্ত কিম্বা তাহার 
কম যত টাকা লইব হাতচিঠা মাফিক সেই টাকা ও তাহার সুদের জন্য 
স্থাবর সম্পত্তি যাহা আপনার নিকট এতদ্বারা মর্টগেজ রাখিলাম এই 
আমার নিন্ম তপশীলের লিখিত মর্টগেজের রিকনভেয়ান্স্‌ না হওয়া 
পর্য্যন্ত এ ৩০,০০০ ত্রিশহাজার টাকা পর্য্যন্ত কিন্বা তাহার কম যত 
টাকা লইব হাতচিঠা মাফিক সেই টাকা ও তাহার সুদের টাকার 
জন্য এই সম্পত্তি আপনার নিকট দায়ী থাকিবেক। কারবারের 
স্ুবিধানুষায়ী কখনও উক্ত হাতচিঠায় ৩০,০০০ ব্রিশহাজার টাকার 
কম দেনা হইলে কি হাতচিঠায় দেনা একেবারে শোধ হইলে কি 
পুনঃ দেনা আরও হইলে এ সম্পত্তির প্রতি ৩০,০০০ ত্রিশহাজার 
টাকা পর্য্যন্ত দায়িত্বে পুনর্বার হাতচিঠায় লেনদেন করিতে পারিব। 
এতদ্বারা আরও অঙ্গীকার করিতেছি যে উপরি উক্ত হাতচিঠার লিখিত 
দেনা টাকা আপনার তলব মত আদায় না করিলে আপনার মায়ন্তদ 
হাতচিঠা-মোতাবেক পাওনা সমস্ত টাকার দাবিতে আমার নামে 
নালিশ ও ডিক্রী করত আইনমত আবদ্ধীয় সম্পত্তি নিলাম বিক্রয়ের 
দ্বারা আপনার হাতচিঠা মোকাবেলা পাওনা মায়স্ত্দ ও খরচ সমস্ত টাকা 
আদায় করিয়া লইবেন ও তদ্বারা সমস্ত টাকা আদায় না হইলে আমার 
অপর স্বনামী বিনামী সম্পত্তি দ্বারা বাকী টাকা আদায় করিতে ক্ষমবান 

হইবেন এবং সমস্ত টাকা পরিশোধ না হওয়া পর্য্যন্ত বাধিক শতকরা 
৭|০ সাড়ে সাতটাকার হিসাবে স্থ্দ পাইবেন। আপনার পাওনা সমস্ত 
টাকা আদায় করিয়া এই মর্টগেজ খালাস না হওয়া পর্য্যন্ত আবদ্ধীয় 
সম্পত্তি কোনরূপ হস্তান্তর ও দার়সংযোগ ও কোন লভ্য হন্তারক 
কোন কাধ্য করিতে পারিব না এবং ইত্যগ্রেও তাহা কাহাকে হস্তান্তর 
ও দারসংযোগ করি নাই তাহাতে আমার নির্ব্যচন্বত্ব ও অধিকার 
আছে। উপরের লিখিত সর্তসকল আমার ও আমার অভাবে আমার 
ওয়ারিসানের স্বীকার কেহ তাহার অন্যথা কোন কাধ্য করিব না ও 
তাহার অন্যথায় কেহ কোন কাধ্য .করিলেও তাহা গ্রাহ্য হইবে না। 
এতদর্ঘে এই মট্টগেজ লিখিয়া দিলাম ও আবদ্ধীয় সম্পত্তি সম্বন্ধীয় 
নিন্লিখিত দলিলাত আপনার নিকট রাখিলাম। ইতি সন ১২৯৩ সাল 
তারিখ ২৮ ফাল্কন। 


তপশীল সম্পত্তি 
প্রেমিসেন নং ২২ শঙ্কর ঘোষের লেন কমবেশ ১॥১ একবিঘ৷ 
এগারকাঠা জমী মায় তদুপরিস্থিত তেতলা বিল্ডিং দুখানি হোল্ডিং নং 
৩৮৩ ব্লক নং ১৪ নর্থ ডিবিসন। ইহার চৌহদ্দী উত্তর মহেন্দ্র নারায়ণ 
দাসের জমী, পূর্ব ব্রৈলক্যনাথ মিত্রের বাটি ও মহেন্দ্রনারায়ণ দাসের জমী, 


দক্ষিণ শঙ্কর ঘোষের লেন পশ্চিম মিউনিসিপ্যালিটির ড্রেন ভরাট করা 
নূতন গলি। 


তপশীল দলিল 
কন্ভেয়ান্দ্‌ ভিড নং ২৩৮৬ তারিখ ১৪ আগৰ্ট ১৮৮৫ একখানি | 

ইসাদা ইসাদী 

Nilmani লেখক শ্রীসূর্য্যকূমার শরীঅমরটাদ 

Mitter অধিকারী পান 

Tala ৩নং রঘুনাথ চাটুজ্যের হাটখোলা . 

Suburbs লেন 

Calcutta কলিকাতা 


এই দলিলে যে ঘটনাগুলির উল্লেখ পাঁওয়া যায় তা হলো 


১। শ্রীনাথ রায়ের কাছ থেকে প্রয়োজন মত হাতচিঠা দিয়ে 
বিদ্যাসাগর টাকা নিতেন আবার শোধ করতেন, 

২। বিশেষভাবে কলেজের খরচ ও কলেজভবন নির্মাণের জন্যই 
তিনি এইভাবে টাকা নিতেন, 

৩। এই দলিলটি সই করেন কলেজভবন নিত হওয়ার পর এবং 
দলিলে তার সম্পত্তিস্বরূপ কলেজের জমী ও ভবন দুই-ই বন্ধক রাখেন, 

৪। বিদ্যাসাগর নিজে অথবা তার জামাতা সূর্যকুমার এই দুজনের 
মধ্যে যে কেউ হাতচিঠা দিয়ে টাকা নিতে পারতেন, বা টাকা শোধ 
করে হাতচিঠা ফেরত নিতে পারতেন । 

৫। কলেজ ও কলেজভবন বিদ্যাসাগরের ব্যক্তিগত সম্পত্তি ছিল, 
সম্পত্তির উল্লেখ করে বিদ্যাসাগর নিজেই ঘোষণা করছেন_-তাহাতে 
আমার নির্বযঢ় স্বত্ব ও অধিকার আছে।” দলিলটিতে বিদ্যাসাগর তার 
ব্যক্তিগত সামৰ্থ্যেই সই করেছেন, কলেজের কর্ণধার হিসাবে নয়। 
তপশীল সম্পত্তির মধ্যে দেখানো হয়েছে_-একবিঘা এগারকাঠা জমি মায় 
তছুপরিস্থিত তেতলা বিল্ডিং ইত্যাদি। এবং দলিলে বিদ্যাসাগর বলেছেন 
_ “আমার নিল তপশীলের লিখিত স্থাবর সম্পন্তি'-ইত্যাদি' | 


রা মহান অধমর্ণ 


জীবনাদর্শ 


পণ্ডিত ঈশ্বরচন্দ্র বিদ্যাসাগর জন্মগ্রহণ করেছিলেন ১৮২০ খুষ্টাব্দের 
২৬শে সেপ্টেম্বর তারিখে। তার মৃত্যুর (২৯শে জুলাই ১৮৯১) পর 
কয়েক যুগ অতিবাহিত হয়েছে। বিদ্যাসাগর সম্বন্ধে আমাদের মনে 
কোনো উচ্ছ্বাস থেকে থাকলে এই দীর্ঘ দিনের ব্যবধান মনের সে 
উচ্ছাসকে মুছে দেওয়ার জন্যে যথেষ্ট । বিদ্যাসাগর শুধু একটা নাম 
নয়, জাতীয় চরিত্র ও একটি বুগাদর্শের পরিচয়। এই স্মরণীয় চরিত্রের 
আদর্শ নিয়ে আলোচনা করতে বসলে এখনও বিশ্মায়বোধ হয় এই 
ভেবে যে, এই মানুষটির অজেয় চরিত্রে তৎকালীন যুগের কোনে! 
প্রভাব সক্রিয় ছিল না। সে যুগের বাংলাদেশ বিদ্যাসাগরের চরিত্রাদর্শে 
অনুপ্রাণিত হয়েছিল_এমন কথা মনে করবারও কোনো! কারণ নেই। 
সমাজের ইতিহাসে এই ব্যক্তিত্বের আবির্ভাব যেমন আকস্মিক, তীর 
চরিত্রের দুর্লভ দৃঢ়তাও তেমনি অসাধারণ। 

মানুষের চরিত্র কখনও পরিবেশকে অবলম্বন করে গড়ে ওঠে, 
কখনও পরিবেশকে সম্পূর্ণ অস্বীকার করে এক অনন্যস্বাতন্ত্যে স্থষ্ট 
হয়। বিদ্যাসাগর নিজে যে পরিবারে জাত ও লালিত, তারই মধ্যে 
ছিল হিন্দু সামাজিক ব্যবস্থার বনিয়াদ। উচ্চবর্ণের গৌরব, ব্রহ্মণ্য তেজ, 
সংস্কৃত সাহিত্যে পাণ্ডিত্য এবং এতিহোর সংস্কার সহজাত কবচকু গুলের 
মতোই তিনি উত্তরাধিকারসূত্রে পেয়েছিলেন। কিন্তু দাঁড়িয়েছিলেন 
সম্পূর্ণ আপন পৌরুষে ভর করে। তিনি যে সময়ে সংস্কৃত কলেজে 
অধ্যয়নরত, সেই সময়েই পাশাপাশি হিন্দু কলেজে ডিরোজিও-র নব্যবঙ্গ 
দলের অত্যুগ্র ইংরেজিয়ানা ও স্বধর্মবিদ্বেষী আন্দোলন। কিন্তু সেই 
আধুনিকতার উগ্র ঢেউও তাকে স্পর্শ করতে পারেনি। পরবর্তীকালে 

মহধি দেবেন্দ্রনাথ ও তত্তরবোধিনী সভার সান্নিধ্যে এসেও তিনি ব্রাহ্ম 
ধর্মের দ্বারা প্রভাবিত হননি । 

তার প্রগতির পদক্ষেপগুলিকে সঙ্মেহে উপেক্ষা করে বীরা তাকে 
শুধু বিদ্যাসাগর এবং করুণাসাগর বলে চিহ্নিত করেছেন, তারা যেমন 
বিদ্যাসাগর চরিত্রকে ভুল বুঝেছেন, তেমনি বিদ্যাসাগরের হৃদয়ে 
মানবিকতার বিকাশ না দেখে এবং তার এতিহ্যনিষ্ঠা ও প্রাচীনের 
প্রতি শ্রদ্ধাকে না জেনে শুধু বিদ্রোহী সমাজসংস্কারক ও আধুনিক 
ইংরাজী মনোভাবাপন্ন একজন শিক্ষাব্রতী হিসাবে বর্ণনা করে যারা 
জীবনী লিখেছেন, তারাও তেমনি ভুল করেছেন। বি্ভাসাগরকে 
“কাকের বাসায় কোকিলের ডিম’ বলে যিনি বিশেষিত করেছিলেন 
তিনিও কিন্তু তাকে ‘অ-ভারতীয়’ আখ্যায় চিহ্নিত করতে চাননি। 
অথচ এ কথাও সত্য যে, পুরনো কাঠামোতে সম্পূর্ণ নতুন, অনন্য- 
স্বতন্ত্র এক চরিত্রের স্রষ্টা ছিলেন বিদ্যাসাগর। চরিত্রবলে একক 
স্তম্ভের মতো গোটা হিন্দু সমাজের ভিতটাকে কাধের ওপর তুলে 
ধরেছিলেন তিনি । 

জীবনের প্রারস্ত থেকেই চরিত্রের যে রূপটা তার মধ্যে স্পষ্ট 
প্রস্ফুট হয়েছিল সে হলো তীর অদম্য জেদ। বালক বিদ্যাসাগরের 
জেদ তাঁর ম| বাবা এমন কি প্রতিবেশীদেরও ব্যস্ত করে তুলেছিল। 
ঈশ্বর যেদিন স্থান করতে চান না, সেদিন কেউ তাকে স্নান করাতে 
পারেন না। পিতার নিষ্টুর প্রহারেও তিনি অবিচল। চরিত্রের এই 
আদম্যতাই ভবিষ্যৎ জীবনে তাকে পৌরুষের পাশুপত অন্তর দান 
করেছিল। তাঁর জীবনীতে পড়া যায়, সারারাত ধরে লিখে গোটা 
একটা বই নকল করে ফেলেছেন। মুগ্ধবোধ ব্যাকরণের মতো দুরূহ 
গ্রন্থকে সহজ উপক্রমণিকায় রূপান্তরিত করেছেন মাত্র কয়েক দিনের 
চেষ্টায়। শিক্ষার ক্ষেত্রকে উদার ও প্রসারিত করতে হবে এ ছিল 
তার সংকল্প; এবং এই সংকল্প সাধনের জন্য জীবন পণ করেছেন । 
যেদিন অনুভব করেছেন, এই সমাজে নারীকে কি দুঃসহ ক্লেশ ও 
যন্ত্রণাভোগ করতে হয়, সেদিন থেকেই সমাজের ঘুণধরা সংস্কারের বেড়া 
ভাঙ্সবার জন্য এঁরাবতের মতো এগিয়ে গেছেন। অকৃতজ্ঞতা তাঁকে 
দুঃখ দিয়েছে, হতাশা ক্লান্ত করেছে, আঘাত করেছে জর্জরিত_কিন্তু 

‘কোনো বাধাই তাকে নিদ্রি্ করতে পারেনি । ব্যর্থতা বোধ করে 
সংগ্রামে বিরতি দিয়েছেন, এমন ঘটনা তার জীবনে নেই। 

বিদ্যাসাগরের এই অদম্য কর্মপ্রচেষ্টার মূলে ছিল একটি সুসংহত 
ও মানবপ্রেমী মনের প্রকাশ । সংস্কৃত কলেজের সকল শিক্ষায় পরিশুদ্ধ 
যাঁর মন, তীর মধ্যে স্বার্থচিন্তার কোনো প্রকাশ কোনোদিনই দেখ! 
বায়নি। বরং সমষ্টির প্রয়োজনে আপনাকে তিনি অবলুপ্ত করতে 
পারতেন। ছাব্রজীবনের একদিনের কথা ধরা বাক। তখন ঠাকুরদাস, 
ঈশ্বরচন্দ্র ও তার একটি ভাই একত্রে থাকতেন। সারাদিন অভুক্ত 
থাকার পর একদিন সন্ধ্যায় তাঁরা খেতে বসেছেন। ঈশ্বর তার ভাতের 
গ্রাসের মধ্যে একটি আরশোল| পেলেন। পাছে অন্যদের খাওয়া নষ্ট 
হয়ে যায় তাই ঈশ্বর সেই আরশোলাটিকে পাতের পাশে ফেলতেও 
সাহস পেলেন না। আরশোলাসমেত সেই ভাত গিলে খেয়ে ফেললেন। 

ঘটনাটি হয়ত বড় করে দেখাবার মতো! কিছু নয়, তবু এই একটি 
ঘটনাতেই চরিত্রের যে স্ফুরণ দেখা গেল তার দ্বারা তার মানসিক 
গঠনকে বোঝা সহজ হবে। পরবর্তী জীবনেও সমাজ ও সমাজের 
মানুষের স্বার্থে জীবনের সবটুকু গরল তিনি একাই গলাধঃকরণ করেছিলেন। 

যা ভালো মনে করেছেন, তাকেই তিনি কাজে রূপান্তরিত করতে 
'চেয়েছেন। এই ভালো মনে করার কষ্িপাথর ছিল মানুষের প্রতি 
স্বজনগ্রীতি। অর্থাৎ তার এই জেদের মূলে তোগলকী খামখেয়ালিতা 
ছিল না। মানবিকতার অনুভব থেকেই সঞ্জাত তার কর্তব্য-চেতনা। 
‘সে চেতনা অগ্রসরমূলক ও আপোসচিন্তাহীন। শৈশবে গ্রামের এক 
বিধবা বালিকার ব্যথা তাকে নিগুটুভাবে পীড়িত করেছে এবং তিনি 
অনুভব করেছেন সামাজিক যুপকাষ্ঠে আবদ্ধ নারীজাতির অসহায়তা। 
তাই যে মুহূর্তে তিনি সংকল্প নিলেন যে, বিধবাবিবাহকে আইনসম্মত 
করতে হবে সেই মুহূর্তেই তিনি শেষ ধাপ পর্যন্ত এগিয়ে গেছেন। 
চিন্তাকে কাজে রূপায়িত করার পথে কোনো বাধাকেই তিনি বাধা 
মনে করতেন না। আমি যা ভালো মনে করেছি তা আমি করবোই। 
তুমি সঙ্গে আসো ভালে| কথা, না আসো ক্ষতি নেই, আমি একাই 
যাবো ।'-এই ছিল তার বন্তব্য। এই অনমনীয় দৃঢ় ও বলিষ্ঠ মতবাদ 
সেদিনের বাঙালী সমাজে সম্পূর্ণ অভিনব। এই মনোভাব যে সর্ব- 

ক্ষেত্রেই সুফলপ্রসূ হবে তা নাও হতে পারে, কিন্ত উনবিংশ শতাব্দীর 
বাংলাদেশে এর প্রয়োজন ছিল। আদর্শ নায়কের মতো বিদ্যাসাগর 
ইতিহাস-সচেতন ছিলেন। তিনি অভিজ্ঞ চিকিৎসকের মতো হাতে 
ছুরি নিয়ে এগিয়েছেন এবং সমাজদেহে অস্ত্রোপচার করে শরীরের 
অপ্রয়োজনীয় দুষিত অংশ মমতা শৃ্ত হয়ে বর্জন করেছেন। তিনি 
জানতেন তাঁকে কি করতে হবে এবং তীর প্রতিকূলতার রূপ কি 
ব্যাপক। তিনি আরও জানতেন যে, জীবনের আয়ু পরিমিত; এই 
. পরিমিত সময়ের মধ্যেই তাঁর কাজ সমাপ্ত করতে হবে। তাই বিরুদ্ধ 
যুক্তিতে কান দেওয়ার মতো সমর তার হাতে ছিল না। এমন 
কি বিপক্ষের মতবাদকে শ্রদ্ধার সঙ্গে বিচার করবার মতো! প্রয়োজনও 
তিনি বোধ করেননি। তিনি চাননি যে, কাজের গতি বিন্দুমাত্র 
বিলম্বিত হোক। কথার চেয়ে যুক্তি ও আদর্শের প্রচারের চেয়ে 
কাজের সাফল্যের দাম তীর কাছে অনেক বেশী ছিল। তাই যেখানে 
অন্যের সমর্থন আসেনি সেখানেই তিনি একক, কিন্তু চলিষ্ণু। 
রবীন্দ্রনাথের ভাষায়_ষেন সৈল্যহীন বিদ্রোহীর মতো! তীর চতু্দিককে 
অবজ্ঞা করিয়া জীবনরণরঙ্গভূমির প্রান্ত পর্যন্ত জয়ধ্বজ নিজের ্বন্ধে 
একাকী বহন করিয়া লইয়| গেছেন” 

চরিত্রের এই অনন্য-নির্ভর রূপ তার কাজের মধ্য দিয়ে প্রতিফলিত । 
চিন্তায় যে আত্মবোধহীন, মানবকল্যাণমুখী অনুভব ছিল, তাঁর দ্বারাই 
তিনি সকল ক্ষুদ্রতাকে অতিক্রম করতে পেরেছিলেন। এই সমগ্রচিন্তা 
ও কল্যাণচিন্তা তাঁকে ব্যক্তিগত সুনাম ও ছুর্নামের বোধের বাইরে নিয়ে 
গেছে। শেষ বয়সে দ্বারকানাথ মিত্র, তারানাথ তর্কবাচস্পতি ও অন্য 
এগারোজন জুরির মতের বিরুদ্ধে দ্রাড়িয়ে পতিতানারীর পক্ষ সমর্থন 
করেছেন; এবং স্বামীর সম্পত্তিতে তীর উত্তরাধিকারকে স্বীকৃতি দিয়ে 
গেছেন। সেদিনও দেশের লোকের নিন্দা ও বন্ধুদের ধিক্কার তাকে 
স্পর্শ করতে পারেনি । 

অথচ তিনি ছিলেন করুণীসাগর । চরিত্রের এই পরস্পরবিরোধী 
ক্লপকে কৰি একটি কথায় ব্যক্ত করেছেন_ 

‘সাগরে যে অগ্নি থাকে কল্পনা সে নয়।? 

অগ্নি তো বটেই। সে অগ্নি শুধু বিপক্ষকেই দগ্ধ করেনি, তার দাহ 

তার নিজের হৃদয়কেও পুড়িয়েছে। কঠোর কর্তব্যচেতনা তাকে এমনই 
দৃঢ় করেছে যে, আদর্শের সঙ্গে আপোসের গোঁজামিল তাকে দিতে 
হয়নি। তিনি ছেড়ে এসেছেন সরকারী চাকুরি, পরিত্যাগ করেছেন 
ভবিষ্যতের সমস্ত কিছু সম্তাবনা। আত্মীয়রা তাকে ত্যাগ করেছে, বন্ধুরা 
গালি দিয়েছে, তিনি অবিচল। ওয়ার্ডস্‌ ইনস্টিটিউসন থেকে বেরিয়ে 
এসেছেন, হিন্দু ্যানুয়িটি ফাণ্ড থেকেও । একমাত্র পুত্রের সঙ্গে 
সম্পর্কচ্ছেদ ঘটেছে। মৃত্যুর ূর্বমহূর্তেও তাকে ক্ষমা! করে যাননি। 
সেই নিদারুণ যগ্রণাবোধে তিনি নীলকণ। মানবিক-দায়িত্ববোধের 
প্রেরণা যখন তার চেতনায় সঞ্জাত, তখন তিনি অবিচল, লৌহকাঠিন্যে 
স্থির, নীলকণ্ঠ। কিন্ত ব্যক্তিগত জীবনে প্রাত্যহিক পৃথিবীর সংস্পর্শে 


বি করেছে, সেই প্রেমই তাকে করেছে কঠোর । কারণ তিনি 


করাতে তিনি কখনই পারেননি । 

বিদ্যাসাগরের দয়ার্র হৃদয়ের পরিচয় দিতে গিয়ে তার জীবনীকার 
স্ববলচন্দ্র মিত্র লিখেছেন__“কোথাও যাতায়াত করিতে হইলে বিগ্ভাসাগর 
পালকির আশ্রয় নিতেন। পথে যখনই কোনো দূর্বল বা রোগগ্রস্ত 
লোক তাহার চোখে পড়িত, তিনি নিজে নামিয়া আসিয়া তাহাকে 
পালকিতে তুলিয়া লইতেন। তিনি সর্বদাই সঙ্গে যথেষ্ট টাকাপয়সা 
রাখিতেন। কোনো দুঃস্থ লোক প্রার্থী হইলে তিনি তাহাকে কিছু না 
কিছু দিতেনই। He never sent away any beggar displeased.” 

তার কাছে আসবারও প্রয়োজন ছিল না। কোনরকমে কানে 
পৌছলেই হলো যে কেউ অভাবে কষ্ট পাচ্ছে। বিদ্যাসাগর যে ভাবেই 
হোক তাকে সাহায্য দেবেনই। অজস্র দরিদ্র ছাত্রকে তিনি প্রতিপালন 
করেছেন। তার বীরসিংহ ও কলকাতার বাসভবনে প্রতিদিন একশ, 
লোকের পাতা পড়ত। তার দানের মধ্যে বিচার যেমন ছিল না, তেমনি 
ধর্মতেদও ছিল না। এক মুালমান ভিখিরী প্রতিদিন তাকে গান শুনিয়ে 

ভিক্ষা নিয়ে যেতো। একবার সেই ভিখিরীটির ঘর পুড়ে গেলে 
বিদ্যাসাগর তাকে নতুন ঘর তুলে দেন। তার দানের ক্ষেত্র বহুদূর 
পর্যন্ত প্রসারিত ছিল। একবার মেদিনীপুরের এক জমিদারের পুত্ররা 
তার কাছে প্রার্থী হয়। তাদের ্বর্গত পিতা শিবনারায়ণ চৌধুরী জনৈক 
ব্যক্তির কাছ থেকে পঞ্চাশ হাজার টাকা খণগ্রহণ করেছিলেন। সুদে 
আসলে সে খণের পরিমাণ পঁচাত্তর হাজারে পৌঁছায়, এবং জমিদারি 
নিলামে ওঠে। বিদ্ভাসাগর খণ করে সেই টাকা সংগ্রহ করেন, এবং 
অসহায় নাবালকদের সম্পত্তি রক্ষা করেন। বর্ধমানে ( ১৮৬৯ খৃষ্টাব্দে ) 
যখন ম্যালেরিয়ার প্রকোপ মহামারি আকার ধারণ করেছিল তখন 
বিদ্যাসাগর বর্ধমানে গিয়ে বাড়ীভাড়া নিয়ে রইলেন পীড়িত ও অন্ুস্থদের 
সেবার জন্য | 

মানুষের সেবার জন্য তিনি উৎসর্গ করেছিলেন নিজেকে। কিন্তু 
আগেই বলেছি, তার হৃদয়ের করুণাধারার সঙ্গে যুক্ত হয়েছিল সক্রিয় 
বীর্ধের। তিনি শুধু যে শোষিত নির্যাতিত ও বঞ্চিত মানবতার দুঃখে 
দ্রবীভূত হয়েছিলেন তাই নয়, তিনি অঙ্গীকার করেছিলেন, এই বৈষম্য, 
অন্যায় ও গীড়ানের কারণগুলিকে উচ্ছেদ করবেন। এই শপথবদ্ধ মনই 
তাকে আজীবন সংগ্রামের প্রেরণা দিয়েছে। তিনি দেখেছেন সমাজ ও 
সংস্কারের নির্দয় পীড়নে অসহায় নারীসমাজ হয়েছে নির্যাতিত। তাই 
অর্জুনের মতো গাণ্ডীব তুলে নিয়েছেন হাতে। বিধবা নারীর জীবন্সূত 
অবস্থাকে উপলব্ধি করেছিলেন বলেই প্রতিজ্ঞা করেছিলেন বিধবাবিবাহকে 
বিধিবদ্ধ ও সমাজসপ্মত করতে । সেই প্রতিজ্ঞার মুখে সমাজের সংঘবদ্ধ 
প্রতিবাদও দাড়াতে পারেনি। তীর হৃদয়ে করুণাবোধের সঙ্গে 
সত্যানুভূতির মিলন ঘটেছিল বলেই, শুধু দয়! দিয়ে নয়, শুধু সহানুভূতি 
আকর্ষণ করে নয়, যুক্তি দিয়ে নয়, বীর্য দিয়ে সত্যকে প্রতিষ্ঠিত 
করতে চেয়েছিলেন। তার দৃষ্টিভঙ্গি অতি-আধুনিক ও সম্প্রসারণশীল 
হওয়ায় মানবিকতার প্রেরণা তাকে যুগনায়কের পদে বৃত করতে 
পেরেছিল। দৃষ্টির সামনে শুধু একটিমাত্র ঘটনা বা অনুভব নয়, ছিল 
মানুষের জন্য সমবেদনা, তাই শুধু বিধবাবিবাহের মতো একটি কীতিতেই 
তিনি নিঃশেষ হতে চাননি। তার সমগ্রদৃষ্টি সমাজকে নিঃশেষে 
ক্লেদমুক্ত করতে চেয়েছে। তাই বহুবিবাহ রোধের প্রচেষ্টা এবং বাল্য- 

বিবাহ বন্ধ করার আগ্রহ তার মধ্যে খুব স্বাভাবিক ভাবেই এসেছে। 
এই সমগ্রদৃষ্টির জন্যেই তিনি পতিতানারীর মানবিক অধিকারকে স্বীকার 
করতে পেরেছেন এবং শিক্ষার ক্ষেত্র থেকে সকল বৈধম্যকে দূর করার 
প্রয়াস পেঝেছেন। 

অন্যায়কে অন্যায় বলে ভর সন! করার জন্যে আনেক বড় বুকের দরকার 
হয়। যে মানুষ সর্বস্বত্যাগ করার ঝুঁকি নিতে পারে সেও জনমতের 
বিরুদ্ধে গিয়ে দাড়াতে রাজী হয় না । কিন্তু বিদ্যাসাগর এমনই একটি 
চরিত্র যা জনপ্রিয়তার মোহের অনেক ওপরে আসন পেতেছিল। 
অপ্রিয় হওয়ার ভয়ে অন্যায়কে অন্যায় বলে ঘোষণা করতে কোনোদিনই 
দ্বিধা করেননি বিদ্যাসাগর । অসত্যের সঙ্গে সহবসতি চলতে পারে__ 
এমন ধারণা তার কখনও ছিল না। তার সামনে দুটো সৌজা পথ ছিল, 
মাঝামাঝি কোনো পথে কখনও হাটেননি। যা ভালো মনে করেছেন 
তার জন্য জীবন পণ করেছেন ; যেখানে বিন্দুমাত্রও অন্যায় অনুভব করেছেন 
সে পথ পুরোপুরি পরিহার করেছেন। তীর গর্জন সর্বত্রই সোচ্চার, 
সমান তীব্র। 

সে যুগে উচ্চপদস্থ ইংরাজ রাজকর্মচারীদের প্রতাপ প্রচগুরকম ছিল। 
কিন্তু কোনো দিন কোনো ইংরাজশাসকের ভ্রকুটিকে নীরবে মেনে নিতে 
চাননি তিনি। বারবার সংগ্রামে নেমেছেন; এবং_যা অন্যায় বলে 
ভেবেছেন তার প্রতিরোধ করেছেন। রাজা প্রতাপচন্দ্র সিংহর মৃত্যুর 
পর তীর নাবালক পুত্রদের জমিদারি তিনি কোর্ট অব, ওয়ার্ডস্‌-এর 
হাতে তুলে দিয়ে ধ্বংসের হাত থেকে বাঁচিয়েছিলেন। তদানীন্তন 
কালেক্টর ও কমিশনার ড্যাম্পিয়ার সাহেব জমিদারি কোর্ট অব, 
ওয়ার্ড এর হাতে দেওয়ার সম্পূর্ণ বিরুদ্ধে ছিলেন জেনে বিদ্যাসাগর 
তার বিরুদ্ধে অভিযোগ আনেন এবং ছোটলাট সেসিল বিডনকে দিয়ে 
এ কাজ করান। বর্ধমানে যখন ম্যালেরিয়ার মহামারি গুরু হয় তখন 
জেলা ম্যাজিস্ট্রেটের অবহেলার কথা তিনিই স্যার উইলিয়ম গ্রে'র গোচরে 
আনেন। অধ্যক্ষ কার-এর মুখের সামনে চটি-শুদ্ধ পা! তুলে বসেছিলেন । 
কারণ কারসাহেব বিগ্ভাসাগরের প্রতি অনুরূপ আচরণ দেখিয়েছিলেন । 
' অর্থাৎ যা অন্যায়, তার ভিত্তি যত ওপরেই হোক বিদ্যাসাগর কোনো 
দিন তার সামনে নতি স্বীকার করেননি। চাকরি গেলে আলু বেচে 

জীবন ধারণ করবো__এমন ধারণা সেদিন কোনো বাঙালীর মনে ছিল 
না; আজও আছে কিনা সন্দেহ। সুনামের মোহ ধীর নেই, ভবিষ্যতের 
চিন্তা তার কাছে তুচ্ছ। 

সামাজিক অনুশাসনের গ্রানিকে মুছে দিতে তিনি বদ্ধপরিকর হয়ে- 
ছিলেন বলেই এ কথা মনে করা ঠিক নয়, যে, গোটা সমাজটাকেই তিনি 
ভেঙ্গে দিতে চেয়েছিলেন। সমাজের শাসনকে তিনি শ্রদ্ধার চোখে 
দেখতেন বলেই, সমাজকে তিনি ক্রেদমুক্ত করতে চেয়েছিলেন । 
কুসংস্কারকে যিনি নির্মূল করতে চেয়েছেন, এতিহাকে তিনিই শ্রদ্ধা 
করেছেন। তাই যে বিদ্যাসাগর বুবিবাহের নির্মম সমালোচক, যিনি 
বিধবাবিবাহের প্রবর্তনে আমৃত্যু সংগ্রামী তিনিই হিন্দুধর্মসন্মত বিবাহ- 
রীতির পরিবর্তন অবাঞ্চনীয় বলে মনে করেন। মায়ের মৃত্যুর পর 
বিদ্যাসাগর একবছর হবিষ্যান্ন করেছেন। হিন্দু ব্রাহ্মণের উপযোগী বেশ 
তিনি কোনো সময়েই ত্যাগ করেননি । লাটসাহেবের (হ্যালিডে ) 
অনুরোধেও তীর ধুতি-চাদর ছাড়তে রাজী হননি। তার চটিজুতা 
এীতিহাসিক সম্মান পেয়েছে, কারণ তিনিই একমাত্র বাঙালী যিনি পায়ের 
চটিজোড়াকে ত্যাগ করে এশিয়াটিক সোসাইটিতে প্রবেশ করতে রাজী 
হননি। সোসাইটির সম্পাদকের একান্ত অনুরোধেও না। 

এই ঘটনাগুলিতে তার তীব্র স্বাজাত্যবোধ ও আত্মাভিমান পরিস্ফুট 
হরেছে। একদিকে প্রকাশ পেয়েছে নেতৃস্ূলভ আত্মসচেতন ও আত্ম- 
নির্ভর মনের, অন্যদিকে তার অখণ্ড ও অজেয় পৌরুষের। একদিকে 
যিনি মনে প্রাণে বিপ্লবী, অন্যদিকে তিনিই এতিহের বাহক এবং 
সংস্কৃতির ধারক। 

অথচ রক্ষণশীলতার কোনো চিহ্নই ছিল না তার মধ্যে। যিনি 
আচারে বেশভুষায় চিরকালের হিন্দু, তিনিই আবার চিন্তায় ও কর্মে 
চির আধুনিক। বাংলা ভাষাকে শিক্ষার বাহন করার জন্য এবং বাংলা- 
শিক্ষার পরিধির প্রসারের জন্য যেমন তার অন্তহীন উদ্যোগ, ইংরাজী 
শিক্ষা ও ইউরোপীয় জ্ঞানবিজ্ঞানকে তেমনি তার অকুণ্ড আবাহন। 
শিক্ষাত্রতী হিসেবে গ্রহণ করেছেন প্রাচ্যদর্শনের সঙ্গে পাশ্চাত্যদর্শনের 
আলোচনা । সংস্কতর সঙ্গে বরণ করেছেন ইংরাজী ভাষার এঁশ্বর্য। 
সংগ্রহ করে এনেছেন ইংরাজী শিক্ষার ক্ষেত্র থেকে যা| কিছু গ্রহণযোগ্য 


জীবনাদর্শ 


সবই। অর্থাৎ রামমোহনের পর বিষ্ভাসাগরই প্রাচ্য ও পাশ্চাত্যের 
মধ্যে মিলনের সেতু রচনা করেছেন । - 

দৃষ্টিভঙ্গির এই আধুনিকতাই বিদ্যাসাগর চরিত্রের অন্যতম প্রধান 
বৈশিষ্ট্য। মন বার সকল সংস্কীর থেকে মুক্ত এবং হৃদয় ধীর মানব- 
কল্যাণের অভিমুখী, তাঁকে আধুনিক না বললে ‘আধুনিক’ শব্দের মানে 
পাণ্টাতে হয়। সমাজমানসে অন্ধ দাসত্ববোধকে মুছে দিয়ে যুক্তিবাদের 
প্রতিষ্ঠা করেছেন তিনি। তীর প্রসারিত চরিত্র নৈতিক শুচিতা রক্ষার 
জন্য তত ব্যস্ত ছিল না, যতটা ছিল মানবিক অধিকার রক্ষার জন্য। 

সামাজিক ও সাংস্কৃতিক বিপ্লবে ধরা নেতৃত্ব দেন, তাদের পক্ষে 
প্রয়োজন হয় চিন্তা ও দর্শনকে সকলের সামনে তুলে ধরার। তার 
জন্য কেউ হন বক্ত!-বাগ্মীতায় জনচিত্তকে উত্তাল করে তুলে স্বপরি- 
কল্পিত পথে চালিত করেন। কেউ হন লেখক । বীর! রচনার মধ্য 
দিয়ে যুগান্তকারী চিন্তাশক্তির প্রকাশ দেন। বুদ্ধি ও বিশ্লেষণের 
দীপ্তিতে জয় করে নেন জনসাধারণকে । রামমোহন, বিবেকানন্দ, 
সুরেন্দ্রনাথ, বিপিনচন্দ্র বা রবীন্দ্রনাথ অথবা আরও পরবর্তীকালে 
সুভাষচন্দ্র পর্যন্ত দেখা গেছে, সকলেই বাগ্মী এবং লেখক। বিদ্যাসাগর 
লেখক ছিলেন, কিন্তু সেই লেখার মধ্য দিয়ে নিজেকে প্রকাশ করতে 
আসেননি। তার লেখা নিছক সামাজিক প্রয়োজনে । অর্থাৎ স্কুল ও 
কলেজের পাঠ্য বই তৈরি করার জন্যে, আর নইলে বিধবাবিবাহ 
সম্পর্কিত বিতর্কে স্বমতকে প্রতিষ্ঠিত করার জন্যে লিখেছেন। কিন্তু 
কখনও কোনো লেখায় বিদ্যাসাগর বলতে চাননি, কি তার জীবনের 
আদর্শ। আর সবচেয়ে বড় আশ্চর্যের বিষয় এই যে, সারাজীবনে 
বিদ্যাসাগর একটিও বক্তৃতা দেননি। বির্ভতকে যোগ দিয়েছেন, প্রতিপক্ষকে 
যুক্তিতে যুক্তিতে পর্যুদস্ত করেছেন, কিন্তু যাকে বলে--জনতার সামনে 
ভাষণ--তা বিদ্যাসাগর কোনো! দিনও দেননি । অথচ উনবিংশ শতাব্দীর 
বাংলাদেশে যতদিন তিনি জীবিত ছিলেন, সমাজ ও শিক্ষা জগতে তিনিই 
ছিলেন অবিসংবাদিত নেতা । 

স্বল্নভাষী ও কর্মনির্ভর তার চরিত্র । যিনি ধুতি-চাদর ছাড়া পরেন না, 
তিনি চেয়ার টেবিল ছাড়া বসেন না। নিয়মানুবতিতা তার জীবনের 
সঙ্গী। বহিরঙ্গে যিনি ভারতীয় অন্তরে অন্তরে তিনি ইউরোগীয়। 


বিদ্াসাগর ৮৪ 


ততটুকুই কথা বলেছেন যতটুকু বলার প্রয়োজন হয়েছে এবং যে কাজ 
করার প্রয়োজন অনুভব করেছেন সে কাজ করতে বিরত হননি । 
তার জীবনদর্শন পেতে হলে তীর কর্মধারাঁকেই বিশ্লেষণ করে দেখতে 
হবে। | 
বিদ্যাসাগরের হৃদয় যে মানবমুখী ছিল এবং মানবিক চিন্তাধারাই যে 
তার সকল কর্মের উৎস এ কথা বুঝতে পারলে বিদ্যাসাগর চরিত্রের 
অনেকখানি বোঝা যায়। যাঁরা অভিযোগ করেন বিদ্যাসাগর নাস্তিক 
ছিলেন, তাদের অভিযোগ অহেতুক। শান্্রসাগর মন্থন করে বিধবা- 
বিবাহের সমর্থনে ও বহুবিবাহের বিপক্ষে যুক্তি সংগ্রহ করেছেন 
বি্ভাসাগর অথচ সারাজীবনে তিনি একটিবারও ঈশ্বরের কথা আলোচনা 
করেননি। কখনও কোনো দেবমন্দিরে গেছেন কিংবা কোনো মন্দির- 
নির্মাণের জন্য টাকা দিয়েছেন এমন কথা শোনা যায়নি। অথচ 
ঈশ্বরকে অস্বীকার করেছেন এমন প্রমাণও কোথাও নেই। লোকের 
কৌতুহল, উদ্ৰিক্ত হলে বলেছেন_ধর্ মানুষের ব্যক্তিগত বিশ্বাসের 
বস্তু । যার যেমন বিশ্বাস, সে সেইমতে! ধর্মপালন করবে। 

আড়াই হাজার বছর আগের আর এক মহাবিপ্রবীর জীবনের সঙ্গে 
বিদ্যাসাগর জীবনের কিছু তুলনা হয়ত টানা যেতে পারে। মৃত্যুর ঠিক 
পূ্বযুহূর্তে শিষ্য আনন্দের একটি প্রশ্নের উত্তরে তথাগত বুদ্ধ বলেছিলেন 
_সারাজীবনে আমি কি একবারও বলেছি, ভগবান্‌ নেই? শিষ্যের 
আনন্দচকিত বিস্মিত মুখের দিকে চেয়ে আবার তিনি বলেছিলেন_এবং 
একবারও কি বলেছি, ভগবান্‌ আছে ? অর্থাৎ তথাগতর জীবনে ভগবান্‌ 
নিয়ে কোনো প্রশ্ন স্ষ্ঠি হয়নি । তিনি এমন এক সময়ে জন্ম নিয়েছিলেন 
যখন ভারতবর্ষে মানুষ বড় অবজ্ঞাত ও অবহেলিত। বৈদিক অনুশাসন 
ও যজ্ঞাদি অনুষ্ঠানই প্রধান হয়ে উঠে মানুষের অস্তিত্বকে লুপ্ত করে 
দিতে বসেছিল। মানবতার সেই অপমানের যুগে আচার ও অনুষ্ঠানের 
হাত থেকে মানুষকে মুক্তি দিতে এসেছিলেন বুদ্ধ। তাই তার কাছে 
মানুষই বড় হয়ে উঠেছিল, ঈশ্বর নয়। অনুরূপ অবস্থারই স্থষ্টি হয়েছিল 
অষ্টাদশ শতাব্দীর ভারতবর্ষে। শান্ত্বচনের বিস্তৃত ব্যাখ্যা, লোকাচার, 
সামাজিক অনুশীসনের নির্দয় পীড়ন ও অনুষ্ঠান-সর্বস্থ হিন্দুধর্ণে মানুষ 
যেন যুপবন্ধ পশুর মতো হয়ে দড়িয়েছিল। মানুষের মন থেকে সেই 


ve জীবনাদর্শ 


অন্ধ আচার ও সংস্কারের মোহ যিনি মুছে দিতে এসেছিলেন ঈশ্বরত্ব 
নিয়ে ধ্যান বা আলোচনা করবার অবকাশ তার ছিল না। বুদ্ধের 
মতনই তিনি করুণাঘন ; তিনি মানবিক অধিকারের প্রতি জহানুভূতি- 
সম্পন্ন। বুদ্ধের জীবনাদর্শ (Idealism of Buddha ) বিশ্লেষণ করতে 
গিয়ে ডক্টর রাধাকৃষ্ণণ বলেন_ বুদ্ধ ঈশ্বরের অস্তিত্বকে স্বীকার করতেন 
না, একথা ভাবা অসম্ভব। বিদ্যাসাগরের জীবন ও কর্ম পর্যালোচনা 
করলেও মনে হয়, তিনি নাস্তিক ছিলেন একথা ভাবা অসঙ্গত। বরং 
তার অপরিসীম আত্মবিশ্বাসের মূলে ধর্মানুরাগ ছিল এ কথা ভাবাই 
স্বাভাবিক। 

সমগ্র জীবন ধীর মানুষের ও সমাজের চিন্তায় নিয়োজিত, ব্যক্তিগত 
জীবনে তিনি নিঃসঙ্গ ও একক ছিলেন। ারিদিকের অসাড়তার মধ্যে 
এই ব্যথিত বিশাল হৃদয় কেবল নিঃসহায়ভাবে, কেবল আপনার 
প্রাণের জোরে, কেবল আপনার বেদনার উত্তাপে একাকী আপন কাজ 
করিয়াছেন।” (রবীন্দ্রনাথ) অর্থাৎ তিনি আপন মননশক্তির জোরে 
জীবিত ছিলেন। তীর মধ্যে দ্বিতীয় চেতনা ছিল-_যে চেতনা তাকে 
একদিকে অন্তদ্টি অন্যদিকে আত্মনির্ভরতা দিয়েছিল। কিন্তু সাধারণ 
মানুষের চিন্তার ধারা থেকে তিনি বড় বেশী দূরে ছিলেন। তাই 
যাদের জন্য তিনি জীবনপাত করেছেন, তার! তাকে বুঝতে ভুল করেছে। 
মানুষের গুদাসীন্য ও বিরুদ্ধতায় তিনি ক্লান্ত বোধ করেছেন । অকৃতভ্ঞ্তা 
তাকে বারবার আঘাত করেছে। ব্যর্থতা তাকে হতাশা দিয়েছে। 
শেষ জীবনে যেন কিছুটা নৈরাশ্যবাদী হয়ে উঠেছেন। কঠোর আদর্শবাদ 
চরিত্রে কিছুটা অসহিষুতার স্থষ্টি করেছে। চারিদিকের নিগ্ষল জীবন- 
যাত্রার সংগ্রামে তার মন রূঢ় হয়ে উঠেছে। কিন্তু সেই রূঢ় 
অসহিষ্ণুতায় তার নিজের জীবনই ক্ষতবিক্ষত। জীবনকে ছাড়িয়ে যিনি 
আপন মননশক্তিতে নির্ভর করতে চেয়েছিলেন, জীবন তাঁকে কমা 
করেনি । 


বিছ্ভাষাগর ৮৬ 


তন্ববোধিনী পত্রিকা 


রামমোহন রায়ের মৃত্যুর পর ত্রাহ্মসমাজের প্রতিষ্ঠা প্রায় বিলুপ্তির 
পথে চলেছিল। রামগোপাল ঘোষ প্রমুখের নেতৃত্বে ডিরোজিও শিষ্য 
নব্য বঙ্গের দল একদিকে যেমন ইংরেজিয়ানার দিকে ঝুঁকে পড়েছিল, 
অন্যদিকে তেমনি মিশনারি পাদরিদের প্রভাবে এবং রেভারেণ্ড 
কৃষ্ণমোহন বন্দ্যোপাধ্যায়ের মত লোকের প্রেরণায় খুটধর্সের দিকে 
সাধারণ মানুষ আকৃষ্ট হয়ে পড়েছিল। এই সময়ে ত্রাহ্মসমাজের ভাঙ্গা 
হাল ভুলে ধরে আপন নেতৃত্বে তাকে পুনরুজ্জীবিত করেছিলেন মহৰি 
দেবেন্দ্রনাথ ঠাকুর । 

দেবেন্দ্রনাথ ঈশ্বরচন্দ্র বিদ্যাসাগরের চেয়ে বছর তিনেকের বড় ছিলেন। 
১৮৩৯ খৃষ্টাব্দে তিনি যখন তন্তববোধিনী সভার প্রতিষ্ঠা করলেন তখনও 
তিনি ত্রাহ্ম সমাজের সঙ্গে যুক্ত হননি। তন্ববোধিনী সভার উদ্দেশ্য 
ছিল “সমুদয় শাস্ত্রের নিগুঢ় তত্ব এবং বেদান্ত-প্রতিপান্ঠ। ত্রহ্মবিষ্যার 
প্রচার ।” অনেক বিশিষ্ট ব্যক্তিই সেদিন এই সভার সভ্য হয়েছিলেন। 
তাঁদের মধ্যে ছিলেন অক্ষয়কুমার দত্ত ও ঈশ্বরচন্দ্র বিদ্যাসাগর। 

১৮৪৩-এর আগস্ট মাস থেকে তত্ত্ববোধিনী পত্রিকার প্রকাশ। 
এই পত্রিকার সম্পাদনার ভার দেওয়া হয় অক্ষয়কুমার দত্তকে। কিন্তু 
অক্ষয়কুমার দত্তর চিন্তাধারায় দেবেন্দ্রনাথের পূর্ণ বিশ্বাস ছিল না। 
পত্রিকার প্রবন্ধাদি নির্বাচন ও সংশোধনের জন্য দেবেন্দ্রনাথ একটি Paper 
C০m৷৷itte৪ বা গ্রস্থাধ্যক্ষ সভা গঠিত করেন। এই কমিটিতে ছিলেন 
স্রীআনন্দকৃষ্ণ বসু, রাজনারায়ণ বস্তু, রাজেন্দ্রলাল মিত্র, ঈশ্বরচন্দ্র বিদ্যাসাগর, 
প্রসন্নকুমাঁর সর্বাধিকারী, শ্যামাচরণ মুখোপাধ্যায় প্রামুখ ব্যক্তিরা । 

বিদ্যাসাগর কিভাবে এই Paper Committee-তে এলেন, তার 


৮৭ তত্ববোধিনী পত্রিকা 


বিবরণ শ্রীস্থবলচন্দ্র মিত্র দিয়েছেন। বিদ্যাসাগরের গুণগ্রাহী বন্ধু ছিলেন 
_ আনন্দকৃষ্ণ বন্্া। আনন্দকৃষ্ণ বন্দু ছিলেন রাজা রাধাকান্ত দেব 
বাহাদুরের দৌহিত্র। শোভাবাজারের রাজবাড়ীতে বসে আনন্দকৃষণর 
অনুরোধে বিদ্যাসাগর অক্ষরকুমারের একটি প্রবন্ধর সংশোধন করে 
দেন। সংশোধিত অংশ অক্ষয়কুমারের ভাল লাগায় তিনি আনন্দকৃষ্ণর 
কাছে এসে হাজির হন ও জানতে পারেন বিদ্ভাসাগরকে। অক্ষয়কুমার 
ও বিদ্যাসাগর, দুজনের বয়সই তখন (১৮৪৩ খৃঃ) তেইশ । 

পেপার কমিটির হাতেই ছিল পুরো ক্ষমতা। অর্থাৎ প্রকাশযোগ্য 
প্রত্যেকটি রচনা, এমন কি সম্পাদকের রচনাও কমিটির অনুমোদন- 
সাপেক্ষ ছিল। কমিটির অন্যতম সদস্য হিসাবে ঈশ্বরচন্দ্র অক্ষয়কুমারের 
রচনাগুলি দেখে দিতেন। এ প্রসঙ্গে শ্রীরাজনারারণ বস্তু তাঁর বাঙ্গলা 
ভাষা ও সাহিত্য বিষয়ক বক্তৃতায় বলেছেন_“অনেকে অবগত নহেন যে, 
দেবেন্দ্রনাথ ঠাকুর ও বিদ্যাসাগর মহাশয়ের নিকট অক্ষয়কুমার দত্ত 
কত উপকৃত আছেন। তীহারা তাঁহার লেখা প্রথম প্রথম বিস্তর 
সংশোধন করিয়া দিতেন।৮ 

এই ঘটনার প্রমাণ পাওয়া যায় শরীন্ববলচন্দ্র মিত্রের জীবনী গ্রন্থ 
থেকেই। নিচে যে পত্রাংশগুলি উদ্ধত করা হয়েছে তার থেকেই 
বোঝা যাবে প্রবন্ধ নির্বাচন ও সম্পাদনার ব্যাপারে বিদ্যাসাগর কতখানি 
প্রাধান্য বিস্তার করেছিলেন। ১৭৭০ শকে অর্থাৎ পত্রিকা প্রকাশের 
দ্বিতীয় কল্পের “তন্ববোধিনী পত্রিকা'য় অক্ষয়কুমার দত্তর একটি প্রবন্ধ 
ছাপা হয়েছিল; “কবীরপন্থীদের ইতিহাস'। এই প্রবন্ধটি প্রকাশের 
পূর্বে বিদ্যাসাগরের কাছে গিয়েছিল অনুমোদনের জন্য । 

“[ beg to send herewith a copy of an article on the 
‘History of the Kabirponthis’ Please do the needful.» 


Sd. Akshay Kumar Dutta 


Paper-Editor 
পু am glad to read the copy sent by you. 


nicely got up and written in easy, 


It has been 

chaste language. I 

therefore, gladly approve of its publication in the Patrika.” 
Sd. Isvar Chandra Sarma 

“The corrections and alterations made by [5181 Chandra 
Vidyasagar here and there have been very nice.” 

Sd. Shyama Charan Mukhopadhya. 

এর দ্বার! প্রতিপন্ন হয় যে, বিদ্যাসাগরের সাহিত্যিক প্রাধান্য তখনই 

স্বীকৃত হয়েছিল। এবং অক্ষয়কুমার তাকে শ্রদ্ধার সঙ্গেই মেনে 
নিয়েছিলেন। 

সে যুগের সাময়িকপত্রের ইতিহাসে ‘তন্ববোধিনী পত্রিকা*র নাম 
উজ্জ্বল হয়ে আছে। “একেবারে সূচনাকাল থেকেই সাহিত্য দর্শন বিজ্ঞান 
পুরাতন্ব জীবনী সমাজনীতি ইত্যাদি নানা বিষয়ে স্থসমৃদ্ধ হয়ে পত্রিকাটি 
প্রকাশিত হয়। এই অসাধ্যসাধনের মুখ্য কর্ণধার ছিলেন ঈশ্বরচন্দ্র 
বিদ্যাসাগর ও অক্ষয়কুমার দত্ত।” তবুও দেবেন্দ্রনাথ খুশী হতে পারেননি। 
কারণ তখন তিনি বেদ-বেদান্ত মন্থন করে তত্তান্বেষণে রত। আধ্যাত্মিকতা 
তীর ধর্ম। ভক্তিবাদ তার মনে স্থায়ী আসন নিচ্ছে। তিনি বলেন বেদ ও 
বেদান্ত অভ্রান্ত এবং প্রার্থনার দ্বারা মানুষের কল্যাণ-ধর্ণ সাধিত হবে। 
অন্যদিকে অক্ষয়কুমার পুরো যুক্তিবাদী। তিনি প্রার্থনায় অবিশ্বাসী । 
আর ঈশ্বরচন্দ্র? ত্রহ্ম বা ঈশ্বর নিয়ে তার চিন্তা নয়, তার চিন্তা 
মানুষ নিয়ে। 

দেবেন্দ্রনাথ ঠাকুরের আত্মজীবনীতে এই মতবিরোধের উল্লেখ 
আছে। [পুষ্ঠা_-৪৫৬] 

“বাংলা গদ্ভসাহিত্যে যে দুইজন প্রতিভাবান পুরুষ এক নবধুগ 
আনিতে চাহিয়া ছিলেন, ঈশ্বরচন্দ্র বিদ্যাসাগর ও অক্ষয়কুমার দত্ত,_তাহারা 
দুজনেই আধ্যাত্মিকতার চেয়ে নৈতিকতাকেই বড় বলিয়া জানিতেন।” 

দেবেন্দ্রনাথ চেয়েছিলেন, “তন্্রবোধিনী পত্রিকা” শুধুমাত্র ত্রাহ্মধর্মমত 
প্রচারের মাধ্যম হবে; সত্যধর্ম প্রচারের জন্য হবে তন্থবোধিনী সভার 
মুখপত্র। ১৮৪৩ সালে ত্রাহ্মসমাজভুক্ত হওয়ার পর “দেবেন্দ্রনাথের দৃষ্টিতে 
এই সভা তেন্তবোধিনী ) ব্রাহ্গসমাজের কার্ধের একটি যন্ত্রমাত্র ছিল। 
...প্রিকার প্রবন্ধ নির্বাচন প্রভৃতি লইয়া তনন্তর্গত গরন্থাধ্যক্ষ সভার সহিত 
সময়ে সময়ে দেবেন্দ্রনাথের সংঘর্ষ হইতে লাগিল।” [ আত্মচরিত-পৃঃ ৩৫৭ ] 

বিদ্যাসাগরের বিরুদ্ধে অভিযোগ প্রবল হয়ে উঠেছিল কারণ তিনি 
ধর্মমত প্রচারের ব্যাপারে নিস্পৃহ ছিলেন অথচ সংক্কারমূলক রচনার 
| তন্ববোধিনী পত্রিক 


৮৯ 


প্রতি তার আকর্ষণ ছিল। তিনি ভেবেছিলেন ধর্মের চেয়ে নীতিপ্রচারের 
প্রয়োজন বেশী। এই কাজে তিনি পত্রিকার সহায়তা চেয়েছিলেন । 

শেষ পর্যন্ত অক্ষয়কুমার ও বিদ্যাসাগর দুজনেই “তন্রবোধিনী পত্রিকা” 
থেকে সরে যান। 

যদিও দেবেন্দ্রনাথ ও বিদ্যাসাগরের মধ্যে এই প্রচ্ছন্ন মতবিরোধ 
তাঁদের দুজনকে বিচ্ছিন্ন করেছিল, তা সত্বেও তারা পরস্পরকে শ্রদ্ধা 
করতেন যথেষ্ট । বিদ্যাসাগরের দুর্দমনীয় বিপ্লবী সত্বাকে তত্ত্ববোধিনী 
সভা অভিনন্দন জানিয়েছে; সংস্কার ও সঙ্কীর্ণতার বিরুদ্ধে সংগ্রামে 
তাকে সমর্থন জানিয়ে এসেছে। যখন “বঙ্গদর্শন” বা৷ ‘সংবাদ-প্রভাকর’ 
বিদ্যাসাগরকে আক্রমণ করে সমালোচনা করেছে, তখন তন্বোধিনী 
পৃষ্ঠার পর পৃষ্ঠা প্রবন্ধ লিখেছে বিদ্যাসাগরের সমর্থনে। পত্রিকার 
৪র্থ কল্পে (অগ্রহায়ণ ১৭৭৭ শক ) ১০৪1৫ পৃষ্ঠায় ‘বিধবাবিবাহ’ শীর্ষক 
প্রবন্ধে বিদ্যাসাগরের বিধবাবিবাহ বিষয়ক দ্বিতীয় পুস্তকের অকু% প্রশংসা 
করে ওই পুস্তকের উপক্রম ও উপসংহার অংশগুলি উদ্ধত করা হয়। 
বিধবাবিবাহ আইন বিধিবদ্ধ হওয়ার পর প্রথম বিবাহের সংবাদ পরিবেশন 
করে ি্বোধিনী পত্রিকা’ লেখে [পৌষ ১৭৭৮ শক, পূঃ ১২৯] 

“আমরা পরমাহলাদের সহিত জ্ঞাপন করিতেছি যে আমাদিগের 
চিরবাঞ্ছিত বিধবাবিবাহের প্রথা প্রচলিত হইতে আরম্ভ হইঝ়াছে। গত 
২৩শে অগ্রহায়ণ রবিবাসরে দেশবিখ্যাত শ্রীযুক্ত রামধন তর্কবাগীশ 
মহাশয়ের পুত্র শ্রীযুক্ত এীশচন্দ্র বিদ্ধারত্ন ভট্টাচার্যের সহিত পলাশভাঙা 
গ্রাম নিবাসী ভদ্রবংশোদ্তব ব্ৰহ্মানন্দ মুখোপাধ্যায়ের দরশমবর্ষীয়া বিধব! 
কন্যার শুভবিবাহ সম্পন্ন হয়।” ইত্যাদি। 

এই সংবাদের উপসংহারে তত্ত্ববোধিনী লেখে? “এই মহৎ ব্যাপার 
যে কয়েকটি অসামান্য ধীসম্পন্ন প্রসন্নমতি মহাত্মাদিগের সমবেত 
চেষ্টা দ্বারা সম্পন্ন হইয়াছে, তাহাতে আর সন্দেহ নাই। কিন্তু তন্মধ্যে 
মহামান্য ও সর্বাগ্রগণ্য শ্রীযুক্ত ঈশ্বরচন্দ্র বিদ্যাসাগর মহাশয়ের গুণ 
আমরা জীবন সত্বেও ভুলিতে পারিব না। তাঁহার অদ্বিতীয় নাম এই 
অসাধারণ কীতির সহিত মহীতলে চিরকাল জীবিত থাকিবে।.-” 

বহুবিবাহ রোধে বিদ্যাসাগরের অক্লান্ত সংগ্রামকে অকু সমর্থন 
জানিয়েছে তন্ববোধিনী। ৪র্থ কল্প প্রথমভাগের চৈত্র (১৬৯ পৃঃ) সংখ্যায় 

ও দ্বিতীরভাগে_ভাদ্র (১৭৭৮ শক-_ পৃঃ ৬৬-৭২) সংখ্যায় দীর্ঘ প্রবন্ধ 
লেখা হয়েছে বহুবিবাহ প্রথার নিন্দা করে এবং বিদ্যাসাগরের 
প্রচেষ্টাকে সমর্থন করে। 

সম্পাদক অক্ষয়কুমার দত্তর অনুরোধে একদা (১৮৪৮ খুঃ) 
তন্ববোধিনী পত্রিকা'তেই মহাভারতের বাংলা অনুবাদ আরন্ত করেছিলেন 
বিদ্যাসাগর । আদিপর্ব ছাপা হওয়ার পর কালীপ্রসন সিংহ বিদ্যাসাগরের 
কাছে এসে জানালেন যে, তিনিও মহাভারতের অনুবাদ করেছেন। তিনি 
বলেন, বিদ্যাসাগরও যদি মহাভারতের অনুবাদ করেন তবে কালীগ্রসন্নের 
বিরাট পরিশ্রম ব্যর্থ হবে। কারণ বিদ্যাসাগর ছেড়ে কেউ কালীপ্রসন্ন 
পড়বে না। বিদ্যাসাগর তখনই তার অনুবাদের কাজ ছেড়ে দিলেন। 
উপরন্ত কালীপ্রসন্নকে তীর কাজে অনেক সাহায্য করেছিলেন। এ 
ঘটনা কালীপ্রসন্ন নিজেই স্বীকার করে গেছেন। 

তত্ত্ববোধিনী সভা! ও পত্রিকার সঙ্গে যুক্ত থাকার জন্য বিদ্যাসাগর 
ব্ৰাহ্মমত দ্বারা প্রভাবিত হয়েছিলেন বলে বলা হয়। কিন্তু তত্রবোধিনী 
সভা যখন প্রতিষ্ঠিত হয় তখন দেবেন্দ্রনাথ ব্রাহ্ম হননি। “১৮৩৯ সালে 
যখন উপনিষদবেগ্ ব্ৰহ্মজ্ঞান প্রচার করবার প্রবল আগ্রহ দেবেন্দ্রনাথের 
চিত্তকে অধিকার করে, তখনও তিনি ত্রাহ্মসমাজের সহিত যুক্ত হননি। 
এই কারণে তিনি নিজ অভিপ্রায়ের উপযোগী নূতন একটি সভা 
প্রতিষ্ঠিত করিয়া লইলেন। তাহাই তন্রবোধিনী সভা” [ মহধি দেবেন্দ্রনাথ 
ঠাকুরের আত্মজীবনী পৃঃ ৩৪৭] 

বস্তুতঃ ধর্মাধ্যক্ষসভায় ( paper committee) যে ছু'একজনের 
ব্যক্তিত্বের প্রভাবে ‘তত্ত্ববোধিনী পত্রিকা’ দীর্ঘদিন পর্যন্ত আপন বৈশিষ্ট্য 
রক্ষা করে চলেছিল, তাদের মধ্যে ঈশ্বরচন্দ্র ও অক্ষয়কুমারের নাম 
সর্বাগ্রগণ্য। দেবেন্দ্রনাথ তাকে (বিদ্যাসাগরকে ) পরোক্ষে নাস্তিক 
বলেছেন; কিন্তু এ কথাও ভুল। বিদ্যাসাগরের ধর্মমত উদার ছিল। 
₹ তবে বেদান্ত ও অদ্বৈতচিন্তাধারার প্রভাব তীর ওপর ছিল, এ ধারণা 
অমুলক নাও হতে পারে। “বোধোদয়’ গ্রন্থে ঈশ্বর সম্বন্ধে সামান্য যে 
বর্ণনা তিনি দিয়েছেন, তার থেকে তার মনোভাব অনুমান করা যেতে 
পারে। “ঈশ্বর নিরাকার চৈতন্তস্বরূপ। তাহাকে কেহ দেখিতে পায় 
না; কিন্তু তিনি সর্বদা সর্বত্র বিমান ৷” 


তত্ত্ববোধিনী পত্রিকা 


৯১ 


বাংল! গগ্ভসাহিত্যের অষ্ট! 


বাংলা সাহিত্যের ইতিহাসে ঈশ্বরচন্দ্র বিদ্যাসাগরের স্থান নির্ণয় করতে 
গিয়ে রবীন্দ্রনাথ লিখেছিলেন_“বিদ্যাসাগর বাংলাগন্ধভাযার উচ্ছল 
‘জনতাকে স্মুবিভক্ত, সুবিন্যস্ত, সুপরিচ্ছন্ন এবং স্থুসংঘত করিয়া তাহাকে 
সহজগতি ও কার্ধকুশলতা দান করিয়াছেন।” 

বিদ্যাসাগরের আবির্ভাবের পূর্বে বাংলাগগ্ঠরচনার জন্য যাঁদের নাম 
করা হয়ে থাকে, তাদের মধ্যে অগ্রগণ্য হলেন মৃত্যুঞ্জয় বিদ্যালঙ্কার। 
মৃত্যুঞ্জয়ই সম্ভবতঃ বিদ্যাসাগরের পূর্ববর্তাদের মধ্যে একমাত্র লেখক 
যিনি বাংলাগগ্ভরচনার রীতি কিছুটা ধরতে পেরেছিলেন। ভাষাকে 
তিনি বিষয়োচিত করবার চেষ্টা করেছিলেন কিন্তু তবু ভাষার আড়টতা 
কাটিয়ে উঠতে পারেননি। মৃত্যপ্তয়ের হাতে ভাবা সেই কলানৈপুণ্য 
লাভ করেনি, ঝা বিদ্যাসাগরের হাতে সম্ভব হয়েছিল। সৃত্যুপ্রয়ের পরে 
স্মরণযোগ্য নাম রামমোহনের। কিন্তু রামমোহনের ভাষা বিতর্কের 
ভাষা; খজু ও দৃঢ় কিন্তু কমনীয়তাবজিত। ভাষার গঠনপদ্ধতি দুর্বল 
এবং শব্দনির্বাচন কণ্টকল্পিত। রেভারেগু, কৃষ্ণমোহন বন্দ্যোপাধ্যায়ও 
কয়েকখানি বই লিখেছিলেন_-উপদেশ কথা”, ‘বিদ্যাকল্লজ্রম’, যিড়দর্শন- 
সংবাদ'_যেগুলির ভাবা রামমোহনের মত কষ্টপ্রসূত নয়, বরং সহজ ও 
সরল। কিন্তু সে ভাষাও সাহিত্যের ভাষা হতে পারেনি। তার মধ্যে 
শিল্পনৈপুণ্যের সঙ্গে শিল্পবোধের সমন্বয় ঘটেনি; যুক্তির সঙ্গে হৃদয়- 
বেদনার মিলন ঘটেনি। তাই বিদ্যাসাগরের পূরববর্তীকালের বাংলাগণ্ের 
ভাষাকে জনতার মত বিক্ষিপ্ত, অবিন্যস্ত, উদ্দেশ্যহীন ও আড়ষ্ট বলে 
বর্ণনা করে রবীন্দ্রনাথ মোটেই অত্যুক্তি করেননি। কয়েকটি উদাহরণ 
দিলে ভাষার বিবর্তনের এই ইতিহাস প্রত্যক্ষ হবে। 


বিদ্যাসাগর ৯২ 


প্রথম মৃত্যুঞ্জয় বিষ্ভালঙ্কারের “ত্রিশ সিংহাসন’ থেকে_( রচনাকাল' 
১৮০২) 

“একদিবস রাজা অবস্তীপুরীতে সভামধ্যে দিব্যসিংহাসনে বসিয়াছেন: 
ইতিমধ্যে এক দরিদ্রপুরুষ আসিয়া রাজার সম্মুখে উপস্থিত হইল কথা 
কিছু কহিল না। তাহাকে দেখিয়া রাজা মনের মধ্যে বিচার করিলেন 
যে লোক যাচ্ছ করিতে উপস্থিত হয় তাহার মরণকালে যেমন শরীরের 
কম্প হয় এবং মুখ হইতে কথা নির্গত হয়ন! ইহারও সেইমত দেখিতেছি। 
অতএব বুঝিলাম ইনি যাল্রা করিতে আসিয়াছেন কহিতে পারেন ন৷ ৷” 

রামমোহন রায়ের ‘পথ্যপ্রদান’ (রচনাকাল ১৮২৩) থেকে_ 

“বাস্তবিক ধর্ম্মসংহারক অথচ ধর্মাসংস্থাপনাকাঙকী নামগ্রহণ পূর্বক 
যে প্রত্যুত্তর প্রকাশ করিয়াছেন তাহা সমুদায়ে দুইশত অষ্টাত্রিংশত 
ৃষ্টাসখ্যক হয় তাহাতে দশপৃষ্টাপরিমিত ভুমিকা এন্থারত্তে লিখেন। 
এ দশপৃষ্ঠা গণনা করা গেল যে ব্য ও নিন্দাসুচক শব্দ ভিন্ন স্পষ্ট 
কছুক্তি বিংশতি শব্দ হইতে অধিক আমাদের প্রতি উল্লেখ করিয়াছেন । 
এইরূপ সমগ্র পুস্তক প্রায় দুর্ববাক্যে পরিপুষ্ট হর” 

বিদ্যাসাগরের প্রথম গগ্ভরচনা “বানুদেবচরিত? ( ১৮৪৪-৪৫ ?) এবং 
প্রথম প্রকাশিত গ্রন্থ “বেতালপঞ্চবিংশতির (১৮৪৭) পূর্বে যেসব 
বাংলা গ্রন্থ রচিত হয়েছিল_তাদের মধ্যে উল্লেখযোগ্য গগ্ভসাহিত্য বলে 
কোন একটি গ্রন্থেরও নাম করা যার না। কৃষ্ণমোহনের রচনা লালিত্য- 
বর্জিত ; তার রচনার কৌন নিজন্ব রীতি ছিল না। “বি্ভাকল্পদ্রম' থেকে 


উদ্ধৃতি দেওয়া হল_ 

«এতদ্দেশের প্রাচীন ইতিহাসপুস্তকে অনেক অনেক নরপতি ও. 
বীরদিগের দেবপুত্ররূপে বর্ণনা আছে, ইহাতে বোধ হয় পুরাকালীন 
লোকদের সত্যাপেক্ষা অদ্ভুত বিবরণে অধিক আদর ছিল এবং পুরাণ- 
লেখকেরা কবিতার ছন্দ লালিত্যাদির প্রতি অনুরক্ত হইয়া শব্দবিন্যাস 
করতঃ পাঠকবর্গের মনোরঞ্জন পুরঃদর বিবিধ বিষয়ে উপদেশ করিতে 
প্রতিজ্ঞা করিয়াছিলেন ।” 

কোর্ট উইলিয়াম কলেজের কর্তৃপক্ষের অনুরোধে বিদ্যাসাগর ছাত্রদের 
উপযোগী পাঠ্যগ্রন্থের রচনায় মন দিলেন ভ্রীমদূভাগবতের আখ্যান- 
ভাগ থেকে শ্রীকৃষ্ণ চরিত্রকে গ্রহণ করে তিনি লিখলেন বাস্থদেবচরিত' | 


বাংল! গগ্ভসাহিত্যের স্রষ্টা 


৯৩ 


দুর্ভাগ্যের বিষয় ইংরাজশাসকবুন্দ বাস্ুদেবচরিত'-এ পৌভ্তলিকতার গন্ধ 
আবিষ্কার করায় বইটি ছাপা হয়নি। এই প্রথম রচন| বিদ্যাসাগরের 
তেইশ-চবিবশ বছর বয়সের রচনা । পরিণত শিল্পরীতির পরিচয় এই 
গ্রন্থে ছিল না, কিন্তু তবু ‘বাসুদেবচরিত’-এই বাংলাভাষার প্রথম যথার্থ 
শিল্পীর আত্মপ্রকাশ । নিচের উদ্ধৃতি থেকে সমকালীন গগ্ভসাহিত্যের 
পাশাপাশি বিদ্যাসাগরের রচনারীতির বৈশিষ্ট্য বোঝা সহজ হবে। 

“অনন্তর অস্টমমাস পূর্ণ হইলে ভাদ্রমাসের কৃষণপক্ষে অষ্টমীর 
অন্ধরাত্র সময়ে ভগবান ভ্রিলোকনাথ দেবকীর গর্ভ হইতে আবির্ভূত 
হইলেন। তৎকালে দিক্সকল প্রসন্ন হইল, গগনমণ্ডলে নির্মল নক্ষত্র 
মণ্ডল উদিত হইল, গ্রামে নগরে নান! মঙ্গলবাদ্য হইতে লাগিল। 
নদীতে নিৰ্ম্মল জল ও সরোবরে কমল প্রফুল্ল হইল। ' বন উপবন 
প্রভৃতি মধুর মধুকরগীতে ও কোকিল কলকলে আমোদিত হইল; 
এবং শীতল সুগন্ধি মন্দ মন্দ গন্ধবহ বহিতে লাগিল। সাধুগণের আশয় 
ও জলাশয় স্থপ্রসন্ন হইল। দেবলোকে দুন্দুভিধ্বনি হইতে লাগিল” 

এ গদ্য সিদ্ধ প্রাণবান ও সাবলীল। এ গন্ধে শিল্পীর করস্পর্শ 
পড়েছে; ফুটে উঠেছে নিবিড় অথচ গতিময় কাব্যস্থষমা। ভাষা 
ন্থবিভক্ত, সুবিন্যস্ত, সুপরিচ্ছন্ন এবং সুসংযত” হয়েছে। 

সংস্কতসাহিত্যের শব্দভাণ্ডার লুট করে এনেছিলেন বিদ্যাসাগর । 
এমন কি রচনার ভাবশরীরও সংস্কৃতসাহিত্যাশ্ররী। তবু “শকুন্তলা” বা 
“সীতার বনবাস’ সংস্কতের নয়, বাংলাগপ্ভের মৌলিক রূপ। গণ্ভের এই 
সাহিত্যরূপ এতদিন অনাবিদ্ধত ছিল। বিদ্যাসাগরের হৃদয়ে যে 
ছিল তারই প্রকাশ ঘটলো এতদিনে । গদ্যের ভাষা তার সাধারণ অর্থকে 
অতিক্রম করে আর এক অনির্বচনীয় অর্থে বিমূর্ত হলো। 

“সমুদ্রে দৃষ্টিপাতমাত্র দেখিতে পাইলেন, প্রবাহমধ্য হইতে এক 
অদ্ভুত স্ব্ময় মহীরুহ বহি্গত হইল। এ মহীরুহের শাখায় উপবিষ্ট 
হইয়া এক পরমাসুন্দরী পূর্ণযৌবনা কামিনী হস্তে বীণা লইয়া মধুর 
‘কোমল তানলয় বিশুদ্ধ স্বরে সঙ্গীত করিতেছে ।” 

“এই সেই জনস্থানমধ্যবর্তী প্রঅবণগিরি। এই গিরির শিখরদেশ 
আকাশপথে সতত সঞ্চরমান জলধরমণ্ডলীর যোগে নিরন্তর নিবিড় 
'নীলিমায় অলঙ্কৃত ৷” 


বিদ্যাসাগর ৯৪ 


এই ভাষাই আদর্শগ্ভের ভাষা ; ছন্দমধুর ও ব্যপ্তনাময়। “তাহার 
পূর্বের কেহই এইরূপ সুমধুর বাংলাগন্থ লিখিতে পারে নাই, এবং 
তাহার পরেও কেহ পারে নাই।” [ বঙ্কিমচন্দ্র ] 

কিন্তু শুধু গদ্যের ভাষাই নয়, তার ভাবদেহে তিনি প্রাণসঞ্চার 
করেছিলেন। শকুন্তলা ও সীতা তার হাতে পৌরাণিক বেশ ত্যাগ 
করে বাঙ্গালীর বেশে এসে দরীড়িরেছিল। স্নেহে ব্যথায় ও আবেগে 
মণ্ডিত, সহানুভূতিতে নিবিড় ঘরোয়া বাঙ্গালী জীবন। মূল রচনা না হয়েও 
তার গ্রন্থগুলি অনন্য সাহিত্যস্থ্ি। পরবর্তাকালের সকল শ্রেষ্ঠ লেখকের 
কাছেই প্রেরণাস্বরূপ। “বিদ্যাসাগর মহাশয় বাংলাগছ্ছের ছন্দভিত্তি 
স্থাপন করিয়াছিলেন, তাহারই উপরে বঙ্কিম ও পরে রবীন্দ্রনাথ তাহাদের 
কারুরীতির অশেষ নিদর্শন নির্মাণ করিয়াছেন ।” [মোহিতলাল মজুমদার, 
সাহিত্যবিতান ] 

বিদ্যাসাগরের সমসাময়িককালে ধার! গগ্ঠরচনার কাজে হাত দিয়েছিলেন 
তাদের নামও প্রসঙ্গক্রমে উঠতে পারে। কৃষ্ণমোহনের কথা পূর্বেই 
বল! হয়েছে। অক্ষয়কুমার দত্ত নিঃসন্দেহে সেকালের শক্তিমান লেখক। 
তার মন যুক্তিনিষ্ঠ ও সংস্কারমুক্ত ছিল। কিন্তু তার গগ্ভের ভাষা 
আড়ষ্ট ; পাঠককে তার বাচনভঙ্গিমায় কেবলই বাধা পেতে হয়। সেদিন ' 
অক্ষয়কুমারই তন্ববোধিনী পত্রিকার সম্পাদক ছিলেন। কিন্ত 
বিদ্যাসাগর 'পত্রিকা'তে প্রকাশযোগ্য প্রবন্ধগুলির এমন কি সম্পাদক 
অক্ষয়কুমার দত্তর প্রবন্ধগুলিরও ভাষার সংশোধন করে দিতেন। এর 
দ্বারা বোঝা যায়, সে যুগেও অক্ষয়কুমারের ওপর তার সাহিত্যিকপ্রতিষ্ঠা 
স্বীকৃত হয়েছিল। আর এ যুগের সমালোচক মোহিতলাল বলেন-__-“তিনি 
যে কেবল বাংলাগন্যের আবিষ্র্তা নহেন, পরস্ তাহার রচনা যে বাংলাগঞ্ছ- 
সাহিত্যের সর্বগুণান্বিত ক্লাসিক, “বেতালপঞ্চবিংশতি' হইতে আরস্ত করিয়া 
‘আত্মজীবনচরিত’ পর্য্যন্ত পাঠ করিলে প্রতিপত্রে ও প্রতিছত্রে তাহার 
প্রমাণ মিলিবে।” 

‘সীতার বনবাস-এর ভাষায় যেমন অপূর্ব শিল্পনৈপুণ্য ও কাব্যন্থষমার 
সমন্বয় ঘটেছে, তেমনই প্রাবন্ধিকভাষা গড়ে উঠেছে “বিধবাবিবাহ, 
“বহুবিবাহ প্রভৃতি বইগুলিতে। এগুলির ভাষা তাঁক্ষ, দৃঢ়, বুক্তিনিষ্ঠ 
অথচ প্রাপ্তল। কখনও বিদ্রপে শাণিত, কখনও বা আবেগে করুণ। 


বাংল! গছ্যসাহিত্যের স্রষ্টা 


৯৫ 


প্রতিপক্ষের সঙ্গে লড়াইয়ের জন্য এ ভাষার স্থটি। অথচ মাঁনবিক- 
বেদনাবোধ, সততা ও নিষ্ঠা প্রতি ছত্রে ছত্রে। সবার ওপরে লক্ষণীয় 
লেখকের গভীর সংযম ও শুচিতাবোধ। কোন .অবস্থাতেই শালীনতা- 
বোধকে বিসর্জন দেননি বিগ্ভাসাগর। তাই তার বিতর্কের ভাষাও 
আদর্শ ভাষা ;_ব্যঙ্গ্যাত্মক তবু পরিচ্ছন্ন । 

হা ভারতবর্ষ! তুমি কি হতভাগ্য! তুমি, তোমার পূর্ববতন সন্তান- 
গণের আচারগুণে, পুণ্যভূমি বলিয়া সর্ববত্র পরিচিত হইয়াছিলে; কিন্তু 
তোমার ইদানীত্তন সন্তানেরা স্বেচ্ছানুরূপ আচার অবলম্বন করিয়া, 
তোমাকে যেরূপ পুণ্যভুমি করিয়া তুলিয়াছেন, তাহা ভাবিয়া দেখিলে 
সর্ববশরীরে শোণিত শুঙ্ক হইয়া যায়।» [বিধবাবিবাহ ] 

“তর্কবাচস্পতি মহাশয়, দয়া করিয়া আমায় যে এই উপদেশ দিয়াছেন, 
তজ্ন্য তাহাকে ধন্যবাদ দিতেছি। আমি তাঁহার মত সর্ববজ্ঞ নহি; 
স্থতরাং পুস্তকবিরহিত অথবা উপদেশনিরপেক্ষ হইয়া, বিচারকার্ধ্য নির্ববাহ 
করিতে পারি, আমার এরূপ সাহস বা এরূপ অভিমান নাই। , তর্ক- 
বাচস্পতি মহাশয় সবিশেষ অবগত ছিলেন, এজন্য পূর্বের নির্দেশ 
করিয়াছেন, আমি সংস্কৃত পাঠশালা হইতে একগাড়ী পুস্তক আহরণ 
করিয়াছি। কিন্তু দেখ, তিনি কেমন সরল, কেমন পরহিতৈষী ; একগাড়ী 
পুস্তক পর্যাপ্ত হইবেকনা, যেমন বুঝিতে পারিয়াছেন, অমনি ছুইগাড়ী 
পুস্তক আহরণে উপদেশ দিয়াছেন।” [বহুবিবাহ] 

এ কথা ভাবলে আশ্চর্য হতে হয় যে, বাংলাভাষাকে যিনি সুবিস্যস্ত * 
করে গড়লেন, এবং বাংলাগছোর সাধুরূপ যিনি স্থষ্টি করলেন, তিনি 
কিন্তু সাহিত্যস্থরির সাধনায় কোনদিন বসেননি। বসেননি কথাটা হয়ত 
ঠিক নয়, ব্যক্তিজীবনে অবসর তীর এতই কম ছিল যে, নিজের আত্ম- 
চরিতটিও সম্পূর্ণ করে যেতে পারেননি । আত্মচরিতের কয়েকটি পৃষ্ঠা 
ছাড়া আর একটিমাত্র লেখা পাওয়া যায় যা অপ্রয়োজনের লেখা । 
সেটির নাম “প্রভাবতী সম্ভাষণ । যিনি বাংলাগন্যের জনক, তার মৌলিক 
সাহিত্যকর্ম নেই কেন, একথা জিজ্ঞাস্য হতে পারে বইকি। বস্তুতঃ 
সাহিত্যের সাধনায় তিনি কেন বলেননি, একথা না ভাবলে বিদ্যাসাগরকে 
বুঝতে অস্থবিধেই হবে। 

এই কথাটিই শ্রীভূদেব চৌধুরী তাঁর “বাংলা সাহিত্যের ইতিবথাপ্র 
বিদ্যাসাগর 


৯৬ 


ব্যক্ত করেছেন অন্যভাবে-_-“বিদ্ভাসাগর নিজব্যক্তিত্বের গভীরে এক 
ব্যাপক নিরাসক্তি ও উদার মূল্যবোধ রচনা করেছিলেন ।» 

বিদ্যাসাগরের জীবনে আসলে আত্মচিন্তার কোন অবকাশ ছিল না। 
যে মানুষ সমাজের সমস্ত গ্লানি মোচনের দায়িত্ব নিয়ে সংগ্রামী সৈনিকের 
মত শুধু লড়াই করে গিয়েছেন, সমাজের প্রতিটি মানুষের প্রতি করুণায় 
উৎসারিত হয়ে যিনি আচার ও কুসংস্কারের পলি সরিয়ে সমাজকে- 
স্বচ্ছতোয়া স্রোতস্বতীতে পরিণত করতে কৃতসংকল্প, তার জীবনে আত্ম 
চিন্তার স্থান কোথায়। নিজের জীবন দিয়েই তিনি এক অমর সাহিত্য 
রচনা করেছেন। দারিদ্র্যের ঝড় জল ঠেলে, জীবনের কৃচ্ছ_তাকে অবজ্ঞা 
করে যিনি মানবকল্যাণের দীপবন্তিকা জ্বালাতে এগিয়ে যান, তার 
জীবনের পরিমাপ করবে কে? 

সাহিত্যরচনা করে কালক্ষেপ করার মত সময় তার হাতে ছিল না। 
একমাত্র লক্ষ্য মানুষের দুঃখমোচন। কল্যাণবোধের প্রেরণা থেকেই 
তীর কর্ম। জীবনে তাই জ্ঞান, কর্ম ও সত্যবোধের সঙ্গে বৈরাগ্যের 
মিলন ঘটেছে। চির অপরাজিত যোদ্ধা পুগ্জীভূত অন্যায়, অসত্য অন্ধতা 
ও অজ্ঞতার সঙ্গে সংগ্রাম করে ক্লান্ত। চকিতের অবসরে তিনি চেয়ে 
দেখেছেন, বনবাসিনী সীতার মধ্যে নির্যাতিত নারীজাতির কান্না জমাট 
হয়ে লুকিয়ে আছে। তিন বছরের মেয়ে প্রভাবতীর বিয়োগে তীর 
পুরুষহৃদয় হাহাকারে ভরে উঠেছে। কিংবা সেই শিশুমেয়েটিকে লক্ষ্য 
করেই তিনি বুকের জমা বিক্ষোভকে প্রকাশ করেছেন_-“একমাত্র 
তোমায় অবলম্বন করিয়া এই বিষময় সংসারে অমৃতময় বোধ করিতে- 
ছিলাম.:.” অর্থাৎ সংসার অকৃতজ্ঞতায় বিষময় হয়ে উঠেছিল। কিন্তু 
সে অনুভূতিকে প্রকাশ করার অবসরই বা কোথায়? তাকে ছুটতে 
হয়েছে তারানাথ, দ্বারকানাথদের বিতর্কবুদ্ধের আসরে । 

বিদ্যাসাগরের সাহিত্যস্থ্ির সূচনাই হয়েছে প্রয়োজনবোধের তাগিদ 
থেকে। ফোর্ট উইলিয়ামে তাকে পড়াতে হতো হরপ্রসাদ রায়ের 
পপুরুষপরীক্ষাণ ও তৃত্যুপ্তয় বিষ্তাল্কারের ‘প্রবোধচন্দ্রিকা’। বই ছুটির 
ভাষা এতই অশালীন ছিল যে শিক্ষক বিদ্যাসাগর বিব্রতবোধ করতেন। 
তাই ফোর্ট উইলিয়ম কলেজের ছাত্রদের জন্য লিখলেন “বেতালপঞ্চবিংশতি” 
(১৮৪৭)। যিনি ‘সীতার বনবাস’ লিখলেন, তিনিই শিশুদের জন্য রচনা 


রা বাংলা গছ্সাহিত্যের অষ্টা 


করতে বসলেন “বর্ণপরিচয়’। প্রয়োজনের তাগিদেই লিখলেন “বোধোদরর' 
(১৮৫১), খিজুপাঠ” (১৮৫১), ‘কথামালা’ (১৮৫৬), ও “আখ্যানমঞ্জরী? 
(১৮৬৩)- ইংরাজী সাহিত্য ছেঁকে তিনি অনুবাদ করলেন_কিন্তু সে 
অনুবাদ স্রষ্টার হাতের যাদু্পর্শে মূল রচনাশৈলীর মাঁধর্ষে প্রকাশিত। 
শুধু শিশুশিক্ষার বইও নয়, সমাজের কলুষনাশের জন্য লেখনী ধারণ করে 
লিখলেন “বিধবাবিবাহ', ‘বহুবিবাহ’ প্রভৃতি গ্রন্থ । সে যুগে সংস্কতশিক্ষার্থী 
ব্যক্তিদের মুগ্ধীবোধ ব্যাকরণ মুখস্থ করার নিদারুণ প্রয়াস দেখে ব্যথিত 
হয়ে স্থষ্টি করলেন সরল ও সহজ “উপক্রমণিকা*র। অর্থাৎ যেখানে যা 
প্রয়োজন, তারই জন্য বিদ্যাসাগর সজাগ । যিনি সকল মানুষের অভাবকে 
জেনেছেন, ব্যক্তিগতজীবন তার কাছে তুচ্ছ হয়ে গেছে। 

তাই খণ্ডিত শিল্পীসত্বা, ও দার্শনিকসত্বাকে অতিক্রম করে, সাহিত্যিক 
বিদ্যাসাগরকে ছাড়িয়ে যে সমগ্র বিদ্যাসাগরের রূপ আমাদের চোখে 
প্রতিভাত, সে বিদ্যাসাগর মানবিক চেতনায় উদ্বুদ্ধ, বিপ্লবীনায়ক 


বিষ্তাসাগর। সকল তুচ্ছতার গণ্ডি পার হয়ে, তিনি সর্বকালের সকল 
মানুষের জন্য উৎসর্গীকৃত। 


বিদ্যাসাগর ৯৮ 


রামকৃষ্ণ ও বিগ্ভাসাগর 


পণ্ডিত ঈশ্বরচন্দ্র বিদ্যাসাগর তীর সমসাময়িক কালে দেশবাসীর শ্রদ্ধা 
ও বিদ্বেষ দুইই সমপরিমাণেই লাভ করেছিলেন। বহু বিশিষ্ট ব্যক্তিকে 
তিনি বিক্ষুর, এমনকি ক্রুদ্ধ করে তুলেছিলেন তাঁর নির্ভীক মতামত ও 
কাজে । বিধবা মেয়েদের বিবাহ দেওয়ার ব্যাপারে যেভাবে অগ্রণী 
হয়েছিলেন, তাতে অনেকেরই শিরঃগীড়া ঘটেছিল। সংস্কৃত কলেজে 
কায়স্থ ও শুদ্রের প্রবেশাধিকার দেওয়া, গণিকা পুত্রের উচ্চশিক্ষা 
লাভের অধিকারকে স্বীকৃতি দেওয়া থেকে শুরু করে হিন্দু উত্তরাধিকার 
আইনের ন্যায়সঙ্গত ব্যাখ্যা_ প্রত্যেকটি ব্যাপারেই তিনি কিছু না কিছু 
‘লোকের অগ্রীতি কুড়িয়েছেন। প্রচলিত সমস্ত সংস্কার ও সামীজিক 
অনুশাসন ভাঙ্গবার দায়িত্ব যেন তিনি একাই নিয়েছিলেন। তিনি শুধু 
বহুবিবাহেরই বিরোধী ছিলেন না, বৃদ্ধের বালিকা বিবাহের ঘটনাকেও 
ক্ষমার চোখে দেখেননি। সমাজের তর্করত্ব, বিদ্াবাগীশ থেকে শুরু 
করে বহু বিশিষ্ট লোকও তাই তার বিরোধী হয়ে উঠেছিলেন। তাদের 
অনেকেই বিদ্যাসাগরকে ভ্রান্ত, পথভ্রষ্ট, নাস্তিক ইত্যাদি আখ্যায় 
ভুষিত করেছেন। সেই বিদ্যাসাগর সম্পর্কে পরমহংসদেব কি ধারণা 
পোষণ করতেন, তা জানবার জন্যে কৌতুহলী হয়ে ওঠা খুব স্বাভাবিক। 

রামকৃষ্ণ পরমহংপদেব উনবিংশ শতাব্দীর ভারতবর্ষের পরম শ্রদ্ধেয় 
ব্যক্তিদের অন্যতম । তার নেতৃত্বেই হিন্দুধর্মের নবজাগরণ সম্ভবপর 
হয়েছিল। তীর ব্যক্তিত্বের অসামান্য প্রভাব কম-বেশী সকলকেই স্পর্শ 
করেছে। রামকৃষ্ণ একদিন তীর সহচরদের জানালেন যে, তিনি 
বিষ্ভাসাগরকে একবার দেখতে যাবেন। তারা বিস্মিত হয়ে তার 
মুখের দিকে চাইলো। কারণ, তারা বুঝতে পারছিল না, রামকৃষ্ণ 


৯৯ রামক্ক্চ ও বিদ্যাসাগর 


নিজে কেন যাবেন! বিদ্যাসাগরের কাছে তার কি দরকার থাকতে 
পারে? 

রামকৃষ্ণ বুঝতে পেরে বললেন_ওরে, মায়ের ভালবাসা আছে 
বলেই ত ও অমন হয়েছে। তাঁর দয়া না থাকলে কি কেউ অত বড় 
হতে পারে? 

একদিন রামকৃষ্ণ সত্যিই এসে হাজির । বিদ্যাসাগর চেয়ার থেকে 
উঠে তাকে বসাতে যাচ্ছিলেন, কিন্তু রামকৃষ্ণ মেঝের ওপরেই বসে 
পড়লেন। বললেন__এতদিন শুধু নালা, নর্দমা ডিঙিয়েছি ; ডোবা আর 
পুকুর পার হয়েছি। এবার সাগরে এলাম। 

বিদ্যাসাগরের হৃদয়ও কৌতুকরসে ভর! ছিল। তিনি সঙ্গে সঙ্গে 
উত্তর দিলেন-যখন এসে পড়েছেন, তখন ত আর উপায় নেই; 
খানিকটা নোনা জলই নিয়ে যান। আর যদি জাল ফেলতে চান, বড়- 
জোর কুচো মাছ, আর নইলে ঝিনুকের খোলা উঠতে পারে। তার 
বেশী কিছু নেই। 

রামরুষণও উত্তর দ্িলেন_না গো না, নোনা জল নেব কেন? 
এযে দুধের সাগর, দইয়ের সাগর, মধুর সাগর। তুমি ত অবিদ্যা নও, 
বিগ্ভাসাগর। আমি যখন এসেছি তখন মুক্ত কুড়িয়ে নিয়ে যাব। 

বিদ্যাসাগরের ধর্মমত কি ছিল, তিনি হিন্দু দেবদেবীতে বিশ্বাস 
করতেন কি না-তার কোন ইঙ্জিতই তীর ব্যবহারে কখনও পাওয়া 
যায়নি। বিদ্যাসাগর জীবনীকার স্থুবলচন্দ্র মিত্র একটি ঘটনার উল্লেখ 
করেছেন, যার থেকে তাকে বোঝা কিছুটা সহজ হবে। 

১৮৭৩ সালের নভেম্বর মাসে বিদ্যাসাগর হঠাৎ খবর পেলেন কাশীতে 
তার বাবা ঠাকুরদাস অসুস্থ হয়ে পড়েছেন। বিদ্যাসাগর ছুটে গেলেন। 
বাবাকে সেবা-শুঞঁষ করে নিজে হাতে রে বে খাইয়ে সুস্থ করে তুললেন। 

একদ্রিন বাপ ও ছেলে দুজনেই বসে আছেন, এমন সময় এক 
ভদ্রলোক এসে হাজির হলেন। ঠাকুরদাস অপরিচিত মুখ দেখে 
ভাবলেন ঈশ্বরের চেনা কেউ হবে। বিদ্ভাসাগরও কিন্তু মনে করলেন 
ভদ্রলোক তীর বাবার পরিচিত কেউ। তিনি তাই কথা না বলে 
ভেতরে উঠে গেলেন। কিছুক্ষণ পরে ফিরে এসে শুনলেন--ভদ্রলোক 
কিছু না বলেই উঠে গেছেন। 


বিদ্যাসাগর 


১০০. 


ঠাকুরদাস বললেন_আমি ত দেখিনি কখনও। ভাবলাম তোমার 
চেনা লোক। বিদ্যাসাগর লভ্ভিত হয়ে তখনই বেরিয়ে পড়লেন। 
বাঙালী টোলায় গিয়ে অনেক খুঁজে বার করলেন সেই লোকটিকে এবং 
জানতে চাইলেন কি তার বলার ছিল। 

ভদ্রলোক বললেন_আপনি কাশী এসেছেন শুনে আমি আপনাকে 
দেখবার জন্য ছুটে গিয়েছিলাম । কিন্তু একটি ক্ষুদ্র প্রশ্নও ছিল। জানি 
না আপনি উত্তর দেবেন কিনা। 

বিদ্যাসাগর তীর প্রশ্ন কি_তা জানতে চাইলে ভদ্রলোক বললেন__ 
আপনি ধর্ম মানেন কিনা, এবং ঈশ্বরে বিশ্বাস করেন কিনা শুধু 
এইটুকুই আমি জানতে চাই। 

বি্ভাসাগর বললেন_এ সম্বন্ধে আমি কোন আলোচনা কোথাও 
করিনি। আপনার সঙ্গেও করবো না। তবে আমি বিশ্বাস করি, 
প্রত্যেকে তার মনের বিশ্বাস অনুযারী চলবে। 

বিদ্যাসাগর একটু থেমে আবার বললেন__যার যেখানে বিশ্বাস, তার 
ধর্ম ও সেখানে । আপনি যদি মনে করেন, গঙ্গান্সীনে মুক্তি, যদি 
ভাবেন শিবপুজা করলে ধর্ম_তবে সেটাই আপনার বিশ্বাস ও 
আপনার ধর্ম । 

আরও কিছু আগেকার কথা। বিদ্যাসাগরের মা ও বাবা দুজনেই 
তখন কাশীবাসী। তিনি এসেছেন মা ও বাবাকে দেখতে । একদিন 
কাশীর ব্রা্ষণদের একটি দল বিদ্যাসাগরের কাছে এলেন। তাদের 
বক্তব্য £ বিদ্যাসাগর তো বড়লোক মানুষ; যত্রতত্র প্রচুর অর্থ দান 
করে থাকেন। আজ তিনি যখন কাশী এসেছেন, তখন ব্রাহ্মণদের 
অন্ততঃ হাজার পাঁচেক টাকা দান করে যান। ব্রাঙ্গণকে দান না 
করলে কাশী আসা সার্থক হয় না। 

উত্তরে বিদ্যাসাগর জানালেন_তিনি কাশী দেখতে আসেননি ; 
এসেছেন, তীর বাপ-মাকে দেখতে । তারপর মুখ তুলে মৃদৃস্বরে কিন্ত 
দৃঢ় ভঙ্গিতে জানালেন যে, যে-সব লোক কোন সৎকর্ম করে না, শুধু 
পরের মাথায় কীঠাল ভেঙ্গে খেতে চায়, তাঁদেরকে ব্রাহ্মণ বলে বা 
বিশ্বেশ্বর বলে যে মনে করে সে নরাধম। 

্রাহ্মণেরা সক্রোধে বললেন-_আপনি কি কাশী বিশ্বেশ্বরও মানেন না? 


১০১ রামকৃষ্ণ ও বিদ্যাসাগর 


উত্তর হল-_মআাপনাদের কাশী বা আপনাদের বিশ্বেশ্বরকে আমি 
মানি না। 

_আপনি কি মানেন তবে? সমবেত কণ্টে তারা চীৎকার করে 
উঠলেন । 

বিদ্যাসাগর উত্তর দ্রিলেন_আমার বিশ্বেশ্বর ও অনপূর্ণা_ উপস্থিত 
এই পিতৃদেব ও জননী দেবী বিরাজমান। জনক জননীকেই আমি 
পরমেশ্বর জ্ঞান করি। 

জননীর মৃত্যুর পর ঈশ্বরচন্দ্র কাশীপুরের গঙ্গাতীরে চন্দনধেনু করে 
যথারীতি শ্াদ্ধকার্ধ সমাধা করেন। তারপর এক বছর একবেলা স্বপাকে 
হবিষ্যান্ন ভোজন করেছিলেন। এই সময়ে তিনি জুতো পরা ছেড়ে 
দিয়েছিলেন । 


বিদ্যাসাগর বক্তা ছিলেন না। রাজনীতিক নেতাদের মত তিনি 
আদর্শ প্রচার করে বেড়াননি। নিজের কথা৷ অন্যকে শোনাবার জন্য 
কোন ব্যস্ততা ছিল না তার। কিন্তু তিনি একাগ্র ছিলেন মানুষের 
চিন্তার়। মানুষের কল্যাণের জন্য তিনি সমাজকে ভাঙ্গতে প্রস্তুত 
ছিলেন। তার এই মানবমুখী মনোভাবই তাকে বরেণ্য করে তুলেছিল। 
মানুষের সেবার মধ্যে দিয়েই তিনি ঈশ্বরকে সেবা করেছেন। মহাপুরুষ 
রামকৃষ্ণ তাই বিছ্ভাসাগরকে ঈশ্বরের আশীর্বাদপ্রাপ্ত মানুষ বলে সাদর 
অভ্যর্থনা জানিয়েছেন। তার সহচরদের কাছে রামকৃষ্ণ যা বলে- 
ছিলেন, সেই কথাগুলিকে নীচে উদ্ধত করা হল £ 

“বিদ্যাসাগরের অনেক গুণ। প্রথম, বিগ্যান্ুরাগ। দ্বিতীয়, দয়া 
সর্বজীবে। বিদ্যাসাগর দয়ার সাগর । বাছুরের! মায়ের দুধ পায় না 
দেখিয়া নিজে কয়েক বৎসর ধরিয়া দুধ খাওয়া বন্ধ করিয়াছিলেন। 
শেষে শরীর অতিশয় অসুস্থ হওয়াতে অনেকদিন পরে আবার 
ধরিয়াছিলেন। গাড়ীতে চড়িতেন না,_ঘোড়া নিজের কষ্ট বলিতে 
পারে না। একদিন দেখিলেন একটি মুটে কলেরা রোগে আক্রান্ত হইয়া 
রাস্তায় পড়িয়া আছে ও কাছে ঝাঁকাটা পড়িরা আছে। দেখিয়া নিজে 
কোলে করিয়া তাহাকে বাড়ীতে আনিলেন ও সেবা করিতে লাগিলেন। 
তৃতীয়, স্বাধীনতাপ্রিয়তা। কর্তৃপক্ষের সঙ্গে একমত না হওয়াতে 


বিদ্যাসাগর SR 


সংস্কৃত কলেজের প্রধান অধ্যক্ষের কাজ ছাড়িয়া দিলেন। চতুর্থ, মিথ্যা 
সম্মান বোধ তীর ছিল না। একটি শিক্ষককে ভালবাদিতেন; তাহার 
কন্যার বিবাহের সময়ে নিজে আইবুড় ভাতের কাপড় বগলে করিয়া 
আসিয়| উপস্থিত। পঞ্চম, মাতৃভক্তি ও মনের বল। মা বলিয়াছিলেন__ 
“ঈশ্বর তুমি যদি এই বিবাহে (ভ্রাতার বিবাহে ) না আস, তাহলে আমার 
মন বড় খারাপ লাগবে।” তাই কলিকাতা হইতে হাটিয়া গেলেন। পথে 
দামোদর নদী, নৌকা নাই; সীতার দিয়া পার হইয়া গেলেন। সেই 
ভিজা কাপড়ে বিবাহ রাত্রেই বীরসিংহায় মার কাছে গিয়া উপস্থিত ; 
বলিলেন--মা এসেছি।” 

রামকৃষ্ণ ও বিদ্যাসাগর উনবিংশ শতাব্দীর বাংলাদেশে ছুটি মহত্তম 
চরিত্র। রামকৃষ্ণ ছিলেন ভক্ত ও সাধক ; জাগতিক ব্যাপারে নিস্পৃহ। 
বিদ্যাসাগর ছিলেন মানবপ্রেমিক কর্মযোগী ; ঈশ্বর বিষয়ে নিলিপ্ত। 
রামকৃষ্ণ ধর্মকে সঙ্কীর্ণতার পরিধি থেকে মুক্ত করেছেন ; আর বিদ্যাসাগর 
সমাজকে সংস্কার ও অনুষ্ঠানসর্বস্বত৷ থেকে মুক্তি দিয়েছেন। , রামকৃষ্ণের 
হৃদয়ে জ্ঞানাশ্রিত দয়া। বিদ্যাসাগরের হৃদয়ে করুণার সঙ্গে যুক্ত 
হয়েছিল পৌরুষ। তবু ছুই বিপরীতমুখী এই ব্যক্তিত্বের মূল কেন্দ্র 
ছিল এক-_মানবকল্যাণ চিন্তা । 


রামকষ্জ ও বিদ্যাসাগর 


নিঃসঙ্গ জীবন 


দেশ ও সমাজের কাজে যিনি বরেণ্য, মানুষের হৃদয়ে যিনি মহামানব- 
রূপে পূজিত, দেখা যায়, ব্যক্তিগত জীবনে তিনি নিঃসঙ্গ ও একক। 
এর একটি কারণ এই যে, তিনি সর্ববিষয়ে সময়ের অগ্রগামী হয়ে 
জন্মগ্রহণ করেন। তার প্রগামী চিন্তাধারাকে অনুসরণ করা সহগামীদের 
পক্ষে সম্ভবপর হয়ে ওঠে না। বন্ধুবান্ধব এমন কি আত্মীয়ন্বজনও সেই 
মহৎ আদর্শের সামনে বাধার মত এসে দ্রাড়ায়। ফলে, দেশ ও কালের 
নিয়মকে যিনি নতুন করে গড়তে এসেছেন, তিনি ব্যক্তিগত জীবনে হন 
একক সঙ্গীহীন। বিদ্যাসাগরের সম্পর্কে এ কথা বিশেষভাবে বলা 
যায়। তার জীবনীকার চণ্তীচরণ বন্দ্যোপাধ্যায় এ কথা অনুভব করেছেন 
[ বিদ্যাসাগর জীবনচরিত] যে, ব্যক্তিগত জীবনে বিদ্যাসাগর অত্যন্ত অসুখী 
ছিলেন। আপন মতবাদকে প্রতিষ্ঠিত করবার জন্যে দেশ কাল ও 
সমাজের বিরুদ্ধে তিনি আজীবন যুদ্ধ করেছেন। তীর অতিরিক্ত 
আত্মবিশ্বাসসনিত অসহিষ্ণুতাও তাকে পারিবারিক জীবনেও দুঃখের 
পথেই টেনে নিয়ে গেছে। 

বন্ধুবান্ধাবদের কাছ থেকে তিনি আস্তে আস্তে দুরে সরে গেছেন, 
এর দায়িত্ব হয়ত সবটুকু বন্ধুবান্ধবদের নয়। অর্থাৎ বাইরের জগতে 
যিনি অবিচল বিপ্লবী, বন্ধু ও স্বজনের জগতেও তিনি অসহিষুঃ 
ব্যক্তিত্ববাদী। অসহিষ্ুত| এমন একটি বস্তু যা প্রখর আত্মবিশ্বাস, 
মর্যাদাবোধ ও স্পর্শসচেতন মনোভাবের সঙ্গে অঙ্গাঙ্গিভাবে জড়িয়ে 
থাকে। বহু বিশিষ্ট জননায়কের চরিত্রেই এই অসহিষুঃতার ভাব প্রত্যক্ষ 
হয়ে দেখা দিয়েছে। কিন্তু বিদ্যাসাগরের জীবনে এর ফলে যে ঝড় নেমে 
এসেছে, তাতে তার নিজের জীবনই ভেঙ্গে গুঁড়ো গুঁড়ো হয়ে গেছে। 


বিদ্যাসাগর 


বিদ্যাসাগরের কয়েকজন বিশিষ্ট বন্ধুর নাম করা যেতে পারে। 
তাদের অন্যতম হলেন প্রীমদনমোহন তর্কালক্কার। মদনমোহন তার 
বাল্যবন্ধু এবং সমমতাবলম্বী ছিলেন। বিদ্ভাসাগরকে অনুসরণ করার 
জন্য তাকেও অনেক কৃচ্ছ-তা ও ক্লেশ সহ্য করতে হয়েছে। স্ত্রীশিক্ষার 
ব্যাপারে বিদ্যাসাগর অগ্রণী হলে মদনমোহন নিজের মেয়েছুটিকেই আগে 
পাঠিয়েছেন। সংস্কৃত প্রেস ও ডিপোজিটারির ব্যাপারেও তার সহায়তা 
বিদ্যাসাগর স্বীকার করেছেন। কিন্তু তা সত্বেও মদনমোহন ও বিদ্যা- 
সাগরের মধ্যে যে বিরোধ জেগেছে তার ফলে দুজনেই দুজনের মুখ 
দর্শন করা বন্ধ করে দিয়েছিলেন । মদনমোহনের জামাতা বোগেন্দ্রনাথও 
এ বিরোধের সূত্র নিয়ে বিষ্ভাসাগরকে গালি দিয়েছেন। কিন্তু বিষ্ভাসাগরও 
কম বেদনা পাননি । মদনমোহনের মৃত্যুর পরে তার মাতা ও কন্যাকে 
তিনি মাসহারা দিয়েছেন। বন্ধুবিচ্ছেদের বেদনাও ভোগ করেছেন। 

বিচ্ছেদ ঘটেছে তারানাথ তর্কবাচস্পতির সঙ্গেও ৷ বহুবিবাহ নিরোধের 
চেষ্টায় বিদ্যাসাগর যখন দাড়ালেন, তখন স্বভাবসিদ্ধ ভঙ্গীতে বহুবিবাহের 
কুফলগুলিকে একটি পুস্তিকায় লিপিবদ্ধ করে দেখালেন। দ্বিতীয়তঃ 
তিনি বহুবিবাহের বিরুদ্ধে স্বাক্ষর সংগ্রহ করলেন। তৃতীয়তঃ বহুবিবাহ 
ান্রবিরুদ্ধ' ঘোষণা করে বহুবিবাহ রোধের অনুকূলে আইন স্ষ্টির 
চেষ্টা করলেন। 

তারানাথ “বহুবিবাহ, যে কুপ্রথা একথা স্বীকার করে বললেন_ 
বহুবিবাহ রোধ হওয়া উচিত। কিন্তু এই কাজকে শীন্দরবিরুদ্ধ বলতে 
তিনি অস্বীকার করলেন এবং প্রকাশ্যে যুক্তি ও উদ্ধৃতি দিয়ে বললেন__ 
বহুবিবাহ শান্ত্রবিরুদ্ধ নয়। 

এর ফলে তারানাথ তর্কবাচস্পতির সঙ্গে তার বাক্যালাপ বন্ধ 


হয়ে গেল। 
রাজা রামমোহনের পুত্র রমাপ্রসাদ বিধবাবিবাহের ব্যাপারে 


বিগ্ভাসাগরকে সমর্থন জানিয়েছিলেন, কিন্তু প্রকাশ্যে এসে দাড়াতে রাজী 
- হননি । কলে বিদ্যাসাগর তার সংশ্রব ত্যাগ করেন। অর্থাৎ বিদ্যাসাগরের 
ঘনিষ্ট ব্যক্তিবর্গ যে তাকে অকু) সমর্থন দেবে না, কিংবা তাঁর বিরুদ্ধে 
কোন কথা বলবে-_এটা অনেক সময়ই তিনি সহা করতে পারতেন না। 


ফলে বিরোধ আসন্ন হয়ে উঠতো। 
নিঃসঙ্গ জীবন 


১০ 


সামাজিক ক্ষেত্রে তাঁকে প্রচণ্ড বিরোধিতার সামনে দাড়াতে 
হয়েছিল। রক্ষণশীল হিন্দুসমাজ তাকে__শক্র বলে গণ্য করেছে। প্রকাশ্য 
রাস্তার তাঁর ওপর ব্যঙ্গ ও বিদ্রপ বিত হয়েছে। কিন্তু যিনি বিপ্লবী 
মনোধারা নিয়ে জন্মগ্রহণ করেন তাঁকে সংগ্রামের জন্য প্রস্তুত হয়েই 
আসতে হয়। বিদ্যাসাগরও সেদিন একক যোদ্ধা ছিলেন। কোন ভয়ই 
তাঁকে শিথিল করতে পারেনি। সরকারী রোষকে তিনি উপেক্ষা 
করেছেন। চাকরি ছেড়ে দিয়েও দায়িত্ব পালনে পরাজ্মুখ হননি। 
কিন্তু তবুও আঘাত পেয়েছেন, যখন প্রত্যাঘাত এসেছে অন্তরঙ্গদের 
কাছ থেকে। 

তাঁর দয়ার্দ হৃদয়ের সুযোগ নিয়ে বহুলোক তাকে ঠকিয়েছে। 
যারা তাঁর সহায়তায় প্রতিষ্ঠিত হয়েছে, তাঁরাও পরবর্তীকালে তাঁকে 
উপেক্ষা করেছে। জনৈক টোলের পণ্ডিত তার কাছ থেকে মাসিক 
অৰ্থসাহায্য নিয়েছে, তার প্রথমা পত্রী ও প্রথমা পত্নীর কন্ঠাকে পালনের 
জন্য। কিন্তু হঠাৎ একদিন আবিষ্কার করেছেন বিদ্যাসাগর যে, কন্যাকে 
তিনি আদৌ আশ্রয় দেননি। কোন দুঃস্থ ছাত্রকে বছরের পর বছর ধরে 
তার প্রকাশিত বইগুলি সাহায্য হিসাবে দেওয়ার পর হঠাৎ একদিন 
আবিক্ধার করেছেন বে, সাহাব্যপ্রাপ্ত ব্যক্তি দুঃস্থও নয়, ছাত্রও নয়। 
এক অসাধু পুস্তক-বিক্রেতা। ফলে মানুষের প্রতি তীর বিশ্বাস যেন 
শিথিল হয়ে এসেছে। 

চিন্তায় অতি স্বাতন্র্যবোধ থাকার জন্য প্রাতিক্ষেত্রেই এই বিরোধ 
সুস্পষ্ট । একদিকে চাকরির স্থান থেকে সরে আসতে হয়েছে ; গভর্নর 
ক্যাম্পবেলের সঙ্গে মতপার্থক্য ঘটায় তার বইগুলি পাঠ্যপুস্তকের 
তালিকা থেকে বাদ পড়েছে। অন্যদিকে বেথুন স্কুল, ওয়ার্ডস্‌ ইন্ড্টিটিউ- 
শন, হিন্দু ফ্যামিলি এযানুয়িটি ফাণ্ড, প্রত্যেকটি থেকে শেষ পর্যন্ত তাকে 
বেরিয়ে যেতে হয়েছে। মৃত্যুর পূর্বাহ ভরন্টা বিধবা নারীর উত্তরাধিকার- 
গত প্রশ্নে তিনি যে সিদ্ধান্ত নিয়েছেন, তৎকালীন বঙ্গসমাজ তাঁর জন্য 
তাঁকে ধিক্কার দিয়েছিল। এমন কি তীর অন্তরঙ্গ বন্ধু ও সুহৃদ 
দ্বারকানাথ মিত্র এ ব্যাপারে সম্পূর্ণ বিরুদ্ধমত পোষণ করেছেন। 

অবশ্য এগুলো এমন কিছু নয়। যে বিদ্রোহী প্রচলিত চিন্তা- 
ধারায় ভাঙ্গন ধরাতে আসে, তাকে অনেক বেশী বাধা, অনেক বড় 
বিদ্যাসাগর 

আঁঘাত সহা করতে হয়। কিন্তু বিদ্যাসাগর বিদীর্ণ হয়ে গিয়েছিলেন 
পারিবারিক জীবনের কয়েকটি ঘটনায়। 

অনুজ দীনবন্ধু ও ঈশানচন্দ্ের সঙ্গে বিরোধ বিদ্যাসাগরের জীবনে 
একটি দুঃখজনক ঘটনা। এর ফলেই বিদ্যাসাগর স্বপ্রাম বীরসিংহ 
চিরদিনের জন্য ত্যাগ করে চলে আসেন। 

দীনবন্ধু বা তৃতীয় ভ্রাতা শন্ভুচন্দ্ৰ সম্বন্ধে অভিযোগ করার মত খুব 
বেশী কিছু খুঁজে পাওয়া বার না। বরং দেখা যার শল্ুচন্্র অগ্রাজের 
প্রভাবে তীর আজ্ঞাবর্তী হয়েই জীবন কাটিয়েছেন। দীনবন্ধু পণ্ডিত, 
দয়ালু ও অমায়িক ব্যক্তি ছিলেন_তাও শঙ্তুচন্দ্রের লেখা ‘বিদ্যাসাগর 
জীবনচরিত' থেকে জানা যায়। 

দীনবন্ধুর সঙ্গে বিরোধের সূচনা ১৮৬৮ সালে। প্রেসের কাজ 
কিছুতেই ভালভাবে চলছিল না। বিদ্যাসাগর কতকটা বিরক্ত হয়েই 
প্রেস ও ডিপোজিটরি শ্রজনাথ মুখোপাধ্যায় নামের এক ভদ্রলোককে 
দান করেন। 

অথচ বিদ্যাসাগর প্রেস ছেড়ে দেবেন শুনে প্রেস কিনবার জন্য 
কোন ব্যক্তি দশ হাজার টাকা দাম দিতে চান। অন্যদিকে বিদ্যাসাগরের 
মাথায় তখন পঁয়তাল্লিশ হাজার টাকার মত খণ। স্বভাবতঃই প্রেম 
দান করার সংবাদে তার ভাইয়েরা বিক্ষুব্ধ হন। দীনবন্ধু আপত্তি 
জানিয়ে বলেন_ প্রেসে আমারও অংশ আছে; আমার অংশ তুমি দান 
করতে পারে। না। 

কোন কাজে বাধা পেলে বিদ্যাসাগর ক্রুদ্ধ হয়ে পড়তেন। নিজের 
ভাইয়ের কাছ থেকে আপত্তি আসায় তিনি হঠাৎ অত্যন্ত রুষ্ট হয়ে 
পড়লেন । তখনই ব্যাপারটির নিষ্পত্তির জন্য দুর্গামোহন দাস নামের 
এক সন্্রান্ত উকীলকে সালিসি নিযুক্ত করেন। সাক্ষী হিসাবে ডাকা 
হয় শলতচন্্র ও পিতৃব্যপুত্ৰ পীতাম্বরকে এবং আরও কয়েকজনকে । 
বিরোধ প্রকাশ্যে গিয়ে পড়ছে দেখে শত্ভুচন্দ্র ও দীনবন্ধু অত্যন্ত লড্ভিত 
হন। শন্তুচন্দ্রের অনুরোধে তখন দীনবন্ধু একটি লিখিত পত্রের মারফত 
প্রেসের ওপর তার সমস্ত স্বত্ব ত্যাগ করেন। এই ঘটনার ফলে 
বিদ্যাসাগর ও দীনবন্ধুর মধ্যে সকল সম্পর্ক ছিন্ন হয়ে বার। এমন কি 
দীনবন্ধুর স্ত্রীকে পাঠান টাকা বিদ্যাসাগরের কাছে ফেরত আসে। 

নিঃসজ জীবন 

পরের বছর অর্থাৎ ১৮৬৯ সালে আর একটি ঘটনা ঘটে। 
বিদ্যাসাগর বিধবাবিবাহ দিতে পারাকেই জীবনের সবচেয়ে বড় সৎকর্ম 
বলে মনে করতেন। অথচ এই বিধবাবিবাহের সহায়তা করার জন্যই 
ভাইয়েদের সঙ্গে তাঁর বিরোধ চরমে পৌছলো। 

ক্ষীরপাই গ্রামের অধিবাসী জনৈক শিক্ষক মুচিরাম বন্দ্যোপাধ্যায় 
বালবিধবা, মনোমোহিনী দেবীকে বিয়ে করতে চান। বিদ্যাসাগর খুশী 
হয়ে এই বিয়ে দিতে বীরসিংহ গ্রামে এলেন। এদ্রিকে ক্ষীরপাই 
গ্রামের হালদাররা বিদ্যাসাগরের বন্ধু। মুচিরাম হালদারদের ধর্মপুত্র। 
হালদারর! এসে ধরলেন বিগ্ভাসাগরকে, এ বিয়ে তিনি বেন না৷ দেন। 
বিদ্যাসাগরও কথা দ্রিলেন_এ বিয়েতে কোন সাহায্য তিনি আর 
করবেন না। 

বিদ্যাসাগর চরিত্রের এ এক দুর্বোধ্য রহস্ত। যিনি বিধবাবিবাহ 
'দেওয়াকে তার জীবনের সবচেয়ে বড় সৎকর্ম বলে মনে করেন এবং এর 
জন্য প্রাণ পর্যন্ত বিসর্জন দিতে প্রস্তুত, তিনিই হালদারদের অনুরোধে 
এই বিয়ে ভেঙ্গে দিতে রাজী হলেন। কিন্তু বিদ্যাসাগরের অজ্ঞাতেই 
তার নিষেধ অমান্য করে বিবাহ দেওয়ালেন জনৈক কৈলাশ মি, 
দীনবন্ধু ও ঈশানচন্দ্র। বিদ্যাসাগরের কানে যখন পৌছলো, তখন 
তিনি অত্যন্ত বিক্ষুব্ধ হলেন। তার ছোট ভাই ঈশানচন্দের ব্যবহারই 
তাকে সবচেয়ে বেশী আঘাত দিল। ঈশানচন্দ্রের রঢ় ভাষা ও আচরণে 
তিনি এতই আহত হন যে, সঙ্গে সঙ্গে বীরসিংহ গ্রামের সঙ্গেও সম্পর্ক- 
ছেদের সংকল্প গ্রহণ করলেন। ভবিষ্যতে আর কখনও তিনি বীরসিংহে 
আসেননি। স্বেচ্ছায় নিজের জন্মভূমি থেকে নিজেকে বিচ্যুত করে 
নিয়ে গেলেন। বিদ্যাসাগর-জীবনের এ এক করুণ ট্র্যাজেডি। 

বিদ্যাসাগরের মনের বিপর্যস্ত অবস্থার পরিচয় পাওয়া যায় পিতা 
ঠাকুরদাসকে লেখা একখানি চিঠি থেকে। চিঠিটি উদ্ধত করলাম ঃ 


“প্রণতিপূর্বকং নিবেদনম্‌ 


নানা কারণে আমার মনে সম্পূর্ণ বৈরাগ্য জন্মিয়াছে, আর আমার 
ক্ষণকালের জন্যও সাংসারিক কোন বিষয়ে লিপ্ত থাকিতে বা কাহারও 
সহিত কোন সংজব রাখিতে ইচ্ছা নাই ৷...... 


বিদ্যাসাগর 


ce সাংসারিক বিষয়ে আমার মত হতভাগ্য আর দেখিতে পাওয়া 
যায় না। সকলকেই সন্তুষ্ট করিবার নিমিত্ত প্রাণপণে যত্র করিয়াছি, 
কিন্তু অবশেষে বুঝিতে পারিয়াছি_সে বিষয়ে কোন অংশে কৃতকার্য 
হইতে পারি নাই। যে সকলকে সম্তৰ্ট করিতে চেষ্টা পায়, সে কাহাকেও 
সন্তষট করিতে পারে না।” 


মাকে লিখেছিলেন_ 

«......স্থির করিয়াছি যতদুর পারি নিশ্চিন্ত হইয়া জীবনের অবশিষ্ট- 
ভাগ নিভৃতভাবে অতিবাহিত করিব। এক্ষণে আপনার ভ্রীচরণে এ 
জন্মের মত বিদায় লইতেছি।” 


খণভারে বিদ্যাসাগর তখন জর্জরিত অথচ প্রচুর দায়িত্ব মাথায়। 
পাইকপাঁড়ার রাজবাড়ী থেকে রাণী স্ব্ণমরী প্রত্যেকের কাছে তার খণ। 
ুর্গাচরণ বাবুর গচ্ছিত খণপত্রও তিনি বন্ধক দিয়েছেন। মাঝে মাঝে 
ক্লান্ত বিপর্যস্ত হয়ে ভাবেন_আর না, থাক্‌ বিধবাবিবাহের ঝামেলা । 
আমি আর খরচ করে বিয়ে দিতে পারবো না। মাঝে মাঝে ভাবেন, 
আবার ফিরে যাই সরকারী চাকরিতে। মনের এই নিঃসঙ্গতা ও ক্লান্তির 
মুহূর্তে ছুটে গিয়েছেন নির্জন কার্মাটারের বাংলোতে। 
১৮৭২ সালের জুন মাসে দ্বিতীয়া কন্যা কুমুদিনী দেবীর বিয়ে দিলেন। 
রুলিয়ার সাব-রেজিস্ট্রার অঘোরনাথ চট্টোপাধ্যায়ের সঙ্গে । আর ১৮৭৩ 
সালের £ঠা ফেব্রুমারি তীর বড় মেয়ে হেমলতা বিধবা হয়ে দুটি শিশু 
পুত্রকে সঙ্গে নিয়ে পিতৃগুহে ফিরে এলেন। এই দুই দৌহিত্র সুরেশ 
চন্দ্র (সমাজপতি ) ও জ্যোতিষচন্দ্রকে বড় করে তুলবার দায়িত্বও আবার 
বিদ্যাসাগরের ওপরেই এসে পড়ল। কিন্তু ইতিমধ্যে আর একটি দুঃখ- 
জনক ঘটনা ঘটলো । সে ঘটনা হলে! একমাত্র পুত্র নারায়ণের সঙ্গে। 
নারায়ণ বিয়ে করেন ১৮৭০ সালে_বাংলা ২৭শে শ্রাবণ। পাত্রী 
খানাকুল নিবাসী শন্তুচ্দ্র মুখোপাধ্যায়ের বিধবা কন্যা ভবসুন্দরী, বয়স 
যোল। তখন নারায়ণের বয়স একুশ। অনুজ শল্তুচন্্রই বিগ্ভাসাগরকে 
জানান যে, নারায়ণ ওই পাত্রীটিকে বিয়ে করতে ইচ্ছক। বস্তুতঃ এই 
বিবাহ নারায়ণের সঙ্গে ভবস্ুন্দরীর পূর্বরাগের ফল। অথচ ভবন্ুন্দরীর 
জন্য বিদ্যাসাগর ইতিমধ্যেই অন্যত্র পাত্র স্থির করেছিলেন। নারায়ণের 

মা দীনমরী দেবীও এই বিয়ের বিরুদ্ধে ছিলেন। কিন্তু যে মুহূর্তে 
বিদ্যাসাগর শুনলেন যে, নারায়ণ এই মেয়েটিকেই বিয়ে করতে চান, 
কর্তব্য স্থির করতে তিনি একটুও দ্বিধা করেননি। শঙ্তুচন্দ্রকে চিঠি 
লিখলেন বিদ্যাসাগর--“-----কুটুন্ব মহাশয়ের আহার ব্যবহার পরিত্যাগ 
করিবে, এই ভয়ে বদি আমি পুত্রকে তাহার অভিপ্রেত বিধবাঁবিবাহ 
হইতে বিরত করিতাম, তাহা হইলে আমা অপেক্ষা নরাধম আর কেহ 
হইত না। সে স্বতঃপ্রবৃত্ত হইয়া এই বিবাহ করাতে, আমি আপনাকে 
চরিতার্থ জ্ঞান করিয়াছি।” 

বিদ্যাসাগর কোনদিনই নারায়ণের ওপর সন্তম্ট ছিলেন না। পিতা 
ঠাকুরদাসের কাছে তিনি অনুযোগ করেছেন, যে তাঁর অতি আদরে 
নারারণ বিপথে যাচ্ছে। “আপনি ঈশানের ও নারাণের মাথা 
খাইতেছেন, তথাপি আপনি লোকের নিকট আপনাকে কিরূপে 
নিরামিষাশী বলিয়া পরিচয় দেন?” [ শন্তুচন্্র বিগ্যারত্র_ পৃঃ ৮৭] 
বিবাহের পরবর্তী জীবনেও নারায়ণ সংযত ব| শোভনচরিব্রবিশিষ্ট হননি 
বলেই বিদ্যাসাগর মনে করেছেন। তার ব্যবহারে ও আচরণে তিনি 
এতই বিক্ষুব্ধ হন, যে শেষ পর্যন্ত তার একমাত্র পুত্রকে ত্যাগ করলেন 
বিদ্যাসাগর । নারায়ণের প্রতি তার ক্রোধ এতই প্রচণ্ড হয়ে উঠেছিল 
‘যে, পুত্রকে তিনি তাহার গৃহে প্রবেশের অধিকার থেকে বঞ্চিত করেন। 
তার উইলেও বিদ্যাসাগর লেখেন--“মমার পুত্র বলিয়| পরিচিত শ্রীযুত 
নারায়ণ বন্দ্যোপাধ্যায় যারপর নাই যথেচ্ছাচারী ও কুপথগামী। 
এজন্য ও অন্য অন্য গুরুতর কারণবশতঃ আমি তাহার সংশ্রব ও সম্পর্ক 
পরিত্যাগ করিয়াছি।” 

নারায়ণজননী দীনময়ী দেবীর কাছে এ ঘটনা মর্ান্তিক। স্বামীর 
কর্তব্যনিষ্ঠার রূঢ়তায় তিনি আহত হলেন। একমাত্র পুত্র বাড়ী থেকে 
বিতাড়িত হওয়ায় তিনি যে আঘাত পান, তার আর উপশম হয়নি। 
ফলে বিদ্যাসাগর ও তার স্ত্রী দীনময়ী দেবীর মধ্যে আর দাম্পত্য জীবনের 
কোন মাধুর্য ছিল না। [502] Chandra Mitra—Iswar Chandra 
Vidyasagar পঃ ৬৪৫ ] বিদ্যাসাগর ও দীনময়ী দেবী একত্রও থাকতেন 


না। অবসর সময়েও বিদ্যাসাগর কার্শাটারের নির্জন পল্লী নিবাসে 
গিয়ে থাকতেন। 


বিদ্যাসাগর ১১০ 


তীর ব্যক্তিজীবন যে কি বেদনাময় ছিল, তা স্ত্রীকে লেখা তার 
একটি চিঠি থেকেই অনুমান করা যায়। 
“কল্যাণনিলরান্থ 

আমার সাংসারিক সুখভোগের বাসনা পূর্ণ হইয়াছে। আর আমার 
সে বিষয়ে অপুমাত্র স্পৃহা নাই। বিশেষতঃ ইদানীং আমার মনের ও 
শরীরের যেরূপ অবস্থা ঘটিয়াছে-*-..-এক্ষণে তোমার নিকট এ জন্মের 
মত বিদায় লইতেছি। এবং বিনয় বাক্যে প্রার্থনা করিতেছি যদি 
কখনও কোন দোষ বা অসন্তোষের কার্য করিয়া থাকি, দয়া করিয়া 
আমায় ক্ষমা করিবে। তোমার পুত্র উপযুক্ত হইয়াছেন, অতঃপর তিনি 
তোমাদের রক্ষণাবেক্ষণ করিবেন" 

তীর মনের এই করুণ বিষগ্নতাই প্রতিফলিত হয়েছে তার প্রভাবতী 
সম্তাষণের, ছত্রে ছত্রে“-কিছুদিন হইল আমি নানা কারণে 
সাতিশয় শোচনীয় অবস্থায় অবস্থাপিত হুইয়াছি। সংসার নিতান্ত বিরস 
ও বিষময় হইয়া উঠিয়াছে।” 

১৮৮৮ সালের আগস্ট মাসে দীনময়ী যখন মারা যান, তখনও 
নারায়ণ ভার সামনে আসতে পারেননি। মৃত্যুর পূর্বমহূর্তে তিনি 
কপালে করাঘাত করে আক্ষেপ প্রকাশ করেন। 

বিদ্যাসাগর আরও তিন বছর বেঁচেছিলেন। কিন্তু রোগে জীর্ণ, 
শোকতপ্ত সে আর এক বিদ্যাসাগর । স্ত্রীর সঙ্গে মনান্তর ও একমাত্র 
পুত্রের বিচ্ছেদকে তিনি যতই নীরবে সহা করুন, এর ফলে তার হৃদয় 
যে বিদীর্ণ হয়ে গিয়েছিল, তাতে কোনই সন্দেহ নেই। এ বেদনা 
তিনি আমৃত্যু ভোগ করেছেন । 

অপ্রকাশিত চিঠি 


উনবিংশ শতাব্দীর বাংলাদেশে স্মরণীয় নামগুলির মধ্যে মহারাণী 
স্ব্ণময়ী দেবীর নাম নানা কারণে চিহ্নিত হয়ে আছে। এই মহীয়সী 
নারীর কাছ থেকে সে যুগের আর একজন ( এবং সম্ভবতঃ বিশিষ্টতম ) 
ব্যক্তিত্ব পণ্ডিত ঈশ্বরচন্দ্র বিদ্যাসাগর নানাভাবে সহায়তা পেয়েছেন । 
বিদ্যাসাগর তাকে শ্ধা নিবেদন করতে কুঠিত হননি। সম্প্রতি একটি 
অপ্রকাশিত চিঠি (বিদ্যাসাগরের লেখা) পাওয়া গিয়েছে যার মধ্যে 
বিদ্যাসাগরের এই মনোভাব সুস্পষ্ট হয়ে উঠেছে। 

রাণী স্বর্ণময়ীর স্বামী কাশিমবাজারের রাজা কৃষ্ণনাথের সঙ্গে 
বিদ্যাসাগরের পরিচয় ও যোগাযোগ ঘটে ১৮৪৬ সালে-_তখন তিনি 
ফোর্ট উইলিরম কলেজের চাকরিতে ছিলেন। কাশিমবাজারের রাজ- 
পরিবারের সঙ্গে তীর ঘনিষ্ঠতার বিবরণ কৃষ্ণনাথের উইলসংক্রান্ত মামলায় 
(১৮৪৭ খুঃ) জানা যায়। বিদ্যাসাগর তীর প্রয়োজনে কাশিমবাঁজারের 
রাজবাড়ী থেকে এবং রাণী স্বর্ণময়ীর কাছ থেকে খণগ্রহণ করেছেন। 
আবার স্থযোগ পাওয়ার সঙ্গে সঙ্গে সে খণ শোধ করেছেন। ১৮৬৯ 
খুঃর ৪ঠা নভেম্বর তিনি রাণী স্বর্ণময়ীর দেওয়ান রাজীবলোচন রায়কে 
একটি চিঠি লেখেন। তখন বিদ্যাসাগর খণের ভারে জর্জরিত। একদিকে 
তার অপরিমিত ব্যয়ের প্রয়োজনে, অন্যদিকে পাওনাদারদের তাগিদে 
তাকে রাণীর কাছে খণ চাইতে হয়। বিদ্যাসাগর লেখেন ঃ 


“শুভাশীষঃসন্ত 
সাদরসম্ভাষণমাবেদনমিদম্‌ 
আপনি অবগত আছেন বিধবাবিবাহ কাধ্যোপলক্ষে আমি বিলক্ষণ 
ধণগ্রস্ত হইরাছি। এ খণের ক্রমে পরিশোধ করিতেছি। দুই ব্যক্তির 
নিকট আমার কিছু অধিক খণ আছে। তাহারা ক্রমে লইতে সন্মত 
নহেন, এককালে টাকা পাইবার জন্য ব্যস্ত করিতেছেন। এককালে 
বিদ্যাসাগর 

তাহাদের খণ পরিশোধ করি তাহার স্থযোগ নাই কিন্তু তাহা না করিলেও 
কোনক্রমে চলিতেছে না । উপায়ান্তর না দেখিয়া অবশেষে শ্রীমতী রাণী 
মহোদয়ার নিকট প্রার্থনা করিতেছি। তিনি দয়া করিয়া আমাকে ৭৫০০ 
সাতহাজার পাঁচশত টাকা ধার দেন। একখানি হ্যাগুনোট লিখিয়া 
দিব এবং তিন বৎসরে পরিশোধ করিব। এই খণ নিয়মিত সময়ে 
পরিশোধ করিতে পারিব সে বিষয়ে আমার অণুমাত্রও সন্দেহ নাই। 
সন্দেহ থাকিলে কখনও আমি এরূপে ধার চাহিতাম না। আপনকার 
সাহায্য ব্যতিরেকে আমার এই প্রার্থনা সফল হইবার সম্ভাবনা নাই। 
আপনি অসন্দিগ্ণচিত্তে সহায়তা করিবেন। এই সহায়তা করিয়া আপনাকে 
কখনও অপ্রস্তুত হইতে হইবেক না ।*-” 

এই চিঠি লিখে বিদ্যাসাগর টাকা পেয়েছিলেন, এবং যথাসময়ে সে 
টাকা শোধ করেছিলেন । তিনি যখন টাক! শোধ দেন, তখন রাজীবলোচন 
রায় আর জীবিত ছিলেন না। রাণী স্বর্ণময়ীকে টাকা! পাঠিয়ে বিদ্যাসাগর 
যে চিঠি লিখেছিলেন, তার মর্মার্থ হলো_ 

“কিছুকাল পূর্বে মহারাণীর অনুমতিক্রমে দেওয়ান ৬রাজীবলোচন রায় 
আমার বিশেষ প্রয়োজনের সময়ে আমাকে ৭৫০০ টাকা খণন্বরূপ 
দিয়াছিলেন। কথা ছিল আমি আমার সুবিধামত এই খণ শোধ করিব। 

“এই খণের টাকা পাইয়া আমি যে কি পরিমাণে উপকৃত হইয়াছিলাম, 
তাহা ভাষায় ব্যক্ত করিয়া বলা শক্ত। এই উপকার আমার স্মরণে 
চিরজাগরুক হইয়া রহিবে। দেশে অনেক বিত্তশালী ব্যক্তি বর্তমান 
কিন্তু সাধারণ মানুষের হৃদয়ের শ্রদ্ধা ও আশীর্বাদ মহারাপীর মত এমন 
করিয়া আর কেহই পায় নাই। 

«এতদিন এই খণ শোধ করিতে না পারার জন্য_আমি অত্যন্ত 
কুষ্িত হইয়া আছি। এখন সেই সুযোগ আসিয়াছে তাই ৭৫০ টাকার 
কারেন্সি নোট" এই সঙ্গে পাঠাইলাম। দয়া করিয়া এই টাকা গ্রহণ 
করিয়া আমাকে খণমুক্ত করিবেন” 


রাণীর দেওয়ান রাজীবলোচন রায়কে লেখা বিদ্যাসাগরের আর একটি 
চিঠি সম্প্রতি পাওয়া গেছে। এই চিঠিটি ইতিপূর্বে আর কোথাও 
প্রকাশিত হয়নি। চিঠিটি পুরোপুরি উদ্ধত করছি। প্রসঙ্গতঃ বলে 
অপ্রকাশিত চিঠি 


১১৩ 


রাখা দরকার যে, মুর্শিদাবাদের সঙ্গে বিদ্যাসাগরের ঘনিষ্ঠ যোগাযোগ 
খাকার আর একটি কারণ কান্দীর রাজা প্রতাপচন্দ্র সিংহ। এই 
প্রতাপচন্দ্র সিংহর ইচ্ছায় ও সহায়তায় তিনি কান্দীতে ১৮৫৯ খুষ্টাব্দের 
১লা এপ্রিল একটি ইংরাজী স্কুলের প্রতিষ্ঠা করেন। স্কুলটি বিদ্যাসাগরের 
নিজস্ব তত্বাবধানে ছিল। এর জন্য তাকে মাঝে মাঝে কান্দী যেতে 
হতো । আলোচ্য চিঠিটিতে স্কুলটির কথা উল্লেখ করা৷ আছে। 

চিঠির পুনশ্চলিখিত অংশটুকু বুঝবার জন্য বলা দরকার যে, 
বিদ্যাসাগরের একটি মুদ্রাযন্্র (প্রেস) ছিল এবং এটিই শেষপর্যন্ত তীর 
জীবিকাঅর্জনের উপায় হয়ে দীড়িয়েছিল। এই প্রেসে তিনি যেমন নিজের 
| (লেখা বা সম্পাদনা করা বই ছাপতেন তেমনি অন্যের বই-ও ছাপতেন। 

বিদ্যাসাগরের এই অপ্রকাশিত চিঠিটি নিচে দেওয়া হলো $= 

“শুভাশীষঃসন্ত 

সাদরসম্তাষণমাবেদনমিদম্‌ 

আপিনকার অসুস্থতার সম্বাদ পাইয়া অতিশয় দুঃখিত ও উদ্বিগ্ন 
হইলাম। এক্ষণে শারীরিক কিরূপ আছেন সবিশেষ লিখিয়া নিরুদ্বেগ 
করিবেন। অধিকদিন সেস্থানে থাকিলে সর্বধদাই অনুস্থ হইবার সম্তাবনা। 
বোধহয় কলিকাতায় আসিলে অনেক ভাল থাকিতে পারেন। যদি বিশেষ 
অস্থৃবিধা না থাকে সেরূপ কদর্য স্থানে থাকা অবিধেয় শ্রীমতী রাণী 
মহোদয়াকে আমার সবিনয় শুভাশীর্ববাদ জানাইবেন এবং তিনি এক্ষণে 
শারীরিক কিরূপ আছেন জানিতে ইচ্ছা করি । আমি আশ্বিন মাস অবধি 
প্রায় সর্বদাই অন্ুস্থ এজন্য এতদিন আপনাকে কোন সম্াদ লিখিতে পারি 
নাই। কান্দী বিদ্যালয়ের বালকদ্দিগের পারিতোধিক বিতরণ উপলক্ষে তথায় 
যাইবার কল্পনা আছে। বদি বাওয়া হয় মুরশিদাবাদ গিয়া আপনাদিগের 
সঙ্গে-সাক্ষাত ও শ্রীমতীকে আশীর্ববাদ করিয়া আসিব। ইতি__ 


শুভাকাঙকীণঃ 
আঈশ্বর চন্দ্র শর্মণঃ 


শ্রীহরগোবিন্দকাস্ত বিছ্যাভূষণের নাটক নাগরী অথবা বাঙ্গালা অক্ষরে 
মুদ্রিত হইবেক তাহা জানিতে পারি নাই এজন্য মুদ্রণকাধধ্য স্থগিত আছে 
ত্বরায় তাহা লিখিবেন। ইতি”% 


* বিদ্যাসাগরের এই চিঠিটা শ্রীকমল বন্দ্যোপাধ্যায়ের সৌজন্যে পাওয়া গেছে । 
বিঘাসাগর 


তাং ১২ই মাঘ 


১১৪ 


উইল 


যিনি করুণাসাগর নামেই খ্যাত এবং দান ও বিধবাবিবাহের প্রয়োজনে 
ধীর ব্যক্তিগত খণ এক সময়ে ছিয়াশি হাজার টাকায় পৌছেছিল, 
বৈষয়িক বিচক্ষণতাও তার কিছুমাত্র কম ছিল না। তীর সমদর্শী 
দৃষ্টি এবং দক্ষ আইনজীবীর মত তীক্ষ বুদ্ধির পরিচয় তার রচিত 
উইল। মৃত্যুর পূর্বে এই সমস্ত খণ শোধ করেও তিনি প্রচুর বিষয় 
সম্পত্তি রেখে গিয়েছিলেন। তিনি একদিকে যেমন সরকারি চাকরি 
তুচ্ছ মনে করে ছেড়ে দিয়েছিলেন, অন্যদিকে তেমনি প্রেস, প্রকাশনা 
ও পুস্তকালয় স্থাপন করে প্রচুর উপার্জনের পথও স্থষ্টি করেছিলেন। 
তীর মৃত্যুর পর তীর সন্তান সন্ততি ও পরিজনেরা দারিদ্র্য ভোগ 
না করে, এ বিষয়ে তিনি যেমন সচেতন ছিলেন, তাঁর দায় ও দায়িত্ব 
যাতে অবহেলিত না হয় এবং যেসকল পরিবার তার মুখাপেক্ষী_তারা 
যাতে বঞ্চিত না হয়, সেদিকেও তেমনি সজাগমৃষ্টি ছিলেন। 

১৮৭৫ খৃষ্টাব্দের মে মাসে বিদ্যাসাগর তার এই বিখ্যাত উইলটি 
রচনা করেন। উইলটি পুরোপুরি বাংলায় লেখা। আইনের ভাষা 
ক্রটিশৃন্য যেন পারদর্শী কোন আইনজ্ঞের হাতের রচনা। উইলে 
কারুকেই উত্তরাধিকারী মনোনীত করা হয়নি। সমস্ত সম্পত্তির ভার 
তিনজন কার্ধদর্শীর (6৯৩০০৫০:) হাতে দেওয়া হয়েছে। 

বিদ্যাসাগর প্রতি মাসেই বহু আত্মীয়স্বজন ও অনাত্সীয় দুঃস্থ 
পরিবারকে নির্দিষ্ট অর্থ সাহায্য দিতেন। মৃত্যুর পরও তাদের কাউকে 
তীর বদান্যতা থেকে বঞ্চিত করতে চাননি। নিজের ভাইদের তিনি 
ছিলেন কিন্তু তাদেরকে নিয়মিত মাসিকরৃত্তি দিয়েছেন 
সে ব্যবস্থা অব্যাহত রাখার নির্দেশ দিয়েছেন। 

উইল 


পৃথক করে দিয়ে 
এবং মৃত্যুর পরও 


১১৫ 


প্রত্যেক কন্যা, পুত্রবধূ ও অন্যান্য আত্মীয়স্বজন এমন কি যাঁরা তার 
বিশেষ বিরাগভাজন হয়েছিলেন তাদের জন্যও তার পক্ষপাতশুন্য ব্যবস্থা । 

বাংলা ১৮ই জ্যৈষ্ঠ ১২৮২ (ইংরাজী ৩১.৫.১৮৭৫) তারিখে 
বি্াসাগর মূল উইলটি সই করেন। সাক্ষীস্বরূপ বীরা নাম দিয়েছিলেন, 
তাদের নাম যথাক্রমে £ রাজকৃষ্ণ মুখোপাধ্যায়, রাধিকা প্রসন্ন মুখোপাধ্যায়, 
গিরীশচন্দ্র বিদ্ারত্র, শ্যামাচরণ দে, নীলমাধব সেন, যৌগেশচন্দ্র দে, 
বিহারীলাল ভাদুড়ি ও কালীচরণ ঘোষ। যাদের কার্ধদর্শী ( Executor ) 
নিযুক্ত করা হয়েছিল তাদের নামঃ (১) কালীচরণ ঘোষ (২) 
ক্সীরোদনাথ সিংহ ও (৩) বেশীমাধব মুখোপাধ্যার় | 

পুত্রবধূ, পৌত্রী, কন্যা ও দৌহিত্র, দৌহিত্রী সকলের কথাই উইলে 
উল্লেখ করা হয়েছিল। করা হয়নি শুধু পুত্র নারায়ণের নাম। করা 
হয়নি তা নয়, তার উইলের শেষ পরিচ্ছেদে পুত্র সম্পর্কে তিনি 
লিখেছেন_-“আমার পুত্র বলিয়া পরিচিত শ্রীধুত নারায়ণ বন্দ্যোপাধ্যায় 
যারপরনাই বথেচ্ছাচারী ও কুপথগামী, এজন্য ও অন্য অন্য গুরুতর 
কারণবশতঃ আমি তাহার সংশ্রব ও সম্পর্ক পরিত্যাগ করিয়াছি। এই 
হেতুবশতঃ বৃত্তিনির্বন্ধস্থলে তাহার নাম পরিত্যক্ত হইয়াছে। এবং এই 
হেতুবশতঃ তিনি চতুৰিংশ ধারানির্দিষ্ট খণ পরিশোধকালে বিদ্যমান 
থাকিলেও তিনি আমার উত্তরাধিকারী বলিয়া! পরিগণিত অথবা দ্বাবিংশ 
ও ত্ৰয়োবিংশ ধার! অনুসারে এই বিনিয়োগপত্রের কার্ধদর্শী নিযুক্ত হইতে 
পারিবেন না” (দ্বাবিংশ ও ত্ৰয়োবিংশ ধারা কার্ধদর্শী বা executor- 
দের পুননিয়োগ সংক্রান্ত নির্দেশ ) 

উইলে ধাদের নির্দিষ্টহারে মাসিকবৃত্তি দেওয়ার নির্দেশ তাদের 
তালিকায় পিত! ঠাকুরদাস, সহোদর দীনবন্ধু, শল্ুচন্্র ও ঈশানচন্দর 
তাঁর তিন বোন, স্ত্রী দীনময়ী দেবী, চার কন্যা হেমলতা, কুমুদিনী, 
বিনোদিনী ও শরওকুমারী_ পুত্রবধূ ভবন্থন্দরী, পৌত্রী মৃণালিনী, দুই 
দৌহিত্র সুরেশচন্দ্র ও জ্যোতিষচন্দ্র সমাজপতি, দৌহিত্রী রাজরাণী (বা 
সরোজিনী ), ভ্রাতৃবধূ শ্বাশুড়ি, জ্যেষ্ঠা কন্যার শ্বাশুড়ি, জ্যেষ্ঠা কন্যার 
ননদ, মাতার মাতুলকন্যা। ইত্যাদি বহুজনের নাম আছে। মদনমোহন 
তর্কালঙ্কারের সঙ্গে বিদ্যাসাগরের মনান্তর ও শেষে কথা-বলাবলিও বন্ধ 
ছিল। কিন্তু উইলে মদনমোহন তর্কালঙ্কারের মাকে ৮১, কন্া 


বিদ্যাসাগর ১১৬ 


কুন্দমালাকে ১০২ ও বোন বামানুন্দরীকে ৩২ মাসিক বৃত্তি দেওয়া 
আছে। এছাড়া আছে ৯ ও ১০ এর ধারা। ধারাগুলি মূল ভাষাতেই 
উদ্ধত করছি। 


“৯। আমার দেহান্তসময়ে আমার মধ্যমা, তৃতীয়া, ও কনিষ্ঠ! কন্যার 
বে সকল পুত্র ও কন্যা বিদ্যমান থাকিবেক_-কোনও কারণে তাহাদের 
ভরণ-পোষণ বিগ্যাত্যাস প্রভৃতির ব্যয়নির্ববাহের অস্ুব্ধি ঘটিলে তাহারা 
প্রত্যেকে দ্বাবিংশ বর্ষ বয়ঃক্রম পর্য্যন্ত মাসিক ১৫ পনর টাকা বৃত্তি 
পাইবেক ৷” 

*১০। আমার দেহান্তসময়ে আমার যেসকল পৌত্র ও দৌহিত্র 
অথবা পৌত্রী ও দৌহিত্রী বিদ্যমান থাকিবেক__তাহাদের মধ্যে কেহ 
অন্ধত্ব পর্গৃত্ব প্রভৃতি দোষাক্রান্ত অথবা অচিকিৎস্ত রোগগ্রস্ত হইলে 


আমার বিষয়ের উপস্বত্ব হইতে যাবজ্জীবন মাসিক ১০ দশ টাকা বৃত্তি 
পাইবেক ৷” 


অর্থাৎ তার মৃত্যুর পর তার বংশের কেউ যাতে অভাবে কষ্ট না 
পায় এমনভাবেই তিনি তার উইল রচনা করেছিলেন । 

এই উইল রচনা করার যোল বছর পরে (১৮৯১ খৃষ্টাব্দে) বিদ্যা- 
সাগরের দেহান্তর ঘটে। তখন কার্ধদর্শীদের মধ্যে দুজন মাত্র জীবিত। 
ক্ষীরোদনাথ সিংহ ও কালীচরণ ঘোষ। কিন্তু দ্বিতীয়োক্ত ভদ্রলোক 
প্রবেট্‌ নিতে রাজী হলেন না। কারণ অনেকেরই তখন ধারণা 
বিদ্যাসাগর মৃত্যুর পূর্বে আর একটি উইল (L৭50 i]! ) তৈরি করে- 
ছিলেন। কিন্তু এই উইলটি খুঁজে পাওয়া যায়নি। কেউ কেউ সন্দেহ 
করেন যে, তীর মৃত্যুর সময়ে কেউ এই শেষ উইলটিকে নম্ট করে 
ফেলেছিল। বিদ্যাসাগর যে দ্বিতীয় আর একটি উইল তৈরি করেছিলেন 
বিভিন্ন সূত্রে তার সমর্থন মেলে। 

স্থুবলচন্দ্র মিত্র তার ইংরাজী ঈশ্বরচন্দ্র বিদ্যাসাগর গ্রন্থে (পৃঃ ৬৫৮) 
লিখেছেন_—“On the 24th July, (1891) Suggestions were 
made for a fresh will. Babu Golap Chandra Sastri, a reno- 
wned pleader of the High Court, drew up a draft of the last 


testament. But Vidyasagar could not subscribe to it.” 

প্রীক্ষিতীশপ্রসাদ চট্োপাধ্যায় ০5715898851 70 নি to His 
Memory’ প্রবন্ধে লিখেছেন_“[n 1875 at the age of 54, Pandit 
Iswar Chandra Vidyasagar drew up his last will and testament. 
He lived 16 years after this date, and had another will drawn 
up with some what different bequests. One feature of it was 
the constitution of a board of trustees for the Metropolitan 


Institution.” 


শরীচণ্ডীচরণ বন্দ্যোপাধ্যায় ‘বিদ্যাদাগর’ গ্রন্থের ৪৩৭ পৃষ্ঠার ফুটনোটে 
লিখেছেন £_“তাহার লোকান্তর গমনের অত্যল্নকাল পূর্বের তাহার 
অভিপ্রামত এক সংশোধিত উইল প্ৰস্তুত হইয়াছিল। অপরাপর অংশ 
অনুমোদিত হইলেও মেট্রপলিটান কলেজ সম্বন্ধে একটু চিন্তা করিবার 
অবসর লইতে গিয়া গীড়াবৃদ্ধি হয়। পরিশেষে আর সংশোধিত উইল 
স্বাক্ষর করা হয় নাই ৷” 


চণ্তীবাবুর বইটি বার হয় ১৩০২ (অর্থাৎ ১৮৯৫ খৃঃ) সালে। 
বিদ্যাসাগরের মৃত্যুর চার বছর পরে। চণ্ডীবাবুকে জীবনীরচনায় 
সহায়তা করেছিলেন বিদ্তাসাগরপুত্র নারায়ণ। বিদ্যাসাগরের শেষজীবনের 
সঙ্গে ঘনিষ্ঠতা চণ্তীবাবু বা নারায়ণবাবু কারোরই ছিল না। “‘মেট্রপলিটান 
কলেজ সম্বন্ধে একটু চিন্তা করিবার অবসর লইতে গিয়া গীড়াবুদ্ধি 
হয়’;_এত অন্তরঙ্গ সংবাদ চণ্ডীবাবু দিলেন কিন্তু সে উইল কোথায় 
গেল তা বললেন না। মেট্রপলিটান কলেজ সম্পর্কিত অংশ ছাড়া 
উইলের অপরাপর অংশ বিদ্যাসাগর অনুমোদন করেছিলেন এ কথ! যখন 
তিনি বলেছেন, তখন বিদ্যাসাগরের শেষ ইচ্ছার ছবিও পাঠকের সামনে 
তুলে ধরা তার কর্তব্য ছিল। কিন্তু চণ্ডীবাবু তা করেননি । 


কাজেই বিদ্যাসাগরের শেষ উইল সম্পর্কে অনেক রকম সন্দেহ: 


অনেকের মনেই থেকে গেছে। 

বিদ্যাসাগরের সম্পত্তি কি কি ছিল জানবার জন্য কৌতুহল জাগা 
স্বাভাবিক। ১৮৭৫ খৃষ্টাব্দে তার অনেক খণ ছিল। কিন্তু মৃত্যুর পূর্বে 
সমস্ত খণ তিনি শোধ করে গিয়েছিলেন। দান ও ব্যরবাহুল্যের জন্য 

তার খরচের অঙ্ক যেমন মোটা ছিল, তার আয়ের অঙ্কও তেমনি স্ফীত 
ছিল। ক্ষিতীশপ্রসাদ তীর প্রবন্ধে বলেছেন যে, ১৮৭৫ খৃষ্টাব্দে তীর 
বাৎসরিক আয় দশ হাজার টাকার উরে ছিল এবং মৃত্যুর পূর্বে এই অঙ্ক 
ত্রিশ হাজার টাকায় পৌছেছিল। এ বিষয়ে প্রামাণ্য অভিমত হচ্ছে 
0. E. Bunckland-4র ‘Bengal under Lieutenant Governors’ গ্রন্থে 
তিনি লিখেছেন_“Vidyasagar’s monthly benefactions amoun- 
ted to about Rs. 1500 and his income from his publications for 
several years ranged from Rs. 8000 to Rs. 4500 per month.” 
সুবলচন্দ্র মিত্র লিখেছেন_“ Before his death he had repaid 
all his debts. He left his property quite free from embarrass- 
ments’, ( Page 681) 


১৮৭৫ খৃষ্টাব্দে রচিত তার এই উইলের সঙ্গে সম্পত্তির যে তালিকা 
দেওয়া ছিল সেটি উদ্ধৃত করছি_ 
(ক) সংস্কৃত যন্ত্রের তৃতীয় অংশ 
(খ) আমার রচিত ও প্রচারিত পুস্তক 
বর্ণপরিচয় দুই ভাগ, কথামালা, বোধোদয়, চরিতাবলী, আখ্যানমঞ্জরী 
দুই ভাগ, বাঙ্গলার ইতিহাস ২য় ভাগ, জীবনচরিত, বেতালপঞ্চবিংশতি, 
শকুন্তলা, সীতার বনবাস, ভ্রান্তিবিলাস, মহাভারত, সংস্কৃতভাষা প্রস্তাব, 
বিধবাবিবাহবিচাঁর, বহুবিবাহবিচার এবং উপক্রমণিকা, ব্যাকরণ কৌযুদ্রী, 
খজুপাঠ তিন ভাগ, মেঘদূত, শকুন্তলা, উত্তরচরিত। তা ছাড়া Poetical 
Selections, Selections from Goldsmith. 
গে) যে সকল পুস্তকের স্বত্বাধিকার ক্রয় করা হইয়াছে। মদনমোহন 
তর্কালঙ্কার প্রণীত শিশুশিক্ষা, রামনারায়ণ তর্করত্ব প্রণীত কুলীনকুল- 
সর্বন্ব। 
(ঘ) কাদম্বরী, সটাক বাল্মিকী রামায়ণ প্রভৃতি মুদ্রিত সংস্কৃত 
পুস্তক। 
(ঙ) নিজ ব্যবহারার্থ সংগৃহীত সংস্কৃত, বাঙ্গালা, হিন্দী, পারসী, 
ইংরেজী প্রভৃতি পুস্তকের লাইব্রেরী । 
চে) কার্মাটারের বাংলো ও বাগান। 

১৮৯১ খৃষ্টাব্দে তার সম্পত্তির পরিমাণ অনেক বৃদ্ধি পায়। ১৮৭৬ 
খৃষ্টাব্দে বাদুড় বাগানে অনেক টাকা ব্যয়ে বাসের জন্য একটি দ্বিতল বাড়ী 
তৈরি করেছিলেন। তার সম্পাদনায় আরও কয়েকটি বই বার হয়। 
স্থুকিয়া ষ্রীটে তার নিজের ও সম্পাদিত গ্রন্থগুলির বিক্রির জন্য 
ক্যালকাটা লাইব্রেরী” নামে একটি বইয়ের দোকানও খুলেছিলেন। 
নগদ টাকার উল্লেখ শন্তুচন্দ্রের গ্রন্থে পাই_-“তাহার বাটিতে নিজ তহবিলে 
ও ব্যাঙ্কে প্রায় বিংশতি সহস্র টাকা জমা ছিল।” [পৃঃ ৩২৭] 

মেট্রোপলিটান কলেজও বিদ্যাসাগরের ব্যক্তিগত সম্পত্তি। 

সম্পত্তির কার্ধদর্শী হিসাবে প্রবেট নিলেন_ক্ষীরোদনাথ সিংহ 
(৯৮ আপার সারুলার রোড, কলিকাতা ) কিন্তু তা সত্তেও বিদ্যাসাগরের 
ইচ্ছা পূর্ণ হলো না। কারণ হিতৈবীদের সহায়তায় নারায়ণচন্দ্র আদালতে 
মামলা করলেন। তীর পক্ষে যুক্তি_-উইলে যখন কাউকেই উত্তরাধিকারী 
বলে নিদিষ্ট করা হয়নি, তখন একমাত্র পুত্রকে (অর্থাৎ নারায়ণকে ) 
সম্পত্তির উত্তরাধিকার থেকে বঞ্চিত করা চলে না। জুরীদের মধ্যে মতভেদ 
হয়। কিন্তু কেউ বিপক্ষে না থাকায়__শেষপর্ধন্ত নারায়ণচন্দ্র সম্পত্তির 
অধিকার লাভ করেন। স্থবলচন্দ্র মিত্র এই প্রসঙ্গে লিখেছেন! পৃঃ ৬০৯] 

“Jt may not be out of Place to mention here that after 
his death a case was instituted in the High Court for decision 

- Whether Narayan Chandra being the only son of his father, 
could be legally debarred from such inheritance according to 
Hindoo law. The case was decided in favour of Narayan 


Chandra who has since inherited the assets of his father.” 


নারায়ণচন্দ্র সম্পত্তির অধিকার গ্রহণ করলেন কিন্তু পিতার বরাদ্দ 
বৃত্তিগুলির দায় গ্রহণ করলেন না। তার ব্যক্তিগত ব্যয় এতই অপরিমিত 
ছিল যে, পিতার এই বিপুল আয়ের সম্পত্তিও তিনি আস্তে আস্তে নষ্ট 
করে ফেললেন। প্রথমে বিক্রি হয়ে গেল কার্মাটারের বাংলো ও 
বাগান। খণের দায়ে ম্টগেজ্ড্‌ হলো বাছুড়বাগানের বাড়ী এবং 
বিদ্যাসাগরের বিখ্যাত লাইব্রেরী । লাইত্রেরীটি কিনেছিলেন লালগোলা- 
রাজ। তিনি এটিকে বঙ্গীয়সাহিত্যপরিষদে দান করেন। কিন্তু 

বাছুড়বাগানের বাড়ী, যে বাড়ীতে বিদ্যাসাগর শেষ নিঃশ্বাস ত্যাগ 
করেছিলেন, সেই বাড়ী বিক্রি হয়ে গেল তৃতীয় ব্যক্তির হাতে। 
বিদ্যাসাগরের বাসভবন আজ জাতীয় সম্পত্তি নর, এমনকি তার পরিবার- 
জাত কারও অধিকারেও নেই। নে বাড়ী তৃতীয় ব্যক্তির ব্যক্তিগত 
সম্পত্তি। নারায়ণচন্দ্র পিতার পুস্তকের কপিরাইটও বন্ধক দিয়েছিলেন । 
পরিবারের অন্যান্য সকলে তখন নারায়ণের নামে মামলা করেন। 
মামলাটি “Phani Bhusan 1২০০1১০0101 V. Narayanchandra 
Vidyaratna” নামে খ্যাত। শেষপর্যন্ত আপোসে-( consent decree ) 
নিষ্পত্তি হয়। ২৯. ৮. ১৯০৬ তারিখের আদেশ অনুযায়ী অবশিষ্ট 
সম্পত্তি রিসিভারের হাতে দেওয়া হয়। প্রথম রিসিভার হন এ্যাট্ি 
জ্যোতিষচন্দ্র মিত্র। 

মেট্রোপলিটন ইনস্টিটিউদন ও কলেজেরও একই পরিণতি ঘটলো । 
বিদ্যাসাগর কলেজ ম্যাগাজিন (মার্চ ১৯২৬) থেকে_শ্রীকালীকৃষঃ 
ভট্টাচার্যের বক্তব্য এই প্রসঙ্গে উদ্ধত করছি £ 


“বিদ্যাসাগরের মৃত্যুর পর কলেজ ও স্কুলের ভার পুত্র নারায়ণের 
হাতে পড়ে। তিনি অসমর্থ হওয়ায় সুরেন্দ্রনাথ বন্দ্যোপাধ্যায় মহাশয়ের 
হাতে ভারার্পণ করেন। ন্থুরেন্দ্রনাথ রিপন কলেজ ও মেট্রোপলিটানকে 
এক করবার চেষ্টা করেন। ফলে মেট্রোপলিটানের অধ্যাপকদের রিপনে 
গিয়ে পড়াতে হত। মেট্রোপলিটানে পড়ার ব্যবস্থা খারাপ হয়ে পড়লো । 
কলেজেরও দেনা হল। অবস্থা শোচনীয়। 

“তখন গোলাপচন্দ্র শাস্ত্রী, স্যর রমেশচন্দ্র, স্তর রাসবিহারী ঘোষ ও 
অন্যান্য বিশিষ্ট লোকের সঙ্গে মিলিত হয়ে কলেজ রক্ষার্থে একটি 
্রাপ্টিসভা গঠিত করলেন। নাম বিদ্যাসাগর ইনস্টিটিউট ।” কিন্তু অর্থ- 
কৃচ্ছতার দরুন কলেজ পরিচালনার ভার কলেজ কাউন্সিলের হাতে 
যায় ১৮৯৬ খুষ্টাব্দে। 

“Jn 1896 the management was entrusted to a committee 
called the college council composed mainly of college professors 
who were all ex-officio members of the Vidyasagar Institute .” 


[Vidyasagar College Magazine, Puja number. 1950, Page 28 ] 
১২১ উইল 


১৯১৭তে মেট্রোপলিটান কলেজের নামকরণ হর বিদ্যাসাগর কলেজ 
এবং ১৯২১ খৃষ্টাব্দে কলেজের ভার একটি গভনিং বডির হাতে দেওয়া 
হয়। এই গভনিং বডি সুম্ট হয় হাইকোর্টের আদেশ অনুযায়ী 

Suit No 1996 of 1921. Lalit Chandra Mitra Plaintiff & 
Saroda Ranjan Roy & others and Peary Mohan Banerjee 
Defendants. 

এই আদেশে আরও বলা হয় যে 

“Pandit Narayan Chandra Vidyaratna shall receive an 
allowance of Rs 100 per month for life. Babu Peary Mohan 
Banerjee shall receive an allowance of Rs. 60 per month for 
[157 

অন্যান্য সম্পত্তি রিসিভার-এর হাতে গিয়েছিল, আগেই বলেছি। 
রিসিভার, নারায়ণের দায় পরিশোধ করে সামান্য যা উদ্বৃত্ত হয়েছে, 
তা অন্যান্য উত্তরাধিকারীদের মধ্যে ভাগ করে দেন। বিদ্যাসাগরের 
উইলমত তার পরিবারের কে কোথায় ছিল, জানার একটা কৌতুহল 
হওয়া স্বাভাবিক। তাই একটি তালিকা প্রস্তুত করে দিলাম। 

এই প্রসঙ্গে উল্লেখ করা যেতে পারে যে তৃতীয়া কন্যা বিনোদিনী ও 
তৃতীয় জামাতা সূর্যকূমার মুর্শিদাবাদের জিয়াগঞ্জ শহরে এসে বাড়ী 
করেন। বিনোদিনী দেবী ১৯১৮ খৃষ্টাব্দে যখন মারা যান তখন তার 
স্বামী ও পুক্রকন্তারা জীবিত এবং প্রতিষ্ঠিত। সূর্যবাবু প্রচুর ভু-সম্পত্তির 
অধিকারী ছিলেন। তীর ভ্যেষ্ঠপুত্র ডাক্তার সুকুমার অধিকারী 
(পটলবাবু ) মুশিদাবাদের বিশিষ্ট জননেতা এবং সর্বজন শ্রদ্ধেয় মানুষ 
ছিলেন। সম্প্রতি কোন অত্যুৎসাহী গবেষক বিদ্যাসাগর পরিবারের 


সম্পর্কে ভুল ও অসত্য সংবাদ পরিবেশন করায়, এগুলির উল্লেখ 
করা হলো । 


বিদ্যাসাগর ১২২ 


বশ লতিক। (১) 


_ নৃসিংহরাম 


_গঙ্গাধর 


রামজয় 

ভুবনেশ্বর তর্কভূষণ 
বিগ্ালঙ্কার_] -১৮২৮ 
(বন্দ্যোপাধ্যায়) | দুর্গাদেবী 
__পঞ্চানন 

_রামচরণ 


১২৩ 


_ ঠাকুরদাস | 


ভগবতী দেবী 


-১৮৭১ 


_কালিদাস 


(77 মঙ্গলা 


কমলা 


_ গোবিন্দমমণি 


অন্নপূর্ণা 


-১৮৭৭ 


_ ঈশ্বরচন্দ্র 


১৮২০-১৮৯১ 


দীনময়ী 


-১৮৮৮ 


(অল্প বয়সে মৃত ) 


=হরিশচন্দ্র 
(অল্প বয়সে মৃত ) 


বংশ লতিকা 


বংশ লতিকা৷ (২) 


নারায়ণ 


১৮৪৯ 


ভবস্থন্দরী 


_হেমলতা 
গোপালচন্দ্র সমাজপতি 
-১৮৭৩ 


ঈশ্বরচন্দ্র বিদ্যাসাগর 
১৮২০-১৮৯১ 


দীনময়ী দেবী 


—১৮৮৮ 


Ee 
অঘোরনাথ চট্টোপাধ্যায় 


বিনোদিনী 


-১৯১৮ 


সুর্যকূমার অধিকারী 


১৮৫৬-১৯২৬ 


_শরৎকুমারী 


_হরিমোহন 
কাতিক চন্দ্র চট্টোপাধ্যায় - 


_রামকমল 


বিদ্যাসাগর ১২৪ 


বশ লতিক। (৩) 


_ স্ণালিনী_সরোজ মুখোপাধ্যায় 


[ প্রফ্ুল্রকমল ঘোষাল 
নারায়ণ | কুন্দ হাসি বন্দ্যোপাধ্যায় 
১৮৪৯- =! 
পা _শীহার মুখোপাধ্যায় 

_মতিমালা-ক্ষিতীশপ্রসাদ চট্টোপাধ্যায় 
_প্যারীমোহন (অবিবাহিত থেকে মারা যান ) 
_স্ুরেশচন্দ্র সমাজপতি 1 
-১৯২১ 0 
নলিনী দেবী 
হেমলতা 
গোপালচন্ত্র tt 
সমাজপতি ) 
__জ্যোতিষচন্দ্র সমাজপতি 


১২ বংশ লতিকা 


বিদ্যাসাগর 


বংশ লতিকা (8) 


__যোগীন্দ্রনাথ 


_নগেন্্রনাথ 


_উপেক্ত্রনাথ 


_রাজরাণী 


__হরিবালা 


_স্থশীলা 


_চারুশীলা 


_7যৃয়ী 


১২৬ 


-১৯১৮ 
স্্যকুমার 
অধিকারী 


১৮৫৬-১৯২৬ 


১২৭ 


বংশ লতিক। (৫) 


_ নলিনীবালা 


-__সরযূবালা 


__বিজনবালা! 


_স্নীতকুমার 


-১৯৫৪ 


_ফণীভূষণ রায়চৌধুরী 


_াতারাপদ » 


_গিরিজাভ্ষণ » 


বংশ লতিকা 


পৃষ্ঠা ৪২ ঃ শেষ প্যারাগ্রাকের দ্বিতীয় পংক্তিতে Lb 
দ্ধারকা নাথ ঠাকুর স্থলে দ্বারকানাথ মিত্র হবে। | | 


_ ॥ নিৰ্দেশিকা ৷ 


অক্ষয়কুমার দত্ত_৮, ১৯, ৮৭-৯১, ৯৫ 

অঘোরনাথ চট্টোপাধ্যায় _১০৯ 

অনদাপ্রসাদ বন্দ্যোপাধ্যায়_২১ 

আনন্দকষ্ণ বস্থ--১১, ৪২, ৮৭, ৮৮ 

ইয়ং, গর্ডন__-১৬, ৩১, ৩৭-৮, ৪১ 

ঈশানচন্দ্র_১৯, ১০৭-৮, ১১০১ ১১৬ 

ঈশ্বরচন্দ্র গুণ্_৫৪ 

উইলিয়াম গ্রে-৮২ 

উড়ো_ ১৮ 

এডুকেশন কাউন্সিল_ ১২-৬, ২৭, 
৩২-৫ 

এ্যাটকিনসন_-১৮ 

ওয়ার্ডদ ইনস্টিটিউসন_-১৭, ৮০ 

ওয়ারেন হেস্টিংস_-৩ 

কাতিকচন্দ্র চট্টোপাধ্যায়_২২ 

কার-_২৮, ৮২ 

কালীকান্ত চট্টোপাধ্যায়_৯ 

কালীচরণ ঘোষ-_১১৬-৭ 

কালীপ্রসন্ন সিংহ__১৯, ৯১ 

কালীমতী দেবী_৫৮ 

কুমুদিনী দেবী_-১০৯, ১১৬ 

কষ্ণদাস পাল--১৯, ৪২, ৬৩ 

কষ্ণনাথ রায়_-১১২ 

কষ্ধমোহন বন্োপাধ্যায়_৮ ৮৭, 
৯২-৩ 

কেশবচন্ত্র সেন_-৮ 

কৈলাশ মিশ্র-১০৮ 


ক্যালকাটা লাইব্রেরী_২২+ ১২০ 

ক্যাম্পবেল জর্জ_৩১, ১০৬ 

ক্ষীরোদনাথ সিংহ-__১১৬-৭, ১২০ 

ক্ষুদিরাম বস্থ_৪৫ 

ক্ষেত্রপাল স্বৃতিরত্ব_-৬৫ 

গঙ্গাচরণ সেন_-৪১-২ 

গঙ্গাধর কবিরত্ব _৬৫ 

গঙ্গাধর কবিরাজ__৫৪ 

গিরীশচন্দ্র বিদ্যারত্ব_-১১৬ 

গুরুদাস বন্দ্যোপাধ্যায়__২২ 

গোপালচন্দ্র সমাজপতি_-২০ 

গোলাপচন্দ্র শান্ত্রী-_-১১৭, ১২১ 

গ্রন্থাগার_-১ ১, ১১৯-২০ 

গ্রাণ্ট, জে, পি_৫৬ 

চণ্ডীদাস ঘোষ=_৪৫ 

চন্দ্রকুমার বন্দ্যোপাধ্যায়_৪৩ 

চ্যাপম্যান_-৩১ 

জগন্চূর্লভ সিংহ__-৪, ৫, ৯ 

জ্যোতিষচন্দ্র সাজপতি--১০৯, ১১৬ 

ঠাকুরদাস চক্রবর্তী ৪১ 

ঠাকুরদাস বন্দ্যোপাধ্যায়_৪, ৫, ৭, 
৯5১১, ২১, ৭৮, ১০০-১, ১০৮, 
১১৬ 

ডাল_৮ 

ডালহৌসি_-১৬ 

ডিরোজিও--২৪ ৮, ৪০১ ৭৬, ৮৭ 

ড্যাম্পিয়ার_৮২ 


তত্ববৌধিনী পত্রিকা_৮, ১৯, ৫৩, 


৮৭-৯১ 
তত্ববৌধিনী সভী_৭৭, ৮৭, ৮৯-৯১ 
তারানাথ তর্কবাচস্পতি_-৬৫১ ৭৯, 

৯৭, ১০৫ 
দাশরথি রায়_৫৫ 


দীনবন্ধু_১২, ১৯, ১০৭-৮, ১১৬ 

দীনময়ী দেবী_২২, ৪৮, ১১০০১, 
১১৬ 

দুর্গাচরণ বন্দ্যোপাধ্যায়_-১১-২, ১*৯ 

দেবেন্দ্রনাথ ঠাকুর_৮, ৩৪, ৭৭, 
৮৭-৯১ 

দ্বারকানাথ ঠাকুর_-৪২ 

দ্বারকানাথ বিদ্যাভৃষণ_-৬৫, ৯৭ 

দ্বারকানাথ মিত্র_-৬৩, ৭৯, ১০৬ 

নবীনচন্দ্র বিগ্ভারত্ব_8৪, ৪৫ 

নব্যবঙ্গের দল-_২, ২৬, ৪০-১, 9৬, 
৮৭ 

নর্মাল স্কুল__-১৬ 

নারায়ণ_-১৯-২*, ৪৮, 
১১৬১ ১১৮১ ১২৭-২২ 

নীলমাধব মুখোপাধ্যায়_-১১ 

নীলমাধব সেন-_১১৬ 


১০৯-১১, 


পঞ্চানন তর্করত্ব_৫৪ 

পতিতপাবন সেন-_৪১-২ 

প্যারীচরণ সরকার-__৬৩ 

প্যারীমোহন--১২২ 

প্রতাপচন্দ্র ঘোষ--২৯ 

প্রতাপচন্দ্র সিংহ__-১৭, ৪২, ৬২, ৮২, 
১১৪ 


প্রসন্নকুমার লাহিড়ী_ ৪৪-৫ 

প্রসন্নকুমার সর্বাধিকারী_-৬৩, ৮৭ 

প্রেমচাদ তর্কবাগীশ-_€৯ 

ফোর্টউইলিয়ম কলেজ-_১১-২, ১৪, 
২৬, ৯৩, ৯৭ 

বঙ্কিমচন্দ্র--৫৩-৫, ৯৫ 

বিডন--১৬, ৩৯, ৬২, ৬৬, ৮২ 

বিনোদিনী দেবী_-২১, ১১৬ 

বিহারীলাল ভাছুড়ি_-১১৬ 

বেথুন, জে, ই. ডি_ ১৬, ৩৪, ৩৬-৭, 
8১ 

জা 574 

বেণীমাধব মুখোপীধ্যায়_-১১৬ 

বেলি, ই সি_-৪৩ 

বৈদ্ভনাথ বস্থ_২২, ৪৪-৫ 

বৈষ্ণব চরণ আট্য_৪১ 

ব্ৰহ্মানন্দ মুখোপাধ্যায় _ ৫৮, ৯০ 

ত্রাহ্মঘমাজ--২, ২৬, ৮৯১ ৯১ 

ব্যানফোর্ড এইচ এফ-_-২৯ 

ভগবতী দেবী_-৫, ৬ 

ভবস্ন্দরী-২০১ ১০৯, ১১৬ 

ভাগবত, সিং__৪ 

ভারতচন্দ্র শিরোমণি__-৬৩ 

ভুবনেশ্বর বিষ্যালঙ্কার_৯ 

মদনমোহন তর্কালঙ্কার_ ১৪, 


১১৬ 

আমাদের প্রকাশনায় 
অন্যান্য কতকগুলি গ্রন্থ > 


॥ প্রবন্ধ ॥ 


অবনীন্দ্রনাথ ঠাকুর 
বাণেশ্বরী শিল্প-প্রবন্ধাবলী 
(২য় সংস্করণ) ১৬'০০ 


অশোক মিত্র 
সমাজ সংস্থ। আশা! নিরাশ ৭০ 


সরোজ আচার্য 
সাহিত্যে শালীনত। ও 
অন্তান্ত প্রবন্ধ ৬০০ 


চিত্তরঞ্জন বন্দ্যোপাধ্যায় 
সাহিত্যের কথা ৬০০ 


প্রবোধচন্দ্র ঘোষ 

বাঙালী (২য় সংস্করণ ) ৭:৫০ 

সৌম্যেন্দ্রনাথ ঠাকুর 

ভারতের শিল্প-বিঞ্ীব ও 
রামমোহন ৬:০০ 


ডঃ অতীন্দ্রনাথ বস্গ 
নৈরাজ্যবাদ উর 
চিত্তরঞ্জন মাইতি 
বাংলা কাব্য-প্রবাহ ১০০০ 
ডঃ অমিয়কুমার মজুমদার 
বিবেকানন্দের 

বিজ্ঞান-চেতন। উড 


ডঃ স্থকুমার সেন 
বৈষ্ণবীয় নিবন্ধ ১৫০০ 


পৃদীন্দ্রনাথ মুখোপাধ্যায় 
ফরাসীদের চোখে 

রবীন্দ্রনাথ ৫০০ 
শচীন্দ্র মজুমদার 
বিবাহ-সাধনা 

(২য় সংস্করণ ) 6, 


আইনস্টাইন/ 

শৈলেশকুমার বন্দ্যোপাধ্যায় 
জীবন-জিজ্ঞাস। 

(২য় সংস্করণ ) ১:55 


বারট্রাণ্ড রাসেল/পরিমল গোস্বামী 
সুখের সন্ধানে 

(২য় সংস্করণ ) ৬৭৫ 
অলডাস হাক্সলি/দেবত্রত রেজ 
সাহিত্য ও বিজ্ঞান ৫:০০ 
কিরণশঙ্কর সেনগুপ্ত 
মধুবন, রবীন্দ্রনাথ 

ও উত্তরকাল ৬০০ 


ডঃ অমিয়কুমার মজুমদার 
রবীন্দ্রনাথের 
বৈজ্ঞানিক-মানস ৬০০ 


} 


॥ উপন্যাস ॥ 

উপেন্দ্ৰনাথ গঙ্গোপাধ্যায় তারাশঙ্কর বন্দ্যোপাধ্যায় 
একই বৃত্ত ৬০ | রূপসী বিহঙ্গিনী 
ভিন মাহত (একত্ৰ ছুটি কাহিনী ) 
হিরণ্যগড়ের বধু. ৫” | প্রেমেন্ত্র মিত্ৰ 
জ্যোতির্সয়ী দেবী অন্য এক নাম 
এপার গঙ্গা ঠিকানা সঠিক 

ওপার গঙ্গ। ৪1৫০ (একত্রে ছুটি কাহিনী ) 
দিলীপকুমার রায় 
৮ চি মুখোপাধ্যায় 

(একত্রে তিনটি কাহিনী ) ১০০০ 
দেবত্রত রেজ বাণভট্ট/ 
প্রাণ-পাথেয় ৭০০ প্রবোধেন্দুনাথ ঠাকুর 
স্বপ্পলোকের চাবি ৩:৫০ | কাদন্বরী 

॥ চরিত্র-চিত্রণ ॥ 

তারাশঙ্কর বন্দ্যোপাধ্যায় পরিমল গোস্বামী 


৫০০ | আমি যাদের দেখেছি 


অন্তু বন্দ্যোপাধ্যায় 
বহুরূপী গান্ধী 


[৬০০] 


১২০০ 


॥ স্মৃতিকথা ॥ 


মৈত্ৰেয়ী দেবী মহাদেবী বর্ণা/মলিন। রায় 


মংগুতে রবীন্দ্রনাথ ১০* | ছায়াময় অতীত 


পবিত্র গঙ্গোপাধ্যায় 

চলমান জীবন 
[২য় পর্ব] 
(৭:০০) 


॥ ভ্রমণ-কাহিনী ॥ 


চিত্তরঞ্জন মাইতি 

শৈলপুরী কুমায়ুন 

[ তৃতীয় সংস্করণ ] 
(eee) 


॥ কবিতা ॥ 
স্থশীল জানা 
হজ্জ বর্ষের প্রেম ৬'-* 


॥ কাব্য-নাটিক। ॥ 
চিত্তরঞ্জন মাইতি 
বসন্ত-বিলাপ ৪'*০ 


॥ অভিমত ॥ 


বিদ্যাসাগর মহাশয় সন্বন্ধে অনেক গ্রস্থ রচিত 
হইয়াছে ও হইতেছে । তাহার বহুমুখী প্রতিভা ও 
প্রয়াসের বিশ্লেষণে-তীহার দয়া, বিদ্যা, সভ্যজগতের ও 
বিশ্বসাহিত্যের উপযোগী বাঙ্গলাভাষার স্টি, স্ত্রী-শিক্ষ। 
ও সমাজ সংগঠন প্রভৃতি মুখ্য অবদানগুলি পাঠকের 
সম্মুখে উপস্থাপিত করা৷ হইয়াছে। শ্রীসস্তোষকৃমার 
অধিকারী প্রণীত বিগ্যাসাগরে*র বৈশিষ্ট্য ইহাতে 
পূর্বপ্রকাশিত বা জ্ঞাত তথাগুলির সহিত__অনেক 
.অপরিজ্ঞাত ও নবাবিষ্কত উপাদান সংযোজিত 
হুইয়াছে। প্রাঞ্জল ভাষায় লিখিত বিদ্যাসাগর 
মহাশয়ের সমাজ-সংগঠনের রীতি ও নীতি বিশেষ 
উল্লেখযোগ্য । রামমোহন রায় ও বিদ্যাসাগরের আদর্শ 
ও কর্মপদ্ধতির তুলনাত্মক সমালোচনা স্থযুক্তি 
প্রণোদিত ও নিরপেক্ষ । 

(ডক্টর) অনন্তপ্রসাদ বন্দ্যোপাধ্যায় শাস্ত্রী 


বিদ্যাসাগরের চরিত্র ও ব্যক্তিত্ব বিরাট ও এখনো! 
বহু পরিমাণে অনাবিষ্কত মহাদেশের মত। তাকে 
সম্যকভাবে জান! ও বোঝার অভিযানে এখনো ৰ 
বিস্ময় আমাদের জন্য অপেক্ষা করে আছে । দেড় শত 
বছর আগে জন্মগ্রহণ করলেও বিগ্বাসাগর তার 
কালাতীত প্রতিভায় আমাদের সময়ের পক্ষেও যে 
কতখানি তাৎপর্যময় তা উপলব্ধি না করতে পারা 
আমাদের পক্ষে শুধু লজ্জাকর নয় ক্ষতিকরও বটে । 

শ্রীসন্তোষকুমার অধিকারীর এবিগ্ভাসাগর* সেই 
উপলন্ধিকে সার্থক ও প্রগাঢ় করে তোলবার মত বিরল 
একটি বই। 1 

| _ প্রেমে মিত্র 


বিদ্যাসাগৰ 
দাম £ ছ’টাকা 


 আীসন্তোষকুসার অধিকাৱা 


জন্ম ও ১৯২৩__মুপিদাবাদ 


* * ব্রীসন্তোষকুমার অধিকারী জন্মসূত্রে বিদ্যাসাগরের 
সঙ্গে নিকট সম্পর্কে আবদ্ধ । শ্রীযুক্ত অধিকারী 
পিতামহ ন্সর্যকূমার অধিকারী ছিলেন বিদ্যাসাগর 
কলেজের প্রথম অধ্যক্ষ । পিতামহী বিনোদিনী 
দেবী ছিলেন বিদ্যাসাগরের তৃতীয়! কন্যা । ’ 

মূখ্যতঃ শ্রীযুক্ত অধিকারী কবি হিসেবে খ্যাতি 
লাভ করলেও গল্পঃ উপন্যাস, প্রবন্ধ রচনায় তার 
স্বভাব-নৈপুণ্যের বিশেষ পরিচয় পাওয়া যায় 

প্রবাসী, রবীন্দ্রভারতী, দৈনিক বন্ুমতী, 
বৈতানিক প্রভৃতি পত্র পত্রিকায় বিদ্যাসাগর সন্বন্ধে 
তার মূল্যবান রচনাগুলি প্রকাশিত হয়েছে। 


বিদ্যাসাগৰ 
সন্তোষকুমার অধিকারী 
কাপা ' 

দাম ছ’টাকা 


